
llustraţție de VAL MUNTEANU 


۲ A 


۴ E A 1 


Obişnuita ridicare a cortinei, un motiv melodic discret ca inceputul unei destăinuiri şi, in sfirşit, citeva 
xaze de lumină descoperind, in intunericul scenei, un pian. Aplecată deasupra claviaturii — cu concentrarea 
profesionistei — Maria Andone : nu mai e tinără, degetele lungi, subțiri, şi-au mai pierdut din agilitate... 
şi reflectorul o cercetează indelung, surprins parcă de căldura interpretării. i 

In colțul opus al scenei, ca atrasă de muzică, o fată îmbrăcată in alb: o privire deschisă, un zimbet 
trist şi, mai presus de orice, o simplitate cuceritoare. Cu liniştea gravă a marilor emoţii s-a apropiat de 
rampă. Comentator lucid, muzica va adăuga confidenţei... numai ceca ce nu stă in puterea cuvintului. 


INTERPRETA JANEI: Numele meu 
este M. N. (de fiecare dată numele 
adevărat al actriţei). Fac teatru de 
aproape şase ani, am jucat în tot 
felul de piese, iar rolurile — unii 
dintre dumneavoastră ar putea con- 
firma — n-au fost din cele mai u- 
şoare. De ce însă — تو‎ pe bună 
dreptate — toată această confi- 
denţă ? Am să vă spun: eroina al 
cărei rol îl voi interpreta astă-seară 
— Jana Mincu — a murit în urmă 
cu numai citeva luni. Şi mi se În- 
tîmplă pentru prima oară — încerc 
un sentiment îndeajuns de ciudat — 
să interpretez rolul unui om care 
în urmă cu numai cîteva luni s-ar 
fi putut afla aici, în faţa mea, la 
numai cîţiva pași... Cum se explică 
totuşi că am acceptat rolul ? Pornind 
-pe urmele Janei, pe la Aluniș, 
Frumoasa, Tăureni, prin Oltenia, şi 
întîlnind mulţi dintre prietenii نو‎ 
tovarășii ei de muncă, oamenii prin- 
tre care a crescut şi a devenit de 
fapt ea, „Jana Mincu“, am înţeles 
un lucru emoţionant şi care, toto- 
dată — cum să vă spun? — a 
schimbat şi rolul şi semnificația pie- 
sei... poate chiar şi ceva din felul 
meu de a înţelege viața. Jana 
Mincu, într-adevăr, a murit. Dar 
pentru maistrul Ene Cristea... (S-a 
întors spre scenă). Tovarăşe Cris- 
tea ! 

CRISTEA (descoperit de reflector în 
întunericul scenei): Pentru mine, 
Jana trăieşte și azi. Şi-i aceeași fată 
plină de viaţă, săritoare, puţin bă- 
ieţoasă. (Reflectorul se stinge.) 

INTERPRETA : lar pentru Pandele 
Manu, care a iubit-o... (şoptit, spre 
scenă) —nu te superi că le-am spus, 
nu-i aşa? — (Pandele, cu nelipsita-i 
muzicuță — acelaşi joc al reflecto- 
rului —, pare c-ar voi să-i răs- 
pundă, dar renunță în favoarea 
unui acord de vis)... şi o va iubi 
totdeauna, v-aţi convins şi dumnea- 
voastră, Jana va rămîne aceeaşi fată 
visătoare, romantică. (Nu fără un 
anumit umor.) El o vedea mai alt- 


fel ! Mai subiectiv ! Iar Floricel, care 
n-a împlinit nici 18 ani... Unde eşti 
Ploricel ? (Reflectorul o descoperă şi 
pe ea în întunericul scenei.) 

FLORICEL : Eu n-aş vrea, fireşte, 
să vă influențez, dar albul părea 
anume făcut pentru ea! Şi chiar 
atunci, în ultima zi, dar noi, de- 
sigur, nu ştiam că-i ultima, Jana era 
îmbrăcată într-o rochie albă, pe 
talie, cu cîteva pliuri. (Descrierea, 
în funcție de costumul interpretei.) 

INTERPRETA (din nou singură în 
fața spectatorilor): Ca vîrstă, era 
de virsta mea ; ca fizic — tot așa... 
apropiată... Iar Petre Teiu — care 
a fost pentru Jana mai mult decît 
un părinte — mi-a mărturisit că 
atunci cînd rîd şi sînt foarte veselă, 
şi mă port ca تو‎ cum n-aș fi pe 
scenă, semănăm ca două picături de 
apă. Dar asta ar însemna — nu-i 
aşa ? — că toate fetele seamănă 
puţin între ele? (Ride încetișor, 
neînțelegind că a făcut o mare 
descoperire.) Despre viața Janei cesă 
vă mai spun 2 

CRISTEA : A fost unul dintre copiii 
aceia, dacă v-amintiţi, aduşi cu 
trenurile prin '46, în timpul secetei... 

FLORICEL : Pe atunci avea numai 
7—8 ani... 

PANDELE (un anumit comentariu mu- 
zical care ar putea să însemne: „da, 
mi-amintesc şi eu...“) 

CRISTEA : Şi Petre Teiu, care aflase 
că Jana nu mai are părinți, a 
oprit-o la el. 

FLORICEL : Şi au trăit numai asa. ei 
doi... (Eventual, o nouă intervenţie a: 
muzicuței lui Pandele.) Şi a iubit-o 
ca pe fiica lui, pentru că Teiu ră- 
măsese şi el, tot aşa, singur. 

INTERPRETA (după ce toți ceilalți au 
reintrat în întuneric): Da, aşa au 
trăit... Şi dacă Teiu era la Albeşti 
sau la Codrudes, pentru că el, ca 
specialist în intervenții, vă dați 
seama, era mereu trimis cu forajul, 
Jana de fiecare dată îl însoțea. De 
altfel şi Janei îi plăceau călă- 

toriile şi sondele... Şi cele mai fru- 
moase amintiri... Dar nu, să vă în- 
treb mai întîi altceva: ştiţi cum 
i se spunea Janei? 

CRISTEA (ca de foarte departe): Mă 
băiatule, mă! 

PANDELE (îndrăgostit şi-acum): Mă 
Mincule, mă,.. 

FLORICEL : lar eu, cînd mă certam 
cu ea, îi spuneam : Jeanette-știe-tot ! 
Jeanette-ştie-tot ! 

INTERPRETA (din nou singură): Şi 
într-adevăr ştia... Pentru că însoţin- 
du-l mereu pe Teiu şi trăind prin- 
tre sondori, Jana învățase şi ea o 
mulțime de lucruri, şi ar fi putut 
conduce o echipă, chiar şi mai 
multe echipe!... Visul ei, însă, a 
fost să înveţe şi să inventeze, cum 
să vă spun... (cu o naivitate, fără 
voia ei. amuzantă) aşa... un sistem 
automatizat, ca sondorii să stea, 
adică, toţi la birouri... şi să apese 
pe butoane, cum sînt la noi la 
teatru  soneriile pentru cabine, 
Apeşi pe un buton — o cabină, 
adică o sondă !... alt buton — altă 
sondă... Dar, în sfîrşit... (Muzica, 
discret, sporeşte tensiunea momentu- 
lui.) Acum, o să vă stric puţin dis- 
poziţia: cum a murit Jana. (Totul 
a intrat în întuneric; doar pe fața 
interpretei mai cad de undeva 
cîteva raze de lumină.) Jana își ter- 
minase facultatea la începutul lui 
iunie ; şi pentru că tot îi mai rămă- 
seseră cîteva săptămîni pînă să 
intre în producţie, a plecat să-l 
vadă pe Teiu, care se nimerise să 
lucreze tocmai atunci la un foraj 
experimental... După sistemul acela 
nou, dacă aţi auzit, al inginerului 
Radu Andone, care a fost şi pro- 
fesor la institut, la catedră... (Muzica 
se întrerupe pentru cîteva clipe, in- 
terpreta Janei, surprinsă şi ea, se 
întoarce spre pian, dar muzica, la 
fel de inexplicabil, a reînceput (să 
se audă.) Acum sonda, ce să mai 
vorbim, fusese forată; Radu An- 
done, care condusese personal lucra- 
rea, o considera drept o mare rea- 
lizare... (Muzica se întrerupe cu totul, 
Maria Andone, pianista, prăbuşșin- 
du-se peste clapele pianului.) 

MARIA (în şoaptă, poate chiar nu- 
mai mișcarea buzelor): Apă, puţină 
apă... 

INTERPRETA (încercînd s-o ridice): 
Maria Andone, ce-i cu dumneata? 
Ce s-a întîmplat ? Să chem poate pe 
cineva ? Să se facă lumină! 


MARIA : Nu, te rog. Nimic! Nu s-a 
întîmplat nimic. Nu vreau să se 
observe. Continuă ! 

INTERPRETA : Poate n-ar fi trebuit 
să vii. Pentru dumneata e totuși un 
efort, o emoție. 

MARIA : Nu, nu... Continuă! Reintră, 
te rog, în rol. Şi explică-le. Să nu 
se supere. ۱ 

INTERPRETA (în timp ce muzica. re- 
vine la primul motiv care a marcat 
ridicarea cortinei): 'Tovarăşa care 
ne acompaniază — şi care vă roagă 
s-o scuzaţi — e Maria Andone. Da, 
chiar mama inginerului... profeso- 
rului Radu Andone... cel cu forajul, 
de care v-am vorbit mai înainte. În 
mod obişnuit, fireşte, ea nu lu- 
crează la noi, la teatru, dar cu- 
moscînd foarte bine întreaga întîm- 
plare — pentru că Maria Andone se 
afla tocmai atunci la Tăureni — şi 
pentru că ea, ca specialitate, știți, 
e profesoară de muzică, s-a oferit 
să ne dea tot concursul şi să ne 
ajute cel puţin la primele specta- 
cole. (Apoi, Mariei Andone) Pot să 
continui ? 

MARIA : Te rog... 

INTERPRETA : Rămăsesem la sosi- 
rea Janei la schelă şi vă vorbeam, 
mi se pare, de sonde, de un nou 
sistem de foraj şi, în sfîrşit, de mai- 
strul Petre Teiu, omul pe care mi-l 
imaginasem — nu știu dacă v-am 
spus — ca fiind foarte bătrîn şi 
l-am descoperit trecut, e adevărat, 
de 40, poate chiar de 50 de ani, dar 
de o neobişnuită tinereţe sufletească. 
(Aproape simultan, un reflector ne 
oferă posibilitatea confruntării. Petre 
Teiu se află în fața noastră și in- 
terpreta Janei pare să nu fi exage- 
rat: e un om în vîrstă, și totuși — 
fără nimic paradoxal — încă foarte 
tînăr.) 

INTERPRETA : Tovarăşe Teiu, aş fi 
vrut să te rog... 

TEIU (din dreptul unei etajere de pe 
al cărei ultim raft se pregătește să 
aleagă citeva ziare vechi): Cred că 
nu mai e nevoie. Tocmai îţi pregă- 
team ziarele. (I le înmînează.) 

INTERPRETA (răsfoindu-le): „Viața 
sondorului“ din 7... „Viaţa sondoru- 
lui“ din 8... 

TEIU : Da, viaţa noastră de fiecare zi, 
dintre 7 şi 11 iunie. Tot ce-ai fi 
vrut să afli e subliniat cu roşu. 

INTERPRETA (citind): „Colectivul 
de foraj experimental al inginerului 
Radu Andone, cunoscutul specialist 
în formațiunile de tărie medie, 

: marne şi argile, a început săparea 
ultimelor sute de metri...“ 

TEIU : Treci mai departe, la 8. 

INTERPRETA : „Durata mult redusă 
a forajului — numai 53 de zile — 
ținînd seamă de adîncimea coloa- 
nei... straturi... specific... brecie...“ 
(În alt ziar.) 9 iunie... 

TEIU (anticipind): Brigada lui Horia 
începuse de-acum cimentările. 

INTERPRETA : 10 iunie... 

TEIU : Da, în 10 se terminase cimen- 

' tarea şi au început să apară pre- 
siunile. 

INTERPRETA : 11 iunie... „Intervenţia 
de înaltă calificare şi spiritul de 
înaltă răspundere al brigăzii con- 
duse de inginera Jana Mincu...“ 

TEIU : Pe pagina a doua, în chenar... 

INTERPRETA : „...Colectivul de mun- 
citori, ingineri şi tehnicieni al sche- 
lei Tăureni anunţă cu adîncă du- 
rere încetarea din viaţă...“ (Înţele- 
gînd că lectura nu poate decît să-l 
îndurereze.) Să nu mai citesc ? 

TEIU : Jana nici n-ar fi întrebat; ar 
fi aruncat ziarul şi ar fi strigat: 
„Nu-i adevărat, Teiule !“ Sau: „Nu 
vreau să fie adevărat...“ 

INTERPRETA (ca la o repetiţie) : „Nu-i 
adevărat, Teiule! Nu vreau să fie 
adevărat! Sînt tînără, am 22 de 
ani... Şi vreau să trăiesc! Vreau să 
fiu fericită!“  (Redevenind ea în- 
săşi) Am spus bine? 

TEIU : Jana ar fi spus-o fără cuvinte : 
cu ochii, cu mîinile... 

INTERPRETA (spune şi ea același 
lucru — cu ochii, cu mîinile, veselă, 
rîzînd, sărutîndu-l pe Teiu... Apoi, se 
întrerupe, şi din nou eu însăşi): Şi 
atunci... în ultima zi? 

TEIU : Chiar şi atunci! Nici n-ajun- 
sesem bine acasă şi m-a luat în pri- 
mire : „Haina cea nouă e pe scaun, 
îmbrac-o ! (Îşi îmbracă haina cea 
nouă.) Cravata, sus în dreapta, pe 
etajeră. Vezi, nu-ți strica nodul! 
(Îşi pune şi cravata.) Batista n-o mai 
căuta ; e în buzunarul dinăuntru. 
(Verifică, este.) Şi capul sus, zîm- 
bet larg, azi plecăm să petrecem ٠ 

INTERPRETA (ca pentru sine): Şi 
ati plecat să petreceți... 

TEIU : Am plecat? Am fugit! Am 
ajuns în staţie cu sufletul la gură; 

: deşi timp ar fi fost berechet, am 
luat bilete prin faţă — explicind la 
toată lumea „unde“ şi „de ce“ ne 
grăbim —, am mai aşteptat un 
sfert da oră pe peron, pentru ' că 
trenul, ce să faci, soseşte la ore 

' exacte, apoi alte trei sferturi în pi- 


cioare, pe coridorul unui vagon su- 
praaglomerat... şi toate astea pentru 
că inginera Natalia Goran, care lo- 
cuia tocmai fn oraş la blocurile 
trustului, ne invitase la o mică fes- 
tivitate ! Dar, în sfîrşit, după amiază, 
la 5,20 (cu ironie) am început să 
petrecem. (Apoi, odată cu reflectorul 
care. vizual, îi va întregi replica.) O 
masă frumos împodobită. o mulţime 
de flori şi de sticle cu tot felul de 
etichete. muzica de rigoare, covoa- 
rele strînse. vezi bine. să aibă Petre 
Teiu unde dansa... şi în mine. nu- 
mai eu ştiu, o dorință, uite asa. să 
se termine totul mai repede şi să 
mă văd odată plecat! (În limitele 
aceluiaşi |decor descoperit de `re- 
flector, cîteva spații suplimentare 
de joc: o măsuță cu două fotolii, 
oarecum distanțate de rest. un mic 
balcon spre exterior. un telefon 
presupus într-o încăpere alăturată. 
Invitaţii 8—10 persoane, așa cum 
va reieşi de altfel şi din replică.) 
Sărbătoritul, după cum îţi închipui, 
era inginerul Radu Andone. Gazda 
— Natalia. Noi îi spuneam Nata. 
Iar în funcţia ` de  capelmaistru, 
stricîindu-ne tot cheful. tehnicianul 
acela cu cimentările, Valentin Ho- 
ria. 

HORIA : Îngãduiti-mi, tovaräşi, să 
salut prezența celor mai apropiați 
colaboratori ai inginerului Radu 
Andone! (Toastează.) 

TEIU : Iar colaboratorii, cum ar veni, 
eram noi: Pandele, care-i tot în- 
chidea gura lui Horia şi-l așeza jos... 
(îl şi aşază); Cristea care nu băuse 
la viața lui din păhărele din astea 
cît degetul... (le arată) şi nici n-ar 
fi băut în ziua aceea, să-l tai, că 
nu degeaba se spune că omul bătrîn 
are un al şaselea simt, Şi, în sfîr- 
şit, mai eram eu (a intrat şi el în 
cadrul decorului), şi mai era Jana, 
care se tot învirtea în fata unei 
oglinzi (interpreta intră şi ea în 
rolul Janei) şi-i tot explica dlui 
Cristea, săracu' (Cristea s-a apro- 
piat şi el de oglindă), de ce-i mai 
bine să-ţi lucrezi rochiile la „Arta 
modei“, la Bucureşti, unde, vezi 
dumneata, aștepți numai şase săp- 
tămîni pînă la prima probă. 


JANA : Cum ţi se pare, nea Cristea ? 
CRISTEA : Cam albă... ' 

JANA : Tovarăşe Cristea! 
CRISTEA : Şi scurtă. 

JANA : În partea din faţă ? 
CRISTEA : În partea de jos... 

JANA: Ai îmbătrinit, nea Cristea! 
Frecţie, reumazol! Ai rămas în 
urmă cu moda! ؛‎ 

CRISTEA (explodind): Păi, cred şi 
eu! Moda! Că la modă mă şi gîn- 
deam ! N-am umplut nici prima cis- 
ternă cu petrol şi — poftim — noua 
modă !, petreceri, muzică, dans... 

JANA (ca o reclamaţie): Auzi, tova- 
răşe Teiu! 

TEIU (de departe, sălii): Da, au- 
zeam... Şi mă gîndeam şi eu: ce 
rost are această festivitate? Am 
săpat o sondă, e adevărat! Am a- 
juns şi la petrol, am cimentat și co- 
loana... Dar tu, Radu Andone, şi 
tu, Nata... ba chiar şi tu, Valhoria! 
Hai, răspundeţi, cu mîna pe inimă: 
n-ar fi fost mai potrivit să mai aş- 
teptăm o zi-două, să fi intrat cum 
se zice în extracţie normală, și-abia 
după aceea, poftim, şi festivitatea 
festivităților ? . 

JANA : Dacă te-ar vedea cineva, ar 
zice că vorbeşti singur. 

TEIU : Greu e pînă te obișnuiești. 

JANA : Şi că te-am adus legat! 

TEIU : Ei, nu! Chiar legat, nu! 

JANA : Sau c-ai venit numai aşa... de 
dragul nu mai ştiu cui. 

TEIU : Al rochiei! Orice rochie se 
cere înnoită. Sarcină ! 

JANA : Şi nu puteam decit aici (anti- 
cipind o anumită  animozitate), în 
prezența tovarăşei Nata... 

TEIU : Nu, la Nata nu mă gîndisem. 

JANA: Sau poate îţi închipui (ceea 
ce ar întrece măsura) că mă aflu 
aici pentru Radu?! 

TEIU : Nici el n-a observat rochia ? 

JANA : Că m-oi fi îndrăgostit de des- 
coperirile lui. 

TEIU : Oricum, ar fi fost mai frumos 
să observe. 

JANA : ...Dar eu îl cunosc de foarte 
multă vreme! L-am avut și profe- 
sor ! Şi aşa, strict din respect... 

TEIU : De la „strict“ începe. Asta-i sis- 
temul ! 

JANA : Şi dacă am venit la această 


sărbătorire e pentru că, științific 
vorbind... 
TEIU : Cînd e de-acu „ştiinţific“ — 


o-ho-ho! — e grav! 

JANA : E pentru prima oară cînd se 
reușește un foraj rapid. 

TEIU : Şi dacă-i şi „prima oară“... Ga- 
ta! S-a terminat! 

JANA: Eu nu-nţeleg ce vrei mata, 
Petre Teiu ? 

TEIU : Aş fi vrut să nu uiţi că fes- 
tivitatea aceasta e organizată de Na- 
ta, că Nata îl cunoaște pe Radu ce- 


va mai de mult... că a venit la 
schelă special pentru Radu... Şi că 
nu-mi vine a crede să fi organizat 
toată această petrecere, cînd n-ar 
fi fost nici momentul, numai de dra- 
gul ochilor tăi. 

HORIA : Îngăduiţi-i, tovarăşi, priete- 
nului dumneavoastră, Valentin Ho- 
ria... 

CRISTEA : Auzi, mã Pandele, te stri- 
gă prietenul! (Semn să-i închidă 
gura). 

HORIA (eliberîndu-se) :  Îngăduiţi-mi 
un toast în sănătatea Mariei Ando- 
ne ! (Apropiindu-se de Maria Ando- 
ne, care a intrat şi ea în atmosfera 
petrecerii.) Cu regretul imens că 
fiul dumneavoastră v-a invitat la 
schelă abia acum, cu ocazia termi- 
nării lucrărilor, şi că nu v-am cu- 
noscut mai devreme, îngăduiţi-mi să 
mă bucur alături de dumneavoastră, 
să vă felicit! 

CRISTEA (jocul anterior): Pandele, 
felicită şi tu! 

MARIA (după ce a ciocnit cu cei mai 
mulți, în fața lui Teiu): Dumneata 
nu ciocneşti 7 

TELIU : Pentru bucurie ? 

MARIA : Pentru liniştea acestei clipe. 
TEIU (punind paharul deoparte): Nu, 
în liniştea acestei clipe nu cred! 
RADU (care tocmai s-a apropiat şi a 
reuşit să audă ultimele replici): Nu 
crezi ? Interesant. (Ușor ironic.) Ai 

putea să ne spui şi de ce? 

TEIU (surprins şi, poate de aceea, pu- 
țin prea grav): În urmă cu o sin- 
gură oră — şi nu mă aşteptam să 
uiţi chiar atît de curînd — ne mai 

pe peron. (Apoi, Mariei, în 
timp ce un reflector descoperă un 
colț de peron.) Şi Radu, dacă n-ai 
uitat cumva şi dumneata, tocmai fu- 
sese chemat la telefon... (Revenind 
cu prvirea spre Radu, ajuns între 
timp lingă telefon.) Şi la început — 
exact ! — ai ezitat să răspunzi... Şi-ţi 
părea chiar rău că mama dumitale 
şi cu mine, urmîndu-te (au intrat şi 
ei în atmosfera  peronului), ne-am 
aşezat pe o bancă (se şi așază) la 
numai cîţiva paşi... 

RADU (la telefon): Nu văd nici un 
motiv să ne alarmăm chiar dacă 
presiunea a ajuns la 37 de atmos- 
fere! E un proces firesc, logic... şi 
stabilizarea presiunii va interveni 
cu siguranţă dintr-un moment în- 
tr-altul. În orice caz, dacă, prin ab- 
surd, ar continua să crească, tele- 
fonaţi, vă rog, la inginera Natalia 
Goran, la 11.64, (A închis telefonul 

și s-a apropiat de Maria Andone.) 
Mă suspectezi ? 

MARIA : De cite ori nu te văd o pe- 
rioadă mai lungă, îmi pari totdeauna 
schimbat. 

RADU : Poate că agitația, apropierea 
sfirşitului şi emoția. (Și ca s-o îm- 
pace, conspirativ.) Emoţia serbărilor 
de sfirşit de an, amintește-ţi... 

MARIA : Am totuşi impresia că se În- 
timplă cu tine un lucru ciudat, De 
ce taci? 

RADU : Probabil ca să nu mint. 

MARIA : Şi cînd te gîndești că pe vre- 
muri îmi plăcea să cred că sînt sin- 
gura profesoară căreia elevii nu-i pu- 
teau ascunde nimic. Ezitau doar cîte- 
va clipe, apoi... Nu vrei să-mi spui ? 

RADU (nu fără rezerve): Azi urmau 
să fie extrase primele tone de ţiţei. 
Şi mai urma — ceea ce ar fi fost 
esențial — să verific tot ce am fă- 
cut pînă azi. Să mă verific!... E a- 
muzant, nu-i aşa ? 

MARIA : Şi-n ultima zi? 

RADU : În ultima zi... (Cu ironie.) A 
serbării de sfîrşit de an, au apărut 
presiuni în spatele coloanei de ex- 
tracție!. Dar asta n-ai cum să în- 
țelegi. Cînd am plecat de la sondă, 
erau 34 de atmosfere, Cînd am vor- 
bit la telefon — 37! De ce zim- 
beşti ? 

MARIA : Ti s-a părut. Întreabă- şi 
pe tovarășul Teiu. 

TEIU : Şi totuşi ai zimbit, am obser- 
vat şi eu. 

MARIA : Poate pentru că nu reușesc 
să înţeleg de ce atita agitaţie în ju- 
rul unei sonde. Ce înseamnă o son- 
dă ? Şi dacă o să se piardă o son- 
dă ? Nu vor mai exista sonde? (E 
gata să ridă.) 

RADU : Vor exista. Dar sonda asta, 
sonda cu nr. 243... sint totuşi eu. 
Omul care a creat-o. Şi cîntarul — 
pentru că în tot şi în toate există 


1 Pentru problematica piesei — pentru evoluţia 
lui Radu Andone, cit și pentru înţelegerea propriu: 
zisă a dramei — precizarea, riguros tehnică poate, 


că presiunile ar fi apărut bunăoară in spatele co- 
loanci de ancoraj și nu direct in spatele coloanei 
de extracţie, că limita de rezistență variază de la 
o sondă la alta ctc., n-ar fi servit, credem la 
nimic,  Caietului-program, de altíe! venind in spri- 
jinul autorului, i-ar rămine să solicite in mod de- 
clarat atenţia spectatorului spre înţelegerea procesu- 
lui apariţiei presiunilor interioare, umane, şi nici 
o clipă asupra procesului tehnic, nu întimplător 
mult şi poate incă insuficient simplificat, Şi dacă 
uncori, să admitem, metafora şi simbolurile vor for- 
ţa exactitatea şi  preciziunea amănuntului tehnic, 
primii care vor subscrie la această licenţă vor fi, 
cu siguranță, adevărații specialişti în petrol. 


un cîntar — n-are decît două gra- 
daţii : ratare şi succes. 

MARIA : Trebuia să-mi fi spus... 

RADU : Nu m-am înstrăinat îndeajuns 
pentru a-ţi comunica liniştit o în- 
doială. 

MARIA : Şi nu se mai poate face ni- 
mic ? 

RADU : Ba da: să nu pui întrebări. 
E o superstiție. Şi să așteptăm. E 
şi singura soluţie. Coloana-i calcu- 
lată pentru 109 de atmosfere. Pre- 
siunea n-a ajuns decit la 37. N-am 
nici un motiv să-mi creez singur 
obsesii... (Apoi, lui Teiu, grăbind prin 
aceasta finalul retrospectivei.) Şi în 
general. nu vreau să-mi amintesc de 
nici un peron (peronul se întunecă), 
de nici un fel de discuţii... (Și re- 
intrînd simultan în atmosfera festi- 
vității.) Ne aflăm aici, în locuinţa 
Nataliei Goran, şi lumea — poftim ! 
— petrece, e liniştită, e veselă! 

TEIU (ca şi la începutul retrospecti- 
vei): În liniştea acestei clipe nu 
cred ! (Și pentru că Radu, ostenta- 
tiv, a ridicat din nou paharul.) Şi 
nu crezi nici dumneata... N-are sens ! 
Nu beau! 

RADU (surprins, renunțind la prima 
intenție şi apropiindu-se de Maria 
Andone): Atunci, în doi! Pentru 
revedere. Pentru că n-am ciocnit de 
mult. Şi pentru că n-aş fi vrut să-ţi 
faci griji. 

MARIA : Dar poate n-ar trebui nici 
noi, Radule... Poate mai tirziu... 
RADU (încercînd s-o liniștească): 
Dac-ar fi existat un pericol real, 
imediat, tovarășul Teiu s-ar fi aflat 

în această clipă la sondă. 

TEIU : Şi inginerul Andone, sînt si- 
gur, n-ar fi întîrziat să-l urmeze. 
RADU (agravind): O ipoteză? O su- 

gestie ? O prevenire ? 

TEIU : Mai mult, poate. (Ridicind pa- 
harul ca pentru un pact mutual.) O 
dovadă de încredere. 


RADU (din nou cu ostentaţie, renun- 
țind să mai bea): Nu! Pentru încre- 
dere, pentru... înţelegere, pentru... 
stimă şi pedagogie, refuz ! (Noua in- 
tervenție a lui Horia îl va găsi de- 
acum în colțul opus, cît mai depar- 
te de Teiu şi Maria Andone.) 

HORIA : 'Tovarăşi, îngăduiţi-mi... (Și 
pentru că nimeni nu-l ia în serios.) 
Sau nu! Îngăduiţi-mi, vă rog, mai 
tirziu ! 

JANA (din apropierea lui Radu, mi- 
zînd pe surpriză): Sinteţi prost dis- 
pus, nu-i aşa? 

RADU (neconvins): A, nu... O impre- 
sie... 

JANA: Mi-am dat seama din felul 
cum v-aţi aşezat aici, în fotoliu. 

RADU : M-am aşezat, cred, normal. 

JANA : Vă înşelaţi. (Apoi, ca o dova- 
dă.) La facultate cel puţin, mi se du- 
sese vestea, era suficient să vă văd 
apropiindu-vă de catedră, ca să-mi 
pot da seama de tot. Şi cum vă mer- 
ge cu sănătatea, cu lucrarea... și da- 
că aveţi vreun motiv de îngrijorare... 

RADU (preluind): Iar la limită... tot 
ce gindesc, ce mă frămîntă, ce simt... 

JANA (dezarmant): Da. Totul. 

RADU : Atunci, şi-n clipa aceasta... 
Putem verifica ! 

JANA : În clipa aceasta, încercaţi să 
fiți ironic... sobru... distant (cu pă- 
rere de rău) şi, pe cît se poate, să 
găsiţi un pretext pentru a schimba 
subiectul discuţiei. 

RADU : A. nu... deloc! (Încercînd s-o 
dezmintă şi implicit  confirmînd.) 
Mă gîndeam doar că nu v-am vă- 
zut de mult. 

JANA : Nici eu... Încă din primul se- 
mestru. 

RADU (conversație de salon): În va- 
cantã ? 

JANA : Da, ultima vacanţă. 

RADU : Şi peste citeva luni... 

JANA (preluind): Cu diploma în bu- 
zunar, cu trei stampile și „cu dis- 
tincţie“... 

RADU : Mi se pare c-aţi susținut ce- 
va legat de foraj. 

JANA: Noi metode de intervenție. 
(Apoi, nemairezistind „conversației“ 
şi izbucnind într-un hohot de rîs.) 
M-aţi făcut să rîd. 

RADU : Dar n-am spus nimic... 

JANA : Tocmai pentru asta. Dumnea- 
voastră îmi vorbeaţi de intervenţii, 
iar eu mă gîndeam ce amuzant ar 
fi să mă invitați la dans: profeso- 
rul cu fosta lui studentă... 

RADU (ridicîndu-se şi invitind-o): 
Sinteţi invitată. 

NATA (ca din pămînt lingă ei): Şi 
tocmai în momentul în care Radu 
Andone se pregătea să se încline în 
faţa partenerei, soarta — în persoa- 
na inginerei Natalia Goran — in- 
terveni între ei. (Apoi, Janei.) TŢi-l 
răpesc ! Şi ca să nu intrăm în con- 
flict, cu aprobarea și sub privirea 
încurajatoare a familiei. 

MARIA (amuzată de scenă): Nu te-ai 
schimbat deloc, Nata ! 

NATA (la brațul lui Radu): Toată 
arta e să nu se observe schimbă- 
rile. A 


MARIA : Şi aşa cum te ştiam dintot- 
deauna : spirituală, cu surîsul pe 
buze. 

NATA: O femeie care surîde e de 
două ori mai tînără. 

MARIA : Categorică, fără ezitări. 

NATA : Ezitările sînt specialitatea băr- 
baţilor. 

MARIA : Şi, tot ca de obicei, rea. 

NATA : A fost visul meu... Dar n-am 
avut înclinații, talent. 

MARIA : O fată atît de capabilă... 

NATA : Inutil, talentul e nativ. 

HORIA : Tovarăși, îngăduiți-mi să ri- 
dic un pahar în cinstea Nataliei Go- 
ran ! 

CRISTEA (în şoaptă): Ce faci, Pan- 
dele ? 

PANDELE (cu referire la Horia): S-a 
calculat! La următorul e sub masă! 

HORIA (continuînd toastul): Dar nu 
în cinstea gazdei atît de primitoare, 
închin. Şi nici a inginerei, atît de 
capabile... presupun, ci a femeii, a 
simplei Nata (și întorcindu-se spre 
ea), da, Nata... pentru că tu, Nata... 
(celorlalți) şi cînd spun „tu“, mă 
gîndesc la eternul şi neînlocuibilul 
„tu“, cel de-al doilea personaj al e- 
xistenței umane, nelipsit în casă, pe 
stradă, în familie sau... în afara fa- 
miliei, dar în esenţă, „tu, Nata“, fe- 
meia care iubeşte şi nu poate avea 
altă menire. Să bem, tovarăşi! (În- 
cepe primul să aplaude.) 

MARIA (lui Teiu, observînd că nici 
nu s-a atins de pahar): În locul 
dumitale, cel puţin aş fi aplaudat. 

TEIU : Au aplaudat alţii și pentru mi- 
ne. (Şi vizîndu-l direct pe Radu, a 
cărui reacție a urmărit-o tot timpul 
toastului.) Şi fără nici un fel de re- 
zerve. Din toată inima! 

RADU (nerezistind): Am impresia că 
am început să mă bucur (umplin- 
du-și un nou pahar) de o prea mare 
atenţie... 

TEIU (nu fără aluzie): Nu era nevoie 
să-l umpli... Paharul de alături e 
tot al dumitale. De la toastul ante- 
rior. 

RADU : Şi în general, beau cît îmi 
place, aplaud cît vreau, iar în pro- 
blema relaţiilor mele cu Nata, pen- 
tru că aici voiai să ajungi... 

TEIU  (anticipind): Preferi să ţi se 
spună ceea ce îţi convine. 

RADU : Îmi convine absolut tot! 
'TEIU : În urmă cu o jumătate de oră, 
în tren, păreai mai puţin convins. 
RADU (minimalizind): Să  presupu- 

nem... 

TEIU : Numai că, spre deosebire de 
ora dumneata... uiţi mult mai 


RADU : În privinţa Natei, n-am uitat 
niciodată nimic. 

TEIU : Atunci e şi mai grav: te minţi! 

RADU (infirmând): O cunosc de peste 
zece ani! 

TEIU : Aşa cum a „cunoscut-o“ pro- 
babil şi mama dumitale... 

MARIA (regretind c-a fost ameste- 
cată): Tovarăşe Teiu! 

TEIU (surprins): Sau poate ai uitat și 
dumneata că, în urmă cu o jumătate 
de oră, aflindu-ne pe același coridor 
al vagonului şi la aceeași fereastră; 
aveai cu totul altă părere... Să vă 
reamintesc atunci... Ar fi păcat să 
nu vă reamintesc. 

(Într-un alt colt al scenei se luminea- 

ză coridorul tunui vagon de cale fe- 

rată. Muzica, jocul luminilor etc. ac- 
centuează senzația de mişcare a tre- 
nului.) 

NATA (în tren): Peste 20 de minute, 
în Vălureni. Peste alte 10, în jurul 
unei mese frumos ornate... - 

RADU (de la aceeași fereastră a vago- 
nului) : Şi, în sfîrșit, va începe. 

NATA : În sfîrşit, se va termina. 

RADU (surprins): Aveam impresia că 
apropierea festivităţii... 

NATA : Abia o aştept! Dar nu festi- 
vitatea. Nu mă înţelege greşit! 

RADU : Atunci ? 

NATA : Clipa! Singura clipă în care 
inginerul Radu Andone nu-i nici 
prea absent, nici foarte preocupat... 

RADU : Şi există? 

NATA: Da. Atunci cînd termini un 
calcul, un proiect, un studiu, şi n-ai 
început următorul. 

RADU : Mă şi imaginez : plicticos, sus- 
ceptibil... 

NATA : Îngrozitor! Şi ceea ce-i mai 
grav: tandru,  declarativ! (Imitîn- 
du-l.) „Nata, dacă te gîndești bine, 
viaţa noastră e ciudată...“. 

RADU (prins):  Şi-ntr-adevăr e ciu- 
dată 


NATA : „Si familia, din moment ce 
există atîtea familii, iar noi ne cu- 
mnoaștem de atîţia ani şi ne vedem 
în fiecare zi...“ Mă urmăreşti 7 

RADU : Nu. 

NATA : Te giîndeşti la creşterea pre- 
siunii ? 

RADU : Sper să se fi oprit la 37. 

NATA : Ei, vezi, tocmai acesta-i me- 
ritul acelei clipe! Nu mai există nici 
un fel de sonde, presiuni, şi devii 
lucid, domestic, dispus chiar, la li- 
mită, să mă ceri în căsătorie. 


RADU : Nu pot înţelege de ce n-ai a- 
miînat festivitatea ! 

NATA (imputare şi alint): Deci, nu 
mă ceri.. 

RADU : Nata ! 

NATA : Nu, acum e prea tirziu! Ce- 
rerea se respinge! (Şi „parafind“.) 
Nu! Nu! Nu! 

RADU (prins totuşi de joc):  Obiş- 
nuitul „nu“. 

NATA : Şi totuşi, a fost o zi. Acum 
vreo doi sau trei ani. Tu îţi apărai, 
dacă nu mă-nșel, disertația şi tre- 
buia să urci undeva sus, la un fel 
de tribună... 

RADU : Mi-amintesc. (Și ca din amin- 
tire.) „Dezminţind teoriile unanim 
acceptate privind imposibilitatea fo- 
rajului rapid în formațiunile de tă- 
rie medie, marne şi argile...“ 

NATA (întrerupindu-l): Şi la un mo- 
ment dat, nu te-am mai auzit. Îţi 
vedeam doar mişcările, gesturile, ca 
printr-o perdea de lumină. Şi mă 
gîndeam că, în clipa în care vor în- 
cepe aplauzele, noi vom fugi din 
sală — şi nu știam unde vom fugi 
— şi că, pe neașteptate, pentru pri- 
ma oară, fără nici o introducere, mă 
vei întreba... (Un şuierat prelung de 
locomotivă.) 

RADU : Şi atunci ai spus: „Nu“. 

NATA : Pentru că şi atunci, în ultima 
clipă, ai fost ridicol, penibil... 

RADU : Dar ai auzit foarte bine. Na- 
ta! S-au ridicat absolut toţi împo- 
triva caracterului pur teoretic al lu- 
crărilor mele. 

NATA (ironică): Şi tu ai promis, fi- 
reşte, că viitoarea ta lucrare va fi 
concretizarea... şi aplicarea... şi des- 
coperirea practică... şi așa mai de- 
parte ! 

RADU : Dar era datoria mea, înțelege ! 

NATA : Dacă ai fi ştiut, dimpotrivă, 
să surizi şi să-i sfidezi, dacă ai fi 
fost puternic şi ai fi fost tu însuţi, 
aş fi fost a ta! 

RADU (nedreptăţit şi într-un fel dis- 
perat): Nata! 

NATA: Şi a mai fost o zi, acum un 
an, mi se pare, pe la sfîrşitul lui 
septembrie, cînd ai descoperit acest 
nou sistem de foraj. 

RADU (naiv): Şi am venit în aceeaşi 
seară la tine să-ți spun... 

NATA : Nu! Nu atunci ! Cîteva săptă- 
mîni mai tîrziu, pe peron. Şi cînd 
din nou, penibil... ridicol... parcă te 

“aud! 

RADU (tot ca din amintire): „Fii li- 
niştită, Nata! Vom avea asigurate 

toate condiţiile. Firește, la început 
un confort limitat...“ 

NATA : Acceptai să schimbi labora- 
toarele şi bibliotecile institutelor 
bucureștene pe mirajul unei schele ! 

RADU (explicîndu-se, parcă): Dar au 
venit la mine, Nata! Au insistat! 
Nu puteam să-i refuz! 

NATA : Dac-ai fi rupt în clipa aceea 
biletele şi mi-ai fi spus: „Nu, Na- 
ta! N-are sens! Răminem aici!“ 
(un nou şuierat de locomotivă), aş 
fi fost a ta!! 

RADU  (nestăpinit): Dar am venit! 
Am forat. Am realizat un record. Ai 
organizat o festivitate! 

NATA : Aştept clipa. 

RADU : Încetează ! 

NATA : Aştept să devii lucid. Festi- 
vitatea nu înseamnă nimic. 

RADU : Atunci, de ce ai organizat-o ? 

NATA : Pentru ca să-ţi ofer prilejul 
unei sărbătoriri. (lronică.) În pre- 
zența unor iluștri brigadieri, șefi de 
echipă şi alte mari personalități. 
Pentru ca să-ţi amintești că nu 
eşti făcut să trăieşti la capătul pă- 
mâîntului ! Şi că-i stupid să perse- 
verezi în a fi un umil ingineraş de 
teren, atunci cînd ar putea exista un 
„mai bine“, „mai sus“. 

RADU : Dar înţelege-mă, Nata! 

NATA: Dacă mi-ai fi răspuns: di- 
seară, după terminarea  festivităţii, 
plecăm... aş fi fost a ta! 

RADU (disperat, poate, că o pierde): 
Nata ! (Un şuierat prelung de loco- 
motivă ; la o altă fereastră a ace- 
luiaşi vagon: Maria Andone şi 
Teiu.) 

MARIA : Eu nu văd bine fără oche- 
lari. Cine-i alături de Radu ? Cu ci- 
ne vorbeşte ? 


TEIU (nu fără subtext): Cu Nata... 

MARIA : Dar nu se poate! Nici nu 
seamănă ! (Într-adevăr, Nata are cu 
totul altă coafură : părul strins, sau, 
dimpotrivă, lăsat lung.)? Nataaa'! 

NATA (apropiindu-se de ea): Te as- 
cult, Maria Andone. 

MARIA : Aproape să nu te recunosc. 

NATA (revenind la vechea coafură): 
Lăsat lung, părul îmi alungește fata. 

MARIA : Şi totuşi, acum o oră, pe 
peron... 


1 Păstrarea sau renunțarea la momentul plecări: 
spre schelă — deci ultimele opt replici — la apre- 
cicrea regiei. 

2 Ar fi de dorit, poate, păstrarea de-a lungul 
intregii piese, a acestei sublinieri, am spune, „.fla- 
grant vizibile“, a tuturor trecerilor de la Nata — 
cochetă, spirituală, afectuoasă, la Nata — sobră, 
lucidă, interesată. Fireşte, fără ostentaţie, 


NATA (schimbîndu-și şi felul de a 
vorbi): O oră în viaţa unei femei 
poate fi decisivă. 

MARIA : Zimbeai cu totul altfel. 

NATA : Asortat cu coafura. 

MARIA : Parcă aţi fi două Nate! 

NATA : Ai ghicit! Sîntem chiar două. 
Două surori. 

MARIA (pentru că discuţia a căpătat 
tonul unei glume): Acum eşti din 
nou Nata, cea pe care o cunosc. 

NATA: Cea de-a doua o să încerce 
să nu vă mai deranjeze. 

MARIA : Confuziile sînt de obicei a- 
muzante. 

NATA : Cele grave — Radu ar putea 
să ne confirme — sînt tragice. 

RADU (dinafara momentului, solici- 
tind întreruperea retrospectivei) : 
Dar nu înțeleg)... 

NATA (în timp ce trenul reintră în în- 
tuneric) : Se întîmplă uneori să în- 
tilneşti un om, să-ți faci visuri şi să 
constaţi că te-ai înșelat. Cele două 
Nate se retrag. 

RADU (pe tonul anterior, de data a- 
ceasta însă lui Teiu, în locuința Na- 
tei): Nu! Pe dumneata nu te în- 
teleg ! De ce-ai ţinut să-mi reamin- 
teşti toată această discuţie? 

TEIU : Pentru că există o singură Nata 
şi-i stupid să te minţi! Pentru că 
dumneata cunoşti adevăratul mobil 
al acestei festivități. Şi pentru că 
există discuţii care ar trebui să te 
cutremure ! 

HORIA : 'Tovarăşi, îngăduiţi-mi să ri- 
dic un pahar în cinstea eminentului 
specialist Radu Andone, care într-un 
termen record de numai 53 de zile... 
(Aplauze, muzică şi respectata tradi- 
ție a ciocnirii paharelor cu sărbăto- 
ritul, care, pentru a salva aparen- 
tele, încearcă să pară bine dispus.) 

RADU (Janei, ultima care s-a apropiat 
de el): Vă mulţumesc! 

JANA : Numai că n-aş vrea să bem 
nici pentru eminenţă şi nici pentru 
recorduri. 

RADU : Mă faci curios... 

JANA: N-o să ۹٥4٥7 

RADU : Promit. 

JANA : Pentru prima frază cu care 
v-aţi început cursul în anul III. (In- 
sistind.) Amintiţi-vă... 

RADU : N-am pic de memorie. 

JANA (citîndu-l): „Vă doresc cumpli- 
ta și nobila pasiune — pe vremuri 
îi spuneam splendida nebunie — de 
a studia forajul la forma epuizantă, 
de neînțeles în afară, şi de a căuta 
soluţii şi sisteme noi, chiar şi acolo 

unde, în mod logic, n-ar mai părea 
să fie “ 

RADU : Mi se pare că stăteai în rîn- 
dul I, chiar lîngă margine... (Îşi a- 
propie paharul ca pentru a ciocni.) 

JANA. (întîrziind) : Şi pentru încă ce- 
va: pentru confidența de la sfîrşit. 

RADU (mirat): A fost şi o confiden: 
tă? Sint pierdut. 

JANA (citînd): „lertaţi-mi forma pu- 
tin discursivă şi lirismul expunerii...“ 

RADU : A, da... (Amintindu-şi.) „La 
virsta dumneavoastră am fost şi eu 
îndrăgostit de această idee a navi- 
gaţiei în adîncurile straturilor meo- 
tiene şi sarmaţiene... care se numeş- 
te foraj. Am fost şi — de ce să as- 
cund ? — am rămas.“ 

JANA : Să bem pentru acești mari în- 
drăgostiţi. 

RADU : Şi pentru tăria — pentru că 
mai există un secret —- pentru tă- 
ria de a-ţi repeta cu înverșunare, 
ani la rînd, „eu pot, eu vreau, eu 
trebuie“. Şi, cum ar fi adăugat Na- 
ta : „împotriva oricui şi a orice!“ 

JANA: Dar asta-i... o glumă! Nici 
dumneata nu crezi... (Și pentru că 
simte că nu e o glumă.) Nu! Pentru 
asta nu beau! 

(În acelaşi moment se aude sunind te- 

lefonul. Radu, urmat în fugă de Cris- 

tea şi mai apoi de Jana, se retrage în 

„colțul telefonului“.) 

RADU : Alo!... Da!'... Andone la te- 
leton. Nu se aude! Cit ați spus? 41 
de atmosfere ? La ce oră ? Mai tare, 
vă rog! Ce importanţă are că mă 
auziţi dumneavoastră acolo, dacă nu 
vă aud eu aici! Mă interesează ten- 
dința ' Dacă e în creştere... Nu! 
N-aud ! (Lui Cristea) Nu se aude 
nimic ! 

CRISTEA : S-o trimită pe Floricel! 
Au cursă la 7! 

RADU (la telefon): Înregistraţi, vă 
rog, presiunea exactă la ora 7 şi tri- 
miteţi un buletin cu prima cursă! 
Să vină Floricel, bine! Ne găsește 
la inginera Goran ! Cu prima cursă! 
(Apoi, lui Cristea.) 41 !... La 5! 

CRISTEA (scoțindu-și ceasul): Cinci 
şi iumătate... 

RADU : Crezi că a mai crescut ? 

CRISTEA : Cine ştie... 

RADU : Mult? 

CRISTEA : 47—50... 

RADU (exasperat): Şi eşti calm ! 

JANA (nesesizîind, cu admirație): Cel 
mai calm om din lume. 

RADU (pe acelaşi ton): Şi spui 50, de 
parc-ai spune... 

CRISTEA (sec): 50... Aşa spun eu! 


RADU : Şi ţi-e indiferent! Din partea 
dumitale, să urce la 70, la 100!) 
JANA (surprinsă): Cristea?  Indife- 

rent? Dar nu-l cunoaşteţi ! 
CRISTEA : Tu nu te băga, Mincule! 
JANA : Dacă i-ar fi fost indiferent, 

nu i-ar fi cerut lui Teiu să dubleze 

echipa de supraveghere a sondei. 


CRISTEA : Mincule! 

RADU : Pe mine nu mă interesează 
echipa ! La cît a ajuns? 

JANA (mai mult lui Cristea): Iar 
dumneata ai putea să-i răspunzi că 
important nu-i la cît a ajuns... 

RADU (ironic): Nici nu mă îndoiesc! 
Important e „de ce“! 

CRISTEA (Janei): Vezi? Ştie şi el! 

RADU : Şi mai ales, de ce n-am ştiut 
s-o prevenim ? Şi de ce tocmai a- 
cum ? Şi în continuare, încă o mie 
de alte „de ce“-uri. (Spre Cristea) 
Exagerez ? 

CRISTEA : Putin. Primele două ar a- 
junge. 

RADU : Şi dacă vom şti „de ce“, să 
admitem, va înceta pericolul? Nu 
va mai creşte presiunea ? 

CRISTEA : Oricum, e altceva. Eşti 
mai liniștit, (E mai liniștit.) Te a- 
şezi... (Se aşază.) Mai întrebi pe 
unu’, pe altu... 

RADU : Ti s-a întimplat vreodată şi 
dumitale ? 

CRISTEA : Da' cum?! 

JANA : Cunosc şi eu vreo citeva ca- 
zuri. Chiar şi în lucrarea de stat... 

CRISTEA (supărat că se amestecă): 
Mă băiatule, mă! 

RADU (lui Cristea): Şi cum s-a ter- 
minat ? 

CRISTEA : Prima oară? 

RADU : Prima. 

CRISTEA (oferindu-i tabachera): Fu- 
mezi ? 

RADU: Nu, mulţumesc! 
însă, a luat o țigară.) 
CRISTEA : Eu, tot de atunci, de la 

prima, am început să fumez. 

(Maria Andone, care a urmărit ultima 

parte a discuţiei, s-a apropiat de Teiu, 

aşezat într-unul din cele două fotolii 

— spațiu de joc oarecum delimitat.) 

MARIA : Tovarășe Teiu, nu te su- 
peri, aş fi vrut să ne certăm. 

TEIU : Oricînd. (Mai mult chiar.) Cu 
plăcere ! 

MARIA : E vorba însă de Radu... 

FEIU : Cu atît mai mult! 

MARIA : Dar să ne certăm serios, 
dacă vrei. 

TEIU (pe viață şi pe moarte): Ne şi 
batem ! 


(Neatent 

MARIA (mai grav decît ar fi vrut): 
Dumneata porţi vina de a-l fi a- 
dus aici. 

TEIU : Partea a doua a vinei. 

MARIA : Partea a doua? Cum, par- 
tea a doua? 

TEIU : Vina de a-l fi adus atît de tîr- 
ziu. 

MARIA : Dar dumneata l-ai convins. 
Aminteşte-ţi. În seara în care ai 
venit prima oară... 

TEIU (vag): I-am arătat o hartă geo- 
logică, un memoriu tehnic, cîteva 
probe. (Apoi, cu un regret tardiv.) 
L-am convins prea uşor, 

MARIA : Tovarăşe Teiu! 

TEIU : Şi asta n-ar fi nimic, dar nu 
m-am întrebat niciodată pentru ce 
a venit, ce l-a adus la noi? 

MARIA : S-ar putea explica... 

TEIU (ca cerindu-i confirmarea): Do- 
rința de afirmare ۶ Cintarul cu două 
gradaţii ? Sau poate această festivi- 
tate, teoriile Natei ? 

MARIA : Începe să-mi pară rău că 
l-am lăsat să vină. 

TEIU (cu o ironie care va crește con- 
tinuu): Ei, da! A fost o lipsă... L-ai 
lăsat mult prea liber... Nelegat... 

MARIA : Iar fratele meu parc-ar fi 
ştiut... Mi-a spus-o de zeci de ori: 
„Opreşte-l, e spre binele lui!“ 

TEIU : Firește... Să nu-şi rişte cariera, 
situaţia... (Apoi lui Radu care s-a 
apropiat de ei.) Unchiul dumitale, 
hotărît începe să-mi placă ! 

MARIA : El l-a crescut pe Radu. 

TEIU : Asta îmi place mai putin. 

MARIA : Era maior de aviaţie... 

TEIU (cu subtext): Ei, da, maiori... şi 
maiori... 

MARIA : Şi toți cunoscuții noștri au 
fost de părere că educația pe care 
ar fi putut să i-o dea fratele meu... 

TEIU (continuînd): Şi mai ales ambi- 
tia, dorința de a parveni, de a face 
carieră... 

RADU : Sînt din nou acuzat? 

TEIU : Nu, deloc. Mama dumitale în- 
cearcă doar, preventiv, să te apere. 

MARIA (cu marea sinceritate a naivi- 
tății): Eu îl vedeam pe Radu la 
cîţiva ani o dată... 

TEIU : E şi asta o vină. L-ai văzut 
mult prea rar. 

MARIA : Eu eram profesoară. Îl che- 
mam la fiecare serbare de sfîrşit de 
an.. 


TEIU : Şi ai mai avea, poate, şi vina 
de a-l fi chemat numai la serbări. 

MARIA : Şi de fiecare dată, mi-amin- 
tesc, după ce se-mpărţeau premiile... 
Te plictisește ? 


TEIU : Dimpotrivă. 
premii... 

RADU : De fiecare dată, bătrîna pro- 
fesoară de muzică Maria Andone, 
care visase şi ea în tinereţe să a- 
ijungă o mare solistă, se așeza la 
pian şi cînta. 

TEIU : Şi aviația? Maiorul? Suporta 
şi el muzica ? 

MARIA : El îmi spunea totdeauna: 
„Tu n-ai reuşit în viață, Maria, pen- 
tru că ai fost prea cinstită, pentru 
că ai avut prea multe principii şi 
n-ai îndrăznit să calci totul în pi- 
cioare ۰ 

RADU : Şi avea perfectă dreptate! 
N-ai îndrăznit! Niciodată ! 

(Se sting toate luminile, Teiu apro- 

piindu-se de' rampă.) 

TEIU (repetind) : „Avea perfectă drep- 
tate...“ „Să calci totul în picioare“... 
Da, începe să-mi fie teamă, Maria 
Andone. 

INTERPRETA JANEI (ca şi cum ar fi 
ascultat pînă acum povestirea lui 
Teiu): Dar asta ar însemna, Petre 
Teiu, că dumneata presimţeai încă 
de atunci... 

TEIU : Ştiu eu? În momentul acela 
nu exista încă un motiv real de a- 
larmă. Presiunea abia trecuse de 40, 
primele măsuri de siguranţă fuseseră 
luate şi, totuşi, ce-i drept, mă între- 
bam ce-o să se întîmple dacă pre- 
siunea va creşte. Puteam fi sigur de 
limita de 100 de atmosfere ? Şi dacă 
nu, înțelegînd că n-ar putea rezista 
pînă la 100, va accepta oare Radu 
Andone o intervenţie pe parcurs, 
preventivă, şi la limită,  omorirea 
sondei ? N-o va considera drept un 
eşec personal ? Cum va reacţiona ? 

(Se luminează pentru citeva clipe pe- 

ronul.) 

RADU (ca şi atunci, în timpul primei 
retrospective): Sonda aceasta, sonda 
cu numărul 243... sînt eu, creatorul 
ei! Şi cântarul, pentru că în tot şi 
în toate există un cîntar, are numai 
două gradaţii : ratare şi succes. 

(Peronul dispare, răminind din nou 

doar Teiu şi interpreta Janei.) 

TEIU : Sau dimpotrivă... Ar fi prefe- 
rat, în numele unei așa-zise afirmări, 
să amîne intervenţia pînă în ultima 
clipă ? 

INTERPRETA (speriată): Dar neexis- 
tind o limită sigură, ar fi însem- 
nat să rişte sonda şi zăcămiîntul... 
Poate chiar şi vieţile unor oameni... 
Ar fi însemnat să accepte riscul 
erupției ! s 


Rămăsesem lə 

TEIU : Nu, la erupție nu s-ar fi ajuns. 
Eram acolo pentru a o preveni şi, 
îndată ce ar fi existat un simptom 
eruptiv, n-am mai fi amiînat inter- 
venţia. Ar fi însemnat însă alt- 
ceva... 

INTERPRETA : Nu-mi spui ? 

TEIU : Ar fi însemnat că nu l-am 
înţeles îndeajuns pe Radu Andone, 
că n-am intervenit la timp, că 
n-am forat suficient de adînc... 

INTERPRETA : Şi Jana? 

TEIU : Se întristase şi Jana. 

luminează din nou locuința Nata-‏ سو 

iei.) 

HORIA : Tovarăşi, îngăduiți-mi... (Dar 
pentru că mu-l ia nimeni în seamă, 
îşi îngăduie singur să mai golească 
un pahar ; apoi, ca la o descoperire.) 
Vals ! 

JANA (lui Teiu): Hai să dansăm! 

TEIU : Hai! 

JANA (după o singură piruetă): Dar 
dumneata n-ai chef... 

TEIU : N-am! 

JANA : Atunci, hai pe balcon, la 
Pandele... 

TEIU (întîrziind o clipă cu privirea 
asupra balconului abia luminat şi 
simulind un regret): Nu pot! Îmi 
face semn Cristea... Cică, mi s-ar 
fi dus tinereţea, auzi, şi nu mai 
sînt receptiv la romanțe. 

(Se luminează balconul. Cu nelipsi- 
ta-i muzicuță, aplecat peste balus- 
tradă, Pandele Manu. Şi pentru că 
se ştie singur — prezența Janei 
va fi pentru el o surpriză —, renunță 
la muzicuță şi reia aceeași melodie, 
ca pentru sine, cu cuvinte.) 

PANDELE  (cîntînd): „Ce s-ar face 
fetele de n-ar fi iubirile...“ 

JANA : Pandele ! 

PANDELE: Cint. 

JANA: Am făcut 
Pandele. 

PANDELE : Mare? 

JANA : Foarte mare. 

PANDELE : Secretă ? 

JANA : Foarte secretă. 

PANDELE (impunindu-şi discreție şi 
reîncepind să cînte): „Ce s-ar face 
fetele de n-ar fi iubirile...“ 

JANA : În cîntecul ăsta, Pandele, nu-i 
vorba numai de ceea ce se înţe- 
lege de obicei prin iubire. 

PANDELE : Asta-i descoperirea ? 

JANA: E vorba de toate iubirile! 

PANDELE : Nu vorbi! 

JANA: Şi de-o iubire... așa... (unește 
printr-un gest tot ce s-ar putea afla 
în fața ei: şi (case, şi oameni, Şi 
cer)... o iubire pentru tot, înţelegi ? 


o descoperire, 


PANDELE  (reluînd melodia): „Ce 
s-ar face fetele de n-ar fi... (se în- 
trerupe și muanţează în noua ac- 
cepție «iubirile» ?“ 

JANA : Vezi? 

PANDELE: „Ar muri ca frunzele, 
toamna cînd cad brumele...“ Văd! 

JANA : Nu mai cînta. 

PANDELE: Nu mai cînt. 

JANA : Şi povesteşte-mi ceva. Aşa, 
despre tine, ce-ai mai făcut? La ce 
te-ai mai gîndit ? 

PANDELE : Cu dragoste ? 

JANA : Fără! 

PANDELE (voit plicticos): „A fost 
odată ca niciodată o sondă. Se ter- 
minase forajul, se  cimentase co- 
loana...“ 

JANA (preluînd): „Şi-n ultima zi au 
început să apară presiuni...“ Asta 
am mai auzit-o! 

PANDELE : Dacă ai vrut „fără“... 

JANA : Fără, dar nu deloc! 

PANDELE (o altă poveste): „Acum 
vreo cîțiva ani, care va să zică...“ 

JANA : Vreau o poveste mai nouă. 

PANDELE : „...sau poate numai acum 
cîteva luni, sau cîteva zile, m-am 
îndrăgostit de-o fată“. 

JANA: „Mai frumoasă decît toate 
fetele.“ 

PANDELE (după ce o privește. cu 
atenție ca pentru a se convinge): 
Frumoasă — frumoasă... dar nici 
cea mai frumoasă ! (Radical.) Să nu 
exagerăm ! 

JANA : Ba cea mai frumoasă, Pan- 
dele! Cînd iubeşti, e totdeauna 
„cea mai“... (Și ea radicală.) Din 
oficiu. 

PANDELE (ca neavînd încotro): Bi- 
neee... „M-am îndrăgostit de cea 
mai frumoasă ٣١ 

JANA (simplu, ca un adevăr oare- 
care): Şi ea nu te iubea... 

PANDELE : Nu mă iubea? Adică, ştii 
tu sigur că nu mă iubea? 

JANA: Unde-ai mai pomenit tu, 
Pandele, o poveste în care să se 
iubească amîndoi de la bun început? 
S-ar termina prea repede. 

PANDELE (resemnat): „Şi ea nu mă 
iubea...“ (Revoltat.) Dar şi așa, vezi, 
cînd nu se iubesc, tot repede se 
termină. 

JANA (ca o soluție): Trebuia s-o fi 
„minţit“ şi tu că-i aduci luna şi 
stelele. 

PANDELE (a privit cerul îndelung, 
cu părere de rău): Nici că s-ar fi 
putut, că era cer fără lună! 

JANA : Înseamnă că i-o adusese alt- 
cineva mai înainte... 

(Pe ‘ultima replică, apare lingă ei Va- 
lentin Horia, arătînd așa cum poate 
să arate un om după 5—6 pahare de 
băutură.) 

HORIA : Tovarăşi! Salvaţi-mă! Da- 
timi o idee de toast! 

PANDELE (amuzat) : Cu dragoste ? 

HORIA : Depășşit! Ride lumea! 

PANDELE : Ca să vezi... (Janei) Con- 
tradescoperire ! 

HORIA (cu importanța omului ame- 
fit): Şi aceasta, pentru cã dragos- 
tea, ca şi petrolul, e un zăcămînt 
limitat. Se prospectează, se extrage 
şi, într-o bună zi, gata ! Rămîn amin- 
tirile ! 

JANA : Păcat! 

HORIA : E o lege a firii. 

JANA : Păcat că în urma ta nu va 
rămîne nimic. 

HORIA : Prezentul contează. 

JANA: Şi tu eşti totdeauna absent, 
Horia ! 

HORIA (voit tandru, afectuos): Cit 
de sincer mă compătimeşti... 

JANA : Poate prea sincer. 

HORIA : În urmă cu 25 de ani aş fi 
făcut pentru dumneata marea şi, 
evident, singura pasiune. Apropo, 
se spune că prin geriatrie... (Trans- 
figurat.) Tovarăşi. am găsit: Să bem 
pentru geriatrie! Hs! (Muzică, 
aplauze, clinchet de pahare şi, ine- 
rent, o anumită interferență a dia- 
logurilor : Maria Andone, Radu și 
Teiu, într-o parte a scenei; Horia 
şi Nata, în cealaltă). 

RADU : Primul toast pe care n-o să-l 
refuze nici Teiu. 

NATA (mai mult decit autoritară): 
Horia ! 

MARIA (strict lui Teiu, ca la un con- 
siliu intim): Într-adevăr? Eşti de 
părere să bem ? 

NATA (lui Horia, luindu-i paharul 
din mînă): Eşti la al zecelea, Horia! 

TEIU (Mariei): Ispita e mare... 

HORIA (nedreptăţit): Hs e o victo- 
rie a ştiinţei! 

RADU (pregătindu-se 
cu Maria şi Teiu):... 
atunci ! 

MARIA (corectiv realist): 
nem aşa cum sîntem! 
TEIU (completind şi el urarea, mai 
mult lui Radu): Să nu îmbătrinim 

peste noapte! 

NATA (din nou lui Horia): Şi ar fi 
cazul, Horia, să nu mai uiţi nici o 
clipă unde te afli! 

HORIA : Să nu uit? (Luindu-și un 
nou pahar.) Atunci, să bem, tova- 
răşi, pentru ca să nu uităm... şi să 


să ciocnească 
Să întinerim, 


„Să rămi- 


ținem minte mereu... (Și pentru că 
a uitat de-acum ideea.)... Şi să ne a- 
mintim totdeauna... şi să nu ne În- 
şele niciodată memoria... Şi ce mai 
încolo şi-ncoace : trăiască memoria ! 

TEIU (în continuarea aceleiași urări): 
Iar pentru memorie, cu atit mai 
mult! Aici ai nimerit-o, Valhoria! 

RADU (amuzat totuși): S-a ameţit 
complet ا‎ Tot timpul ride, ar bea... 
(Apoi ca invitindu-l să se apropie.) 
Tovarăşe Horia ! 

TEIU : Nu-l striga! (Și pentru că 
Radu pare surprins.) Maria Andone 
ar fi preferat să nu-l strigi... 

RADU (neînțelegind încă): Un pahar 
în plus, unu' în minus... Ce impor- 
tanţă mai are! Tovarăşe Horia! 

TEIU : ...Şi să-l eviţi... 

RADU: Dar e absurd! Îl cunosc 
foarte bine! 

TEIU : ...Şi, eventual, să-i acorzi mai 
puţină încredere... 

RADU: Ne aflăm totuşi la aceeași 
masă !... Serbăm acelaşi eveniment ! 

TEIU : ...Şi ti-ar mai fi putut dovedi 
că nici nu-l cunoşti, că nu serbează 
nimic. (Apoi, ca cerîndu-i confirma- 
rea.) Te rog, Maria Andone, con- 
vinge- ! 

MARIA : Dar nu ştiu... Cum să-l con- 
ving ? Şi de ce tocmai eu? Cu ce 
drept ? 

TEIU : Să zicem... cu dreptul memo- 
riei. 

MARIA : Dumneata mă sperii ! 

TEIU : Dumneata, nu mai puţin! Şi 
asta pentru că nu pot crede că acest 
glasvand, bunăoară (îl  întredes- 
chide)... să nu-ţi amintească nimic. 
(Invitînd-o să treacă de partea cea- 
laltă.) N-ai mai fost în această în- 
căpere ? Ori. poate crezi că discu- 
tia la care, fără voia noastră, am 
fost martori nu l-ar putea interesa 
pe Radu Andone ? 

RADU: Care discuţie? Aţi venit 
odată cu mine... Nici n-aţi avut 


. La sosire! Cînd 
Nata şi Horia mai făceau încă ulti- 
mele pregătiri. 

TEIU : Exact! Cînd luminile nu fuse- 
seră încă aprinse (încăperea princi- 
pală a festivității trece în întuneric), 
cînd masa nu fusese încă ornată, și 
cînd noi, primii veniţi, se pare, am 
fost rugaţi să ne retragem puţin... 
şi ne-am retras aici. 

(Un reflector descoperă din nou încă- 

perea principală, de data aceasta fără 

invitați ; semiîntuneric, linişte, senza- 
ție de gol; Nata şi Horia fac ultimele 

pregătiri — pe tot parcursul scenei 

vor orna masa cu flori, sticle de bău- 

tură etc.) 

NATA : Încep să nu te mai recunosc, 
Horia ! Sprinten, vioi, tinerel ! 

HORIA (cu totul altfel decît pînă 
acum : lucid şi cinic): Apropierea 
festivităților mă reconfortează. 

NATA : Oricare ar fi, oriunde? 

HORIA : Invitat să fiu... Dacă-s invi- 
tat, închid ochii. 

NATA : E o filozofie... 

HORIA : E o experienţă de viaţă. 

NATA (pentru că Horia își umple 
un pahar): Bei cam mult! 

HORIA : Nu-s invitat prea des... 

NATA : Şi dacă presiunea ar conti- 
nua să crească? 

HORIA : Să crească lent. 

NATA : Nu văd deosebirea. 

HORIA : Şase toasturi să prind şi pe 
urmă... potopul. 

NATA : S-ar putea ca Teiu să fie 
de altă părere... 

HORIA : Îl priveşte! Libertatea opi- 
niei ! 

NATA : Eşti cinic... 

HORIA : În afara producţiei. 

NATA : Şi izbucnirile astea naive, de 
duşman declarat, nu se.mai poartă, 
Valhoria. S-au demodat. 

HORIA : Croiala clasică, madam... 

NATA : Stofa rămîne veche! 

HORIA : Cu. alte cuvinte: „S-a „sfir- 
şit cu tine, Horia!“ 

NATA : Cu aceleaşi... 

HORIA: Şi nu mai sînt bun de 
nimic? 

NATA : La cimentări... în producție... 
controlat zi de zi... 

HORIA : Şi în viaţă? 

NATA : Depinde... 

HORIA : De mine? 

NATA : De felul cum vei răspunde la 
următoarele trei întrebări: Cînd 
pleacă trenul spre Bucureşti ? 

HORIA : La 0,40. Noaptea. 

NATA : Şi bilete? 

HORIA : Pînă în ultima clipă. 

NATA : Şi presupunînd că aş cum- 
păra două bilete, al doilea fiind 
pentru Radu, cunoşti vreo metodă 
ca să-l determin să plece ? 

HORIA : Constrins ? 

NATA : De bună voie. 

HORIA : Compromis ? 

NATA : Dimpotrivă. 

HORIA : Rechemat ? 

NATA : E stupid. 

HORIA : Implicat în... ? 

NATA : Fără implicaţii. 

HORIA : Cu dosar? 

NATA : Fără dosare. 


HORIA : Pe vremea mea... 

NATA (ca la capătul unei demonstra- 
tii): Vezi, asta e, Valhoria! Vremea 
ta a trecut. Secolul XX — a doua 
jumătate — preferă beţia de idei, 
virusul psihologic și sentimentul 
complex — sumă de sentimente... 

HORIA (naiv): Şi Radu Andone? 

NATA : În ultimă instanţă, un bărbat 
ca toţi bărbaţii, şi un creator ca 
toţi creatorii. 

HORIA : Intriga, însă... 

NATA : Fără intrigă! Sint alături de 
el, caut să-l înţeleg şi-i vreau binele. 
Sincer. Îl iubesc. 

HORIA : Şi cine-ţi dă siguranţa... ? 

NATA (întrerupindu-l): Mă iubește 
şi, ceea ce tu n-ai să înţelegi, se 
iubeşte. 

HORIA (ştie şi el): Un rest de egoism, 
puţin orgoliu, o mică vanitate... 
(Pe replica lui Horia, Nata deschide 
ușa glasvandului, înțelege că Maria 
Andone şi Teiu le-au urmărit întrea- 
ga discuţie, dar, mascindu-și prima 
reacție, încearcă să se comporte ca 

și pînă atunci.) 

NATA (continuiînd replica lui Horia):... 
Şi mult neprevăzut, foarte mult, 
Horia ! Să-nchini, apropo, nu uita, 
şi pentru acest neprevăzut. 

HORIA (fără să realizeze comicul si- 
tuației): O să-i displacă lui Teiu. 
De neprevăzut, să n-audă. 

NATA: De cel tehnic. poate. Dar 
există şi unul uman. Poate fi şi el 
prevenit ? 

HORIA : Te referi tot la plecarea lui 
Radu ? 

NATA : Nu mai vorbesc cu tine, Horia 
Vorbesc direct cu tovarășul Teiu. 


TEIU : Promit să fac tot ce depinde 
de mine. 

NATA : Informîndu-l şi asupra acestei 
discuții 7 

TEIU : Nu informîndu-l. Cerindu-i s-o 
înțeleagă. 

NATA : Înseamnă că nu-l cunoşti. Va 
evita să-ţi răspundă. 

TEIU (apropiindu-se de Radu, aflat 
din mou în plină lumină, ca Şi la 
începutul retrospectivei) : Poate că 
într-adevăr nu te cunosc. Şi poate 
că n-ai să-mi răspunzi. Dar nu te 
minţi. În jurul acestei mese sint 
tot felul de oameni. Şi nu serbează 
toţi acelaşi eveniment. Şi nu pe toţi 
îi cunoşti. 

(Pe ultimele cuvinte se aude 7ئ‎ 

prelung al unei sonerii.) 

RADU (fericit c-a găsit un pretext): 
A sunat cineva! S-ar putea să nu 

îi auzit! Poate-i Floricel... Eu mă 
duc să deschid! 

(Un reflector, simultan cu plecarea 

lui Radu, o va descoperi într-un colţ 

al scenei, ca şi la începutul piesei, pe 
interpreta Janei.) 

INTERPRETA (lui Teiu, care se apro- 
pie de rampă): Dar trebuia să-l 
opreşti ! Să-i ceri să-ți răspundă ! 

TEIU : Ar fi trebuit... Dar Radu An- 
done a preferat să alerge spre ușă, 
s-o deschidă chiar el, să facă orice, 
dar să evite răspunsul. 

INTERPRETA : Şi ceilalţi ? 

TEIU : Muzica de dans, clinchetul pa- 
harelor şi toasturile lui Horia se 
auzeau ca şi pînă atunci. (Într-adevăr 
se aud, şi simultan se luminează 
din nou locuința Nataliei. În jurul 
mesei — obișnuita agitație.) 

HORIA : 'Tovarăşi,  îngăduiţi-mi un 
toast pentru neprevăzutul care în 
această clipă intră pe ușa noastră! 

FLORICEL (intrînd pe fondul unei li- 
nişti  desăvirșite): Presiunea la 


P A R T E 


sondă, în spatele coloanei de ex- 
tractie, 47 de atmosfere! Tendinţă 
continuă de creştere... 

RADU (luîndu-i buletinul din mînă): 
Cu următoarea cursă, toată lumea 
la schelă! (Şi pentru că muzica a 
reînceput.) Opriţi, vă rog, muzica! 


(Totul reintră în întuneric, cu excep- 

fia pianului, la care a reapărut Marid 

Andone, şi a acelui colț al rampei 

unde a rămas interpreta; din nou, 

muzica de la început.) 

INTERPRETA : La capătul aceleiași 
zile, Jana Mincu nu mai era în 
viaţă. Radu Andone se întreba în 
ce măsură e vinovat de cele întîm- 
plate, iar Maria Andone se simțea, 
pentru prima oară, cutremurată. 
Dar despre toate acestea, dacă 
n-aveţi nimic împotrivă, în partea 
a doua a piesei. 


CORTINA 


Ridicarea cortinei pare să reediteze intrutotul ioceputul părţii I: același pian, același motiv melodic, 
aceeași intervenţie discretă a reflectorului. În scenă, tot ca și atunci, Maria Andone — la pian, şi inter- 


preta Janei — cit mai aproape de rampă. 


INTERPRETA : Partea a doua a pie- 
sei, aşa cum ați prevăzut probabil 
şi dumneavoastră, se desfășoară la 
schelă, avind în centrul acţiunii 
continua creștere a presiunilor. Spre 
deosebire, însă, de partea întîi, obiş- 
nuitele intervenţii ale lui Petre Teiu 
privind evoluţia personajelor şi evo- 
luția dramei se vor îmbina acum, în 
spiritul unei cît mai fidele recon- 
stituiri, cu intervenţiile Mariei An- 
done. Şi iată de ce: 

Maria Andonea fost singurul per- 
sonaj aflat în permanenţă în biroul 
lui Radu. Străină de latura tehnică 
a procesului, ea s-a putut concen- 
tra, aproape exclusiv, asupra evolu- 
tiei umane, aș spune, a presiunilor 
şi respectiv a conflictului. Şi, în 
sfîrşit, pentru că drama Mariei An- 
done, prin forța lucrurilor, nu a 
putut cunoaște exteriorizări pe mă- 
sura adevăratei ei intensități. În 
momentele  hotăritoare, străină de 
viața sondei, era obligată să reac- 
ționeze în surdină: printr-un gest, 
o privire, un suris. Pornind de aici, 


vom răspunde şi unei nedumeriri 
provocate adesea de muzica oarecum 
neobişnuită a acestui spectacol : re- 
nunţind la obişnuita ei funcţie ilus- 
trativă şi reprezentînd-o strict pe 
Maria Andone, muzica își propune 
să aducă fiorul unei participări ac- 
tive, de pe poziţia unui personaj 
real, conștient de toate sensurile şi 
implicaţiile  dramei!. Firește, veţi 
spune, Maria Andone nu putea bănui 
la timpul respectiv nimic din ceea 
ce avea să urmeze. Foarte adevă- 
rat! Dar a existat totuşi un moment 
în desfăşurarea dramei, și prin a- 
ceasta în viaţa Mariei Andone, cînd 
realizîind apropierea pericolului  — 
în limitele piesei, a deznodămîntu- 
lui —, diferitele întîmplări şi dis- 
cuţii înregistrate la timpul lor, mai 


l Deci incă o dată: nimic din ceca ce se in- 
ţelege in mod curent prin muzică de scenă. Inter- 
venţiile melodice reprezintă replici — intenții, te- 
meri, frămintări, tot ceca ce, pentru a nu falsifica 
raporturile precise ale dramei, n-a putut fi incre- 
dințat textului. 


mult sau mai puţin involuntar, au 
căpătat dintr-o dată semnificaţie, 
sens... (Şi întorcîndu-se spre scenă 
ca pentru o confirmare.) Maria 
Andone ! 

MARIA (fără să se ridice de la pian): 
Da, a existat un asemenea moment. 
Mă aflam în biroul lui Radu, era 
trecut de ora i noaptea, și Floricel 
tocmai adusese un nou buletin. 

VOCEA LUI FLORICEL (ca de foarte 
departe): Presiunea la sondă, în 
spatele coloanei de extracţie, 93 de 
atmosfere ! Pronunţată infiltraţie de 
gaze! Prim simptom eruptiv ! Apro- 
pierea de sondă, periculoasă! Jana 
Mincu transmite... 

MARIA : Şi-n clipa aceea, poate o să 
vi se pară de necrezut (muzica se 
întrerupe), am avut sentimentul că 
retrăiesc fulgerător toate cele în- 
timplate, că asist din nou la tot jo- 
cul acela cumplit al presiunilor, de 
parcă atunci aş fi intrat pentru pri- 
ma oară în biroul lui Radu, şi pen- 
tru prima oară, atunci... căpătasem 
puterea să văd, să aud, să înțeleg. 

(A reînceput să se audă muzica, s-a 

luminat între timp şi biroul lui Radu, 

şi Maria Andone tocmai a intrat în 
birou.) 

MARIA (comentind interiorul): Un 
birou care nici măcar nu-i birou... 
Avind în stinga (ridică o draperie) 
o încăpere nefolosită, iar în dreapta 
(deschide o uşă)... întuneric com- 
plet ۱ 

RADU : Nu exagera, mamă. Așteaptă 
să aprindem lumina. 

MARIA: Nu lumina! Fereastra, te 
rog... Pentru că o încăpere  insufi- 
cient aerisită... şi toţi elevii mei ştiau 
acest lucru... 

RADU (deschizind o fereastră care 
răspunde spre cîmpul de sonde): 
Poftim, fereastra ! 

MARIA : Şi cînd rămîi noaptea „la 
schelă ? Sper că nu dormi pe birou ? 

RADU : Trebuie să fie pe undeva un 
pat, un şezlong... (Arată în direcția 
așa-zisei încăperi nefolosite.) 

MARIA (descoperind biblioteca): Şi 
dacă aş fi bănuit unde o să ajungă 
toate aceste cărţi, nici nu ți le mai 
trimiteam ! Cît se poate citi? Pînă 
la urmă o să-ţi strici ochii. 

RADU : Mamă, mi-ai mai spus. Am o 
memorie excelentă. 

MARIA: Aştept să-ți vină ideea 
să-mi oferi şi un scaun... 


1 Decorul — în limitele indicaţiilor existente — 
ia aprecierea regiei, 


2 — Teatrul nr. 12 


RADU (aducînd două scaune): Alt- 
ceva ? 

MARIA (venind spre rampă, sala fi- 
ind imaginată ca o prelungire a bi- 
roului) : Nu pot înțelege de ce a fost 
nevoie ca biroul să aibă în prelun- 
gire toată această sală?! 

NATA (care tocmai a intrat și a auzit 
ultima replică; ironică): Aici se 
adună oamenii dimineaţa, înainte de 
a pleca la lucru, şi seara, cînd se 
întorc... (Ca şi cum s-ar scuza.) Eu 
i-am şi spus lui Radu: ar fi trebuit 
să-i dăm foc! 

RADU: Nata! 

NATA : Bine.. (concesivă) nu-i mai 
dăm ' 

FLORICEL (aducînd un buletin şi ră- 
mânînd în scenă doar pe durata re- 
plicii) : Orele 21.00! Presiunea la 
sondă, în spatele coloanei de extrac- 
tie, 49 de atmosfere 2 

MARIA (ca pentru sine): 49... (Apoi, 
Natei.) 49 e mult? 

NATA : Ceva mai puţin de 50. Apro- 
ximativ cu 1. 

MARIA : Şi de ce tocmai în spatele 
coloanei ? 

NATA : Probabil pentru că acolo 


apar... 

MARIA (exasperată): Ar putea să-ți 
fie ruşine! Astea nu sînt răspun- 
suri, şi pe viitor n-am să te mai în- 
treb nimic. Absolut nimic! (Trece 
în încăperea cealaltă, în aşa-zisa 
„încăpere nefolosită“, unde va în- 
cepe să facă puțină ordine.) 

RADU (Natei): Pari bine dispusă. 

NATA : S-ar putea să am şi anumite 
motive. 

RADU : Mai explicit, te rog. 

NATA: Am reţinut biletele pentru 
trenul de 0.40. 

RADU (nu fără o anumită admiraţie): 
Tu eşti nebună, Nata! 

NATA : Şi pentru că tot sînt nebună: 
ştii ce am în pachet? 

RADU (desfăcîndu-l): Caşcaval, pa- 
rizer, pîine tăiată felii. 

NATA: Exact! Sandvişuri! Pentru 
drum ! (Îi întinde mîna ca pentru 
a-i fi sărutată.) 

RADU : Nata, fii rezonabilă! 

NATA (imitindu-l): „Nata, fii rezo- 
nabilă...“ (Apoi, rizînd îndelung.) 
Mi-amintesc că odată, în timpul unei 
excursii. eram în anul II, mi se pa- 


2 Exprimate laconic, mereu aceeași formulare, re- 
plicile lui Floricel vor trebui să difere prin sub- 
textul dramatic corespunzător fiecărei noi presiuni. 
La 49, bunăoară — invitaţie la prudenţă; la وو‎ — 
ingrijorare ; la 62 — solicitare afectivă ; la 7 -- 
alarmă prelungită, febrilă etc. 

re, ne-am pomenit fără voia noas- 
tră desprinşi de grup. Şi mi-ar fi 
plăcut, ţi-aminteşti, să rămînem de- 
parte de toţi ceilalţi. Dar tu şi a- 
tunci mi-ai cerut să fiu rezonabilă. 

RADU : N-am fost împreună în nici 
o excursie... Astea-s fanteziile tale! 

NATA : Dar am fi putut fi. (Și ofe- 
rindu-i un sandviş.) Parizerul pre- 
supune mai puțină imaginaţie. 

RADU : Şi ştii la fel de bine că nu 
mi-a plăcut niciodată. 

NATA : Parizerul. Știu. Iar mie, băr- 
baţii fără imaginaţie. 

RADU (aparent calm): Ultimul bu- 
letin indica 49. Şi vreau să mă pot 
gîndi. Am nevoie de liniște. 

NATA (luînd de undeva, de pe un 
raft, o carafă): 'Toarnă-mi puțină 
apă. Vreau să-mi clătesc mîinile. 

RADU (acceptind totuși): A ajuns la 
tine o manie! 

NATA : Te înşeli. (Și în timp ce Radu 
îi va turna apa.) E un mic şantaj 
psihologic. Vrînd-nevrînd, sîntem 
nevoiți să ne gîndim la avantajele 
confortului, 

RADU : Nata ! Încetează ! 

NATA : Şi să-ți amintești că, în urmă 
cu ani, tot în timpul unei excursii 
— mai toarnă-mi puţin! —, am 
coborit într-o gară. Mi se făcuse sete. 
— Nu atît de multă, ajunge — Şi- 
abia după ce am găsit pompa de 
apă — ce pompă! o nenorocire! — 
nu m-ai lăsat să beau' Să nu ră- 
cesc... (Bea şi acuma din pumni.) 
Era într-adevăr rece. 

RADU : Nu înțeleg unde vrei să a- 
jungi. Ce rost au toate aceste ex- 
cursii ? De ce le inventezi ? 

NATA (ca și cum n-ar fi auzit sau, 
poate... dimpotrivă): Am promis că 
vei da un telefon la gară. Trebuie 
confirmate biletele. 

RADU : Cred că n-ai să mă înţelegi 
niciodată... 

NATA : Ori cu alte cuvinte: „Nata (ca 
o implorare), n-am dreptul să plec... 
(Apoi, grandilocvent.) Presiunea la 
sondă ar putea să mai crească, son- 
da ar putea fi în pericol și răspun- 
zător pentru tot ce s-ar mai putea 
întîmpla în următoarea sută de ani 
pe pămînt, sub pămînt și în ceruri, 
sînt numai eu: inginerul Radu An- 
done.“ (Ridicînd receptorul.) Alo! 
Daţi-mi gara ! 

RADU : N-ai alte argumente? 

NATA : Încetează să fii ridicol! Peni- 
bil! Şi încearcă să înţelegi că n-ai 
venit aici pentru a-ţi sufleca mîne- 
cile şi a te viri pînă la gît în pe- 


trol. Ai venit să verifici un nou sis- 
tem de foraj. Şi ai forat, l-ai verifi- 
cat! Obligaţiile tale au şi încetat! 
(Din nou în receptor.) Alo !... V-am 
rugat, gara... (În aceeași clipă l-a 
zărit însă pe Teiu şi a întrerupt con- 
vorbirea.) 

TEIU : Nu trebuia să închizi. Se ob- 
tine greu. 

NATA : Ca de obicei, ironic! 

RADU : Eu aş fi preferat să-mi spui 
mai întîi ce se aude. Ce veşti? 

TEIU : Nimic deosebit. Creşte... 

MARIA (ca pentru sine, în încăperea 
alăturată): „Nimic deosebit... creș- 
te...“ Dar asta-i vocea lui Teiu! (Și 
trecînd în biroul lui Radu.) Te-am 
recunoscut după voce. 

NATA (surprinsă): Aproape şi uitasem 
că te mai afli aici. (Şi pentru că 
Maria Andone o privește insistent.) 
Ce ţi se pare curios ? 

MARIA: Nimic, aşa... Pari mereu 
alta, schimbată. (Din depărtare se 
aude şuieratul unei locomotive.) 

NATA : Şi ai ţinut cu tot dinadinsul 
să mi-o spui. Să nu-mi închipui, 
cumva, că n-ai urmărit întreaga dis- 
cutie. 

MARIA : Dar deloc, Nata ! Te înşeli ! 
Aici e foarte cald. Afară trebuie să 
fie răcoare... (Şi încurcîndu-se din 
ce în ce mai mult în explicații.) Şi 
voiam să cobor, să iau puţin aer... 

(Coboară spre interpreta Janei, pe 

care un reflector tocmai o lumi- 

mnează.) 

INTERPRETA : N-ai fost cinstită, 
Maria Andone! Trebuia să-i fi răs- 
puns: „Da, am ascultat întreaga 
discuţie ! Am înțeles tot ce urma- 
reşti ! Şi-am să-l previn pe Teiu! 
Am să-l previn chiar acum ۰ 

MARIA : Să-l previn? Dar nu! Nu 
puteam să-l previn ! Pe atunci, vezi, 
eu mai eram convinsă că Nata are 
dreptate... Şi m-aş fi bucurat să-l 
ştiu pe Radu plecat, cît mai departe 
de sondă, de schelă... (Odată cu ulti- 
mele cuvinte, interpreta  Janei re- 
intră în întuneric, iar în biroul lui 
Radu — odată cu revenirea Mariei 
Andone — se aude sunînd telefonul.) 

TEIU : Alo! Cine? Gara? (Din ce în 
ce mai surprins.) Trei bilete pentru 
trenul de 0.40? Trebuie să fie o 
greşeală. (Se uită la Radu ca pen- 
tru a primi confirmarea, apoi la 
Nata, la Maria Andone.) Sau poate, 
cine ştie? Nu. Nu le anulaţi. Aş- 
teptaţi să vi se comunice. (Închide 
telefonul.) 

NATA (lui Teiu, ostentativ): Vedeţi 
vreun motiv special pentru care 
n-ar fi trebuit să reținem biletele ? 

TEIU : Eu aş vedea chiar mai multe. 

FLORICEL (cu intrarea ei obișnuită): 
Orele 12.30 ! Presiunea la sondă, în 
spatele coloanei de extracţie, 53 de 
atmosfere Cui predau buletinul ? 

TEIU : Natei, te rog. (Natei) Unul 
dintre motive. 

NATA (pierzîndu-şi calmul) : În situa- 
tia dată, indiferent de toate aceste 
buletine... 

TEIU : Sau dimpotrivă, ţinînd sea- 
mă de ele... 

NATA : ..nu mai există decît două 
soluţii ! 

TEIU : Reţinem sau nu reținem bilete. 

NATA (iritată): Prima — şi vorbesc 
cît se poate de serios — o inter- 
venţie preventivă, pe parcurs, la o 
presiune rezonabilă. 

RADU : Dar care ar echivala cu omo- 
rîrea sondei! (Citeva clipe de tă- 
cere, muzica reamintind scena de pe 
peron şi replica „Sonda aceasta... 


sînt eu“.) 
NATA : Şi a doua — care ar putea să 
ne convină şi mai puţin — să nu 


intervenim încă şi să acceptăm li- 
niştiti eventualitatea erupției. 

TEIU : Există şi o a treia. 

NATA : Fantezistă, poate ! ? 

TEIU : Lipsită de orice fantezie: sta- 
bilizarea naturală a presiunii. 

RADU (într-o agitație aparent nejus- 
tificată) : Şi în acelaşi timp, cea 
mai simplă! Cea mai logică! Teiu 
are dreptate! 

NATA : Şi tot pentru că are dreptate 
(accentuind ironia) şi pare atit de 
convins de iminenta stabilizare a 
presiunii, tovarăşul Teiu n-a pregetat 
nici o clipă în a-și lua toate măsu- 
rile de siguranţă. (Și pentru că Teiu 
suride.) Nu văd nimic amuzant. 

TEIU : Evit neprevăzutul... V-am pro- 
mis... 

NATA : Atunci, să trecem de-a dreptul 
la omorirea sondei. 


TEIU : Ar fi şi asta o soluție. Aţi 
prinde încă trenul de 0.40. 
INTERPRETA (de undeva dintr-un 


colț al scenei, nemaiputindu-se stă- 
pîni parcă): Dar trebuia să-i explici 
că a fi pregătit pentru intervenţie 
în orice moment e o datorie elemen- 
tară, pe cînd a omori sonda la 53 de 

” atmosfere, cînd nu e încă un pe- 
ricol direct... e absurd! 

TEIU : O ştia foarte bine şi singură. 
Era doar inginer. Şi cred că nici 
nu spera să mă convingă. O irita 


doar faptul — ceea ce-i esenţial pen- 
tru înţelegerea situaţiei — că în 
acel moment Radu şi cu mine ne a- 
flam pe aceeași poziţie: să nu in- 
tervenim, stabilizarea mai este po- 
sibilă. (Interpreta reintră în întu- 
neric.) 

NATA (reluînd scena): Şi pentru că 
mi se pare că rămăsesem la tren: 
dumneata, fii sincer, te poţi des- 
curca la fel de bine şi fără ajutorul 
lui Radu... 

TEIU (dezarmant): Ei, nu... E o cursă 
prea ieftină... 

NATA : Dar din moment ce tot ai 
început pregătirile în vederea inter- 
venţiei (şi subliniind) fără aprobarea 
lui... 

TEIU (pentru că Radu nu comentea- 
ză): N-a reacţionat nici el... Trebuia 
o doză mai mare! 

NATA  (nerezistind  provocării): Şi 
totuşi, la 0.40 vom fi pe peron. 

TEIU : Dacă-l convingi, vin şi eu: vă 
aduc şi flori, vă car și valizele... 

NATA : Şi asta numai pentru a în- 
cerca pînă în ultima clipă să-l o- 
preşti... 

TEIU : Exact! Pentru asta! Şi de 
fapt, nu pentru asta: pentru a-ţi 
dovedi cît de sigur sînt că nu va 
pleca. (Se pregăteşte să treacă în 
biroul lui.) 

NATA : Dar n-aţi servit nici un sand- 
viş... 

TEIU : Lăsaţi... 
carea trenului. 

NATA (lui Radu, după plecarea lui 
Teiu): Aşa cum era de așteptat! 
Nici n-ai intervenit! 

RADU : Am fost însă reprezentat... 

NATA : În măsura în care mă ajută 
memoria, eşti autorul unui sistem 
de foraj, care în următoarele ore îşi 
va cîştiga sau nu confirmarea. 

RADU : Şi ca de obicei, mă comport, 
probabil, penibil, ridicol... 

NATA : Dacă n-ai fi, ai alege totuşi 
un drum, o soluţie, ai lua o hotă- 
rîre. 

RADU : Atîta timp cît presiunea se 
mai poate stabiliza, n-am nici un 
motiv. 

NATA : Intervenind însă în ultima 
clipă, s-ar putea crede că ai vrut 
să-ți maschezi, printr-o hotărîre de 
ultim moment, nereuşita, compromi- 
terea. 

RADU : Mi-ar fi, de-acum, totuna. 

NATA : Te înşeli. Cînd omori o son- 
dă la 53 de atmosfere, poţi fi acu- 
zat cel mult de un exces de pru- 
denţă. Şi încă de un exces justifi- 


La 0.41... După ple- 


cat: nu te-a interesat sonda, extrac- 
tia, ci pur şi simplu forajul. Im- 
portant şi decisiv pentru tine era să 
verifici acest nou sistem de foraj! 
Eşti om de ştiinţă, cercetător. (Ne- 
înțelegindu-i privirea.) Ce te sur- 
prinde ? 

RADU : Nimic. Sau poate felul tău de 
a gîndi. 

NATA : Minti. Te surprinde faptul 
că gîndim la fel, că ne punem ce- 
leaşi întrebări, că găsim aceleaşi 
răspunsuri. (Se aude sunind telefo- 
mul, dar Nata îl închide imediat.) 
Lipseşte din birou. 

RADU (alarmat) : Trebuia totuși să în- 
trebi... Poate era urgent... 


NATA : Nu-ţi căuta pretexte pentru a 
întrerupe discuţia! Trebuie să ho- 
tărăşti ! 

RADU : Sonda aceasta nu va fi omo- 
15 ! 

NATA : E ultimul moment cînd o mai 
poţi face din proprie iniţiativă. 

RADU : Şi nu va fi omorită nici a- 
cum, nici mai tîrziu, niciodată. 

NATA (ca pentru sine): Niciodată? 
(Cu părere de rău.) Dacă l-aș fi bă- 
nuit pe acest niciodată, n-aş mai fi 
fost astăzi aici. Şi n-aş fi făcut 
greşeala de a te considera un om 
deosebit. (Sună din nou telefonul.) 
Alo? Gara? O clipă... (Acoperind 
receptorul cu palma.) Şi vezi —o să 
ţi se pară ciudat — pînă în ultima 
clipă am crezut că, sunînd telefonul, 
vei spune totuşi „da“. Dacă nu din 
convingere, cel puţin din dorința 
meschină de a te reintoarce la masa 
ta de lucru. (Ispită). Să întreb la ce 
oră sosește ? Mi se pare că la 6.50... 
(Încetînd jocul.) Şi din dorinţa de a 
telefona dis-de-dimineață profesoru- 
lui, colegilor: „Alo... am revenit! 
Sistemul s-a verificat. Perfect... Son- 
da ? Nu, m-am ocupat exclusiv de 
foraj...“ Sau din dorința, şi mai 
meschină, de a umbla pe străzi asfal- 
tate, de a nu te spăla deasupra unui 
lighean şi, în sfîrşit, din dorinţa, 
omenească şi ea, ca la ora cînd vei 
deveni tandru şi declarativ... (Pe 
ultimele cuvinte a intrat Jana, fără 
a fi pentru moment observată.) 
Alo !... (Bate în furcă.) Au închis! 
Oricum, e însă bine că te-ai hotărît 
într-un fel şi că l-ai ales singur 
pe „nu“. Şi nici n-ai să regreţi. Tu 
ai nevoie, în fond, de un om care 
să-ţi admire frămiîntările, chibzuinţa. 
(Observind-o, în sfîrșit.) Jana, tu 
n-ai vrea să fii un astfel de om? 
(Şi pentru că sună din nou telefo- 


nul.) Le răspund eu? Le răspunzi 
tu ? 

RADU : Să mai aştepte... Să le reţină. 
(Şi ca să justifice concesia.) Poate 
pînă atunci se va stabiliza... (Pără- 
seşte biroul.) 

NATA (abia acum răspunzind la te- 
lefon): Alo! Cine? Cristea ?... A şi 
plecat ! (Apoi, cu siguranța învingă- 
torului.) Nu mi-ai răspuns, Jana, n-ai 
vrea să fii un astfel de om? 

JANA : N-am înţeles. Ce fel de om? 

NATA (controlindu-se): A, nu! Ni- 
mic!  Giîndurile... Asociaţii cît se 
poate de stranii! Mă întrebasem 
o clipă dacă ai fi în stare să cuce- 
reşti un bărbat. 


JANA : Să cuceresc? Un bărbat? 

NATA : Dar acum nu mai are impor- 
tanţă. Radu nu se mai află în bi- 
rou. A plecat. 

JANA: Nu-i nimic. Îl aştept. 

NATA : Şi aş mai fi vrut să-ţi preci- 
zez că, de la o anumită virstă, nai- 
vităţile — ca şi rochiţele prea scurte 
— devin puţin indecente. 

JANA : Cred că cel mai bun lucru 
ar fi să nu-ţi răspund. 

NATA (regretind): Dar m-ai înţeles 
greşit. (Exagerat de serviabilă.) Eu 
aş fi vrut dimpotrivă să te ajut: să 
te învăţ cum să te îmbraci, cum să 
te porţi, cum se cucereşte un bărbat... 

JANA (sec): Contez pe bunul simţ. 

NATA : Numai pe bunul simț? Fără 
să ştii după ce criterii trebuie să 
alegi ciorapii cu dungă sau fără? 
Fără un ruj Revlon? Fără o pudră 
Coty ? (Izbucnind într-un hohot de 
rîs.) Dar am glumit, Mincule! Am 
vrut să te necăjesc. (Și luîndu-și un 
şal.) Restul scuzelor, cind mă întorc 
de la gară. Am plecat! (Sărutind-o 
pe obraz.) Îmi închipui că Radu se 
poate întoarce din moment în mo- 
ment, şi n-aş vrea să te intimideze 
prezența mea... (Ride, ca după o 
nouă glumă, şi dispare.) 

MARIA : Nu trebuia să-i fi dat voie 
să te sărute, Jana! Trebuia s-o zgi- 
rii, s-o baţi, s-o lovești! 

JANA : Ce curios! Dumneata stai, te 
uiţi la oameni, de parcă ai voi să 
le spui de fiecare dată ceva... şi nu 
le spui nimic. 

MARIA (ca pentru sine): Da, e ade- 
vărat! Atunci nu i-am spus nimic. 

JANA (neauzind-o): Iar eu, dimpo- 
trivă, eu simt nevoia să spun... aşa... 
tot ce gindesc şi ce simt, iar dacă 
am o bucurie — uitaţi-vă — mi se 
citeşte pe față ! 


MARIA (citind): Trebuie să fie o 
bucurie cu adevărat mare, 

JANA (în joacă): Sigur... Sînt cineva! 

MARIA : Poftim?! 

JANA (cu importanță):  Creatoarea 
unei noi metode ! Pentru sondă, vor- 
besc. În cazul intervenţiei. N-aţi în- 
teles ? 

MARIA : Mi se pare că nu. 

JANA : Dar e o soluţie cît se poate 
de simplă. V-aş putea-o explica... Şi 
în cel mult 3—4 săptămîni, dacă vă 
explic metodic... 

MARIA (cu părere de rău): Poimiine 
seara plec. 

JANA : Dar e descoperirea mea! A 
fost tema lucrării mele de diplomă ! 
Doi ani am lucrat! Colegii spuneau 
că am o idee fixă: intervenții şi iar 
intervenţii. Numai şeful catedrei... 
(Şi pentru că îl aude pe Teiu apro- 
piindu-se.) Ssst! (Se apropie de 
harta geologică prinsă pe unul dintre 
pereţi.) Îi fac o surpriză! 

TEIU : Mincule! 

JANA : Lucrez. 

TEIU : Nu faci nimic. 

JANA : Fac propuneri. 

TEIU : Te ţii de prostii. 

JANA : Tehnice... 

TEIU : Mai bine ţi-ai aminti că eşti 
ditamai inginer !... 

JANA (pentru că  n-ajunge tocmai 
„acolo“ sus, unde ar avea ea ceva 
de însemnat): Un scaun, te rog! 

TEIU : ...şi specialist în foraj! (li dă 
totuşi scaunul.) 

JANA : În intervenţii! (S-a urcat pe 
un scaun şi-ncepe să tragă tot felul 
de linii pe desenul reprezentind, se 
pare, o secțiune printr-o coloană.) 

TEIU : Şi linia aia, ce-i? 

JANA : O idee... 

TEIU : Prima oară o văd! 

JANA : E o idee nouă, 

TEIU : Şi acolo, în dreapta? 

JANA : Oglindă de beton. 

TEIU : La cît? 

JANA : La 1300. 

TEIU : Şi vrei să perforezi ? 

JANA : Se înţelege... 

RADU (care a reintrat între timp şi 
a urmărit, se pare, tot schimbul de 
replici): În esenţă, rămîne însă tot 
o intervenţie! Mai rapidă, mai si- 
gură poate, ideea e chiar interesan- 
tă, te felicit... (Schimbiînd tonul.) Dar 
la o coloană calculată pentru 100 
de atmosfere, atunci cînd presiunea 
a trecut abia de 50, refuz să discut 
despre intervenţie. 

JANA (nedreptățită): Dar propune- 
rea mea nu-i decît o propunere pen- 


tru un caz de forţă majoră! O so- 
luţie de ultim moment! Nu înțeleg 
ce vă supără. 

RADU : Totul! Şi mai ales faptul că 
nu există om care să nu se simtă 
obligat să-mi propună soluţii, să-mi 
vină în ajutor... 

TEIU (întrerupindu-l): Mi se pare fi- 
resc. Presiunea a trecut de 50. Tre- 
buie să fim pregătiţi. 

RADU : „Pregătiţi!“ Ei bine, chiar şi 
acest „pregătiţi“ l-am auzit în urmă 
cu 10 minute de la Cristea; în ur- 
mă cu 5 de la Pandele, și acum, aici, 
pentru a treia oară! Sinteţi formi- 
dabili ! Cum de v-aţi putut aduna? 
Ce v-a adus? 

TEIU : Eu credeam că nici pe dumnea- 
ta nu te-a adus altceva. 

RADU : Ba da! Altceva! M-au adus 
aceşti patru pereți! (Şi pe neaștep- 
tate, simplu, pe tonul unei mari con- 
fidenţe.) Interferenţa aceasta de pla- 
nuri. (Indicînd spre fereastră.) Unul, 
real — un peisaj în alb şi negru; 
un al doilea, teoretic (aprinde și 
stinge o veieuză care-şi împrăștie 
lumina pe rafturile de cărți); şi în 
sfîrşit, un al treilea (peretele cu har- 
ta geologică), peretele alb al pre- 
zumţiilor, al calculelor şi soluţiilor 
neaşteptate, al marilor descoperiri... 
(luînd de pe perete o fundă), inclu- 
zînd bineînţeles funda! (Mariei) 
Ti-o aminteşti ? 

MARIA (surprinsă): Funda ? 

RADU : Cel mai inteligent lucru pe 
care l-a gîndit fratele dumitale: 
„Decît să treci prin viaţă fără să 
laşi urme pe acest perete alb al ma- 
rilor afirmări, mai bine pune-ţi 
ştreangul !“ (Janei, colegial.) Şi am 
înlocuit ştreangul printr-o fundă, 
din considerente estetice. E funda 
coroanei de lauri pe care am pri- 
mit-o într-a întîia de liceu. 

TEIU : Ai uitat cel de-al patrulea pe- 
rete. 

RADU (spre sală, minimalizind): A, 
da! Această sală ! În care se adună 
oamenii...  Colectivitatea... Opinia 
publică !... 

TEIU : A, nu! (Nuanțindu-le la ade- 
vărata lor valoare.) Oamenii ! Colec- 
tivitatea ! Opinia publică ! 

RADU (ca pentru sine): Al patrulea... 

TEIU : Al patrulea sau primul... (Din 
joc : „Cum vrei s-o iei“.) Cel care nu 
poate lipsi ! 

MARIA (depăşită de sens): De ce 
n-aţi făcut un perete despărțitor ? 

TEIU : Ca să nu ne despartă... 


i Ric pă 


FLORICEL : Orele 22.00! Presiunea 
la sondă. în spatele coloanei de ex- 
tracţie, 57 de atmosfere ! 

MARIA (venind spre rampă, spre in- 
terpreta Janei, în timp ce, în scenă, 
pentru cîteva clipe, biroul lui Radu 
intră în întuneric): 57?! Nu se 
poate ! Să fi ajuns într-adevăr la 
57? (Apoi, interpretei.) Şi Teiu — 
de parcă mi-ar fi auzit gindurile 
— s-a mai întors o dată din drum. 

TEIU (poate numai vocea lui Teiu): 
Să sperăm că peste o oră, cînd mă 
întorc de la sondă, va fi tot 57. 

INTERPRETA : Radu nu i-a răspuns ? 

MARIA : Nu l-am mai auzit. Se apro- 
piase de fereastra biroului şi repeta 
la nesfîrşit — cine ştie cum şi-a 
amintit — un început de cîntec. (Un 
reflector ni-l descoperă pe Radu.) 
Eu încercam să fac puţină ordine 
în birou. (Într-adevăr, încearcă.) Şi 
se făcuse linişte, multă liniște, anu- 
me parcă pentru a ne auzi unul al- 
tuia gîndurile. 

INTERPRETA (intrind şi ea în birou): 
Şi Jana? 

MARIA : A răsturnat mai întîi un vas 
de flori (îl şi răstoarnă), s-a uitat 
apoi în stînga, în dreapta, de parcă 
ar fi aşteptat să fie mustrată (se uită, 
așteaptă), apoi s-a aşezat la birou 
şi a început să lucreze. 

RADU (fără adresă): Vezi, mi se pare 
cumplit! Să fii specialist în foraj, 
să ai în faţa ta un buletin — 57 de 
atmosfere —, să ştii că acolo, unde- 
va, e în joc soarta a tot ceea ce ai 
făcut pînă azi, să nu poţi interveni 
cu nimic, să te obsedeze — stupid! 
— un început de cîntec, să te amu- 
ze că în jur se mai face ordine. (Se 
apropie de Jana şi-i cercetează pen- 
tru o clipă hiîrtiile.) Numai dumnea- 
ta mai ai tăria de a căuta noi so- 
luţii, de a le susţine! 

JANA : Cred că va trebui schimbată 
şi compoziţia noroiului. Va fi ne- 
voie de un noroi mult mai dens. 

RADU: Nu mai crezi în stabilizarea 
presiunii ? 

JANA : Ca să fiu sinceră... (Din pri- 
viri: „nu“.) 

RADU (cercetind-o mai departe, preo- 
cupat): Acum îmi amintesc precis: 
stăteai în banca întîi, la margine! 
Şi-ţi venea mereu, nu știu de ce, să 
rîzi. De ce rideai ? 

INTERPRETA (smulgîndu-se parcă din 
fața lui şi venind spre rampă, spre 
Maria Andone): Dar nu se poate, 
Maria Andone! Presiunea era în 
creştere! Eu sînt sigură că Radu 


nu mai putea vedea pe nimeni în 
jur... 

MARIA : Şi tocmai atunci cînd ai fi 
crezut că nu mai e în stare să vadă 
pe nimeni în jur (convingind-o parcă 
să reintre în rol), pentru că păreai 
liniştită şi nu erai... (ca o sugestie) 
şi respirai agitată, pentru că mai 
erai îmbrăcată ca pentru festivitate 
şi festivitatea rămăsese în urmă... 
te-a văzut. 

RADU : Cîţi ani ai, Jana? 

JANA: 23... 

RADU : Şi-i cunoşti de mult pe Teiu, 
pe Cristea ? 

JANA: De cînd mă ştiu. 

RADU : Ţi-a mai pus cineva, vreo- 
dată, întrebări din astea prosteşti ? 

JANA: Nu, niciodată. Şi nu sînt... 
prosteşști. 

RADU : Ai încercat, însă, vreodată, o 
senzaţie de teamă şi nevoia asta ab- 
surdă de a vorbi şi de a auzi pe 
alţii vorbind ? 

JANA : Uneori, la erupții... 

RADU (surprins): Cum ? Ai mai par- 
ticipat la erupții ? 

JANA (grav): De zeci şi zeci de ori. 

MARIA (în şoaptă, ca o indicație re- 
gizorală) : Dar nu aşa, mai bine dis- 
pusă, rîzînd. Pentru că Jana nu 
participase de fapt la nici o erupție. 
Era vorba doar de un simplu joc 
din anii copilăriei. 

JANA (rizînd): Casa noastră era un- 
deva sus, pe un deal. Şi ne strîn- 
geam noi copiii — aveam pe atunci 
7—8 ani — să ne jucăm de-a erup- 
tia. De fiecare dată, unul dintre bă- 
ieți murea — pentru că așa era jo- 
cul — şi eu trebuia să mă fac că 
pling, pentru că eu eram mama sau 
fiica celui care a murit.! 

RADU : Un joc ciudat... 


JANA : Şi numai cînd am crescut, au 


început să mă ia şi pe mine în e- 
chipă, uneori chiar ca şefa echipei, 
şi trebuia să-l sărut — pentru că 
Pandele schimbase regula jocului — 
pe cel care salva sonda. Dar eu fă- 
ceam ce făceam şi o salvam singură, 
şi nu-l mai sărutam pe nici unul! 
NATA (care a auzit probabil ultima 
replică) : Prea lent, Jana ! Orice joc 
se încadrează în anumite reguli... 
Într-un anumit ritm! Trebuia să 
joci mai rapid! Nu te mai pot a- 
juta cu nimic. (Apoi, lui Radu, în- 


1 Relatarea jocului fiind ea Însăși un joc, tonu- 
rile grave, sumbre, sint de la sine excluse. Dacă 
nu se reușește, ceea ce rămine la aprecierea regiei, 


se va renunța cu totul la jumătatea a doua a 


replicii. 

mânându-i un plic.) Biletele pentru 
trenul de 0.40. 

FLORICEL : Orele 23.00! Presiunea 
la sondă, în spatele coloanei de ex- 
tracţie, 62 de atmosfere. 

TEIU (reintrind şi răspunzînd parcă 
privirii lui Radu): S-a aranjat S-a 
pregătit totul! Şi am vorbit și cu 
Cristea. El cunoştea soluția  Janei 
mai de mult. Susţine că la noi se 
potriveşte mănuşă. Exact ce ne tre- 
buie ! 

RADU (surprins): Exact ce ne tre- 
buie... Interesant ! Surprinzător 
chiar! (Un ris scurt, nervos.) La 37 
de atmosfere ne urcam în tren să 
petrecem ; la 41, eram în plină festi- 
vitate ; la 47, plecam spre schelă; 
la 49, păreai ferm convins de stabi- 
lizarea presiunii ; la 53, intenționam 
doar să fim pregătiți; la 57, mai 
discutam despre cel de-al patrulea 
perete... iar la 62, soluţia Janei este 
„exact ce ne trebuie“. 

NATA (apropiindu-se de Radu): Îna- 
poiază-mi biletele ! 

RADU : Ce vrei să faci ? 

NATA (luînd biletele şi rupîndu-le 
unul cîte unul): La 62 de atmosfe- 
re nu mai are sens să plecăm. 

RADU : Dar mai înainte, în tren, a- 
minteşte-ţi... 

NATA : Nu trecuse de 40. 

RADU : Şi excursiile, omorirea pre- 
ventivă a sondei...? 

NATA : Nu trecuse de 50. 

RADU (privindu-i, rînd pe rind, pe 
Nata şi Teiu): Parcă v-aţi fi schim- 
bat rolurile! 

NATA : A trecut de 60. 

RADU : Şi v-aţi schimbat rolurile — 
ceea ce-i jignitor pentru mine — 
fără să vă fi întrebat nici o clipă 
de ce am refuzat mai înainte să 
plec, de ce n-am fost de acord cu 
omorîrea sondei atunci, de ce nu 
sînt nici acum, de ce nu voi fi nici- 
odată. 

INTERPRETA (ca pentru sine): Nici- 
odată ? Dar nu se poate... E absurd! 

RADU (fără s-o fi putut auzi şi deci 
în continuarea propriei sale replici) : 
Şi ca să nu vi se pară absurd: omo- 
rirea sondei ar însemna pentru mi- 
ne compromiterea a tot ceea ce am 
făcut pînă azi, infirmarea unui în- 
treg sistem de foraj în care, ani la 
rînd, am crezut şi continuu să cred! 
Şi-i munca mea! Sînt gîndurile 
mele ! 

INTERPRETA (de data aceasta, lui 
Teiu): Dar tot nu înţeleg... De ce 


această izbucnire ? De ce atitea jus- 
tificări ? 


TEIU : Presiunea era în continuă creş- 


tere, şansele de stabilizare scădeau, 
datele problemei deveniseră altele 
şi — ceea ce e din nou esenţial pen- 
tru înţelegerea momentului — pozi- 
tiile noastre începeau să se deose- 
bească. 


INTERPRETA : Trebuia să-l previi. 
TEIU : L-am prevenit. (Și întorcîn- 


du-se spre Radu.) Nu-ţi cere nimeni 
să intervii la 60 de atmosfere. Ar fi 
o prostie. Sint de acord. Dar dacă 
îţi propui să refuzi ideea intervenției, 
în general, oricare ar fi presiunea, 
ne despărțim. Pornim în direcţii 
opuse, 


RADU : Fără aprobarea mea nu va 


interveni nimeni. 


TEIU : Iar odată cu apariția primului 


simptom eruptiv, cu sau fără a- 
ceastă aprobare... 


RADU : Cu sau fără? 
TEIU : Şi prin aceasta... cu sau fără 


Radu Andone, noi tot vom inter- 
veni. 


RADU : Interesant! Şi oarecum ex- 


plicabil : ţi-e teamă! Pentru că, o- 
rice s-ar spune, o intervenţie de 
ultim moment la o presiune foarte 
ridicată ar fi legată de un anumit 
risc. Mai ales pentru şeful echipei 
de intervenţie ! (Apoi, mai mult de- 
cît ironic.) Şi cine ar putea să-l a- 
cuze pe comunistul Petre Teiu — 
şeful echipei — c-a încercat să evite 
un anumit risc ? 


MARIA : Radule, ce se întîmplă cu 


tine ? 


RADU : Nimic. Constat doar că tutu- 


ror ne e teamă. Dumitale (s-a oprit 
în fața Mariei), pentru că, orice s-ar 
spune, îți rămîn fiu (Maria Andone 
se retrage spre Teiu); Natei, pentru 
că mă iubeşte (s-a apropiat de Na- 
ta) şi mai ales m-ar iubi dacă aș 
fi mai puţin penibil, ridicol (Nata 
părăsește biroul) ; Janei, pentru că 
înţelege ce înseamnă toată această 
navigaţie spre adîncuri și-i conştien- 
tă, poate, de risc ; iar mie — pentru 
că şi mie mi-e teamă: de ratare, de 
compromitere. de toate aceste stra- 
turi de marnă, de argilă, de brecie! 


MARIA (lui Teiu, în şoaptă): Ce în- 


seamnă brecie ? 


TEIU : O întrepătrundere diabolică de 


roci, care ne-a rupt mai întîi fore- 
zele, ne-a distrus nervii, iar acum 
într-o ultimă zviîrcolire... 


MARIA (ca pentru sine): Brecia... 


TEIU (luînd funda de pe perete și 
desfăcind-o): O brută! 

RADU : Bruta la care te referi avea 
un admirabil principiu. 

TEIU : Îmi închipui... „Admirabil ۰“ 

RADU : „Cine-i născut pentru locul 
întîi nu-l poate accepta pe al doi- 
lea ۰“ 

TEIU : O brută roasă de ambiţie. 

RADU : Un om care, la marile mane- 
vre din '39, a avut curajul să pilo- 
teze un avion care nu fusese nici 
măcar încercat. La 3000 de metri dea- 
supra Ozanei ! 

MARIA : Şi a căzut... 

TEIU (ironic): Dacă nu cădea, ocupa 
locul întîi... 

RADU : Ca de obicei! Morală! 

TEIU : Nu, morala abia urmează : n-ai 
niciodată dreptul, de dragul locului 
întîi, să rişti vieţile celor din jur! 

FLORICEL : Orele 23.30 !... 

INTERPRETA (întrerupind scena): O 
clipă, vă rog! (Lui Teiu) La orele 
23.30 l-aţi prevenit deci din nou că 
el, personal, „de dragul locului în- 
tii“, continuă să rişte vieţile celor 
din jur... 

TEIU (neînțelegind încă): Trebuia 
să-l previn... Era o datorie! 

INTERPRETA : Şi tot la 23.30 erați 
hotărît — şi Radu știa acest lucru 
— ca la apariţia primului simptom 
eruptiv, cu sau fără aprobarea lui, 
să începeţi intervenţia. Ei, bine... 

TEIU : Înţeleg. Dacă n-a fost cumva 
o greşeală de tactică? Şi dacă nu 
cumva, l-am eliberat de răspundere ? 

INTERPRETA (ca o scuză): Pentru 
nespecialişti... 

TEIU : Chiar şi pentru nespecialiști: 
intervenind abia în ultima clipă, în 
momentul primului simptom erup- 
tiv, îţi rămîne totdeauna un anumit 
risc, un procent de neprevăzut. Iar 
pentru a interveni pe parcurs, deci 
înaintea acestui prim simptom erup- 
tiv, fiind vorba de un foraj expari- 
mental, aveam nevoie de aprobarea 
lui Radu Andone. 

INTERPRETA : Şi el știa acest lucru ? 

FLORICEL (reluînd) : Orele 23.30 ! Pre- 
siunea la sondă, în spatele coloanei 
de extracţie, 67 de atmosfere! 

RADU : 67... sau 77... sau 87! 

TEIU (interpretei): Ştia... (Apoi, lui 
Radu) Sperăm totuşi că vei înţelege 
acest lucru înainte de 87! 

RADU : Voi înțelege sau nu... Dacănu 
există puncte noi de vedere, m-ar 
bucura să întrerupem discuția. (li 
urmăreşte cu privirea pe cei care 
părăsesc biroul, apoi se întoarce spre 


Jana, surprins parcă de îndrăzneala 
de a fi rămas.) Dumneata ? 

JANA : Aşteptam să fiu întrebată. 

RADU : Tot în legătură cu sonda? 

JANA: Nu. O consultaţie. 

RADU : Nu s-ar putea amîna ۶ 

JANA : Ar fi păcat. 

RADU : E o problemă complexă ? 

JANA : Despre un om complex... Mi-a 
fost şi profesor... 

RADU (iritat): Şi aflindu-te în biroul 
lui, nu te-ar putea da afară? 

JANA : Mi-e teamă că-i în stare. 

RADU (îmbunat): Ti-e antipatic 7 

JANA : Cunosc oameni care ar sus- 
ţine contrariul. 

RADU : Trebuia să-i dezminţi, să pro- 

JANA : N-ar fi ajutat. S-a creat în 
ultima vreme această impresie — 
care n-a fost suficient combătută — 
că toate fetele de vîrsta mea se în- 
drăgostesc ca la comandă de ingi- 
nerii de vîrsta lui. 


RADU : Dumneata însă, nu mă îndo- 
iesc, n-ai „suferit“ de această im- 
presie. 

JANA: Ca să fiu sinceră... Nu. 

RADU : Şi faţă de mimeni. 

JANA : De nimeni. Dar Pandele, ve- 
deti, e de părere că n-ar fi exclus 
să mă induc singură într-o gravă 
eroare. Adică, spune el, să „sufăr“ 
(ca şi cum ar fi spus să „iubesc“), că 
doar nu-s de piatră, dar meavînd 
criterii de comparaţie — pentru că 
aş „suferi“ de fapt prima oară —, 
nici să nu ştiu cît de mult sînt în 
stare să „sufăr“. 

PADU: Adică, n-ar fi cu totul ex- 
clus... 

JANA : N-ar fi... Dar fără ştirea mea. 
(Se aude sunînd telefonul.) 

RADU : E curios că, în momente de 
mare încordare, oamenii ajung să-şi 
spună lucruri la care s-ar fi aştep- 
tat cel mai puţin. (Apoi, ridicînd re- 
ceptorul.) Da, Andone... I-am explicat 
mai înainte lui Teiu... Cum? Nu va 
rezista pînă la 100? Vreau argu- 
mente ! Da, scrise! Şi nici scrise! 
Nu admit nici o intervenţie! (Re- 
venind spre Jana.) Oamenii aceștia 
nu vor să înțeleagă că nu-mi pot 
semna singur înfrîngerea, capitula- 
rea ! 

JANA : Şi dacă nesemnind se întîm- 
plă o nenorocire? Dacă se pierde 
zăcămîntul ? Dacă ar muri un om? 

RADU (încercînd să evite): Îmi închi- 
pui că omul pentru care ai putea 
„suferi“ ar interveni imediat... 

JANA : Tocmai în această problemă 
voiam să vă consult. (Cu sentimen- 
tul grav al unei declaraţii de dra- 
goste.) Ce-ar trebui să fac dacă 
acest om ar refuza să intervină ? 

RADU (necontrolindu-se) : Am dreptul 
să amîn pînă la 100 de atmosfere. 
Limita legală... 

JANA (continuînd): Nu mai e nici 
ea sigură. Nu mai e legală! Abia 
vi s-a comunicat. Şi nu-i vorba de 
legi. 

RADU  (persiflant): Ştiu... De încre- 
derea celor din jur... De responsa- 
bilitate... De o mie de alte lucruri... 

JANA (mult mai simplu): Da, va 
trebui să ne întiîlneşti, să ne spui 
„bună ziua“, să ne întrebi „Ce mai 
faci, Mincule ?“, „Ce mai faci, Te- 
iule ?“ De o mie de alte lucruri! 

FLORICEL : Orele 24.00 ! Presiunea la 
sondă, în spatele coloanei de extrac- 
ție, 71 de atmosfere. 

JANA (lui Radu): Apoi vor fi 72... 73... 

RADU : Ştiu să număr şi singur. 

JANA: Am rămas la 73. 

RADU : Încearcă mai bine să te 
transpui în situaţia mea! 

JANA : Am încercat. 

RADU : Uitînd însă că eşti Jana 
Mincu. 

JANA : Încercînd să uit... 

RADU : Şi închizînd ochii! Spuniîn- 
du-ţi că în jur nu e nimeni! 

JANA (închizînd ochii şi repetind): 
„În jur nu e nimeni“... 

RADU : Şi că presiunea n-a ajuns 
decît la 71; că ţi-au rămas 29 de 
şanse din 100: apruape o treime! 
Şi că tu nu poţi renunţa! De ce-ai 
deschis ochii ? 

JANA : Pentru că v-am auzit vocea... 
şi vocile altora... 

RADU : Dar e vorba de căutările 
tale, de creaţia ta! Şi crezi în ele! 
Nu poți admite eşecuri! Şi eşti 
convinsă că presiunea se va stabi- 
liza... Eşti liniştită ! 

JANA : Vă tremură vocea... 

VOCEA LUI FLORICEL (ca de foarte 
departe): Presiunea la sondă, în 
spatele coloanei de extracţie... 

JANA : Şi șansele scad. Au mai rămas 
28 ! 27! Şi cei din jur vă întreabă... 

RADU : Trebuia să uiţi că eşti Jana 
Mincu. 

JANA : Dar n-am putut uita că există 
o Jana, un Teiu, un Cristea... 

RADU : E condiţia realizării tale ! 

JANA : Dar realizarea aceasta are va- 
loare doar prin ei, pentru ei! Şi 


nu te poţi realiza în afara lor, îm- 
potriva lor! (Pe ultimele cuvinte a 
intrat Cristea.) 

CRISTEA (înmînîndu-i lui Radu o 
hîrtie): Raportul! Argumentele ! 
RADU (refuzindu-l): Tocmai îi ex- 
plicam tovarăşei Jana că nu voi 

mai citi astăzi nici un raport. 

CRISTEA : În locul dumitale, mai că 
aş face o excepţie. 

RADU : place să cred că glu- 
meşti. (Apoi, Natei şi lui Horia, 
care au apărut în pragul uşii.) Vă 
rog, intraţi. Tovarăşul Cristea a 
ales cel mai potrivit moment pen- 
tru glume. 

CRISTEA : Cînd presiunea trece de 
70, nu prea mi se întîmplă. 

HORIA (bătăios) : Coloana-i calculată 
pentru 100! 

NATA (în șoaptă): Nu  te-amesteca, 
Horia ! Jocul acesta nu mai e pen- 
tru tine! 

CRISTEA : lar eu arătam în raport, 
negru pe alb, de ce coloana ar putea 
să cedeze în jurul lui 90—95. 

FLORICEL : Orele 0,30! Presiunea 
la sondă, în spatele coloanei de ex- 
tracţie, 74 de atmosfere! (În timp 
ce muzica accentuează tensiunea mo- 
mentului, un reflector me-o va des- 
coperi pentru cîteva clipe pe inter- 
preta Janei, chiar lingă pian, în 
apropierea Mariei Andone.) 

INTERPRETA : Dar nu mai înţeleg! 
Nu se poate! Parcă abia au fost 
71 de atmosfere. Cind s-a adus 
noul buletin ? Să fi trecut de atunci 
o jumătate de oră? 


MARIA : Nu ştiu. Nu mai puteam 
urmări. Se adunaseră acolo زع‎ Cris- 
tea, şi Nata, şi Horia, într-un tîrziu 
şi Pandele. biroul devenise parcă 
mai mic, mai neîncăpător, şi mă co- 
pleşise senzaţia că se stringe mereu 
în jurul meu... Iar mie îmi rămînea 
să alerg de la unii la alţii, încer- 
cînd să-i urmăresc, să-i înţeleg, să 
găsesc un drum, o ieşire! (Un re- 
flector ni-i descoperă, într-un colt 
al biroului, pe Nata şi Horia; se 
aude un fluierat prelung de tren.) 

HORIA : Trenul de 0,40' Am impre- 
sia că n-ai să-l mai prinzi! 

NATA : Nu te-ai trezit cu totul, Val- 
horia. 

HORIA : Şi mai spuneai că așa şi pe 
dincolo, iubire, metode moderne... 
NATA: E un proces prea complicat 
pentru tine, Valhoria ! Şi cînd spun 

proces... 

HORIA : Mă gîndesc la sancţiuni! 

NATA: Nu fi meschin. Trăieşti în 


plină dramă. 

HORIA : Dramele trec, sancţiunile 
rămîn. 

NATA: Presiunea a trecut de 74! 
Trezeşte-te ! 


HORIA : Din moment în moment se 
va interveni. Sint cît se poate de 
treaz. 

NATA : Fără aprobarea lui Radu An- 
done ? 

HORIA : Cine ştie? Ar putea uita să 
i-o ceară, 

NATA : Cu atit mai bine, Valhoria... 

HORIA (ca pentru sine): Să te fe- 
rească Dumnezeu să te iubească fe- 
meile. 

NATA : Radu nu va putea uita nicio- 
dată că i-a fost călcată în picioare 
marea lui şansă de afirmare. 

HORIA : Se va resemna. S-au resem- 
nat şi alţii. 

NATA: Un resemnat e capabil de 
ură, de resentimente. Trebuia să în- 
chini, Valhoria, şi pentru resem- 
nati. (Un reflector ni-i descoperă, 
în alt colț, pe Jana şi Pandele.) 

JANA : Cînd ai sosit, Pandele? Nici 
nu te-am văzut... 

PANDELE : „Foaie verde trei lalele, 
unde-i chef, hop şi Pandele !“ 

JANA : Şi-aş putea să jur c-ai tre- 
cut pe la sondă. 

PANDELE : De dragul lui Cristea. 
Neinsurat, săracu'. Fără copii. Suflet 
de om şi dinsu', vorba nevesti-mi. 

JANA : Nici nu eşti însurat, Pandele, 
de ce minţi 2 

PANDELE : Pun răul în faţă! 

JANA: Şi abia dac-ai fi fost, s-ar fi 
zbuciumat săraca, ar fi plins, te-ar 
fi oprit, poate... 

PANDELE : „Plîng o ţiră, iarăşi rîd/ 
pleacă, zic, să nu te văd...“ Nu se 
poate conta pe femei... Nu-s se- 
rioase ! 

RADU (care tocmai s-a apropiat): 
Tovarăşul Pandele! Tocmai mă mi- 
ram că nu eşti aici. Că n-ai început 
şi dumneata să-mi vorbeşti de pre- 
siuni, coloană, intervenţii ! 

PANDELE : Păi, ce să mai încep, to- 
varăşe inginer? Că eu mi-am dus 
și baritul, am pregătit și pompele, 
un ordin să mai fie, şi gata! 

FLORICEL : Orele 1.00, Presiunea la 
sondă, în spatele coloanei de ex- 
tracţie, 76 de atmosfere ! 

RADU : Ei bine, tocmai acest ordin 
nu-l vei primi. Nu voi da acest 
ordin. Presiunea se mai poate sta- 
biliza. Şi-atita timp cît se mai poate 


stabiliza, refuz să intervin. Înţelegi ? 
Refuz ! 

INTERPRETA (Mariei Andone): Şi 
Pandele nu i-a răspuns? 

MARIA : Nu i-a răspuns nimeni. De 
ce să-i fi răspuns ? Din toate aceste 
izbucniri şi din toată această zgomo- 
toasă siguranţă am înţeles cu toţii 
că nici el nu mai credea în stabili- 
zarea presiunii. (Un reflector îi des- 
coperă pe Radu şi Nata.) 

RADU : Din nou penibil, ridicol? 

NATA: Din nou. Cred că e o tră- 
sătură de caracter. 

RADU (încercînd o justificare): Era 
totuşi normal... simţeam nevoia să 
strig ! 

NATA : Dar ai strigat prea tare. Ca 
atunci cînd ţi-e teamă, cînd ceri 
ajutor. 

RADU : Şi totuşi, în jurul lui 100... 
Există legi, obligaţii morale ! 

NATA : Pentru tine tot ar fi inutil. 
Nu ţi se va ierta niciodată c-ai 
amînat pînă în ultima clipă. 

RADU : Şi-atunci, ce vrei ? Să nu mai 
aştept ? Să intervin? 

NATA: Să înţelegi că, jucînd totul 
pe o carte, e stupid să-ți oprești 0 
de bani de tramvai... 

RADU : Ultimul buletin indica 76. 

NATA : ...Să uităm pentru o clipă de 
sonde, de presiuni, de foraj... 

RADU : Dar e absurd! 

NATA : ...şi să plecăm într-o minu- 
nată excursie ! 

RADU (cucerit, totuşi): Tu ești ne- 
bună, Nata! 

NATA : Să nu putem fi acuzaţi că 
am ratat, cine ştie, ultima noastră 
noapte, ultima clipă de dragoste... 

RADU : Uneori mă întreb dacă m-ai 
iubit vreodată. 

NATA : Şi eu m-am întrebat în pri- 
vinta ta. Şi n-am aflat. Poate te-am 
intrigat doar. Ca un parfum ciudat, 
ca un suris ciudat, ca o femeie 
ciudată. Ce te surprinde ? 

RADU  (repetind oarecum o scenă 
anterioară) : Nimic. Sau poate felul 
tău de a gîndi. 

NATA: Nu te minţi. Gîndim la fel: 
ne punem aceleaşi întrebări, găsim 
aceleaşi răspunsuri. Sint un fel de 
oglindă care, fidelă, te reflect. 

RADU (privindu-se în această „oglin- 
dă“): Arăt prost? 

NATA : Nu. Răvăşit doar. Ca la ca- 
pătul unei nopţi refuzate. 

RADU : Nopțile care n-au existat. 

NATA: Nopțile care vor veni. Ex- 
cursiile de la capătul fiecărei zile. 

RADU : Ai o obsesie. 


NATA : Nerespectarea traseului, fuga 


din obişnuit şi saltul mortal. 

FLORICEL : Orele 1,30! Presiunea la 
sondă, în spatele coloanei de ex- 
tracţie, 78 de atmosfere ! 

RADU : 78... (Apoi, Natei) Uneori, mă 
întreb de ce nu m-ai părăsit pînă 
azi ! 

NATA : Jumătatea frivolă din mine 
şi-ar fi dorit, fireşte, o viaţă uşoară, 
un amant, doi amanți, o maşină... 
Cealaltă însă, un bărbat în care 
să creadă. (Căutindu-i privirea.) Şi 
am crezut ! 

RADU : În mine? 

NATA : În cel care ai fi putut deveni. 

RADU : Şi nu voi deveni? 

NATA : Ai început să te îndoiești de 
tine însuţi! Nu mai vrei cum voiai 
altădată ! Şi cine nu vrea, cum n-a 
vrut nimeni pînă la el, nu devine! 

RADU : Nu-nţeleg unde vrei să a- 
jungi. 

NATA : Să perseverezi, vreau! Să ai 
curaj, vreau! Să-ţi  aminteşti de 
acel miraculos „eu pot, eu vreau, eu 
trebuie !“ Şi-n orice condiții: împo- 
triva oricui şi a orice! (Un reflec- 
tor îi luminează pe Teiu și Jana.) 

TEIU : Nu prea arăţi veselă, Mincule! 

JANA (ca pe o descoperire): Se 
schimbă oamenii greu... 

TEIU : Ne înşelăm, uneori, crezind că 
se schimbă uşor. 

JANA : Poate ar fi trebuit totuşi să 
intervenim. 

TEIU : Vorbeşti prostii, Mincule! Pe- 
trolul contează ! 

JANA (neînțelegind) : De asta şi spu- 
neam... 

TEIU : Petrolul din oameni! 

JANA : Îţi place să glumești... 

TEIU : Îmi pare rău! În fiecare om 
sînt vreo 2—3 picături! 

JANA : Chiar şi în Radu Andone? 

TEIU : Se înţelege! Şi în el! Sintem 
o țară foarte bogată ! 

JANA : Şi ca să ajungem la cele 2—3 
picături... 

TEIU : Tocmai asta-i! Trebuie să 
forăm ! Să forăm zi şi noapte! Şi 
naiba ştie ce te-or mai fi învăţat şi 
pe tine la facultate... că la ză- 
căminte. stai rău de tot, Mincule! 
(În colțul opus se continuă discuția 
dintre Radu şi Nata.) 

RADU : Şi dacă în ultima clipă voi 
hotărî să intervin ? 

NATA : Vei pierde nopţile albe şi 
excursiile... 


RADU : Dar tu, Nata, înțelege! 


NATA : Şi va trebui să-ți găseşti un 
alt „tu“, mai modest, mai înţelegă- 
tor, mai comod. 

RADU  (înțelegind): 
deci : „nu“. 

NATA: O singură şansă... 

RADU : O şansă? 

NATA : S-ar putea, cine ştie, ca din- 
tr-un banal compromis, dintr-un 
calcul meschin... 

FLORICEL : Orele 2.00! Presiunea la 
sondă, în spatele coloanei de ex- 
tracţie... 

NATA (luîndu-i buletinul din mină 
și întrerupînd-o): S-ar putea, spu- 
neam, să încerc să mă obişnuiesc cu 
ideea acelui „da“, puţin blazat, puţin 
frigid, pe care-l arunci unui bărbat 
oarecare. (Continuînd citirea bule- 
tinului.) 78 de atmosfere. Eşti rugat 
să treci pe la sondă, (După ce Radu 
părăseşte scena, Mariei Andone, care 
s-a apropiat de ea.) Am impresia 
că am început să te intrig. 

MARIA : Ultima voastră discuţie a 
lămurit totul. 

NATA: E un reproş? 

MARIA : Nu, dar nu mi-au plăcut 
niciodată şantajele. 

NATA : Crezi că trebuia să-i ascund 
că-l iubesc ? 

MARIA: Nu te minţi! Te iubeşti 
doar pe tine. Şi ai vorbit mult prea 
mult despre acel „tu“, singurul care 
l-ar putea înțelege, care i-ar voi bi- 
nele... ca să te mai pot crede şi eu. 

NATA : Mă aşteptam la o învinuire 
mai gravă. 

MARIA (făcîndu-i pe plac): Există 
şi un altfel de „tu“. 

NATA (ironică): Sentimentală, naivă, 
romantică, în stare să descopere noi 
sisteme de intervenţie... 

MARIA : Şi care te alarmează, te 
sperie, tocmai pentru că simţi că-l 
iubeşte şi ea. Şi-i un alt fel de a 
iubi. 

NATA : Mai bine ţi-ai aminti că eu 
i-am insuflat lui Radu dorința de 
a se realiza. Eu am continuat opera 
fratelui dumitale. 

MARIA : S-ar fi realizat oricum. 

NATA: Dar nu oricum, ci prin el 
însuşi. 

MARIA : Nu-i meritul tău! 

NATA: De la mine a învăţat acel 
„eu pot, eu vreau, eu trebuie!“ şi, 
în afara ambiţiei mele, tot acest 
„eu“ n-ar fi existat niciodată! 

MARIA : Şi de ce ai făcut-o? Din 
altruism ? 


Ca de obicei, 

NATA : Nuuu... (lronică şi, fără voia 
ei, sinceră.) Pentru că sînt egoistă, 
pentru că îmi vreau realizate micile 
mele vanităţi şi, în general, toată 
filozofia mea încape în trei cuvinte: 
„€ dreptul meu“ sau, şi mai simplu, 
„mi se cuvine“. Aici voiai să a- 
jungi ? 

MARIA : Încep să înţeleg de ce ai fi 
vrut ca Radu să plece încă în noap- 
tea asta, cu primul tren, şi de ce 
toată discuţia aceea ciudată cu 
Teiu... 

NATA : Ar fi putut să-l oprească. 

MARIA : Probabil că asta şi urmă- 
reai, Încercînd să-l oprească, l-ar 
fi provocat, i-ar fi rănit orgoliul... 
şi poate, abia atunci ar fi plecat! 

NATA : Aş putea să-ţi amintesc că la 
60 de atmosfere am rupt eu însămi 
biletele. La asta ce-mi răspunzi? 
(Pentru că o vede pe Jana apropiin- 
du-se.) Sau poate îmi răspunzi dum- 
neata 7 De ce le-am rupt? 

JANA : Ţi-ai dat probabil seama c-ai 
făcut o greşeală. Acest om e în- 
drăgostit de foraj. Şi sonda aceasta 
înseamnă, pentru el, ani de muncă, 
de căutări... 

NATA : Uneori pari mai puţin naivă. 

JANA : Şi-ai mai înţeles că acesta 
ţi-e singurul drum: să-l împingi 
spre risc, să se opună interven- 
tiei... 

NATA (imprudent) :... şi lui Teiu, lui 
Cristea, tuturor ! Pentru că e dreptul 
lui! Condiția realizării sale! (Re- 
gretind.) Presiunea se mai poate 
stabiliza. 

JANA: Nu, nici dumneata nu mai 
crezi, 

NATA : Atunci, cum ? Îți închipui că 
vreau să-l fac răspunzător de o e- 
ventuală erupție ? 

JANA: Nu, pe erupție n-ai contat 
niciodată. Ştiai foarte bine că la o 
anumită presiune noi tot vom in- 
terveni. Dar îndemnîndu-l să nu ac- 
cepte intervenția, îți rămînea spe- 
ranta că, la un moment dat, trecînd 
peste hotărîrea lui, îl vom rupe de 
noi, îl vom pierde, îl vom urca în 
tren. 

NATA : N-ai decît să te duci să-i in- 
formezi pe Teiu, pe Cristea! 

JANA : Ei te cunosc mai de mult şi 
mai bine... 

NATA : Şi chiar dacă ar fi aşa! Chiar 
dacă ar fi fost un calcul... a fost 
un calcul exact! Radu nu va in- 
terveni ! 

FLORICEL : Orele 2.15! Presiunea la 
sondă, în spatele coloanei de ex- 
tracţie, 81 de atmosfere! 


(În partea opusă a scenei, eventual 

în biroul lui Teiu, un reflector sur- 

prinde discuţia dintre Teiu şi Cristea.) 

CRISTEA : Cam amîni, Teiule! Nu-mi 
place că amîni ! 

TEIU : Şi ce-ai vrea? Să trec „peste“ 
Andone ? 

CRISTEA : La nevoie, şi „peste“. 

TEIU : O să-şi închipuie că am făcut-o 
pentru liniştea mea. Pentru că o 
intervenţie la 80—85 ar fi mai puţin 
periculoasă decît în ultima clipă! 
Şi, în sfîrşit, pentru că echipa e 
condusă de un fricos... De Teiu! 

CRISTEA : Şi dacă ar conduce-o alt- 
cineva ? 

TEIU : „Dacă“ 
Fără „dacă“ ! 

CRISTEA : La 85, echipa ar fi fost 
altă dată „acolo“. 

TEIU : Va fi şi azi. Nici o grijă! 

CRISTEA : Şi la 2.15, ai auzit, ajun- 
sese la 81... 

TEIU : Ajunsese! Da! Ştiu! Şi a 
continuat să crească ! Ştiu şi asta! 
Dar avem datoria să mai încercăm, 
să-i mai vorbim. 

CRISTEA : Dac-ar fi condus-o altci- 
neva, te-ai fi aprins mai puţin... 

TEIU : Asta nu-i un motiv... 

CRISTEA : Şi i-ai fi vorbit mai ușor... 
Mai limpede! 

TEIU : Ce vrei să spui? 

CRISTEA : Ce-ai auzit! Romînește: 
s-o conducă altcineva ! 

TEIU : Dar n-a fost intervenţie la care 
să nu fi fost „acolo“... 

CRISTEA : Ai fi mai nimerit, de data 
asta, „aici“. 

TEIU : Eu răspund de intervenţie! Eu 
hotărăsc ! 

CRISTEA : Asta ar fi al doilea mo- 
tiv:  dac-ar conduce-o altul, ai 
răspunde mai mult... Ai trece mai 
curînd „peste“... Ai hotărî mai 
uşor ! 

TEIU : Şi cine s-o conducă ? 

JANA (care s-a apropiat între timp): 
Nu-i o problemă, cine! Cristea are 
dreptate ! 

CRISTEA : Tu nu te amesteca, Min- 
cule ! 

JANA : E dreptul meu să mă ames- 
tec! E metoda mea şi nimeni n-o 
cunoaşte ca mine! 

CRISTEA : Asta-i altă problemă... 

JANA : E aceeaşi, nea Cristea! 

CRISTEA : Dar e mai grea. Să răs- 
pundă mai marii! 

JANA : Dar dacă dumneata ai fi cel 
mai mare — şi ai fi director, mi- 
nistru — şi eu ti-aş telefona că la 


nu schimbă nimic! 

noi situaţia e aşa şi așa... ce-ar 
hotărî ministrul ? 

CRISTEA (neacomodindu-se dintr-o 
dată cu noua calitate): Ar întreba 
mai întîi: care e părerea lui Teiu? 
Că nu se poate, trebuie să aibă şi 
el o părere! 

JANA: Teiu n-o să accepte, tovarășe 
ministru. Sînt fiica lui. Nu-l între- 
baţi pe Teiu. 

CRISTEA : Atunci, să-ntrebăm pe al- 
tul. Cine mai e pe-acolo ? 

JANA : Ar fi tovarășul Cristea, co- 
munist, om în vîrstă. 

CRISTEA (flatat): Atunci, vorbiţi cu 
Cristea ! Să vă judece el. 

JANA : Dar e o problemă specială, 
tovarăşe ministru ! 

CRISTEA : Cum adică... specială ? 

JANA : Pentru prima oară în petrol, 
o fată vă cere permisiunea să con- 
ducă echipa de intervenţie. 

CRISTEA : E vorba chiar de tine? 

JANA : De mine. 

CRISTEA : De cînd te ştiu, Mincule, 
ai făcut greutăţi ministerului ! 

JANA: Dar sînt inginer, tovarăşe 
ministru' Şi intervenţia se face după 
un sistem al meu, după o metodă 
proprie. 

CRISTEA (prins între Jana şi Teiu): 
Tu ce zici, Teiule? 

TEIU : Nu zic nimic. 

JANA (ministrului): E dreptul meu! 

CRISTEA (mai departe, lui Teiu): 
Zice că-i dreptul ei! 

JANA: Şi ar fi o nedreptate... 

CRISTEA : Auzi, zice că e o nedrep- 
tate. Ce să-i răspund, Teiule? (Și 
pentru că Teiu ridică din umeri, 
traducind.) Zice să-ţi răspund c-au 
mai rămas cîteva... (Apoi, din nou 
lui Teiu, cu toată autoritatea minis- 
trului.) Dar trebuie lichidate şi ele, 
Teiule! Asta nu-i un răspuns! (Și- 
apoi, decisiv.) Notează ! Ordin de zi: 
azi, 11 iunie, pentru prima oară în 
istoria petrolului... 

TEIU (ultim protest): Tovarăşe minis- 
tru, gîndiţi-vă... 

CRISTEA : Dacă tovarăşul Cristea 
acceptă să lucreze sub conducerea 
ei, se aprobă! Semnat, ministru — 
Cristea. (Și pentru că s-a apro- 
piat şi Pandele.) A doua semnătură, 
adjunctul meu, Pandele! 

TEIU : S-a înţeles, tovarășe ministru! 

CRISTEA : Şi spuneţi-i lui Cristea să 
plece îndată la sondă! Pandele să-l 
urmeze ! (Apoi Janei) Şi nici şefa 
echipei să nu mai piardă vreme! 


PANDELE (ca la o presimţire): To- 
varăşe Cristea ! Ne descurcăm sin- 
guri! Poate că n-ar fi nevoie... 

CRISTEA : E dreptul ei, Pandele! Ea 
a găsit soluţia! 

PANDELE : Dar o fată, acolo, e pen- 
tru prima oară... 

CRISTEA : Fiecare lucru s-a întîmplat 
cîndva prima oară. 

PANDELE (lui Teiu): Măcar azi să 
mai fi fost dumneata. O singură 
dată. O zi. 

TEIU : A zis ministrul că-s cam bă- 
trîn, Pandele... 

PANDELE: Şi nu vei mai fi nicio- 
dată „acolo“ ? 

TEIU : ...şi c-ar fi nevoie de cineva şi 
„aici“... De cineva care a mai fostde 
multe ori „acolo“. 

PANDELE : N-o opreşti ? 

TEIU : Dacă-mi dai voie să-i spun că 
tu mi-ai cerut-o... şi c-am oprit-o în 
numele tău... (Şi pentru că Pandele 
nu acceptă.) Hai, du-te... (Și ca o 
încurajare.) „Ce s-ar face fetele...“ 
(În timp ce Pandele şi Cristea dis- 
par, un reflector ni-i readuce pentru 
cîteva clipe pe Radu, revenind de la 
sondă, şi Nata.) 

RADU : Îi văd, îi aud vorbind, şi nu 
pot înţelege de ce numai eu sînt 
neliniștit. 

NATA : Toţi sînt... Nu toţi arată! 

RADU : Şi dacă în realitate sînt si- 
guri de ei şi nu se tem de nimeni 
şi nimic? 

NATA : Ar fi puţin naiv... În cazul 
unei eventuale erupții, responsabili- 
tatea şi riscul rămîn în primul rînd 
ale lor! 

RADU : La asta nu m-am gîndit. Şi 
poate n-ar fi trebuit să mi-o spui... 
Nu trebuia s-o ştiu! (În colțul opus, 
continuă discuția dintre Jana şi 
Teiu.) 

TEIU (Janei, pregătită să plece): Nu 
pleca ! Mai rămii... 

JANA : Cînd te rugam şi eu în urmă 
cu ani, nici nu voiai să auzi. Şi te 
răsteai la mine (imitindu-l, proba- 
bil): „Noaptea asta, Mincule, mai 
am puțină treabă ۰ 

TEIU : Şi, vezi să fii atentă! 

JANA (cu înţelegere): S-au inversat 
rolurile... 

TEIU : Şi cînd ai să ajungi la baraca 
de intervenţie, să suni de trei ori... 
Să ştiu c-ai ajuns. 

JANA : Am să sun. 

TEIU : Şi să-ţi aminteşti că odată, 
înaintea unei intervenții, mi-ai 
scris aşa, o lozincă: „Eroismul în- 

seamnă dăruirea vieţii pe parcursul 
unei întregi vieţi...“ 

JANA: Şi dumneata mi-ai spus, la 
plecare, că uneori oamenii își pot 
trăi viața într-o singură clipă. 

TELIU : Asta a fost aşa... ca să rîdem. 

JANA: Şi din prag te-ai mai întors 
o dată. 

TEIU : Asta a fost atunci, cînd ai 


JANA: Şi m-ai tras de urechi (imi- 
tîndu-l): „De ce eşti copil, Jana 
Mincu ? Cine n-ar voi să trăiască 
1000 de ani? Şi să trăiască cu ade- 
vărat... şi să trăiască putin, cît de 
puţin, chiar şi atunci cînd nu va 
mai fi ?...* 

FLORICEL : Orele 2.30! Presiunea la 
sondă, în spatele coloanei de extrac- 
tie, 85 de atmosfere! (Jana va dis- 
părea odată cu Floricel, nu mai 
înainte de a-l privi lung pe Radu, 
care s-a apropiat de Teiu.) 

RADU : Presiunea a trecut și de 85. 

TEIU (simțindu-i agitația): Da, s-ar 
părea că a trecut! 

RADU : Pentru dumneata, poate și 
pentru alţii, aminarea intervenţiei 
ar fi legată de un risc. 

TEIU : .Şi-atunci ? Ce-ai hotărît ? 

RADU : S-ar cuveni poate să renunţ 
la dreptul de a hotărî. 

TEIU : Nu. Nici asta n-ai fi în stare. 
Nu eşti omu' să renunți! Şi nu e 
un simplu drept! Răspunzi pentru 
sondă ! 

RADU : Şi totuşi. nu mă pot hotărî! 
Taie-mă, spiînzură-mă, dă-mă în ju- 
decată. intentează-mi proces ! 

TEIU : Nu un proces... Sau, nu unul 
obişnuit ! Pentru că, de data asta, 
rechizitoriul va anticipa crima ' 

RADU : Dar e absurd. Acest Radu 
Andone, pe care dumneata vrei să-l 
judeci, a aplicat primul un nou sis- 
tem de foraj, a străbătut nesfirşite 
straturi de marne şi argile, a în- 
vins brecia... , 

TEIU : Nu, n-am învins-o cu totul. 


RADU : Şi a avut doar neșansa ca, 
în ultimul moment, în mult așteptata 
zi a primului său mare succes şi a 
festivităţii, să constate apariţia unor 
presiuni interioare ! 

TEIU : De aici şi începe rechizitoriul : 
s-a ajuns la 85 de atmosfere, și asta 
la o coloană la care se știe absolut 
precis că va ceda înainte de 100. 

RADU : Dar presiunea se mai poate 
stabiliza. Chiar şi acum, în această 
clipă. S-ar putea să fie un fenomen 
limitat. Să intrăm în extracţie nor- 
mală ! 


TEIU : E la fel de posibil şi contra- 
riul: să crească! 

RADU : Şi atunci? 

TEIU : Eşti dator să alegi între cele 
două variante. 

RADU : Stiu: omorirea deliberată a 
sondei... 

TEIU : Dar, omorirea înseamnă în a- 
celași timp şi evitarea erupției, evi- 
tarea neprevăzutului. 

RADU : Pentru mine echivalează cu o: 
înfrîngere : sistemul de foraj al lui 
Radu Andone s-ar dovedi prin a- 
ceasta falimentar ! Ideile mele — se 
va spune — n-au dus la nimic! În- 
frîngere ! Eşec! 

TEIU : Un eşec temporar. După sis- 
temul Janei, în două săptămîni in- 
trăm în normal. Totul va fi în or- 
dine. 

RADU : Eu însă vreau să-mi joc car- 
tea pînă în ultima clipă! 

MARIA : Dar gîndeşte-te, Radule! 

RADU (Mariei): M-am gîndit. Şi mă 
gîndesc de mult. De pe vremea cînd 
mă invitai la serbările de sfîrşit de 
an — tu ştii că n-am lipsit nicio- 
dată — şi aşteptam ca profesoara de 
muzică Maria Andone să treacă la 
pian, şi mă gindeam, ascultindu-te, 
cît de mult te-a mistuit şi pe tine, 
cîndva, o pasiune, dacă ani la rînd, 
în numele ei, ai continuat să-ţi rupi 
din orele de somn ore de repetiţii 
şi să transformi — în vis cel puţin 
— micile voastre festivități în ma- 
rile tale recitaluri. Şi eram singu- 
rul om, care la sfîrşit nu te aplau- 
dam niciodată. 

MARIA (disperată): Nu m-ai aplau- 
dat ? 

RADU : Şi te compătimeam că ţi-a 
lipsit curajul de a fi perseverat, cu- 
rajul marii verificări, curajul Oza- 
nel ' 

MARIA : Radule... 


RADU : De asta am tot aminat! De 
asta nici acum nu pot hotări! Nu 
pot! Şi vreau verificarea! Cu orice 
risc ! Pînă în ultima clipă! Singura 
care-mi poate spune cine sînt, cît 
pot şi ce merit... 

TEIU : Dar am trecut de 85. Ne apro- 
piem de 90. Şi asta, la o sondă lu 
care, îţi repet, nu avem certitudinea 
că va rezista pînă la 100 şi unde 
nu-i vorba de succesul sau insucce- 
sul unui recital. Alege! 

RADU : De ce mi-ai spus să aleg? 

TEIU : Nici într-un caz pentru a te 
speria. Erupția, oricum, va fi pre- 
venită. La primul simptom eruptiv, 
noi tot vom interveni. Dar amînînd 

pînă în ultima clipă, dumneata ai 
acceptat totuşi un anumit risc: al 
întîmplării, al accidentului, al ne- 
prevăzutului. Şi aceasta, în numele 
unei așa-zise afirmări a personalită- 
tii umane, în numele orgoliului care 
ți se vrea satisfăcut. Al unei co- 
roane de lauri! Alege! E ultima 
clipă cînd mai poţi să alegi! 

MARIA : Poate am greşit şi noi, Ra- 
dule ? Poate am trecut prin viață 
prea uşor? Poate ar trebui să ne 
oprim o clipă şi să privim în urmă ? 
(Se aude sunînd de trei ori telefo- 
nul şi, pentru cîteva clipe, apare 
imaginea Janei, de undeva, de foarte 
departe.) 


P A 

TEIU (ca pentru sine): A ajuns la 
baracă... Ai grijă, Jana! Mi-ai pro- 
mis. 

JANA : „Cine n-ar voi să trăiască 1090 
de ani ? Şi să trăiască cu adevărat... 
şi să trăiască puţin, cît de puţin, 
chiar şi atunci cînd nu va mai fi ?...“ 
(Imaginea Janei dispare.) 

RADU (lui Teiu): De ce mi-ai spus să 


aleg ? 

TEIU : M-ai întrebat cîndva, ce în- 
seamnă „cu“ şi „fără“ Radu An- 
done. 


FLORICEL : Orele 3.00. Presiunea la 


sondă, în spatele coloanei de ex- 

tracţie, 93 de atmosfere. 
CORTINA 

T E A a  lll-a 


La ridicarea cortinei, ca şi la inceputul părţii I și a II-a, Maria Andone la pian, și interpreta Janei — 
cit mai aproape de rampă ; același motiv melodic, aceeași intervenţie discretă a reflectorului, acecași atmosferă. 


INTERPRETA : Moartea Janei Mincu 
— şi n-aş voi să anticipez asupra 
semnificaţiilor dramei — s-a produs 
atunci cînd sonda era în afară de 
orice pericol. Intervenţia se desfă- 
şurase — aş spune — peste aștep- 
tări, se turnase oglinda de beton, se 
perforase coloana şi, dintr-un mo- 
ment într-altul, ar fi urmat să 
înceapă aşa-numitul proces de scur- 
gere a presiunilor. Întîmplarea a 
făcut însă ca tocmai atunci unul 
dintre membrii echipei, un tînăr, 
dorind a se dovedi, poate, deosebit 
de curajos, nerespectind prin aceas- 
ta normele absolut obligatorii de 
protecție a muncii, să se apro- 
pie de prevenitor. Presiunea ră- 
măsese încă în jurul lui 90, jetul de 
gaze care răzbătuse prin spatele co- 
loanei de âncoraj resfira în aer o 
ploaie periculoasă de pietre si — 
ceea ce tînărul n-ar fi trebuit să 
piardă din vedere, şi Cristea i-o spu- 
sese de zeci de ori — ventilele aflate 
şi acum sub presiune continuau să 
fie casante. Şi ar fi fost suficient o 
simplă imprudenţă ca sonda, zăcă- 
mîntul, viaţa acestui om să fie pen- 
tru totdeauna pierdute. Jana, care 
a sesizat prima pericolul — zgomo- 
tul făcea imposibilă orice comuni- 
care verbală —, s-a repezit spre el 
să-l rețină, să-l salveze... Şi l-a sal- 
vat, salvînd pentru a doua oară, în 


felul acesta, şi sonda. Prinsă însă de 
şuvoiul de gaze, izbită de pietre, 
lovită de sfărimăturile ventilului... 
ce importanţă mai are cum ? La ca- 
pătul aceleiaşi zile, Jana Mincu nu 
mai era în viaţă! Am depăşit a- 
ceastă primă dificultate a rolului, 
tragismul unei morţi autentice, cu 
sentimentul neaşteptat pentru mine 
că, în amintirea celor care au cu- 
noscut-o, Jana a rămas la fel de 
vie şi azi... şi cu convingerea că în 
fiecare seară. în fața mea, la spec- 
tacol, vor fi zeci şi zeci de Jane, 
băieţi sau fete... Da, am spus inten- 
ționat băieţi sau fete! Dar am mai 
întîlnit o dificultate în interpretare. 
şi tocmai aceasta din urmă a trans- 
format, aş spune, toată partea a 
treia a piesei într-un fel de dezba- 
tere între mine şi eroii acestei dra- 
me. Să mă explic însă : chiar şi prin 
aceste scurte comentarii care preced 
acţiunea, eu am fost solicitată în 
permanenţă ca, în afara rolului Ja- 
nei, să interpretez şi un al doilea, 
al meu, al actriţei avind și ea o 
anumită experienţă de viaţă, senti- 
mente şi resentimente. Şi dacă Jana. 
bunăoară, îl iubea pe Radu Andone 
— nu încerc să-i justific iubirea, iu- 
birea nu se justifică —, convinsă 
fiind sufleteşte că, mai devreme sau 
mai tîrziu, Radu va înţelege că rea- 
lizarea sa nu este posibilă în afara 
noastră şi, nici într-un caz, împo- 

triva noastră, pentru mine ca inter- 
pretă Radu rămiînea o enigmă, un 
semn de întrebare. Ce s-a întîmplat 
cu Radu după discuţia cu Teiu, unde 
a mai fost, cu cine a vorbit şi care 
au fost, în ultimă instanţă, giîndu- 
rile acestui om în noaptea de 11 spre 
12 iunie, înainte de a fi semnat or- 
dinul de intervenţie, înainte de a fi 
alergat spre baracă? (Şi întorcîn- 
du-se spre Radu, pe care un reflec- 
tor ni-l descoperă.) Pentru că nu 
se poate, a existat cu siguranţă şi-n 
viața dumitale o clipă cînd, într-o 
fulgerătoare şi stranie frămîntare... 

RADU : Da, a fost! A fost o astfel 
de clipă! Mă hotărîisem în sinea 
mea să intervin şi alergam spre 
sondă. Alături de mine — Petre 
Teiu. Îi simţeam răsuflarea şi, din 
cînd în cînd, la fiecare serpentină a 
drumului ce urca spre baraca de in- 
tervenţie, mi se părea că-mi şop- 
teşte : „Mai repede, mai repede!“ 
Şi auzindu-l, îmi spuneam: Radu 
Andone, alerg! alături de un om; 
alături de un om pe care atita vre- 
me nu l-ai înţeles şi pe care de 
atitea ori l-ai înfruntat. Mai poate 
avea oare încredere în tine? Şi tot 
eu îmi răspundeam: dar tu ce ştii 
despre „el“? Ai trăit doar atîţia ani 
alături de acest „el“... Mai ţii minte, 
cel puțin, cînd te-ai întîlnit prima 
oară cu „el“ ? 

(În întunericul care învăluie pentru 

o clipă scena, un reflector îl va des- 

coperi pe Teiu, în picioare, în fața 

unui birou elegant — biroul din Bucu- 
reşti, se pare, al lui Radu Andone — 
reeditind ‘prima lor întîlnire.) 

TEIU (scoțind dintr-o  servietă tot 
felul de planuri, de eprubete etc.): 
O hartă geologică, un memoriu teh- 
nic şi cîteva probe de țiței... 

RADU (apărind de partea cealaltă a 
biroului) : Caracterul pur teoretic al 
lucrărilor mele... 

TEIU (întrerupîndu-l): Acest ţiţei aş- 
teaptă să fie extras! 

RADU : Am impresia că am fost în- 
trerupt la jumătatea frazei... 


TEIU : Iar extragerea presupune un 
nou sistem de foraj! 
RADU (părăsind momentul retro- 


spectiv) : Da, mi-amintesc ! Era chiar 
anul trecut, în septembrie... (Cu o 
anumită tristețe a evocării.) Atunci, 
m-am întîlnit prima oară cu „el“! 
TEIU : Te înșeli! Îl cunoșşteai de ani 
şi ani! Te-ai întîlnit cu „el“ de zeci 
şi sute de ori! Şi sub haina diferi- 
telor lui vîrste şi înfățișări ai regăsit 


de fiecare dată acelaşi şi totodată 
alt „el“... Aminteşte-ţi ! 

RADU : Să-mi amintesc? De cine? 
Dă-mi măcar un indiciu! 

(Un reflector descoperă în spatele lui 

pe. treptele unei scări, urcind în spi- 

rală dintr-un colt al scenei spre col- 
ful opus, tot felul de oameni. Plat- 

formele intermediare ale scării — 2-3 

platforme — pe cît se poate libere.) 

UN TÎNĂR DE PE PRIMELE TREP- 
TE : De mine chiar, unul din nenu- 
mărații tăi colegi de liceu, care te-am 
simţit întotdeauna străin de preocu- 
pările noastre şi preferam să stau 
în ultima bancă din clasă decit în 
prima, alături de tine. 

O FATA: Sau de noi, fetele, care te 
poreclisem „bătrinul“, pentru că te 
simţisem încă de atunci o fire în- 
chisă, retrasă... 

UN ALT TÎNĂR: Sau de noi, puţinii 
tăi prieteni, care te-am sfătuit încă 
din '45 să te desparţi de maior. 

RADU (spre Teiu, părăsind pentru o 
clipă toată această lume a oameni- 
lor cunoscuți altădată): Da, mi-a- 
mintesc. A fost cineva care mi-a 
cerut acest lucru... 

TEIU : A fost acelaşi „el“. 

UN STUDENT: Şi tot „el“ a fost și 
colegul de facultate pe care ai în- 
cercat să-l sfidezi pentru că îţi cerea 
să deschizi ochii şi să priveşti în 


jur... 
RADU (privindu-l îndelung): Mi-a- 


mintesc... 

UN ALT STUDENT: Şi aminteşte-ţi 
atunci şi de noi. Colegii tăi de ca- 
meră, de care timp de trei ani ai 
ascuns că ai o prietenă, că o cheamă 
Natalia Goran şi că ai fi îndră- 
gostit... (Urcînd printre ei, Radu şi 
Teiu au ajuns pe prima platformă 
pe care se poate citi: Martie 1949.) 

RADU (îndrăgostit de Nata): Crezi că 
nu mă iubeşte? 

TEIU (în rolul unui coleg cu ochelari, 
cu basc): Îl iubeşte pe cel care ai 
putea deveni. 

RADU : E convinsă că nu mă va înşela 
niciodată. 

TEIU : Cît timp vei fi celebru... şi 
numai dacă vei fi! 

RADU : Uneori, o descopăr gîndind ca 
şi mine. 

TEIU : Părăseşte-o atunci. 
prea tirziu ! 

RADU : Dar nici măcar n-o cunoşti! 

TEIU : Te cunosc pe tine. Mi-ajunge. 

RADU : Cu ce drept îţi permiţi să mă 
judeci ? 


Pînă nu-i 

TEIU (părăsind momentul retrospec- 
tiv şi reîncepînd să urce): Cu drep- 
tul aceluiaşi „el“. 

UN OM MAI ÎN VÎRSTĂ (între prima 
și a doua platformă): Şi tot „el“ a 
fost şi maistrul acela bătrin — a- 
minteşte-ţi — care te-a prevenit, erai 
în ultimul an: „Numai cu ce se 
învață din cărţi, tinere, nu se trece 
prin brecie ۰ 

UN TÎNĂR CU OCHELARI: Şi ingi- 
nerul acela care s-a ridicat împo- 
triva caracterului pur teoretic al lu- 
crărilor tale! 

ALT TÎNĂR: Şi toţi colegii tăi de 
la catedră, aminteşte-ţi, şi profeso- 
rii... (Radu şi Teiu au ajuns la cea 
de-a doua platformă — Aprilie 
1954.) ! 

RADU (tînăr cercetător științific): To- 
varăşe profesor, ce părere aveți des- 
pre lucrarea mea ? 

TEIU (în rolul unui profesor mai în 
vîrstă): Un vector, dragul meu, şi 
subînteleg prin aceasta o forță, tre- 
buie să aibă în afară de dimensiuni, 
respectiv de talent, şi perseverență 
— şi sens! 

RADU : N-am sesizat ideea... 

TEIU (mai simplu) : Vrei să te afirmi ? 

RADU : Dar e o dorinţă legitimă! 

TEIU : Uitind că munca ta trebuie să 
servească cuiva? Că nu poţi trăi 
doar pentru tine? Că oamenii sînt 
oameni pentru că pot visa, pentru 
că au idealuri ? 

RADU (părăsind momentul retrospec- 
tiv): Obişnuita morală a profesoru- 
lui meu. Chiar şi în ultima scrisoare 
primită de la el... 

TEIU (începînd să urce spre ultima 
platformă) : Era acelaşi „el“... 

UN TÎNĂR: Şi aminteşte-ţi şi de 
mine! Eram vecinul dumitale de 
apartament... 

O FATĂ: Eu v-am fost studentă... 

AL DOILEA TÎNĂR: Eu am avut o 
discuţie cu dumneata acum cîteva 
luni într-un tren... 

AL TREILEA TÎNĂR: Eu te-am cri- 
ticat într-o şedinţă... 

AL PATRULEA TÎNĂR : Eu l-am in- 
format pe Teiu că dumneata ești 
creatorul unui nou sistem de foraj... 
(Și ajungind în sfîrşit pe ultima 
platformă, unde-i vom regăsi pe 
Pandele şi Cristea — Iunie 1960.) 

PANDELE : Alege! 


1 În măsura În care, În reprezentație, scena ar 
necesita o anumită scurtare, se va putea renunța 
la platforma a doua, respectiv la discuția dintre 
profesor şi Radu Andone. 


CRISTEA : Trebuie să alegi! 

RADU (ca şi în prima scenă a per»- 
nului) : „Sonda aceasta sînt eu... Şi 
cîntarul, pentru că în tot şi toate 
există un cîntar, n-are decit două 
gradaţii : ratare şi succes.“ 

TEIU (în propriul său rol):  ..„Am 
trecut de 85. Ne apropiem de 90. Şi 
asta, la o sondă la care nu avem 
certitudinea că va rezista pînă la 
100. Alege“. 

RADU : Dar astea toate le-am mai au- 
zit de la Pandele, Cristea, Teiu... 

TEIU : De la acelaşi „el“. 

RADU (coborind pe partea opusă a 
scării): De ce mi-ai spus să aleg? 

TEIU (întorcîndu-l cu fața spre ze- 
cile de oameni întilniți pe acest 
„drum al vieţii“): Pentru că nu 
există decit două variante: alături 
de „el“, sau împotriva „lui“. 

RADU (simplu, o şoaptă poate, dar cu 
toată semnificaţia actului care-l an- 
gajează pentru întreaga viață): 
Alături. 


(Toată scara reintră în întuneric; în 
aceeași clipă, un reflector surprinde 
apariția lui Floricel.) 

FLORICEL : Orele 3.00! Presiunea la 
sondă, în spatele coloanei de extrac- 
tie, 93 de atmosfere! Pronunţată in- 
filtraţie de gaze! Prim simptom 
eruptiv ! Apropierea de sondă, peri- 
culoasă ! Jana Mincu transmite... 
(Îngrozit, Radu se repede să-i smulgă 
buletinul.) 

INTERPRETA : O clipă, te rog! Încă 
o întrebare! Să presupunem că 
înainte de a fi intrat Floricel, îna- 
inte de a se fi aflat că presiunea a 
ajuns la 93, Nata ar fi încercat din 
nou să te convingă, să-ți schimbe 
hotărîrea. 

MARIA : A şi încercat. S-a apropiat 
de Radu, dar era de-acum prea tîr- 
ziu. Şi a simțit atunci şi ea că-l 
pierduse, 

NATA (lui Radu, ironică): Deci, aşa 
cum ţi-a cerut Teiu... Te-ai hotă- 
rît să intervii! 

RADU: E aproape de limită, Nata. 
Ultima clipă, înțelege! 

NATA : Uitind că orice afirmare pre- 
supune curajul unui mare act vo- 
luntar... 

TEIU (în timp ce scara se luminează 
din nou): Nu împotriva „lui“! 

NATA: Şi că riscul singur dă pre 
tuire ideii ! 

TEIU : Numai alături de „el“ şi prin 
„el“. (Scara reintră în întuneric; 
fără un cuvint, Nata se îndreaptă 
spre uşă.) 

RADU : Ai plecat ? 
NATA : Încerc să am bun simţ. 


RADU (fără convingere): Dar poate 
peste o singură clipă... 
NATA: E riscant. Mi s-ar putea 


spune : pleacă ! 
RADU : Te-ai întristat. totuși... 
NATA : Aşa se obișnuiește... 
RADU (surprins): Şi acum, surizi... 
NATA : Ca să simplific scena. 
RADU (ca un comentariu): Nata... 


NATA : Ca şi cum ai fi spus: a fost 


odată o Nata. 
RADU (totul s-a terminat): Nata. 
NATA : Pentru că în fiecare din noi 
a existat o Nata. (Dispare.) 
INTERPRETA (lui Teiu, dinafara mo- 


mentului) : Dar nu-i adevărat! Nu 
în fiecare din noi! 

TEIU : Nu în fiecare, e drept. Dar 
fiecare din noi ar trebui s-o cu- 


noască şi s-o recunoască sub haina 
feluritelor ei înfățișări. 

INTERPRETA : Şi dacă n-ar fi ple- 
cat ? 

TEIU : Chiar dacă n-ar fi plecat. 
Chiar dacă, prin absurd, ar fi reu- 
şit să-l convingă, dacă la 0,40 s-ar 
fi aflat în tren, dacă s-ar fi căsăto- 
rit şi ar fi întemeiat o familie... 
Crezi că, mai devreme sau mai tîr- 
ziu, n-ar fi înţeles că există două 
feluri de a iubi: aşa cum, trăind. 
l-ar fi iubit Jana, cunoscîndu-l, în- 
țelegîndu-l, pentru el... și așa cum 
l-a iubit Nata, pentru ea? Şi în 
ziua în care ar fi înţeles, în '65 sau 
"15, drama ar fi fost alta ? Nu! Des- 
părțirea lui Radu şi a Natei era 
inevitabilă. 

FLORICEL  (reintrind): Orele 3,00! 
Presiunea la sondă. în spatele co- 
loanei de extracție... 

INTERPRETA : Nu încă, te rog! Mai 
am o întrebare: să presupunem că 
intrînd, Floricel ar fi anunţat, dim- 
potrivă, stabilizarea presiunii. (Lui 
Radu) Ce-ai fi făcut? 

MARIA : Acelaşi lucru l-am întrebat 
şi eu. (Apropiindu-se de Radu). Dar 
nu-i totul pierdut, nu-i așa? S-ar 
putea ca următorul buletin... 

RADU : N-ar mai schimba nimic. 

MARIA : Eu mă gindeam la stabiliza- 
rea presiunii. Să nu mai fie nici un 
fel de presiune. 

RADU : înlăuntrul meu ar rămîne... 

MARIA : Există şi acolo o limită? 

RADU: A ajuns chiar la limită. Şi 
buletinul de „acolo“ (arată spre 
sondă) nu mai înseamnă nimic. Simt 
că trebuie... Trebuie să intervin, să 
aleg, să iau o hotărire. 


7 


TEIU (tot dinafara momentului; in- 
terpretei) : Şi chiar dacă n-ar fi 
simţit acest lucru! Dacă i s-ar fi 
părut că totul se reduce la ce se 
întîmplă afară şi în afara lui, dacă 
Teiu, şi Cristea, şi Jana n-ar fi în- 
semnat încă nimic pentru el, ar fi 
fost posibil să treacă prin viaţă 
neînțelegînd-o ? Dacă n-aş fi găsit 
eu cuvintul, nu l-ar fi găsit alţii? 
S-ar fi putut împotrivi vieţii? Şi, 
împotrivindu-se, nu există un mo- 
ment în viata fiecăruia cînd aminti- 
rile răscolitoare şi vinovăţiile vechi 
încep să ne urmărească ? Laşii, de- 
zertorii pot dormi liniştit ? 

FLORICEL (reluînd scena): Pronun- 
tată infiltraţie de gaze. Prim simp- 
tom eruptiv. Apropierea de sondă, 
periculoasă ! 

RADU  (repezindu-se spre telefon): 
Alo, sonda? Andone la telefon! 
Nu mai amînaţi nici o clipă! 

INTERPRETA (întrerupindu-l): Şi a 
treia întrebare: cerîndu-le în sfir- 
şit, să intervină, încerci cumva 
sentimentul că vei putea şterge prin 
aceasta urma oricărei vinovăţii ? 

TEIU (lui Radu): Telefonează ! 

INTERPRETA : Dar telefonul acesta 
nu mai poate schimba nimic! Nu-i 
micşorează răspunderea, vinovăția, și 
nu-l mai poate scuza ! 

TEIU : Dar nu pentru a-l scuza, ci 
pentru a nu-i închide drumul, sin- 
gurul drum de întoarcere ! 

RADU (din nou la telefon): Nu mai 
۵ۃ‎ nici o clipă! Interveniţi 
imediat ! Perforaţi ! 

INTERPRETA : O ultimă întrerupere. 
Să presupunem că la telefon, răs- 
punzindu-ţi, ar fi fost chiar Jana. 

RADU : Fii atentă, Jana! Sînt 93 de 
atmosfere ! Şi fii atentă cum acţio- 
nezi ! Cel mai important este „cum“. 

JANA (a urcat între timp pe ultima 
platformă a scării ; în primele clipe, 
la telefon, pe urmă fără, comunicînd 
direct, discuţia nepropunindu-şi s-o 
repete „pe cea de atunci“ decît în 
esenţă şi nu în litera ei): Cum în- 
chizi ventilele... Cum pornești pom- 
pele... Cum faci perforarea... Aşa am 
crezut multă vreme şi eu. Darca să 
înfrunţi presiunea, nu-i suficient să 


ştii „cum“, trebuie să ştii „pentru 
ce“. 
RADU  (întrerupind-o): Concentrează- 


te. Jana! Giîndeşte-te bine la fie- 
care operaţie în parte şi numai la 
operaţia în sine. 

JANA: Numai la şuvoiul de gaze... 
Numai la prevenitor... Numai la 

mişcarea miinii, a braţului... Dar 
nu-i adevărat! Trebuie să te gîn- 
deşti mai întîi că ţie, unei fete de 
23 de ani, îţi stă în puteri să eviti 
o nenorocire, să salvezi o sondă, un 
zăcămiînt, liniştea şi viaţa unor oa- 
meni. 

RADU : Şi să nu umbli fără caschetă, 
Jana! Să nu uiţi! 

JANA (neauzindu-l, poate): Să nu 
uiţi cine eşti... Să nu uiţi că răs- 
punzi... Să nu uiţi că oamenii au 
avut în tine încredere! 

RADU: Şi dacă nu mai eşti sigură 
de noua metodă... Dacă, prin absurd, 
nu mai crezi... 

JANA : Sînt sigură! Cred! Cum aș 
crede în mine! 

RADU (cu îndoială): E totuşi nouă, 
Jana, e neverificată ! Nu ştii ce se 
ascunde în spatele unei metode noi ! 

JANA : Se ascunde felul meu de a fi, 
de a gîndi, de a înţelege viaţa. N-ai 
încredere în mine ? 

RADU : Oricît aş avea... deschide bine 
ochii! Nu mai visa, Jana! 

JANA : Deschide bine ochii... Ține-i 
cît mai deschişi ! Şi, dimpotrivă, vi- 
sează ! Toate visurile lumii cuprinse 
într-un vis! 

RADU : E o clipă decisivă... 

JANA: Toate sînt decisive şi toate 
se leagă cu cele ce au trecut, cu cele 
ce-or veni. 

RADU : Şi fii puţin egoistă. De ce ai 
risca ? Pentru ce, şi în numele cui ۶7 

JANA : Al lui Pandele, şi al cîntece- 
lor sale, şi al lui Cristea, al înțelep- 
ciunii, poate ; şi al lui Teiu, al cre- 
dinţei în om ; şi al tău, al căutărilor 
tale. (Ca o chemare de dragoste.) 
Al tău... da, al tău... 

RADU : Nu fi naivă, Jana. Ce înseam- 
nă căutările ? 

JANA : Înseamnă multă iubire. 

RADU : Să uităm de foraj... 

JANA : Foraju-i tot iubire. Chiar tu 
m-ai învăţat... 

RADU : Dar eu, înţelege-mă... 

JANA : Şi în fiecare „eu“ e iubire. De 
ce te minţi ? 

RADU : Dar nu risca, Jana! Întoarce- 
te ! Ne-așteaptă zeci de sonde. 

JANA : Şi-n fiecare sondă e ascunsă 
iubirea celor care au trăit şi murit 
pentru ea. 

RADU : Dar datoria ta, înțelege... 

JANA : E un ideal, o convingere. Şi-n 
fiecare datorie împlinită, un nou iz- 
vor de iubire. 

RADU : Dar coloana, mi s-a transmis, 
a fost perforată. Presiunea nu mai 
creşte ! Partea ta e făcută! 


JANA : Nu există o parte a ta. Totul 
e al tău. Şi-n acest „tot“, al tău, e 
sensul iubirii ! 

RADU : Teiu îmi spune să-ţi transmit 
că eroismul înseamnă... 

JANA : Spune-i că n-am uitat... Cea 
mai înaltă iubire! (Muzica accen- 
tuează tensiunea momentului şi dra- 
ma care se consumă în această clipă 
la sondă.) 

RADU : Dar ce se întîmplă, Jana? 
Nu-ţi mai recunosc vocea. Presimt 
că se întimplă ceva! 

JANA : Un om... S-a apropiat un om 
de prevenitor. (Îngrozită.) Ce vrei 
să faci, omule? Hei, omule! 


(În timp ce întunericul o învăluie pe 

Jana, ecoul reia de zeci de ori: „Hei, 

omule 1... Hei, omule !“... Radu a por- 

nit în fugă, pe scara în spirală, spre 

ultima platformă, unde fusese Jana. 

dar Jana nu mai e.) 

RADU (disperat): Jana! 

INTERPRETA (s-a înapoiat din nou 
lingă pian): A fost odată o Jana... 

RADU (căutind-o): Jana! 

INTERPRETA : Pentru că în fiecare 
din noi e o Jana... Şi Jana rămasă 
în viaţă... Jana din rîndul trei... 
cinci... doisprezece... — apropie-te, 
tovarăşe Radu —, ar fi vrut să te 
întrebe acum, înainte de lăsarea cor- 
tinei: „Nu te simţi vinovat de ni- 
mic ?“ 

RADU : În seara aceea, acolo, nu m-a 
întrebat nimeni... ۱ 

INTERPRETA : În teatru, pe scenă, te 
vor întreba. 

RADU : Şi dacă refuz să răspund ? 

INTERPRETA : Refuzind, vor înțelege 
că nu te crezi îndeajuns de vinovat. 
(Cu o ironie — fără voia ei, tristă.) 
Şi nu te crezi vinovat, vor înţelege 
şi asta, numai pentru că moartea 
Janei s-a produs atunci cînd dum- 
neata — nu-i aşa? — acceptaseşi 
intervenţia, cînd sonda fusese sal- 
vată şi, în sfîrşit, numai ca o con- 
secință indirectă a dramei. 

RADU : De ce mi-o spui? 

INTERPRETA : O reprezint pe Jana. 
Răspund de intervenţie. Şi tocmai 
pentru că răspund : ce s-ar întîmpla, 
dacă am admite, fie şi pentru o sin- 
gură clipă, că Jana a murit direct 
şi evident ca urmare a amiînării in- 
tervenţiei ? 

RADU : Dar s-a întîmplat totuşi alt- 
fel! Şi-n faţa legilor... 

INTERPRETA : Altfel, poate, dar da- 
torită lor ! (Îi cuprinde dintr-un gest 
pe Teiu, Pandele, Cristea, ca şi pe 
toți cei din sală.) Şi numai datorită 


enro‏ و و 


lor, în faţa legilor, azi, n-ai aparent 
nici o vină. Şi pentru că ai trecut 
şi dumneata printr-o dramă, pentru 
că ai pierdut-o pe Jana, vei fi chiar, 
cine ştie, compătimit. Ti-ar plăcea 
să fii ? 

RADU : Eşti o interpretă ciudată. 

INTERPRETA : În dezacord cu rolul. 

RADU : Nu înţeleg... 

INTERPRETA : În locul  Janei, nu 
te-aş fi iubit niciodată! Sau nu 
te-aş mai fi iubit azi, acum, aici, 
cînd vrei să-ţi ascunzi vinovăția. Şi 
dacă Jana ar fi trăit... 

RADU : Ce vrei să spui? 

INTERPRETA : Te-ar fi chemat şi ea 
aici, în fata lor (spre spectatori), şi 
le-ar fi spus (le spune): judecaţi-l! 
Spuneţi-i că-i vinovat! Şi că jude- 
cata dumneavoastră e aspră, tocmai 
pentru a-l ajuta, pentru că avem în- 
credere în el, pentru că în fiecare 
dintre noi sînt 2—3 picături de pe- 
trol. 

PANDELE (s-a apropiat de interpretă 
ca pentru a-i face o destăinuire): 
Poate că acolo, la dumneavoastră, 
la teatru, Jana ar trebui totuşi să 
rămînă în viaţă. 

INTERPRETA : Acolo, da. Acolo va 
rămîne. Pentru că la noi, acolo, mor 
numai oamenii de care te înstrăinezi 
şi te desparţi sufletește, şi mor, mai 
ales, atunci cînd îi uiţi încă înainte 
de a fi plecat de la teatru. 

CRISTEA (ca şi la început): Pentru 
mine, Jana trăiește şi azi. Şi-i ace- 
eași fată plină de viaţă, săritoare, 
putin băieţoasă... 

FLORICEL : lar eu vă spun doar a- 
tit: albul era parcă anume făcut 
pentru ea. Şi chiar atunci, în ultima 
zi, era îmbrăcată într-o rochie albă, 
pe talie, cu pliuri... 

PANDELE: Şi cum se va termina 
piesa ? 

INTERPRETA : Dumneata vei veni 
lingă mine şi-mi vei şopti: „Am fă- 
cut o descoperire!“ 

PANDELE (conformându-se) : Am 
făcut o descoperire... 

INTERPRETA : Mare? 

PANDELE : Foarte mare... (Motivul de 
la „Ce s-ar face fetele...“) 

INTERPRETA : Secretă ? 

PANDELE : Foarte secretă... (Motivul 
de la „De n-ar fi iubirile...“) 

CRISTEA : Mai bine ai învăţa și tu 
alte cîntece... 

PANDELE : Dar tocmai de la cîntec 
porneşte ! 

INTERPRETA : Atunci, o ştiu... Cu iu- 
birile... 


PANDELE : O alta... A mea! În cîn- 
tecul ăsta nu-i vorba numai de 


fete... E vorba de noi... — şi nu mai 
ride, Floricel — de noi... de toţi e 
vorba ! 

INTERPRETA (venind lîngă Teiu): 
Şi dumneata ? 


TEIU : Aşa cum v-am promis. (li în- 
mâînează o scrisoare.)! 

INTERPRETA (deschizînd-o şi apropi- 
indu-se cu scrisoarea de rampă): 
„Mi-aţi cerut cîteva cuvinte pe care 
să le transmiteţi din partea mea 
spectatorilor. Şi m-am tot gîndit care 
anume să fie cuvintele, şi mi-am 
spus : poate aşa, mai întîi, că n-am 
uitat-o pe Jana... Ori, legînd cumva 
de festivitatea pe care o organizase 
în ziua aceea Nata, că festivitățile 
noastre, cele adevărate, sînt altfel şi 
că vin aşa dinlăuntrul sufletului, a- 
tunci cînd simţi că ai făcut şi tu 
ceva ca cele 2—3 picături de pe- 
trol din adîncul oamenilor să iasă 
la lumină. Şi-ar mai rămîne, poate, 
şi sfîrşitul poveștii! Radu Andone 
e şi astăzi la noi... Şi n-a uitat... Nu 
va uita niciodată cele întîmplate a- 
tunci. Pandele s-a înscris la seral... 
Cîntă, el, tot aşa, despre dragoste, 
dar durerea-i durere! Cristea, azi- 
mîine, asta-i viața, iese la pensie, 
dar facem împreună protest la mi- 
nistru să ne primească înapoi... Cît 
despre mine, cum mă știți, cu inter- 
venţiile, că dacă asta ai învăţat, asta 
faci ! lar despre Nata, dacă o fi să 
vă întrebe careva, spuneţi-i că-i de 
la sine înţeles că povestea Natei ar 
fi, de fapt, o altă poveste.“ 

TEIU (ca o completare a scrisorii): 
Şi încă ceva; la urmă de tot, în- 
trebaţi-i : dumneavoastră fiind în 
locul Janei, ştiind că vă stă în pu- 
tere să preveniţi o erupție şi să sal- 
vati vieţile unor oameni, ce aţi fi 
făcut ? 


CO RT INA 


1 În atenția regie: 

In condiţiile in care nu se poate realiza 
scena amintirilor Radu-Teiu, partea a treia a piesei 
(păstrind doar prima jumătate din monologu! inter- 
pretci, scenele Radu-Nata, Radu-Maria Andone, Radu- 
Jana, cu respectivele intervenții ale interpretei şi 
ale lui Teiu, inclusiv finalul — scrisoarea) se uneşte 
cu partea a doua. 

A DOUR 
CONSFATUIRE 

A 

OAMENILOR 

DE TEATRU 

DIN REGIUNEA BRASOV 


ea de-a doua Consfătuire a oamenilor de teatru din regiunea Braşov * 
a tost un eveniment semnificativ pentru dezvoltarea mişcării noas- 
tre teatrale. Axate în jurul luptei pentru o calitate superioară în 
arta spectacolului, lucrările Consfătuirii au dezbătut cu spirit de 
răspundere şi la un nivel ridicat de conştiinţă partinică şi profe- 
n. sională, o seamă de aspecte ale acestei cerințe majore a teatrului 
zilelor noastre, încadrîndu-se astfel în preocuparea şi efortul de 
a oferi publicului spectacole de o înaltă valoare artistică şi edu- 
cativă. Cele trei teatre din regiune, care au prezentat discuţiei unele roade ale 
muncii lor creatoare, au avut în același timp şi posibilitatea unui larg şi util schimb 
de experiență. 

În decurs de patru zile s-au prezentat şapte spectacole. Pornind de la acest 
material artistic concret, s-au născut discuții vii, generalizatoare, cu o întinsă arie 
de cuprindere a fenomenului teatral. O bază principială şi utilă discuțiilor au 
constituit-o cele trei referate introductive în problemă, prezentate de teatrele res- 
pective. 


IMPOTRIVA SPECTACOLELOR CENUȘII, NATURALISTE 


rima zi a Consfătuirii a fost consacrată discutării celor două spectacole pre- 
zentate de Teatrul Maghiar de Stat din Sf. Gheorghe: Oameni care tac 
de Al. Voitin şi Chef boieresc de Móricz Zsigmond. Spectacolele teatrului 
din Sf. Gheorghe au oferit, pe toate coordonatele factorilor scenici, un prilej pentru 
discutarea — şi criticarea — concepțiilor şi metodelor naturaliste în regie, inter- 
pretare şi scenografie. Căci, în adevăr, lipsa unei poziţii active, creatoare, a unui 
spirit contemporan față de textul dramatic, a dat naştere. după cum au remarcat 
participanţii la Consfătuire, unor spectacole cu iz învechit, cenuşii, neinteresante, 
în care decorul construit după tipicurile scenografiei naturaliste s-a împletit cu un 
joc teatral melodramatic, solistic, al interpreţilor. 
În spectacolul Oameni care tac (regia Völgyesi Andrâs) o anume limpezime 
a mesajului ajunge la spectator, datorită clarităţii ideilor textului şi unor reușite 
actoricești parțiale (Kováts Dezsâ). Dar aşa cum a reieşit din discuţii, momentele 
închegate ale spectacolului s-au pierdut, devenind neesenţiale, din cauza lipsei de 
ierarhizare a ideilor textului, a neglijării rolului transformator al comuniştilor, a 
psihologiei diformate atribuite unor personaje ca Flora şi Zigu, a dezordinii miş- 
cării scenice. Şi mai puternic a fost criticat spectacolul Chef boieresc (regia Kovâts 
Dezs5), socotit drept un exemplu grăitor pentru nodul negativ de tratare scenică a 
unei piese aparţinînd fondului clasic al literaturii dramatice. Lipsit de o justă 
orientare ideologică şi artistică, spectacolul s-a arătat tributar gustului mic-burghez, 

paseist, stirnind un viu schimb de păreri în rîndurile participanţilor la Consfă- 
tuire. Nicolae Albani, directorul Teatrului de Stat din Sibiu, a stăruit asupra vizii- 
nii regizorale deficitare care, în oglindirea mediului social surprins cu ascuţime 
critică de Móricz Zsigmond, a subliniat cu accente nostalgice, tocmai atmosfera 
tradițional-patriarhală a lumii demascate de autor. „Cheful“ a fost tratat în mod 
concesiv faţă de gustul mic-burghez, ca un element de pitoresc gratuit şi nu ca un 
argument artistic menit să ducă la condamnarea acelei societăţi. „Cum jucăm, ce 
orientare dăm textelor clasice pe care le includem în repertoriul nostru, ce înseamnă 
a prelua în mod creator moştenirea teatrului realist-eritic ?“ e o întrebare în jurul 
căreia s-a discutat mult, insistîndu-se asupra primejdiei montărilor scenice greşite 
ideologic, montări ce deformează mesajul piesei şi nu justifică — pentru cei ce nu 
cunosc textul dramatic — includerea lui în repertoriu. Marius Oniceanu, regizor la 
Teatrul de Stat din Brașov, a pus scăderile spectacolului Chef boieresc, mai ales 
pe seama interpreților (Király Jozsef, Biró Levente, Botka László), care au preferat 
să amuze cu orice chip publicul, neglijind să prezinte critic profilul moral degradat 
al personajelor întruchipate, transformînd tarele moralei înfierate de M. Zsigmond 
— ca viciul, beţia, descompunerea — în motive de haz, acoperindu-le cu un val 
inofensiv de simpatie. 

S-a arătat, în concluzie, că montarea acestui spectacol nu slujeşte educării 
conștiinței socialiste a publicului, din cauza viziunii obiectiviste, atemporale a tex- 
tului, a transpunerii sale scenice naturaliste. Spectacolul Chef boieresc se apropie, 
din păcate, de Oameni care tac, prin aceeaşi lipsă de calitate artistică, ambelor 
spectacole fiindu-le comună înțelegerea pasivă a textului dramatic şi nu folosirea 
lui ca un element de bază pentru transmiterea unui mesaj contemporan, în con- 
cordanță cu preocupările şi cerinţele spectatorilor. 


MUNCA ACTORULUI CU SINE ÎNSUŞI, CERINȚĂ VIE ŞI PERMANENTĂ 


reale rezultate pozitive referatul cu care acesta s-a prezentat la Consfătuire. 

În mod firesc şi gîndit, acest referat a centrat problema luptei pentru calitate, 
în jurul muncii de fiecare zi şi al relaţiilor de muncă ale colectivului, în jurul 
legăturii cu viața a personalului artistic. „Putem spune că majoritatea actorilor 
teatrului nostru — se arată în referat —, atît cadrele mai în vîrstă cît şi cele tinere, 
duc, în ultimul timp, o luptă dîrză cu ei înşişi, deoarece simt că ceea ce dau pe 
scenă încă nu este destul, că este nevoie să dea din ce în ce mai mult. Cu alte 
cuvinte, ei sint nemulţumiţi cu ei înşişi. şi acest lucru constituie chezășia creşterii 
calitative a muncii colectivului nostru. Teatrul nostru — se spune mai departe în 
referat — se mindrește cu o serie de actori conştiincioşi, pasionaţi, talentaţi... Aceşti 
actori se străduiesc din toate puterile să devină actori de tip nou, să se debara- 
seze de mentalitatea şi practicile învechite.“ În referat se arată cu spirit critic نو‎ 
exemplificări concrete că unii actori din acest teatru sînt preocupaţi de succesul 
lor imediat, personal (lucru observat, de altfel, şi în spectacolele respective), ceea 
ce dăunează muncii în colectiv. De asemenea. referatul ridică cu ascuţime problema 
nivelului cultural al actorilor, subliniind necesitatea îmbogăţirii orizontului lor spi- 
ritual, ca şi legătura mai temeinică cu realitatea constructivă din jur. „Neglijarea 
observării permanente a fenomenelor vieţii noi s-a manifestat, şi nu o dată, la 
actorii noștri, provocînd situaţii care au dus la destrămarea unităţii spectacolului 
și dăunînd astfel calității lui. Uneori, pe scenă nu apar decit doi actori, dar dife- 
rența în maniera lor de joc ne indică o jumătate de secol. Unul trăiește cu recuzita 
învechită a trecutului, iar celălalt aparţine realităților zilelor de azi; unul încearcă 
să convingă pe spectator printr-un patos fals, iar celălalt atrage publicul prin sim- 
plitate şi ton natural ; unul lucrează cu rutină, celălalt îşi rezolvă rolul cu tărie și 
convingere.“ Cu combativitate și simţ de răspundere, referatul critică pe actorii 
rutinieri, ca și pe cei pasivi față de munca artistică a colectivului, care prin como- 
ditate frinează eforturile creatoare ale celorlalţi. Preocupîndu-se, în vederea ridi- 
cării calităţii spectacolului, de găsirea „noului“ în expresia scenică, a acelui nou 
corespunzător cerințelor şi exigenţelor spectatorului contemporan, referatul con- 
stată : „În spectacolele noastre, elementele vechi şi cele noi încă se amestecă. Avem 
creaţii încă naturaliste, avem încă decoruri, copii «fidele» ale realităţii. Trebuie să 
învăţăm încă mult, pînă ce mijloacele noastre de exprimare se vor transforma, se 
vor cizela și vor putea fi înțelese de toată lumea.“ 


1 a analiza producţiei artistice a teatrului din Sf. Gheorghe, a contribuit cu 

Simţul critic şi autocritic, spiritul responsabil care a prezidat acest referat, 
ca şi poziţia autocritică a regizorilor celor două spectacole constituie un punct 
cîştigat în lupta teatrului din Sf. Gheorghe pentru dobîndirea calităţii artistice, 
pe care o aşteaptă de la acest colectiv întreaga noastră mişcare teatrală. 


LA BAZA CALITĂȚII SPECTACOLULUI, CALITATEA TEXTULUI DRAMATIC 


pectacolele prezentate de Teatrul de Stat din Sibiu — Mare meci la Chiţăoani 

de D. Stanca, Moartea unui comis-voiajor de Arthur Miller şi Jurnalul Annei 

Frank (la secţia germană) — au constituit obiectul discuţiilor în cea de-a 
doua zi a Consfătuirii. 

Cu toate meritele echipei actoricești, ale stilului interpretativ şi conducerii 
regizorale, spectacolul Mare meci la Chiţăoani (regia Mihai Dimiu) nu s-a bucurat 
pe deplin de calificativul major al calităţii artistice. Fiindcă textul dramatic care 
a stat la baza acestui spectacol — realizat pe trăsăturile care încep să se cristali- 
zeze într-un profil distinct al teatrului din Sibiu — nu poate fi privit cu adevărat 
ca o „piesă de teatru“, ci ca o înşiruire de aspecte, de o „noutate“ limitată, culese 
din lumea satului, fără finalitate. Cu o temă aparent actuală, neînchegată însă pe 
plan dramatic, cu un conflict artificios şi o compozitie convenţională, textul lui 
Dominic Stanca nu lasă urme în conștiința spectatorului, nu-i dă nici un răspuns, 
pentru că nu pleacă de la nici o întrebare, şi apare de aceea nelalocul lui în reper- 
toriul unui teatru care și-a cîștigat prestigiul pentru preocupările sale în valorifica- 
rea scenică a dramaturgiei originale. Faptul a fost subliniat în repetate rînduri în 
lvările de cuvint ale participanţilor. 

Căutînd să acopere lipsa de idei, sărăcia psihologică a personajelor, spectacolul 
a pedalat pe pitorescul dialectal al limbajului, pe ritm şi mişcare, agreabil realizate 
din punct de vedere al omogenităţii stilistice, dar golite de sens ideologic, de 
adevăr omenesc. În ciuda eforturilor vădite ale echipei sibiene şi a calităţilor ei 
recunoscute la ultima Decadă a dramaturgiei originale, în civda muncii îngrijite a 
regizorului Mihai Dimiu, spectacolul a demonstrat astfel zădărnicia efortului 
artistic, atunci cînd acesta se dăruieşte lucrărilor minore, nereprezentative pentru 
stadiul actual al dezvoltării dramaturgiei originale. 


MESAJUL SPECTACOLULUI SĂ FIE TRANSMIS PRIN TOATE ELEMENTELE 
ARTEI SCENICE 


Moartea unui comis-voiajor de Arthur Miller, operă reprezentativă pentru 

dramaturgia progresistă contemporană, ating conştiinţa spectatorului nostru 
prin modul revelator în care dezvăluie realităţile tragice din lumea ostilă omului 
Ele pretind regizorului o poziţie ideologică înaintată, clară, în fața inerentelor 
limite ale textului. 

Moartea unui comis-voiajor (regia Mihai Dimiu). spectacol montat în urmă 
cu doi ani pe scena teatrului din Sibiu, şi-a păstrat pe coordonatele sale esenţiale, 
spiritul înaintat al gîndirii regizorale, fiorul tragic al interpretărilor, stilizarea gravă 
şi totodată poetică a decorului. Regizorul Mihai Dimiu a înțeles destinul tragic al 
lui Willy Loman, ca o ilustrare a prăbuşirii individului în jungla capitalistă, ca o 
destrămare a tuturor iluziilor strecurate perfid omului de pe stradă de sloganuri 
si reclame, ca o demonstrație concretă a inconsistenței şi caracterului de clasă al 
filozofiei pragmatice. În mod subliniat, regizorul readuce în memoria spectatorilor 
în momentul sinuciderii comis-voiajorului, concluziile — imprimate pe benzi de 
magnetofon — ale celor din jur, care au înţeles că distrugerea lui Willy Loman e 
o consecință a încrederii sale naive în mirajul modului de viaţă american. Dar 
intenţiile limpezi ale regiei n-au fost servite de interpretarea actorului Costel Rădu- 
lescu. Acesta a imprimat destinului lui Willy Loman, datele întimplătoare şi stranii 
ale unui caz particular, patologic, de dizolvare psihică continuă. Din această pri- 
cină, demonstraţia textului dramatic se alterează, devine confuză, planul trăirii 
reale şi cel al intro- și retrospecţiilor se amestecă, tratate în aceeaşi tonalitate de 
intens dezechilibru. Spectacolul îşi pierde astfel din forta revelatoare şi, în 
ce priveşte mesajul, din eficienţă. 


i Annei Franck, dramatizarea lui Goodrich şi Hackett, şi îndeosebi 

Pe bunã dreptate a fost criticatã în spectacolul Jurnalul Annei Franck (regia 
Hanns Schuschnig), discordanta supărătoare dintre elementul plastic-scenografic 
(Olga Mutiu), care, singur, a fost chemat sã exprime ideile regizorale şi atmosfera 
generală a întregului spectacol. S-a vădit în dezbateri că elementele unui spectacol 
nu se pot disjunge, că ele trebuie privite şi discutate numai în perspectiva mesa- 
jului, a exprimării lui concludente. În acest spectacol, casca de oţel cu cruci Încîr- 
ligate — simbol al terorii fasciste, ce apasă întregul cadru scenografic — a rămas 
însă un element izolat, căruia i s-a asociat, numai în mică măsură, jocul interpre- 
tilor. Majoritatea actorilor au pierdut din vedere tema principală, suprasarcina 
întregului spectacol : de a prezenta substanţa degradatoare a fascismului, efectele 
terorii lui în conștiința şi viaţa omului, necesitatea luptei omului pentru salvarea 
demnităţii sale. 

Relevînd scăderile ce s-au manifestat în spectacolele Teatrului de Stat din 
Sibiu, pentru a sublinia necesitatea colaborării tuturor factorilor scenici în obținerea 
unei calități artistice superioare, nu s-a trecut totuşi cu vederea aportul unor actori 
ca Ion Bessoiu, Livia Baba, Sebastian Papaiani, Teodor Portărescu, Alfons Kolow- 
rat, care au vădit un nivel interpretativ deosebit. 


ALEGEREA REPERTORIULUI, IMPORTANT CRITERIU AL CALITĂȚII SPECTACOLULUI 


ontribuţia stimulatoare la discuţii, adusă în Consfătuire de spectacolele Tea- 
trului de stat din Sibiu, a fost întregită de referatul prezentat de acelaşi 
teatru. Pornind de la premisa obiectiv necesară, impusă de întreaga dezvol- 

tare a culturii teatrale, ca şi de permanenta creştere a exigenţei publicului — a 
luptei pentru calitate în teatru —, referatul pune pe primul plan problema alcă- 
tuirii repertoriului, subliniind, în această privinţă, importanţa criteriului actualităţii. 
„Acest criteriu ne-a orientat în selecţionarea pieselor care au fost înscrise în 
programul actualei stagiuni. În mod concret, trei piese romîneşti de actualitate — 
Mare meci la Chițăoani de D. Stanca!, Mi se pare romantic de Radu Cosaşu, şi 
o nouă piesă a lui Dorel Dorian — inspirate din actualitatea vie a patriei noastre; 
apoi Oceanul de Alexandr Stein, care oglindește construcţia comunistă în conştiinţa 
oamenilor sovietici, Liturghia de la miezul nopţii de Peter Karvas, care înfierează 
mica burghezie oportunistă, Ascensiunea lui Arturo Ui poate fi oprită de Bertolt 
Brecht, care atacă substanța antisocială a nazismului şi previne împotriva recru- 
descenţei lui în lume, şi Orfeu în infern de Tennessee Williams care pătrunde 
în infernul prejudecăţilor micii burghezii americane.“ La stabilirea repertoriului 
teatrului din Sibiu au prezidat de asemenea şi alte criterii : de pildă, alegerea unor 
drumuri mai puţin bătute, în consecinţă, aducerea în scenă a unui clasic uitat, 
Costache Caragiale, cu O soare la mahala, şi un Shakespeare încă nejucat pe sce- 
nele noastre, Zadarnicele chinuri ale dragostei. „Totodată, putem adăuga la crite- 
riile de mai sus că un rol important în alegerea pieselor l-a jucat acceptarea reper- 
toriului de către întregul colectiv, considerîndu-se că numai prin respectivul pro- 


۱ ! Ulterior, directorul Teatrului din Sibiu, Nicolae Albani, a considerat, în spirit autocritic, ca fiind 
justificate obiecțiile aduse inscrierii acestei piese in repertoriu. 


O éiméê ro 


gram ideologic şi artistic, colectivul îşi poate valorifica pe deplin însuşirile artis- 
tice și fructifica pasiunile creatoare.“ 

Referatul teatrului din Sibiu dezbate pe larg problema omogenităţii şi a 
spiritului de echipă al colectivului, arătînd că alcătuirea repertoriului în acest 
teatru reprezintă rodul unei munci colective. „Sarcina nr. 1 a conducerii teatru- 
lui nostru — se spune în referat — este să apropie, să cointereseze întregul colectiv 


Stela Popescu-Puican (Domnica Rotaru) și C. Voinea- 
Delast (Banu Mareş) în „Secunda 58“ de Dorel 
Dorian — Teatrul de Stat din Brașov 


Emil Siritinovici (Lupu 
Aman) şi Stela Po- 
pescu-Puican (Domnica 
Rotaru) în „Secunda 
58“ de Dorel Dorian 
— Teatrul de Stat din 
Brașov 


la procesul de producție şi e de subliniat că aici nu e vorba numai de o cointere- 
sare organizatorică, privind distribuirea de sarcini, ci, în primul rînd, de una 
teoretică, o orientare generală de perspectivă, privind mersul înainte al teatrului 


nostru.“ Trebuie de asemenea subliniat — şi referatul a insistat asupra acestui 
punct că la Teatrul de Stat din Sibiu, problema calității sporite a spectacolului 


reprezintă un program permanent de acţiune: „numai Ferestre deschise, chiar 
dacă reprezintă un spectacol bun, nu poate asigura calitatea ridicată a teatrului 
nostru. O întreagă stagiune, și după aceea altele vor trebui să se ridice, în ansam- 
blul lor, la cel mai înalt nivel ideologic-artistic.“ 


PROPRIUL MESAJ AL REGIZORULUI 


ea de-a treia zi a Consfătuirii a fost unanim considerată de către partici- 
panți ca revelatoare în dezbaterea calităţii, datorită celor două ipostaze 
diferite ale spectacolului teatral, oferite de Teatrul de Stat din Brașov. 


Acest teatru, valorificind dramaturgia originală, poate întimplător — dar nu 
şi fără a oferi prilej de meditaţie — cu piesele aceluiaşi autor Dorel Dorian, a 


prezentat la Consfătuire, cel mai frumos, mai interesant, mai contemporan 
spectacol : Secunda 58 (regia Ion Simionescu), și cel mai neinteresant, mai vechi 
spectacol, Dacă vei fi întrebat (regia Marius Oniceanu), al lor. Desfăşurarea acestor 
spectacole a demonstrat că nu este suficient să precumpănească tema actuală 
într-un repertoriu, nici ca piesele originale alese să fie înzestrate cu un conţinut 
înaintat, pentru a pretinde că ai adoptat o atitudine creatoare, stimulatoare, față 
de dramaturgia originală. Dacă vei fi întrebat, această valoroasă dezbatere etică 
privind „drumul spinos al înțelegerii“ pe care l-a străbătut o anumită categorie de 
intelectuali din țara noastră, şi-a pierdut pînă într-atita pe scena teatrului din 
Braşov, atributele care au îndreptăţit prețuirea şi promovarea ei, încît publicul 
s-a îndepărtat de-a dreptul de fondul ei uman şi filozofic, din cauza felului primitiv, 
schematic şi diformat, în care au apărut eroii piesei, străin profilului oamenilor 

înaintați ai zilelor noastre. Asistind la acest spectacol, pe bună dreptate te întrebi: 
ce-a dorit să spună regizorul urcînd pe scenă eroii lui Dorel Dorian ? Care a fost 
poziţia lui în fața problemelor piesei, în fata conflictului în care sînt angrenațţi 
eroii ? Că acesta n-a avut nimic de spus, ori că a înţeles la întîmplare sensurile artis- 
tico-ideologice ale piesei, s-a văzut din plin din „realismul cenuşiu“ (citeşte : antirea- 
lism) străin esenței noastre teatrale, care domină spectacolul, din tratarea carica- 
turală naturalistă a personajelor negative, din folosirea efectelor de „grand guignol“, 
din ostentația și sărăcia de trăsături umane, în care au fost prezentaţi eroii 
comuniști. 

Cu atit mai revelatoare s-au arătat aceste laturi negative ale spectacolului, cu 
cît el a putut fi nemijlocit comparat cu stilul aceluiaşi teatru în montarea piesei 
Secunda 58. Revelatoare în ce priveşte atitudinea regizorului şi a întregului colectiv 
față de piesă, în ce priveşte caracterul de pledoarie pe care l-a dobindit specta- 
colul în lupta pentru calitatea actului artistic! La spectacolul Secunda 58, specta- 
torul simte că regizorul, scenograful şi întreg colectivul artistic au ales această 
piesă fiindcă au avut ceva propriu și important de comunicat. Cu acest spectacol 
apare clar că lupta pentru calitate reprezintă o problemă de conştiinţă partinică, 
de etică socialistă, că ea implică o atitudine înaintată, creatoare, față de sarcinile 
profesionale. Această conștiință partinică s-a reflectat în spectacolul Secunda 58, 
prin ideile noi pe care el le aduce în elocvente imagini scenice: ideea frumuseții, 
a bucuriei poeziei care luminează viața constructorilor socialismului. Romantismul 
muncii comuniste, poezia construcțiilor, a noului peisaj uman și industrial, s-au 
realizat în legătura concordantă, armonioasă, dintre interpretare, scenografie, 
mişcare, muzică. Decorul (Cristina Serion), sugestiv, aerat, care a adus în prim- 
planul piesei șantierul, noul peisaj industrial, acordîndu-i valoare de personaj, s-a 
asimilat cu caracterul emoţional al interpretării, într-o comunicare directă și 
intensă cu publicul. Regizorul a dorit ca în această montare a Secundei 58 să 
spună publicului deosebit de multe lucruri şi a izbutit în cea mai mare parte. De 
aici derivă și caracterul original al acestui spectacol, trăsăturile proprii care-l deo- 
sebesc de alte montări cu acelaşi text. O atitudine creatoare în fata rolului a 
dovedit Stela Popescu-Puican (Domnica Rotaru), a cărei interpretare, caracterizată 
printr-un lirism tonic, prin demnitatea eticii socialiste şi prin umor lucid, a con- 
tribuit la luminarea deplină a ideii responsabilității omului faţă de colectiv, a 
mesajului optimist care străbate întregul spectacol. 

Cum era şi firesc, aceste două spectacole, situate la nivel opus de realizare, 
au suscitat un viu schimb de opinii, generînd confruntări, respingeri şi apropieri 
pasionate. De pildă, în mod polemic, oamenii de teatru din Sf. Gheorghe (care au 
inaugurat stagiunea de asemenea cu premiera Secunda 58) au demonstrat o altă 
inţelegere a piesei, neacceptind viziunea regizorului Simionescu asupra relațiilor 
sentimentale dintre personaje, tonul optimist al finalului, sau unele „infidelități“ 
faţă de indicaţiile autorului în legătură cu cunoscuta scenă a „fugii prin ploaie“. 
Poziţia lor a fost combătută pe bună dreptate, fiindcă plecarea Domnicăi Rotaru 
în final nu invită nicidecum la tristeţi melodramatice, ci, dimpotrivă, la reflecţie 
lucidă şi încredere în capacitățile eroilor zilelor noastre de a-și rezolva problemele 
personale, fără să contravină celor ale întregii colectivități. În cadrul discuţiilor, 
s-au născut și alte polemici care merită a fi menţionate pentru elucidarea 
unor probleme de ordin teoretic. Astfel, regizorul Mihai Dimiu, apre- 
ciind spectacolul Secunda 58 pentru spiritul înnoitor pe care îl inaugu- 
rează în teatrul din Brașov, a considerat pe de altă parte că aceste două spectacole 
pornesc de la aceeaşi platformă ideologică, exprimind o diversitate de stiluri în 
cadrul metodei realismului socialist. Afirmația sa a stirnit dezacordul participanți- 
lor, care au combătut afirmaţia, evident eronată, a „platformei ideologice comune“, 
precizind că diferența dintre cele două spectacole stă tocmai în poziţia ideologică 
diferită faţă de text a celor doi regizori, în poziția diferită faţă de fenomenul tea- 
tral. Varietatea de expresie, de mijloace artistice, în cadrul unei concepţii artistice 
creatoare, în cadrul metodei realismului socialist, cum ar fi, bunăoară, tratarea în 
stil diferit a Poveştii din Irkutsk la Teatrul „Vahtangov“ şi la Teatrul „Maiakovski“, 
nu se poate confunda cu poziția diferită a unor regizori în fata fenomenului teatral. 
Spectacolul pus în scenă de Marius Oniceanu vădeşte o concepție veche despre 
fenomenul teatral, o înţelegere vulgarizatoare a eficienţei mesajului artistic, expri- 
mat în chip neartistic. Spectacolul Secunda 58, spectacol activ, militant, pe coor- 
donata sa principală, a primit la această Consfătuire, calificativul major al cali- 
tății, pentru realizarea deplinei unităţi între toți factorii artistici care-l alcătuiesc. 


ni NNE té 


COLABORAREA CREATOARE DINTRE REGIZORII ACELUIAŞI TEATRU 


nitatea de concepție (nu a mijloacelor de expresie), colaborarea creatoare 
între regizorii aceluiași teatru reprezintă o condiţie importantă, de primul 
ordin, chiar o premisă în asigurarea calităţii ridicate a spectacolelor. Această 
problemă a reieşit cu limpezime în urma prezentării referatului Teatrului de Stat 
din Braşov. Cu justețe orientat în aspectele teoretice, principiale, ale luptei pentru 
calitate în teatru, acest referat n-a izbutit totuşi să adopte în practică o poziţie cri- 
tică şi autocritică față de munca respectivului colectiv, El a reprezentat un punct de 
vedere izolat, nu rodul unei comuniuni de convingeri a factorilor de răspundere din 
teatru. Numeroși participanţi la discuţii, şi îndeosebi membrii colectivului braşovean 

(actorii V. Fătu, G, Gridănușu, Stela Popescu-Puican ş.a.), au adus obiecţii 
serioase, întemeiate, acestui referat, Ioana Baciu Mărgineanu, secretar literar al 
teatrului din Brașov, a considerat că referatul teatrului în care lucrează nu reflectă 
o poziţie principială justă în problema calităţii, că el e semnificativ pentru modul 
defectuos al muncii regizorilor din teatru şi că oglindeşte lipsa conlucrării crea- 
toare între factorii responsabili ai teatrului. Experienţa teatrului din Braşov, care 
a demonstrat niveluri atît de diferite ale realizării scenice, atestă că în lupta pentru 
înalta calitate a spectacolului, un factor obligator îl reprezintă stabilirea unui 
climat creator, colaborarea activă a regizorilor, munca responsabilă a consiliului 
artistic. Din păcate, tocmai în această problemă şi tocmai regizorii teatrului din 
Braşov n-au adus în discuţie contribuţia ce se așteaptă de la ei. S-a constatat, de 
altfel, că regizorii, la această Consfătuire, n-au încercat totdeauna să dea dezle- 
gări teoretice problemelor discutate, n-au analizat temeinic propria lor muncă cu 
interpreţii, caracterul colaborării cu scenografii, în vederea realizării unei calități 
artistice superioare a spectacolelor. Unii regizori, în luările lor de cuvînt, s-au 
oprit la aspecte lăturalnice, în special de ordin tehnic, extrăgîndu-le زع‎ izolindu-le 
din contextul unor fenomene cu mult mai complexe şi mai cuprinzătoare. Am 
regretat, de asemenea, totala absență la discuţii a regizorului Ion Simionescu din 

Brașov, ca şi a altora, al căror cuvînt despre propria lor muncă (merituoasă şi ca 
atare apreciată) şi respectiv munca altora ar fi adus poate o contribuţie utilă în 
lărgirea dezbaterilor şi în fundamentarea concluziilor. 


+++ 


mportanta  Consfătuirii actuale a oamenilor de teatru din regiunea Braşov 

a fost clară tuturor participanților. Concluziile au pus teatrelor partici- 
pante cîteva jaloane însemnate de perspectivă în drumul şi lupta lor pentru 
obținerea unui nivel calitativ mai înalt în munca artistică. Nu pot, înainte de orice, 
să fie trecute cu vederea — ca o garanție că lupta pentru calitate va fi dusă cu 


Stinga : Karin Decker (Anne Frank) şi 
Alfons Kolowrat (Otto Frank) în „Jur- 
nalul Annei Frank“ de Goodrich și Ha- 
ckett — Teatrul de Stat din Sibiu, sec- 
ţia germană 


Dreapta : Kováts Dezsö (Banu), Kováts 
Erzsébet (Maria), Kováts Kató (Flora) şi 
Botka László (Zigu) în „Oameni care tac" 
de Al. Voitin — Teatrul Maghiar de Stat 
din Sf. Gheorghe 


succes — poziția partinică militantă care s-a afirmat de-a lungul dezbaterilor, 
puternicul curent de opinie pentru contemporaneitate în conținut şi formă, atitu- 
dimea intransigentă faţă de rămăşiţele vechiului în gîndirea şi munca oamenilor 
de teatru. Consfătuirea a arătat într-un spirit constructiv de muncă tovărăşească, 
situaţia reală, nivelul actual al muncii în respectivele teatre; a dezvăluit într-un 
mod curajos lipsurile încă existente, nevoile imperioase din aceste teatre, indicînd 
verigile principale către care trebuie să se îndrepte conducerile lor în vederea 
obținerii unor înalte rezultate calitative. Totuşi, s-ar putea pune întrebarea de ce 
unele colective, ca de pildă teatrul din Sibiu, sau cel din Sf. Gheorghe, s-au pre- 
zentat cu spectacole montate cu stagiuni în urmă, cînd în repertoriul lor se află 
spectacole mai proaspete, şi poate mai concludente. Dacă în mod sincer, cu spirit 
autocritic, unele teatre au adus în fața participanţilor tabloul situației reale din 
teatre, fără a ascunde lipsurile existente, s-a observat în Consfătuire şi o altă 
tendință, uşor festivistă, caracterizată prin dorința de a prezenta spectacole asa- 
zise de „export“. Din teama, poate, de a nu-şi pierde un prestigiu artistic cucerit ? 

Calitatea este o rezultantă practică, sintetică, a mai multor factori : de ordinul 
orientării teoretice şi al mijloacelor scenice concrete, În ce privește primul factor, 
s-a stabilit că el e nemijlocit legat de un repertoriu alcătuit în spiritul unei înalte 

exigențe politico-artistice, de preocuparea militantă pentru lucrări de reală actua- 
litate în practica construirii socialismului. în măsură să contribuie efectiv la edu- 
carea conștiinței socialiste a publicului. Dar, aşa cum s-a spus, alegerea unor 
piese de maximă valoare şi eficiență, numai prin simplul act al alegerii, nu conferă 
calitate spectacolului. Repertoriul propus trebuie să fie realizat deplin pe plan 
artistic, pentru ca el să-și poată într-adevăr justifica programarea, pentru a reven- 
dica adeziunea publicului. Teatrul de Stat din Sibiu, de pildă, care și-a alcătuit 
pentru actuala stagiune un repertoriu de o mare valoare ideologică şi artistică, 
trebuie să muncească cu multă seriozitate pentru asigurarea unor spectacole pe 
măsura pieselor propuse. Pentru aceasta s-ar cuveni, credem, completarea echipei 
sibiene cu forte tinere valoroase, cu noi absolvenţi ai institutului, fapt absolut 
necesar în împrospătarea (dacă nu chiar în justeţea) distribuţiilor, în ridicarea 
calităţii rezultatelor teatrului. După cum Teatrul de Stat din Braşov — după păre- 
rea noastră — ar trebui să reflecteze cu mai mult spirit de răspundere la posibili- 
tăţile colectivului său de a trăi într-un climat de muncă în adevăr creator, pentru 
ca repertoriul său să ajungă cu eficacitate şi consecvență la împlinirea cuvenită. 

Responsabilitatea regizorului în asigurarea calităţii spectacolului este un alt 
factor important în obţinerea rezultatelor maxime în munca teatrelor. Consfătui- 
rea a scos la iveală necesitatea absolută a întăririi muncii regizorale în teatrul din 
Sf. Gheorghe, aducerea în acest teatru a unor forțe regizorale capabile să-l îndru- 
meze pe făgaşul contemporan al artei noastre scenice. 

În problemele complexe ale muncii actorului, Consfătuirea a demonstrat, cu 
exemple vii şi edificatoare, diferența dintre interpretarea vie, contemporană, gîndită, 
generată de o perspectivă creatoare față de rol, şi jocul teatral îmbătrînit, dominat 
de rutină şi manieră, generat de neînţelegerea esenței teatrului nostru contemporan. 

Problemele scenografiei şi-au găsit de asemenea o sferă largă de generalizare 
în dezbaterile Consfătuirii, atributul calităţii primindu-l decorul funcţional, sugestiv, 
poetic, bogat în idei, şi combătindu-se decorul naturalist, urît, confecţionat după 
șabloanele unui teatru vechi. 

Calitatea spectacolelor presupune studiul profund şi permanent al realităţii 
de către oamenii de teatru, în perspectiva îmbogăţirii necontenite a mijloacelor lor 
de expresie, a înnoirii acestor mijloace în concordanţă cu cerinţele fundamentale 
ale actualității şi cerinţele morale ale construirii socialismului. Stabilirea în teatre 
a unui climat creator, fundat pe principiile eticii comuniste, pe responsabilitatea 
individuală şi colectivă, pe combaterea curajoasă a rutinei şi inerţiei în artă, este 
un factor din cei mai importanţi în atingerea unei calităţi artistice de înalt nivel. 

Organizată în spirit creator de către Secţia de învăţămînt şi cultură a Sfatului 
popular regional şi sub îndrumarea organelor locale de partid, a doua Consfătuire 
a oamenilor de teatru din regiunea Brașov şi-a atins în mare măsură scopul, oglin- 
dind resursele bogate, creatoare, ale mişcării artistice teatrale de care regiunea 
dispune. 

Ea poate sluji ca exemplu şi stimulent pentru organizarea altor întilniri ase- 
mănătoare între oamenii de teatru din regiuni, şi poate consacra această formă de 
schimb de experiență ca una din cele mai rodnice pentru dezvoltarea mişcării 
noastre teatrale. 


Mira Iosif 

DESPRE CONIEMPORANEITATE 
IN MOD CONTEMPORAN 


Articol scris special pentru revista „Teatrul“ 


de A. Karaganov 


„Partidul cheamă pe toți oamenii de litere şi de artă să abor- 
deze în mod curajos, cu spirit inovator, temele contemporanei- 
tății“, Aceste cuvinte din raportul lui N. S. Hrușciov la Congre- 
sul al XXII-lea al P.C.U.S. determină orientarea foarte impor- 
tantă a analizelor critice pe care le întreprindem asupra drama- 
turgiei contemporane. Stabilind succesele şi lipsurile acesteia, 

. trebuie să avem grijă ca experiența dramatică acumulată de scri- 
itori să servească drept bază căutărilor creatoare noi, luptei ac- 
tive pentru o dramaturgie de o înaltă ţinută artistică, contempo- 
rană în conţinut şi formă. 

Nu am pretenția că pot înfățișa un tablou complet, nici că 
aş așeza un just echilibru între aprecieri şi exemple ; aș vrea nu- 
mai ca, 11+4110 seamă de cîteva opere dramatice, să vidic unele 
probleme privitoare la dezvoltarea actuală a dramaturgiei sovie- 
tice. Nu sînt noi aceste probleme ; totuşi, merită să întirziem încă 
o dată asupra lor, căci de rezolvarea lor depinde în mare mă- 
sură creaţia scriitorilor dramatici. 


să-l joace pe Ostrovski. La rîndul lor, actorii formaţi pe operele lui Ostrovski, 

au trecut anevoie la Cehov; prima montare a Pescărușului a suferit un 
eșec, cu toate că interpreţii erau talentați şi cu experienţă. 

Gogol, Ostrovski şi Cehov trăiesc azi, în conştiinţa noastră, sub învelișul co- 
mun al clasicităţii. Îi stimăm în egală măsură. Actorilor nici nu le trece prin minte 
să-i opună pe unii altora. Lucru firesc pentru oamenii de artă cu experiența ideo- 
logică şi estetică a culturii socialiste. 

Dar, folosindu-ne de avantajele noastre istorice, nu uităm oare procesele reale 
ale dezvoltării artei ? Nu prezentăm oare ca prea senină istoria dezvoltării artis- 
tice? Nu minimalizăm oare uneori importanţa căutărilor creatoare care presupun 
descoperiri noi, adesea chiar reexaminarea (nu numai perfecţionarea !) elementalor 
ce ne sint dinainte date ? 

Greșesc greu acei oameni de artă şi critici care socotesc că ploconirea epi- 
gonică în faţa vechilor modele este primejdioasă doar în arhitectură. În drama- 
turgia teatrală şi cinematografică nu există acceleratori ai inovaţiilor, cum sînt 
metodele noi şi noile materiale din industria de construcţie. Dar istoria nu bate 
pasul pe loc nici în domeniul nostru. Şi aici procesele de înnoire sînt tot atit de 
impetuoase, chiar dacă nu atit de vizibile, ca trecerea de la clădirile cu multe etaje 
ornate după stilul Parthenonului şi Vasili  Blajenii, la cartierele experimentale 
din sud-vestul Moscovei şi Palatul Congreselor de la Kremlin. În prima jumătate 

a anului 1950, critica teatrală a depus eforturi serioase pentru afirmarea nucleului 
dramatic în piesă, luptind împotriva lipsei de conflict. Condamniînd cu hotăriîre 
neglijarea principiilor elementare ale dramaturgiei, critica sublinia că fără conflict 
nu poate exista dramă: conflictul determină nu numai conținutul, dar și forma 
desfășurării ei. Cu acest prilej, se punea de obicei în prim-plan ciocnirea caracte- 
relor care întruchipează diverse idei, interese şi năzuinţe ale oamenilor. Faimoasa 
expresie a lui Belinski „ciocnirea caracterelor“ intră în preferința noastră. În legă- 
tură cu înfățișarea dramaturgică a omului, se cerea ca dezvăluirea caracterelor să 
aibă loc în acţiune, fără amestecul autorului. Se acorda o mare importanță scoa- 
terii în relief a personajului : calea spre aceasta o vedeam în desfăşurarea acută 
a subiectului, în concentrarea evenimentelor şi împrejurărilor zugrăvite, în sinteti- 
zarea limbajului pînă la esenţa aforistică. La analizarea construcţiei piesei se 
dezvolta inevitabil ideea necesității unei acţiuni încordate şi a unei coliziuni în 
fiecare scenă. Cînd se aprecia compoziţia, erau proclamate ca cerinţe de bază pre- 
cizia şi claritatea subiectului, existenţa tradițională a intrigii, a culminaţiei şi a 
deznodămîntului. 

Amintesc toate acestea nu pentru a purcede la o stupidă reexaminare a ade- 
vărurilor afirmate ieri. Cuceririle teoratice ale criticii noastre, care s-a ridicat să 
apere drama în dramă, își păstrează şi astăzi vie însemnătatea. Nu este însă greu 
să ne dăm seama că unele din aceste principii, socotite pînă nu de mult drept 
obligatorii, sînt  nesocotite în piesele actuale. Contribuie la aceasta nu numai 
tinerii începători, dar نو‎ maeştrii ajunşi înţelepţi graţie experienţei. Îi împinge pe 
această cale riscată o năzuinţă creatoare mai temeinică, deoarece are drept sprijin 
însăși viaţa, nu o înfocare juvenilă sau o modă trecătoare. Şi dacă aşa stau lucru- 
rile, este oare necesar să apărăm cu atîta înverșunare nişte principii devenite 
astăzi discutabile ? 

În primul rînd, să nu uităm că nimeni, niciodată, nu poate planifica dina- 
inte durata unor principii artistice. Apoi că, pe un teren năpădit de buruienile 
lipsei de conflict, nu ar fi fost cu putinţă căutările actuale, şi aceasta e esenţial. 
Lipsa de conflict ar fi denaturat în mod necesar calea căutărilor, a fi denaturat 
conținutul تو‎ caracterul lor. Căci, una este reexaminarea unor principii în numele 
căutării de forme noi, în numele cerinţei ca — în veridicitatea ei lipsită de com- 
promisuri — dramaturgia sovietică să fie lucidă şi plină de inspiraţie, să vor- 
bească despre contemporaneitate în mod contemporan. Şi alta, cu totul alta este 
renunţarea la legile dramaturgiei, la baza eficienţei ei — conflictul — de dragul 
afirmării unor iluzorii, chiar dacă consolatoare, imagini ale vieţii. 

Trebuiau apărate principiile elementare care fac drama-dramă ; căci numai 
așa literatura noastră dramatică putea, fără a se teme de oricît de cutezătoare 
căutări, să progreseze în calea ei spre dezvăluirea cea mai artistică a caracterului 
omului contemporan, a acţiunilor, gîndurilor şi sentimentelor lui. 

Ar fi fost o îndeletnicire sterilă să studiezi particularităţile dezvoltării con- 
temporane a dramaturgiei sovietice constatînd doar că multe piese actuale nu 
seamănă în aspectul lor exterior cu cele scrise ieri. Adevărata inovaţie nu se limi- 
tează la invenţii indiferente faţă de schimbările ce au loc în conţinutul vieții. 
Cînd asemenea schimbări au loc, arta nu-şi poate nici ea păstra forta ei vie, 
dacă la rîndul ei nu se schimbă. 

„Nu exercită oare caracterul obiectului nici o influenţă, fie ea cît de mică, 
asupra cercetării ? — scria Karl Marx. Adevărul nu include numai rezultatul, ci 
şi calea care duce spre el... Şi nu trebuie oare felul cercetării să se modifice după 
obiect 7 Cînd obiectul ride, ea trebuie să fie serioasă, iar cînd obiectul este inco- 
mod, ea trebuie să fie modestă“. (Marx, Engels, Opere, vol. I, pag. 8, E.S.P.L.P.). 


Aceasta s-a spus despre o cercetare ştiinţifică. Dar nu este, cred, nevoie să se 
demonstreze în mod special că şi perceperea artistică a lumii este subordonată ace- 
loraşi legi. Odată cu schimbările din viaţă şi sub influența lor determinantă, au 
loc şi schimbări vizibile în dramaturgie. Se schimbă temele şi conflictele, ritmul 
acţiunii dramatice şi formele participării autorului la desfăşurarea ei. Viața dez- 
văluie noi tipuri umane şi noi trăsături de caracter la tipurile mai de mult cunos- 
cute Nu rămîn pietrificate nici structurile subiectelor şi nu trebuie să căutăm în 
fiecare metodă nouă influenţa lipsei de subiect. atît de la modă astăzi în Occident. 
Scenariul „Baladei soldatului“ nu suferă, din punctul de vedere al acuităţii subiec- 
tului, nici o comparaţie cu lucrările dramatice al căror temei îl constituie desfăşu- 


rarea rapidă şi dinamică a unei singure intrigi. Dar cine mai pune acum în cum- 
pănă faptul că, fără a înfăţişa mari fapte eroice (primele secvenţe nu prezintă 
decît „povestea principală“), filmul dezvăluie cu mare profunzime izvoarele mo- 
rale şi psihologia eroismului, forţa şi frumuseţea caracterului omului sovietic? 

Se poartă discuţii interesante în jurul problemei stilului în literatura con- 
temporană, inclusiv în cea dramatică. La aceste discuţii scriitorii de teatru parti- 
cipă nu numai cu articole în presa de specialitate, ci şi cu lucrările lor, în care 
se reflectă procesele îmbogăţirii limbii vii, contemporane. 

Pe scurt, căutările, schimbările ating toate domeniile creaţiei dramatice. Ele 
nu pot fi încadrate într-o singură formulă matematică ; la diferiţi dramaturgi ele 
se manifestă în mod divers. 

Se știe că înnoirile contemporane îşi au adversarii lor. Deseori, fără voie; 
pentru că nu se opun înnoirilor doar tradiţionaliştii, cei ce consideră mantaua lui 
Gogol drept unicul veşmînt al artei ruse, ci şi unii adepţi ai formei modeme, cei 
ce înțeleg această formă în mod liniar şi plat, ca pe o simplă reproducere a unor 
aspecte exterioare ale epocii. Pretinzindu-se inovatori curajoşi, ei riscă să devină 
nişte dogmatici de rînd ; dezvoltarea exagerată, unilaterală, a unei arte, transfor- 
marea ei într-o unică trăsătură obligatorie a contemporaneităţii pot să ducă lesne 
la nivelarea creaţiei artistice. Şi cine ştie dacă, în spatele simplificării problemei 
formei contemporane, nu stă ascuns, neexprimat, poate chiar inconştient, dorul de 
a avea la îndemînă un cod de norme estetice, care să înlocuiască căutările chinui- 
toare şi care să transforme creaţia într-o plimbare comodă, pe drumuri presărate 
cu nenumărate indicatoare. 

Exagerarea unei tendințe în dauna celorlalte este periculoasă şi din punctul 
de vedere al receptării estetice a artei. Cind omul se hrăneşte cu bomboane, el 
încetează să-și mai dea seama de dulceața lor. Să ne imaginăm un tablou impo- 
sibil : toate muzele au hotărît într-o bună zi să fie lirice. Ar putea oare corul lor 
pe o singură voce să ne dezvăluie farmecul freamătului liric? Ca să putem apre- 
cia originalitatea unui spectacol dinamic, sufletul nostru trebuie să fie receptiv și 
la arta filozofică și calmă, a cărei forţă constă în detaliul psihologic, în redarea 
subtilă a unor sentimente abia vizibile şi a unor stări sufleteşti de mare sensibi- 
litate. Bucuria prilejuită de o comedie veselă se manifestă în sufletul omului ală- 
turi de emoția grav tumultuoasă iscată de tragedie; şi aceste sentimente atît de 
diferite nu se mulţumesc să coexiste, ci se împletesc strîns, unul scoțind în relief 
frumusețea originală a celuilalt. Arta adevărată îmbrăţişează toate necesitățile 
spirituale ale omului. Varietatea şi nivelul acestor necesităţi se vor dezvolta pe 
măsura înfloririi personalităţii lui, în condiţiile trecerii la comunism. 

Din aceste legi generale ale dezvoltării artistice a societăţii sovietice se poate 
trage o concluzie de mare însemnătate pentru dramaturgia contemporană. Năzu- 
ința spre inovaţie nu se limitează la un singur stil care să domine literatura dra- 
matică şi care să treacă drept cel mai contemporan. Abordarea curajoasă, inova- 
toare, a temelor contemporaneităţii nu va îngusta, ci va lărgi varietatea artistică 
şi bogăția dramaturgiei. Astăzi este vorba să activizăm căutările creatoare în toate 
direcţiile, utilizînd toate posibilităţile pe care ni le oferă realismul socialist. 

Socialismul, epoca construirii comunismului deschid posibilități nelimitate 
pentru înflorirea personalităţii, pentru exprimarea ei creatoare. Pe această bază 
se dezvoltă arta, unitară prin țelul comunist pe care-l urmăreşte, dar variată în 
manifestările sale artistice, în căutările creatoare ale stilului şi formei. Astfel stau 
lucrurile astăzi. Astfel vor sta şi mîine. Numai că bogăţia artistică şi varietatea 
artei realismului socialist vor cunoaşte atunci o dezvoltare şi mai clocotitoare. În 
piesele unui dramaturg vom vedea un mozaic policrom de scene, cu secvenţe cine- 
matografice, cu o acţiune crescînd într-un ritm impetuos; un alt dramaturg ne 
va cuceri prin subtilitatea şi pătrunderea delicată a cercetărilor sale psihologice ; 
un altul ne va emoționa prin romantismul eroilor lui, prin incandescența pasiu- 
nilor ; un altul va descoperi ceva nou în piesa de cameră, convingătoare prin ca- 
racterul său concret, prin amănuntele luate din viaţă. 

Arta contemporană nu poate fi monoformă. Spre ea duc felurite căi. Şi pe 
toate aceste căi, luminate de adevărul vieţii, de țelul ideologic al constructorilor 
lumii noi, omul de artă poate să găsească noul, să fie cu adevărat contemporan. 
Lipsa de contemporaneitate începe numai acolo unde, în locul căutărilor creatoare, 
se așază repetirea lenevoasă a etapei depăşite. 

pariția, pe scenele Uniunii Sovietice, a piesei Faust şi moartea a dramatur- 
gului ucrainean Alexandr Levada a coincis cu primele zboruri cosmice ale 
omului. De data aceasta, viața a ajuns repede din urmă fantezia scriitoru- 

lui, oferind un material bogat pentru compararea faptelor din realitate cu cele 
imaginate. 

Tovarășii ucraineni mi-au povestit că, după zborurile lui Iuri Gagarin și 
Gherman Titov, unii oameni de teatru s-au gîndit să introducă unele transformări 
în piesa Faust și moartea. Amatorii de veridicitate fotografică au fost descumpă- 
niţi de faptul că în timp ce primul zbor al omului sovietic în cosmos a reușit, eroul 
piesei, Iaroslav, moare în zbor şi numai cel de-al doilea cosmonaut, Roman, 
învinge. 

Asemenea descumpăniri şi asemenea transformări ar fi fost fireşti dacă piesa 
lui Levada ar fi fost o întunecată operă despre pieirea unui om cutezător şi ar fi 
fost scrisă, de pildă, de pe poziţiile Irinei, soţia lui Iaroslav. 

Irina este pictor. Ea lucrează la tabloul „Destrămarea formelor în spaţiul 
cosmic“. Iaroslav definește în felul acesta conţinutul şi spiritul tabloului : 


Eu altfel aş numi tabloul.. Văd 
O spaimă tainică ascunsă-în el, 

O hotărîre luată-n chinul nevoinței 
Şi freamătu-ndoielilor amare; 
Văd saltul disperat, fără elanuri, 
În tristul hău şi prea întunecat... 


Şi în lucrarea Irinei — ca şi în piesă — este vorba de un anume eroism. De 
un eroism otrăvit de o spaimă tainică.De aici şi „hotărîrea luată-n chinul nevoin- 
tei“ şi „freamătu-ndoielilor amare“. Actul de eroism săvîrşit de om într-o atare 
stare de spirit e un act lipsit de elanul bucuriei, un salt disperat în bezna tristă 
şi întunecată... 

Dramaturgul a găsit pentru eroul său cuvintele precise care să determine 
concepția  individualistă a eroismului şi urmările ei psihologice. În opoziție cu 
eroul tabloului pictat de Irina. Iaroslav simte necontenit legătura indisolubilă cu 
poporul ; aceasta-i dă puterea de a fi liniştit, plin de bărbăţie în clipele încercării 
hotăriîtoare. Piesa lui A. Levada afirmă optimismul, voinţa, caracterul ferm, victo- 
rios, al acţiunii omului sovietic. În aceasta constă marele ei adevăr, care nu poate 
fi încorsetat în raționamentele privitoare la gradul de precizie cu care dramaturgul 
a intuit amănuntele primelor zboruri cosmice, la măsura în care Iaroslav seamănă 
cu Gagarin. Faust și moartea nu este „o piesă de producţie“, avînd ca temă cuce- 
rirea cosmosului, ci o dramă filozofică în care fenomenele particulare sînt gene- 
ralizate, care se apleacă înainte de toate asupra analizei motivelor ideologice şi 
morale ce stau la baza acțiunilor oamenilor, asupra dezvăluirii „vieţii spiritului 
omenesc“. Departe de a se voi copia faptelor concrete ale pregătirii şi organizării 
zborurilor cosmice, conflictul ei vizează un răsunet mai larg. 

Cele spuse se referă înainte de toate la ciocnirea dintre Iaroslav şi Vadim. 

Într-o măsură oarecare, Vadim este o figură romantică (aşa precum întreaga 
piesă este romantică). El nu face aşadar parte din categoria sceleraţilor sută la 
sută, obișnuiți în vechea dramă; el nu seamănă nici cu sabotorii din piesele 
anilor 30; nu săvîrşește cu premeditare crime care să ducă la accidentul de pe 
nava cosmică. Şi totuși, el este vinovat de moartea tragică a lui Iaroslav. 

Dramaturgul a găsit în această privinţă o foarte interesantă întorsătură. 
Mecanotropul creat de Vadim îndeplineşte nu numai ordinele ce-i sînt transmise 
direct de creatorul şi stăpiînul său, ci-i surprinde şi dorinţele neexprimate, chiar 
cele slab conturate, cele laşe ; aşa fiind, el acţionează astfel încât şi acestea par a 
fi indicaţii... Mecanotropul acţionează cu precizia liniară, automată, a robotului și 
dezvăluie pe deplin caracterul lui Vadim, toate „tainele“ şi toate „dorinţele“ 
ascunse în el. 


EERE n 


Dramaturgul judecă nu numai faptele, ci şi gîndurile lui Vadim. Vadim 
muncește încordat şi stăruitor, şi doar făcînd curte Irinei îşi trădează prietenul. El 
nu este însă liber de invidie. Chiar dacă şi-o frînează, aceasta mocneşte totuşi în 
el. El nu este liber nici de egocentrism, deşi lucrează pe frontul cel mai înaintat 
al celei mai înaintate ştiinţe a lumii, fiind ocupat cu lucruri care cer unitatea 
deplină şi colaborarea tuturor membrilor colectivului ştiinţific. 

Relaţiile umane şi respectul reciproc între oameni: „omul îi este omului 
prieten, tovarăş şi frate“ — acesta este unul din principiile etice ale codului 
moral al constructorului comunismului. Vadim nu se ridică pînă la înălţimea 
acestui principiu. Egocentrismul său, ascuns undeva în adîncurile sufletului, îl 
împiedică să socotească victoria lui Iaroslav drept propria sa victorie. El se pre- 
tinde prieten al lui Iaroslav, dar nu doreşte victoria lui Iaroslav. Mai mult decît 
atît; un eșec al prietenului nu l-ar fi amărit, dimpotrivă, l-ar fi bucurat — chiar 
dacă în taină, chiar dacă fără să şi-o mărturisească sie însuşi, dar l-ar fi bucurat. 
Giîndul acesta josnic, Mecanotropus l-a citit şi l-a dezvoltat; apoi, trăgînd con- 
cluziile, a acţionat. 

În condiţiile contemporane, se întîmplă uneori ca tehnica nouă a secolului 
comunist să fie creată de oameni care, din punct de vedere moral, nu au ajuns 
încă la înălțimea propriei lor opere. Rămînerea în urmă a conştiinţei faţă de exis- 
tenţă, despre care s-a vorbit atît de mult în trecut, se confirmă şi azi, deşi, la noi, 
s-a făcut atît de mult pentru ridicarea conştiinţei. lar această răminere în urmă 
poate căpăta, în anumite împrejurări, un caracter neobişnuit de dramatic: omul 
contemporan e înzestrat cu multă forţă şi multe depind în viaţă de felul cum o 
folosește. Cînd gînduri necurate se interferează cu opera curată a cercetărilor ştiin- 
țifice contemporane, efectele pot fi inimaginabile. 

Se înţelege că nu este vorba despre niște lecţii pe care piesa le-ar da nemij- 
locit creatorilor de nave cosmice, Ideea piesei, repet, are un sens mult mai larg. 
Faptul că dramaturgul dezvoltă problema zborurilor cosmice ascute această idee. 
Aici, totul este mult mai dramatic, mai reliefat ; conflictul poate dobîndi o culmi- 
nație deosebit de gravă. Dar vina spirituală a unui cercetător în domeniul ştiinţe- 
lor naturii, de pildă, care, dintr-un sentiment de invidie şi rivalitate, a ascuns 
faţă de tovarășii săi de ştiinţă o nouă descoperire a laboratorului său, şi în felul 
acesta a ţinut în loc frontul general al cercetărilor ştiinţifice, nu este mai mică. 
La fel, de pildă, vina unui muncitor care observă nişte greşeli într-o construcţie 
şi le trece sub tăcere ca să nu-și supere şefii direcţi printr-o critică imprudentă. 
Oamenii nu mor în asemenea împrejurări, dar suferă opera noastră comună, iar 
de ea depind şi viaţa şi fericirea oamenilor. 

Caracterul contemporan al piesei Faust şi moartea este determinat nu numai 
de ideea sa principală, ci şi de anumite procedee, cum ar fi îmbinarea monoloage- 
lor interioare cu rostirea deschisă. Dramaturgul reuşeşte astfel să redea, în unele 
scene, înaltul nivel de intelectualitate, încordarea vieţii  lăuntrice, pasiunea crea- 
toare a oamenilor care cercetează domenii neexplorate încă. 

Dar în piesa lui A. Levada există, pe lîngă lucruri originale, şi unele clişee, 
uneori atît de descurajante încît rămii pur şi simplu uimit cînd le întîlnești ală- 
turi de episoade, monoloage şi dialoguri ce pulsează de ideea vie contemporană. 

Deosebit de nereuşită este filtrarea esenței romantice în eroi. Neîndoios, dra- 
maturgul nu are suficientă abilitate în a descoperi elementele înălţătoare în lucru- 
rile simple. De îndată ce începe „să-şi înalțe“ eroii preferaţi deasupra obişnuitului 
cotidian, el cade prizonier vechii drame romantice : în monoloagele şi dialogurile înăl- 
țătoare ale eroilor, piesa despre cosmonaut prinde să sune ca una scrisă la înce- 
putul secolului al XIX-lea. 

E adevărat că aprecierea definitivă a stilului, fără studierea originalului, este 
mai dificilă. Dar acum nu este vorba despre împărţirea răspunderii între autor şi 
traducător, ci despre principiile, procedeele şi contradicţiile interne ale acelei piese 
care, apărută în revista „Teatr“, a devenit un bun al teatrului rus. 

E izbitor că tonul sublimului se obţine adesea prin stilizarea limbii, prin 
arhaizarea ei artificială. 

Iată, de pildă, cum se exprimă îndrăgostitul Roman, cel ce va zbura după 
Iaroslav în cosmos : 


O satelit ! ce pururi nou în ceruri 
Plutești, fii-în spaţii tuturora crainic 
Şi despre două inimi ce-n iubire-s 
Încinse, povesteşte... 


Şi iată replica iubitei lui, Svetlana: 


Iaroslav ! O, mută de uimire 
Smerită la picioare i-aş cădea. 


Evident, versurile într-o dramă filozofică tin de o anume convenţie proprie, 
ce nu poate fi opusă criteriilor stilistice ale prozei cotidiene. Totuşi, exemplele înfă- 
tişate dezvăluie, mi se pare, limpede şi fără o altă analiză, neajunsurile piesei: 
stilul şi lexicul replicilor citate pot isca doar confuzie în mintea actorului ; dato- 
rită lor, canavaua dramatică, ce schițează caracterele, capătă o nestabilitate din- 
colo de care începe lipsa de formă şi de contur. Eclectismul îmbinărilor neaștep- 
tate, care dau cuvintelor despre satelit nuanţa emfatică proprie stilului tragediilor 
clasice, subminează adevărul caracterelor. 

Monoloagele și dialogurile personajelor abundă de expresii ca: „stele nemai- 
întîlnite“, „afunduri de nepătruns“, „daruri scumpe“... îmbinările banale de cuvinte, 
poncifele stilistice distonează strident cu construcţia generală a piesei, a cărei 
temă este omul contemporan. 

Uneori, îmbinarea termenilor noi cu formule arhaizante dobîndește o notă 
parodistică : 


SVETLANA — Sintem, deci, unde? În ceruri ? Pe pămînt ? 
ROMAN — Răspund precis ca astrofizician 

În ionosfera rozelor nădeidi, 

În galaxia Dragostei prea'nalte 

În constelația jarului din inimi... 


Ionosfera şi astrofizicianul, alături de „jarul din inimi“ şi „rozele nădejdi“ 
— e tare! Autorul şi traducătorul ne pot răspunde: sînt vorbe rostite mai în 
glumă, mai în serios, de doi îndrăgostiţi... Nu tăgăduiesc că, în asemenea împre- 
jurări, precizia şi claritatea pot părea pedantism. Dar şi utilizarea mai în glumă, 
mai în serios a expresiilor emfatice trebuie să aibă la eroii romantici ai zilelor 
noastre o tonalitate contemporană, naturală. Care, aici, lipseşte. 

Este semnificativ că dialogurile dintre Irina şi Vadim, pe care autorul îi 
„coboară“, sînt proaspete ca structură stilistică, nu cad pradă formulelor „sublime“. 
Ceea ce adeverește încă o dată faptul că dramaturgul nu se află incă în posesia 
secretelor stilului romantic de azi. Înveşmîntîndu-şi eroii în hlamida romantismu- 
lui, el introduce în piesă elemente ce vin în contradicţie cu tema şi forma ei con- 
temporană. Trebuie să spunem însă, nu pentru a-l consola pe dramaturg, care a 
cutezat să atace un domeniu dificil, ci de dragul adevărului istoric, că sarcina 
neîmplinită de A. Levada nu este împlinită nici de alţi mulţi scriitori: crearea 
dramei eroice în care elementul patetic să fie surprins în cele mai simple lucruri 
rămîne sarcina cea mai actuală a dramaturgiei de azi. 

Cu toate lipsurile, Faust şi moartea rămîne o lucrare interesantă: ea se 
încadrează în curentul principal de căutări creatoare ale dramaturgilor contem- 
porani. Este o piesă instructivă, şi prin ceea ce descoperă pe plan literar, şi prin 
sentimentul viu al contemporaneităţii care o animă, şi prin lipsurile ce se fac 
simţite acolo unde inertia vechiului slăbeşte energia căutărilor. 


(Sltrşitul tn nr. viitor) 


TONI GHEORGHIU 


Toni Gheorghiu a fost unul dintre cei mai talentaţi scenografi ai 
noștri. Personalitate artistică puternică, originală, om de cultură şi de 
gust, el a înţeles să închine teatrului toate calitățile şi devotamentul 
său. Caracterul frumos şi firea optimistă au făcut din el un tovarăș 
iubit nu numai în Teatrul Tineretului, al cărui prim scenograf era, ci 
şi în întreaga noastră mișcare teatrală, căreia i-a dăruit realizări cu 
care ne mindrim. Toni Gheorghiu era un spirit viu şi mereu preocupat 
de perfecţionarea măiestriei sale, ceea ce-l făcea să nu se mulțumească 
niciodată cu înfăpturile lui, privindu-și cu mult simţ autocritic realiză- 
rile şi primind sincer părerile altora. 

Putin înainte de a ne părăsi, ne-a vizitat la redacţie — al cărei 
vechi colaborator era — împreună cu Titi Constantinescu, maistru de 
lumini la acelaşi teatru. A fost! o discuţie lungă şi interesantă, unde 
s-a vădit cu prisosință acel neastimpăr creator ce-l caracteriza, acea 
dorință de a afla noi şi noi căi de ridicare a artei noastre scenice pe 
care a slujit-o în chip pilduitor. 1 

Cu emoția pe care ne-o trezeşte evocarea acestei întilniri, încre- 
dinţăm tiparului, ultimul gînd al lui Toni Gheorghiu. 

— Ce înseamnă sau ce trebuie să însemne scenografia unui spectacol contem- 
poran, iată o problemă care merită să fie dezbătută. Nu ştiu dacă voi fi în stare 
să dau un răspuns complet, dar, pe măsura posibilităţilor mele, mă voi strădui să 
descifrez unele elemente. De aceea, vă rog să ne îngăduiţi, mie şi colegului meu 
de teatru, maistrul de lumini Titi Constantinescu, să luăm parte la această discuţie, 
cu titlu mai mult de destăinuire şi nu de încercare de a teoretiza ceea ce facem. 

Pentru mine — adaugă imediat Toni Gheorghiu — scenografia unui spectacol 
este un element intrinsec al piesei, tradus în expresie grafică pe scenă. 


— Este traducerea în cadrul plastic a indicațiilor privind locul şi epoca la 
care se referă autorul lucrării ? 


— Nu aceasta, sau în orice caz, nu numai aceasta. Dar pentru că lucrurile au 
şi început să se complice cu această întrebare, precizările se impun. Scenografia 
cred că este tălmăcirea temei, a ideilor unei piese,peplan plastic ; este, dacă vrei, 
regia locului de joc, pe care trebuie să se desfăşoare, în mod cu totul concordant, 
regia respectivelor momente dramatice. 

LUMINĂ ÎN SPECTACOL 


pi ھت‎ 
Ultimele schiţe de decor ale lui Toni Gheorghiu la 


piesa „Cred în tine“ de Korostiliov — Teatrul „Lucia 
Sturdza Bulandra“ 


— Să nu trecem totuşi prea ușor peste această așa-numită regie a locului de 
joc. Ce presupune acest loc de joc: un cadru sau o ambianță ? 


— Scenografia cred că trebuie să asigure climatul cerut de piesă, s-o explice 
plastic, să fie, adică, un comentariu al ei, şi chiar să aducă un accent în plus, care 
să releve şi mai bine peisajul ei interior, structura ei dramatică. Din acest punct 
de vedere, sînt aproape sigur că, în teatrul nostru, scenografia nu mai poate fi 
nici cadru și nici ambianţă, ci o tălmăcire dintr-o modalitate artistică într-alta — 
mai sintetică, mai concisă — care să anunțe fiecare idee pe care regia şi actorii 
o vor valorifica prin joc. În acest sens, scenografia teatrului de idei, ce 
începe tot mai mult să fie teatrul nostru de azi, cîştigă ca artă o importanță de 
ordin ideologic, ce o obligă să împartă responsabilitatea în spectacol cu regia aces- 
tuia. Am citit în revista „Teatrul“ un punct de vedere al regizorului Radu Penciu- 
lescu, care, pe cît îmi aduc aminte, preconiza reflectarea unei piese de idei, des- 
povărată de scenografie, astfel încît ideile în sinesă fie totul pe scenă. Ceea ce — 

vom vedea mai jos — nu înseamnă de fapt că scenografia a dispărut. Regizorul 
Lucian Pintilie i-a replicat în „Contemporanul“ că această concepţie ar putea 
determina o alunecare spre un alt fel de manierism. Sincer spus, m-au preocupat 
aceste puncte de vedere, nu neapărat pentru că ele priveau scenografia, ci pentru 
că, într-o oarecare măsură, vădeau o concepţie despre teatru. Eu nu consider că e 
bine să discutăm — şi ţin să precizez acest lucru — despre orice montare, ca 
regizori sau scenografi, să ne apărăm adică „felia“ noastră, participarea noastră la 
montarea unui spectacol şi, ca atare, să luptăm pentru preponderența părerii sau 
participării noastre la aceasta. Cred că trebuie să discutăm ca oameni de teatru de 
azi, responsabili în mod colectiv pentru actul de artă pe care-l reprezintă un spec- 
tacol, şi facem aceasta indiferent de gradul de participare pe care-l deţinem în 
realizarea lui. Şi ca oameni de teatru, cred că trebuie să ne preocupe nivelul 
acestei manifestări a noastre. Iar nivelul ei ţine în mod direct de nivelul celor 
care răspund de încencarea artistică ce se face prin aducerea unei piese pe 
scenă. Radu Penciulescu susținea că într-o piesă de idei, importante sînt ideile. 
Deci, toată atenţia, preocuparea şi prioritatea, lor le sînt rezervate. Nu văd de 
de ce a pune accentul pe idei ar fi, sau ar putea duce la o cădere într-o altă 
formă de manierism. Peisajul unei piese de idei este dat de ideile însele, de puterea 
lor de a evoca cadrul — care este aci filozofic şi nu neapărat plastic, care mai 
poate fi secondat imediat de unul psihologic, ce nu-şi cere o prezentare grafică 
convenţională, ci una legată de stările sufleteşti sau ciocnirile de idei de pe scenă. 
De aci, lipsa de corespondenţă directă între un cadru scenografic propriu-zis şi o 
stare dramatică, după mine mematerializabilă. În Poveste din Irkutsk, aşa cum am 
văzut-o pe scena Naţionalului din București, scenograful Jules Perahim a înţeles, 
cum nu se poate mai bine, că decorul lui trebuia să fie un cadru de dezbatere a 
unor probleme de etică comunistă, alături de care îşi fac loc şi probleme de ordin 
afectiv şi educativ, din complexul de preocupări ale omului nou sovietic, Aş 
îndrăzni să spun, pe linia celor pe care am încercat să le arăt mai sus, că în 
acest spectacol cele mai izbutite momente, adevărate exemple de transpunere sce- 
nografică, au fost acelea în care pictorul şi regizorul au înţeles să concentreze 
pledoaria piesei pe ideea-pivot, dîndu-se la o parte din fata desfăşurării dramatice 
impetuoase și făcînd astfel posibil răsunetul puternic şi pur al chemării piesei, 
fără să abată atenţia spectatorului de la ea, prin vreun alt element decît un practi- 
cabil și o lumină albă concentrată pe interpreţi. Cînd însă regizorului Penciulescu 
i se atrage atenţia că un spectacol nud ca scenografie ar putea fi o alunecare spre 
un alt fel de manierism, sînt înclinat să cred că observaţia este ea însăşi oarecum 
formală, întrucît face abstracţie de corelaţia imperioasă dintre text și imaginea 
scenică cerută de el, oprindu-se doar la expresia scenică în sine. Evident, a-ți propune 
să faci din orice piesă un spectacol fără decor este ceva ce poate duce la manieră. 
A-ţi propune însă ca într-o piesă de idei să pui accentul pe idei, nu pe artele ajută- 
toare ale scenei, înseamnă a căuta valorificarea cît mai deplină a textului, ceea ce, 
dacă nu mă înșel, este un postulat pentru oamenii noştri de teatru, recunoscut, dacă 
nu şi aplicat de toţi. 


— Afi pomenit mai sus de artele ajutătoare ale scenei. Din întreaga noastră 
discuţie de pînă acum, ni se pare însă că această ierarhie nu mai rezistă, cel puţin 
atunci cînd pledăm pentru organica colaborare — pe picior de egalitate și cu 
răspundere colectivă — a tuturor factorilor ce concură la actul artistic, chiar dacă 
există un grad diferit de participare la închegarea lui. Sînt tentat să întreb atunci: 
care este înțelesul pe care-l atribuiţi noțiunii de frumos în materie de scenografie ? 


— Frumosul în scenografie nu poate fi judecat decît în funcţie de utilitatea lui 
scenică, adică imperios legat de actul dramatic ce se desfăşoară pe scenă. Așadar, 
aș spune că cea mai frumoasă scenografie este scenografia cea mai funcţională 
(deci, deloc artă ajutătoare, ci implicită, organic inseparabilă de tot actul dramatic), 
cea mai asimilată acelui peisaj interior al piesei, de care pomeneam mai sus. 
Numai astfel, transfigurarea plastic artistică a unui moment capătă valoare și 
funcţie dramatică. Pentru că, chiar şi atunci cînd textul îţi cere să reprezinţi şi să 
subliniezi o stare afectivă, efortul de gîndire pe care îl solicită transpunerea în 
argument plastic a acelui moment este un efort de esenţializare, care face ca 
procesul de redare să fie mai întîi filtrat prin creier şi apoi să ajungă la suflet. 

Am fost şi eu tentat, de mai multe ori, să fac spectacole frumoase, scenografie 
vorbind, şi am izbutit să fac decoruri frumoase din punct de vedere coloristic. 
Pe scenă însă, s-a întîmplat ceva ce mi-a dat de gîndit: un colectiv de actori cu 
regizorul lor dădeau un spectacol care era al lor, iar eu dădeam un altul, de decor, 
care n-aş mai fi vrut să fie al meu. Am ajuns astfel să repudiez realizări de-ale 
mele cu care mă mîndream la vremea respectivă, şi le repudiez şi astăzi, nu 
pentru că ele n-ar mai fi frumoase, ci pentru că — aşa cum am învăţat din expe- 
riența mea de pînă acum — ele n-aveau ce căuta lingă acele piese pe care ar fi 
trebuit să le slujească pas cu pas. Şi așa, am ajuns la convingerea că, înainte de 
orice, în montarea unui spectacol, trebuie să treacă concepţia unitară a regiei, sce- 
nografiei, interpreţilor, maistrului de lumini, costumierului etc., adică a întregului 
corp de participanţi la transpunerea scenică a unei piese. 

— Într-adevăr — confirmă Titi Constantinescu, maistrul de lumini al Teatru- 
lui Tineretului —, lumina în spectacol nu este şi nu trebuie să fie un act mecanic, 
cu atît mai puţin, convenţional. Ea trebuie să fie tot o concepţie, pe care nu o poţi 
avea decît pornind şi tu, maistru de lumini, odată cu întregul colectiv, la statorni- 
cirea înţelegerii piesei şi reprezentării ei pe scenă. 

Din păcate, de multe ori, lumina în spectacol n-are alt rol decît să pună în 
valoare decorul sau interpreţii şi nu să creeze — ceea ce cred că este principala 
ei funcţiune — un cadru dramatic, integrat şi cerutde acţiune. Lumina trebuie să 
aibă şi ea asemenea desfăşurării şi, împreună cu ea, o linie ascendentă, să nu fie 
convențională, ilustrativă, ci să participe la fiecare moment din scenă. Pe de 
altă parte, lumina pe scenă — cred eu — trebuie să-şi păstreze caracterul ei teatral 
şi nu — aşa cum constatăm de multe ori — să capete caracter cinematografic, 
străin şi neadecvat scenei. 

Desigur, şi în privința aportului pe care orga de lumini îl poate avea la crea- 
rea unui spectacol pot exista poziţii şi concepţii diferite. Am înţeles, de pildă, de 
ce Brecht a cerut lumină albă incandescentă pentru montarea pieselor lui. Însăși 
structura teatrului promovat de el — un teatru de reprezentare, de idei — avea 
nevoie pentru realizarea acelui deziderat al distanţării spectatorului de actul teatral, 
de o lumină vie care să păstreze lucidă participarea omului din sală la reprezen- 
tarea ce i se face pe scenă. Lumina albă şi incandescență de la piesele lui Brecht 
este însă în directă concordanţă cu factura acestora, la care se aplică. Este o 
lumină concepută odată cu textul. 


— Ce facem însă cînd autorul n-a avut această grijă, nu numai în ce priveşte 
lumina, ci chiar decorul ? 


— Aci ajungem la un aspect — precizează Toni Gheorghiu — care mă deter- 
mină să fac o divagaţie de la scenografie şi să mă refer la dramaturgie. Tin să 
spun că un adevărat dramaturg este un om de teatru complet, pentru care nimic 
din ceea ce este specific scenei nu trebuie să-i fie străin. Şi cînd un creator de 
piese scrie fără să cunoască scena, noi resimţțim puternic acest lucru, şi-l resimte 
şi teatrul însuşi. Atunci — îmi îngădui să spun — începem colaborarea cu autorul 
pentru a întregi lucrarea şi sub aspectele nevizibile pentru cititori, dar foarte vizibile 
pentru ei cînd devin spectatori, ceea ce ţine de capacitatea textului de a deveni 
imagine scenică. Şi cînd spun aceasta, nu mă refer la indicaţiile de decor sau de 
climat pe care le-am aștepta, ci, la capacitatea replicii şi conflictului de a le su- 
gera ele însele, în mod implicit şi funcţional. 


— Cum credeţi, în sfîrşit, că scenografia şi lumina spectacolelor noastre pot 
urca pe o treaptă superioară a artei? 


— Respectind personalitatea fiecăruia — ne spune Toni Gheorghiu —, un 
lucru trebuie să avem în comun: preocuparea ca, pe tărîmul vast al artei realist- 
socialiste a teatrului nostru, să fim cu adevărat slujitori ai lui ; să fim, în primul 
rînd, oameni de teatru şi nu scenografi, maiştri de lumini, regizori, actori etc. 
adică oameni de cultură, cu sentimentul răspunderii colective pentru conştiinţa 
şi chemarea noastră artistică. 


M. Al. 

INTENŢII REGIZORALE PENTRU 


„AL PATRULEA” 


ealizarea unui spectacol cu ultima piesă a dramaturgului Konstan- 
tin Simonov, intitulată Al patrulea, piesă de o deosebit de actuală 
semnificaţie, a solicitat un mare efort colectivului nostru din Teatrul 
„Lucia Sturdza Bulandra“ , deoarece — operînd cu idei şi mijloace 
de expresie contemporane — ea ne-a pretins să aducem, în fața 
spectatorilor noștri, şi o realizare scenică contemporană. 

Al patrulea interferează pe traiectoria principală a conflictului ei 
dramatic — conflict generat de lupta împotriva războiului şi pentru 
apărarea păcii — destinele unor oameni din lumea întreagă, fiind o piesă cu o res- 
piraţie, ca să spunem așa, „planetară“. Construcţia ei dramatică oglindește succe- 
siunea neîntreruptă a gîndurilor unui american mijlociu, într-un proces complex 
cu propria lui conştiinţă, proces în care apar o galerie de oameni cu care s-a 
ciocnit destinul lui de-a lungul vieţii: oameni care mai trăiesc, ca şi oameni care 
nu mai trăiesc, dar care au jucat un rol însemnat în biografia lui etc. Personajul 
principal, El, are numeroase valenţe cu un alt erou (tot dintr-o piesă a lui Simonov, 
la care am lucrat cu ani în urmă), Harry Smith, din Chestiunea rusă. Într-un anume 
fel, în ambele piese se ridică aceeași problemă — a demnităţii umane şi a apărării 
acestei demnități împotriva dușmanilor umanităţii. Orizontul spiritual, problematica 
noii piese a lui Simonov se așază însă cu mult deasupra Chestiunii ruse. Autorul 
dă aici o cuprindere mai largă şi mai profundă dezbaterii pe care o iniţiază în 
jurul problemei apărării păcii, a preîntîimpinării războiului, ca şi reflectării acestei 
probleme în conștiința oamenilor simpli din lumea întreagă, piatra de încercare a 
cinstei, a demnităţii umane fiind în momentul acesta — vrea să spună Simonov — 
atitudinea fiecărui om în fata acestei probleme. Înaltele calităţi ideologice, educa- 
tive, ale piesei Al patrulea reies din profunzimea ideilor ei şi, precum vom vedea, 
din modalitatea dramatică specifică ce îmbracă aceste idei. 

În activitatea mea regizorală am înscris şi alte experimente cu piese inspirate 
din viața oamenilor de dincolo de Ocean. Moartea unui comis-voiajor de Arthur 
Miller, operă reprezentativă pentru dramaturgia progresistă din Occident, ne-a 
oferit, de pildă, prilejul unei cercetări mai profunde, dar, într-un anumit sens, şi 
mai limitate a acestei lumi. Deosebindu-se de Willy Loman, ale cărui probleme de 
conștiință se rezolvă strict în funcţie de mediul social din jur, eroul lui Simonov, 
considerat din perspectiva problemelor arătate, se mişcă într-un cadru mult mai 
larg de acţiune şi de înrîuriri care se exercită asupra lui. Influența mediului social 
în Al patrulea se completează, bunăoară, cu ideea. de maximă importanţă, a soli- 
darităţii oamenilor de diverse atitudini, concepţii şi profesiuni, de pe diferite meri- 
diane, în problema păcii. Apoi o idee nu mai puţin vrednică de atenţie, care se 
subliniază în Al patrulea, este că fericirea personală a oamenilor se leagă nemij- 
locit de împlinirea marii fericiri a omenirii. Pe lingă marele cămin al omenirii, care 
trebuie salvat prin lupta pentru apărarea păcii, omul îşi salvează și propriul său 
cămin. Deosebindu-se prin mesaj de drama lui Arthur Miller, care demonstrează 
prăbuşirea mirajelor în vîrtejul vieţii capitaliste, Al patrulea pledează pentru apă- 
rarea unui ideal. Aici nu este vorba de spulberarea unor iluzii, ci de lupta pentru 
a mu trăda un ideal. A trăi fără un ideal înalt în viaţă înseamnă a muri — spun 
eroii lui Simonov. Așa se explică de ce, în mod semnificativ, mai vii decît El, cel 
ce trăieşte, apar prietenii Lui, chiar dacă aceştia sînt de mult morţi; fiindcă ei 
nu şi-au trădat idealul. 

Problema principală care ne-a preocupat în însufleţirea scenică a gindurilor lui 
Simonov, însufleţire scenică pe care o dorim de maximă eficienţă (citeşte : valoare 
artistică), a fost modelarea mijloacelor noastre de expresie, corespunzătoare ideilor 
textului dramatic, altfel zis, extragerea lor din înseşi izvoarele de gîndire ale crea- 
torului. În special, față de textul piesei Al patrulea, regizorul, după părerea mea, 
nu trebuie să caute a face o demonstraţie a ştiinţei lui regizorale, ci să fie un 
slujitor cît mai fidel al intenţiilor autorului, să se topească, aş spune, în gîndurile 
dutorului... Şi practic, să creeze în scenă un cadru plastic, înlăuntrul căruia să se 
realizeze o unitate perfectă între autor, actori şi public. 

Precum spuneam, în piesa Al patrulea, Simonov urmăreşte procesul de con- 
ştiinţă al unui individ, într-un moment de răscruce al vieţii acestuia, situîndu-l în 
următoarea alternativă : trădare şi ideal. Un conflict axat pe o asemenea problemă 
de conștiință, care în mod iminent trebuie să ducă la o atitudine activă, a generat 
şi o compoziție dramatică mai puţin obişnuită. Din această pricină, şi compoziţia 
scenică a încercat să fie la fel: ...neobişnuită. Piesa fiind o succesiune neîntreruptă 

de gînduri, nici spectacolul nu suportă întreruperi. Şi întrucât sarcina dramatică 
a personajelor este să-l determine pe El să ia o atitudine activă justă, adică să se 
alăture celor mai înalte idealuri umane, piesa e dominată de o mare intensitate 
psihică, dar nu se desfăşoară înlăuntrul unor ambianţe concrete. Cadrele de joc 
rămîn pur psihologice, se diferenţiază doar pe planul memoriei, şi tot numai prin 
datele comportamentului psihologic. Aceasta a presupus din partea noastră o insis- 
tare deosebită asupra caracterizării personajelor, asupra întruchipării cît mai preg- 
nante a respectivelor personaje. De aici, marele şi dublul efort al actorilor interpreţi, 
care în realizarea fiecărui personaj au trebuit să ţină seamă, pe de o parte, că în- 
truchipează anumite trăsături etice, purtătoare de anumite idei caracteristice ; pe de 
posi „Bit. că reprezintă personaje concrete, strict individualizate, În împlinirea 

ei sarcini, am pornit împreună cu actorii de la text, şi numai de la text, fiecare 
کت‎ de folosire a instrumentului actoricesc — glas, mimică, mişcare — repre- 
zentînd o necesitate organică cerută de text în exprimarea ideilor piesei. Preocupaţi 
totodată de faptul că ei nu reprezintă numai idei, ci oameni concreţi și complecși, 
actorii au căutat să dea relief deosebit personajelor, găsind amănunte de viaţă 
caracteristice. 

O altă problemă care ne-a preocupat în realizarea rolurilor a fost specificul 
ipostazei dramatice, generată de faptul că eroii ca atare nu există în realitate, că 
sînt proiecţii ale conştiinţei LUI ; fiindcă numai EL — în respectivul proces de 
conştiinţă — îi aduce şi îi scoate din scenă, îi pune să spună ce gîndesc sau să 
ascundă ce gindesc. Ca mijloc de expresie scenică, această cerinţă a textului s-a rea- 
lizat (sau poate nu s-a realizat, sau poate numai într-o măsură s-a realizat) prin 
concentrarea maximă a mijloacelor fizice actoriceşti, printr-o discreţie, o surdină 
a mișcării, printr-o utilizare laconică a aparatului de expresie actoricesc, prin pro- 
iectarea unui tul imaginar asupra felului de a vorbi al personajelor, tulburător şi, 
în același timp, reţinut ; emoţionant şi, în acelaşi timp, lucid. 

Expresia plastică a spectacolului am conceput-o în funcţie şi în sprijinul tăl- 
măcirii interpretative a piesei. În scenă nu există propriu-zis decor, ci doar sugestii 
de climat, rezumate la două scaune și un fotoliu, care-şi schimbă funcţiile după 
diferitele stări afective ale personajelor. Pictorul-scenograf Paul Bortnovski a 
adăugat acestora nişte fundale pictate, care însoțesc uneori jocul personajelor, 
sugerînd nu atît o realitate geografică sau socială, ci poziţia personajelor faţă de 
realitățile respective. De pildă, cînd în scenă se aude din întuneric vocea ancheta- 
torului la „comisia pentru cercetarea activităţilor antiamericane“, în fundal apare 
imaginea — în contrast — a statuiei Libertăţii. În scena lagărului de prizonieri, 
panourile arată sîirmele ghimpate rupte, indicînd perspectiva istorică dincolo de 
momentul respectiv. Deci, comentariul nostru plastic, în funcţie de cerințele noastre 
ideologice, contrapunctează cadrul ambiant, pentru a marca mai eficient mesajul. 
Cu aceleași rosturi am folosit muzica lui Gershwin care, uneori, sugerează starea 
de spirit reală a personajului, şi nu cea declarată de el; alteori, sugerează indife- 
rența brutală a mediului social, capitalist, din jur, faţă de frămîntările unui om 
cinstit ; în sfîrșit, întotdeauna cu o funcţie precisă de idei şi invitînd spectatorul la 
reflectare. Toate preocupările noastre s-au coalizat în găsirea stilului spectacolului, 
stil legat de atitudinea noastră faţă de public. 

Am dorit să provocăm în spectator un proces de gîndire activ, menit să-l deter- 
mine a completa singur stările sufleteşti ale personajelor, a rezolva problemele lor 
de viaţă, a lua așadar atitudine fermă în problema păcii şi a războiului. Cu 
aceasta, credem că împlinim una din cerinţele majore ale teatrului nostru, de a 
educa conștiința maselor în spiritul mersului înainte, legic, al istoriei ; în spiritul 
socialismului. Aceasta, totodată, cred că este o trăsătură principală a teatrului con- 
temporan, teatru de confruntare şi dezbatere între text, actor şi spectator. 


Dinu Negreanu 

Costel Constantinescu 
(Dorobanţu) şi Aurel 
Cioranu (Dinu Con- 
stantin) 


PARE, 
ROMANTIC 


DE 
RADU COSAȘU 


PE SCENA TEATRULUI DE COMEDIE 


n mare dramaturg al lumii se declara mulțumit dacă spectatorii 
zîmbeau la comediile lui satirice, cu condiţia să nu rămînă nepă- 
sători la ceea ce e serios în ele. Era în aceasta o deliberată poziţie 
în favoarea inteligenţei în rîs şi nu a desfătării zgomotoase. Proas- 
pătul dramaturg Radu Cosaşu a reţinut acest deziderat, pe care l-a 
- înscris pe frontispiciul piesei Mi se pare romantic, solicitind specta- 
torului, surisul permanent şi, pe lingă el — fără s-o mai fi cerut 
anume, dar presupunînd-o implicit — o permanentă meditaţie asu- 
pra tilcului celor ce se petrec pe scenă. În adevăr, lucrarea de debut a lui Cosașu 
dezbate alert şi fără aparentă gravitate, unele probleme de viaţă care, dacă ai grijă 
de ele la timp — așa cum spune, la un moment dat, Dinu, eroul piesei —, nu ajung 
să devină serioase. Punctul de pornire al piesei, fapt destul de mărunt în aparenţă, 
se arată a fi preocuparea de a combate folosirea intervențiilor, a „pilelor“ în scopul 

Vasilica Tastaman (Lilly Gigea) Victoria Mierlescu (D-na Gigea) și Liliana Ţicău (Si mina) 


dobindirii a ceea ce, eventual, propriile tale capacităţi nu ţi-ar putea aduce. Dar 
Cosașu nu face în Mi se pare romantic, numai un proces „pilelor“, ci, luînd ca fabu- 
laţie a lucrării sale „cazul“ unui tînăr muncitor, Dinu, trimis de fabrica sa să dea 
examen de admitere la politehñtecă porneşte- st ےت تن‎ cum se dă lupta, atit pê 
plan social cît şi înlăuntrul fiecăruia, între ceea ce -e-nou, înaintat, şi rămășițele— 
vechiului. Pivotul piesei — să-l numim şi noi fără ton grav, „cazul lui Dinu“ — de- 
vine, astiel, un prilej de a pătrunde în universul spiritual al unor oameni pe care-i 
recunoaștem în realitate, sînt vii, cu calităţile şi scăderile lor, unii mai bine, alții 
poate stingaci surprinşi de autor, dar aproape toţi autentici. Şi astfel, pe marginea 
unui conflict fugar înfiripat, a unei intervenţii — pe care Dinu e ispitit s-o ceară, 
deși n-are nevoie, dela secretarul Comitetului orăşenesc de partid —, autorul ironi- 

N. Gărdescu (Marcu Fuiorescu) şi Aurel Cioranu (Dinu Constantin) 


zează dezinvolt nu numai aceste rãmãşite ale vechiului, ci, totodată, romanțiozitatea 
desuetă și ridicolă a domnişoarei Lilly de la restaurantul cu tonomat,-a casieriţei 
ce suspină pe filele româtului „Roşu şi negru“, cu totul transportată în epoca ro- 


manului. _Opuse acestei romanţiozități — pentru- că trebuie spus de la bun 
început că autorul a urmărit de-a lungul întregii lucrări o opunere, aproape contra- 
punctică, a lumii ce se întilneşte în ea —_ne apar romantismul simplu, inteligent 


şi lucid al lui Dinu şi al Siminei, personalitatea caldă, vie şi înţelegătoare a lui 
Dorobanţu, farmecul Mărtei Cernea, hazul Miliţianului, atitea și atitea personaje 
împreună cu care ne amuzăm, visăm, medităm adesea cu seriozitate şi ne batem 
joc copios de un Fuiorescu sau o doamnă Gigea. 


i‏ اٹ 


Judecată după canoanele tradiționale, piesa lui Radu Cosașu se termină de 
fapt — ca creştere dramiātică — ceva mai departe de jumătatea ei, în scena-cheie 
ce are loc în cabinetul secretarului Comitetului de partid, Dorobanţu. Marea încer- 
care şi victoria lui Dinu aci se întîmplă. Mai departe, piesa apucă o altă pantă, de 
comentariu lirico-filozofic pe marginea conflictului, procedeu mai puţin obișnuit 
în teatru, dar care-i reuşeşte autorului prin sprinteneala plină de tilc a replicilor, 
prin fantezia situaţiilor şi farmecul personajelor. 

2 Propunîndu-şi să pledeze pentru rîsul inteligent, împotriva trivialităţii pe care 
nu o dată o întîlnim în unele lucrări, strecurată, chipurile, cu iz satiric, piesa lui 
Cosașu aduce mult nou în însăși înţelegerea noţiunii de comedie. 

Căutind modalităţi noi de a se adresa publicului, autorul trece cu vioiciune de 
la firul acţiunii, la discuţia cu sala, la comentariul întimplărilor din piesă, făcut 
chiar de personaje ; trece de la tonul de comedie, la unul liric, cerut de momentele 
ei poetice etc. Cosașu se dovedește un portretist care ştie să privească oamenii şi, 
mai ales, să-i surprindă. Ceea ce şi face, de altfel, ca în canavaua piesei, tipurile 
să fie mai puternice decît conflictul însuşi al piesei, ca lumea nouă să fie dominată 
şi de o autentică originalitate, în timp ce, personajele reprezentînd vechiul, de obicei 
mai plastice prin însăși preocuparea autorilor de a le zugrăvi în cele mai mici şi 
mai colorate amănunte, se dovedesc aci mai banale. 


Dreapta sus : Agnia Bogoslava (D-na Gigea) 
şi Sanda Toma (Maria Cernea) 


Mijloc: Amza Pellea (Miliţianul) 


Dreapta jos: Schiţă de decor (actul III) de 
1. Popescu-Udrişte 


Valoarea piesei de debut a lui Cosașu stă tocmai în ceea ce ea aduce nou în 
scrisul dramatic, prin faptul că oamenii de azi au o viaţă şi personalitate complexe, 
creează o atmosferă de curăţenie şi prospeţime cu adevărat tonică. În Dorobanţu, se- 
cretarul Comitetului orășenesc de partid, întîlnim un om dintre cei mai înaintați, 
un om pe cît de ferm, pe atit de plin de farmec, de o profundă înţelegere și pătrun- 
zătoare inteligenţă, care se pricepe să stimuleze în ceilalţi încrederea în forțele 
proprii, sensibil la poezia şi la gingășia, de pildă, ale unui reportaj despre fulgii de 
zăpadă. 

Atît Dorobanţu, cît și ceilalți eroi sînt surprinşi cu o bogată nuanțare şi cu 
fineţe psihologică, ceea ce le şi conferă autenticitatea de care pomeneam mai sus. 
Într-un conflict mai amplu, caracterele lor s-ar fi putut, fără îndoială, dezvălui 
şi mai mult. 

Teatrul de Comedie din Bucureşti merită toată lauda pentru consecventa sa 
preocupare de a promova dramaturgi tineri, încă insuficient de experimentați în di- 

ficila artă a scenei. Cu răbdare şi migală, colectivul acestui teatru a lucrat cu autorul 
nu în sensul „cîrpirii“ textului, ci pentru o cît mai deplină concordanţă cu legile 
scrisului pentru scenă. Este o muncă de o mare valoare, ale cărei rezultate teatrul 
le culege seară cu seară, prin succesul de public al spectacolului. 

Teatrul de Comedie a încredințat piesa, încă din perioada muncii teatrului 
cu autorul, unui tînăr regizor — D. Esrig —, pentru ca, împreună cu autorul şi 
scenograful, de la început să-şi poată crea o viziune unitară în privința transpu- 
nerii ei scenice. Ceea ce iarăși s-a dovedit a fi de un real folos, atit pentru autor 
cît și pentru teatru. Experiența ciîștigată cu Mi se pare romantic adaugă o verigă 
în plus la statornicirea acelui climat imperios necesar muncii colective în teatru. 
Aportul scenografului I. Popescu-Udrişte — prin scenografia spirituală şi plină de 
optimism — este, de asemenea, de o mare însemnătate în crearea atmosferei gene- 
rale a spectacolului. Decorul este, evident, gîndit cu același simţ de răspundere 
peniru valorificarea textului. 

Conlucrarea autor-regizor-scencgraf, la care s-a adăugat apoi cea a întregii 
distribuții, a fost de așa natură, încît imaginea scenică, obţinută prin transpunerea 
textului şi potențarea maximă a intenţiilor lui, a dat un spectacol, în primul rînd, 
armonios, unitar, realizat în spirit de echipă. 

Pînă şi ceea ce la lectură se retine doar ca intenţie capătă pe scenă mate- 
rializare. Textul este tradus în concepţia lui şi îmbogăţit de fantezia regizoral- 


atică, care a căutat să adîncească tot ceea ce este valoros, estompînd stin-‏ اہ 
găciile.‏ 

Pe primul plan au stat caracterizările personajelor, subliniindu-se tocmai linia 
de mare autenticitate pe care a urmărit-o scriitorul. Este un prilej de satisfacţie 
să-l poţi întilni pe scenă pe Dorobanţu, cuceritor prin simplitatea şi umanitatea 
lui, pe care nu poți să nu-l admiri şi să nu-l urmezi. Este bineînţeles și meritul 
actorului Costel Constantinescu de a se fi ridicat la o astfel de vibraţie, putere de 
cuprindere şi redare a unui complex de trăsături umane, care fac din acest per- 
sonaj una din cele mai veridice figuri de activişti din noua noastră literatură 
dramatică. Liliana Ticãu a trebuit s-o interpreteze pe Simina concomitent pe două 
planuri, afectiv şi lucid. Această superioritate morală şi spirituală a fost cu atit 
mai greu de redat, cu cît se cerea înfăţişată fără nici o ostentaţie. Or, Liliana Ticãu 
a avut tocmai acea căldură şi capacitate de convingere emoţionante, un farmec al 
trăirii poetice, subtil şi modern în sensul cel mai bun al cuvîntului. Pentru Aurel 
Cioranu, rolul lui Dinu înseamnă un prilej de depăşire a propriului său nivel artis- 
tic, o reuşită extindere a gamei sale interpretative. Din acest punct de vedere, 
remarcabil e tabloul din cabinetul lui Dorobanţu. Aci, actorul a dovedit o reală 
putere de interiorizare, a privit personajul prin psihologia lui, nu numai prin far- 
mecul său exterior. Vasilica Tastaman a făcut o demonstraţie de virtuozitate acto- 
ricească,  caricaturizînd însă pe romanţioasa domnişoară Lilly nu totdeauna cu 
egală profunzime, ceea ce ne-a făcut s-o urmărim uneori mai mult pe ea decît per- 
sonajul, ca într-o emoţionantă încercare de echilibristică. 

Ingenioasă a fost contribuţia lui Mircea Constantinescu în rolul unui portar 
de hotel. El a izbutit să dozeze efectele comice cu un permanent subtext de auto- 
ironie, totul în limitele îngăduite de o întruchipare veridică. Încă o miniatură va- 
loroasă a talentatului actor. În aceeași concepţie şi stil şi-a lucrat rolul, dezinvolt 
şi sigur, 0. Chesa. 

N. Gărdescu are și de astă dată obișnuita şi meritata sa priză la public în 
rolul pictorului de rate şi ţigănci, mare maestru al „pilelor“ care, spre disperarea 
lui şi hazul spectatorilor, nu-i reușesc. Poate că ar fi trebuit să fie mai puţin 
bonom şi buf, pentru ca în personajul lui Fuiorescu să apară mai pregnant ceea 
ce e venal și nociv. Mitică Savu, în schimb, l-a descoperit pe Isaia exact în ceea ce 
are el mai caracteristic. Sanda Toma ne-a înfățişat o Maria Cernea, pe cît de ener- 
gică pe atît de graţioasă, căreia nu i-a lipsit decît un pic de căldură. Încîntătoare 
e realizarea lui Amza-Pelleă în rolul Miliţianului. 

Doamna Gigea, mama domnișoarei Lilly, a avut la Teatrul de Comedie două 
interpretări — una datorată Victoriei Mierlescu, o întruchipare în care actrița a 
folosit din plin cunoscutele sale resurse de comedie; alta, Agniei  Bogoslava, o 
compoziţie mai comentată critic, în care a dezvăluit substratul social din care 
izvorăște romanțiozitatea domnișoarei Lilly, dînd astfel prin trăsăturile de caracter 
ale doamnei Gigea o mai profundă şi mai largă forţă de generalizare personajului. 

În mai mult decît episodica ei apariţie, Zizi Petrescu a reuşit să creeze to- 
tuși un tip. 

Spectacolul Teatrului de Comedie *, valorificînd peisajul uman al piesei, cap- 
tează interesul pentru mesajul ei, pledează în favoarea unei conştiinţe înaintate şi 
a sentimentului de răspundere în viaţă, în favoarea romantismului simplu şi a 
poeziei, împotriva romanţiozităţii  desuete, ridicole ; pledează pentru bunul gust 
împotriva trivialului, pentru frumosul etic socialist. El a izbutit să fie o contribuţie 
de preţ la dezvoltarea comediei în teatrul contemporan. ES 


Mircea Alezandrescu 


* Data premierei : 12 octombric 1961. Regia: D. Esrig. Decoruri și costume: I. Popescu-Udrişte. Dis- 
tribuţia : Marius Rolea (Ignaty, anu (Constantin Dinu), Mircea Constantinescu (Domnul Mircea), 
Vasilica Tastaman (Lilly Gigea), N. Gărdescu (Marcu Fuiorescu), Liliana Ticãu (Simina Ioniţă), Amza Pellea 
(Miliţianul), Dem. Savu (Gheorghe Isaia), Victoria Mierlescu și Agnia Bogoslava (Doamna Gigea), Sanda 
Toma (Maria Cernea), Eugen Cassian (Un om de serviciu la Sfat), D. Rucăreanu (Reporterul), Costel Con- 
stantinescu (Dorobanţu), D. Chesa (Un chelner), Zisi Petrescu (Caseria care citeşte „Roşu şi negru“). 


DE SIDONIA DRĂGUȘANU 
PE SCENA TEATRULUI NAȚIONAL „|. L. CARAGIALE“ 


eea ce nu se poata contesta celor mai izbutite lucrări ale drama- 
turgiei originale este spiritul combativ cu care, dezbătind proble- 
mele realității noastre socialiste, contribuie la înfrîngerea postu- 
rilor de rezistență ideologică ale vechii societăţi, rămăşiţele unei 
lumi implacabil condamnate de istorie. Este, implicit, şi o ofensivă 
împotriva unui teatru desuet și vetust, în tiparele căruia, pînă nu 
de mult, se mai lăfăia încă „la dolce vita“ burgheză. 

Nu accidental, în peisajul dramaturgiei noastre succese netă- 
găduite au înregistrat piesele orientate către dezbaterea problemelor etice. Climatul 
etic nou, superior, ce stă la baza atitudinii oamenilor de azi faţă de muncă şi 
viață, formarea conștiinței, a caracterului acestor oameni în lupta lor pentru con- 
struirea socialismului, principiile morale socialiste care statornicesc relaţii noi în- 
tre oamenii zilelor noastre, principii care modelează şi creează, în același timp, o 
conduită umană nouă şi o mentalitate activă şi creatoare, iată dominantele gene- 
ratoare de succese dramaturgice de interes stringent, de forţă educativă deosebită 
şi eficientă. Amploarea dezbaterilor etice în piesele actuale se cere, de aceea, 
continuată, cu atît mai mult cu cît actualitatea noastră se îmbogățește continuu și 
într-un ritm vertiginos, oferind, zi de zi, o diversitate de aspecte care solicită din 
partea oamenilor atitudini noi. Apreciem, de aceea, ca o comandă socială de 
onoare, reliefarea lor în fapte artistico-dramatice, în piese unde publicul spectator 
să se recunoască, să primească răspuns la întrebările sale de pe poziţiile cele mai 
înaintate, să ia exemplu de la alter-ego-ul lui de pe scenă. 

Problematica ultimei piese a Sidoniei Drăguşanu — Fiicele — se înscrie toc- 
mai pe linia acestei comenzi sociale. Autoarea intenţionează să tragă un semnal 
de alarmă şi să prevină asupra pericolului rămăşiţelor vechii morale în procesul 
formării conştiinţei oamenilor noi. 

Tudor Lipșa, inginer pe un mare şantier al ţării, are din prima sa căsătorie 
două fiice — Imiza, studentă, şi Manuela, elevă. Raporturile fetelor cu actuala 
soţie, Cora, sînt reci, distante. De aceea, Luiza şi Manuela îşi îndreaptă toată dra- 
gostea asupra tatălui lor, pe care-l şi văd foarte rar. În afară de prezenţa lui, 
familia Lipşa nu duce lipsă de nimic; fetele sînt prinse cu învăţătura, iar Cora, 
cu toaletele și mondenităţile, pentru care are o înclinaţie aparte şi accentuată. Deci, 
un cămin oarecum liniştit şi o familie destul de mulțumită, unde Tudor Lipşa nu 
are altă obligaţie decît să aducă bani, care, ce-i drept, ţinînd cont de setea delux a 
Corei, se cheltuiesc cam repede. Pentru a nu o pierde pe Cora, Tudorajunge încetul cu 
încetul complicele unor delapidatori de pe şantier, primindu-şi, bineînţeles, partea 


WWW .Cimec.ro 


lui. Şi pentru că de la un timp, acţiunile acestora încep să atragă atenţia tînărului 
inginer comunist Horia Cotaru, Lipşa încearcă să se descotorosească de „ochiul lui 
atent şi vigilent“ şi, profitînd de sentimentele Luizei pentru acesta, face toate dili- 
genţele posibile să-l transfere la București, chipurile, pentru a-şi ferici fata. Horia 
refuză categoric această șansă pe care nu a solicitat-o niciodată, nu însă fără a 
lăsa să se înţeleagă că intenţia lui Lipşa ar avea şi alt substrat. Faptul o contra- 
riază cu atît mai mult pe Luiza — pe care, iniţial, ideea o încîntase — cu cât, 
cerîndu-i lui Horia explicaţii, acesta se eschivează să le precizeze. Între timp, Lipşa 
primește veşti proaste de la şantier: sosirea unei comisii de anchetă. Prompt, 
pleacă acolo, pentru a sustrage un dosar compromiţător ; şi pentru că Manuela îi 
surprinde fuga, o determină — abuzînd de încrederea şi dragostea ei — să tacă. 
Marta, prima soţie și adevărata mamă a fetelor, care, în ultima vreme, luase 
obiceiul ca măcar la cîteva luni să vină să le vadă, soseşte în vizită. Sosirea Martei 
coincide cu chemarea urgentă a lui Tudor la şantierul aflat sub anchetă. De unde 
nici nu se mai întoarce, pentru că, în urma dovedirii vinovăţiei sale, este condam- 
nat. Spre crunta decepţie a fiicelor sale, care credeau orbeşte în cinstea tatălui lor, 
spre disperarea Corei, care se vede astfel lipsită de unicul scop al existenţei ei — 
banul — şi spre ultima amărăciune a Martei, care își face reproșul că şi-a părăsit 
prea ușor fiicele. 

Din punct de vedere literar şi dramatic, piesa Sidoniei Drăguşanu este scrisă 
cu talent şi atestă o autoare familiarizată cu teatrul, cu construcţia și atmosfera 
momentelor dramatice. Se remarcă astfel replica autoarei, sprintenă, colorată, sce- 
nică. Izbutite sînt şi portretele cîtorva personaje, bine creionate, surprinse cu au- 
tenticitate : Cora, cu instinctul ei de animal de pradă, şi „calităţi“ de femeie fatală, 
factura tipologiei personajului fiind privită critic; Manuela, singura care, de 
altfel, evoluează şi dramatic convingător, deși proveniența ei livrescă este uneori 
transparentă (Vera din Cei din urmă), şi Anişoara, fata din casă, cu naturaleţea şi 
bunul ei simt popular. 

Prin țesătura dramatică a piesei — superioară tocmai prin actualitatea temei, 
Serii răspunsurilor — Sidonia Drăguşanu condamnă necinstea, în speţă furtul; 
imoralitatea, în speţă adulterul ; şi lipsa de preocupare a părinţilor pentru educaţia 
copiilor lor. Dezbate, adică, importante probleme de morală. Asupra oportunității 
reflectării acestor probleme în dramaturgie nu încape nici o discuţie. Există însă 
în piesă, alături de laturile pozitive mai sus semnalate, unele inconsecvenţe în rea- 
lizarea caracterelor şi în conturarea edificatoare a conflictului. Asupra lor, cre- 
dem că e necesar să stăruim. 

Despre inginerul Tudor Lipşa aflăm încă de la începutul piesei că este un om 
integru, capabil şi unanim respectat pe şantier, un om cinstit şi un tată bun. Fiica 
cea mare, Luiza, spune despre el că „e un om admirabil şi gîndeşte ca un om 
nou“. Dar, tot de la începutul piesei, Lipşa ne apare într-o lumină morală foarte 
îndoielnică. A divorţat de prima soţie, femeie cinstită şi serioasă, preferînd o feme- 
iușcă de proveniență dubioasă, care nu face altceva, dar nimic altceva, decît să 
cheltuiască în neștire bani. Pe mîna acesteia, Tudor a lăsat şi pe cele două fiice 
ale sale, încă neformate suficient pentru viaţă, lipsindu-le deci de posibilitatea 
de a putea primi o educaţie potrivită, el fiind foarte mult ocupat pe şantier. În 
restul timpului, este preocupat de poftele mondene ale Corei, de dragul căreia 
ajunge să delapideze fondurile șantierului. Iată-l aşadar pe „cinstitul“ şi „integrul“ 
inginer Lipșa furînd fără scrupule din avutul obştesc ; iată-l pe „bunul“ tată, care 
se bucură de dragostea neţărmurită a fiicelor, dezinteresîndu-se de ele sau făcîn- 
du-le complice inconștiente ale acţiunilor sale (secretul Manuelei). Iată-l pe acest 
tată, dispus la compromisuri etice, stînd dezinvolt de vorbă cu cele două neveste, 
despre „educaţia“ fiicelor. Iată-l pe acest om care gîndeşte „ca un om nou“, năs- 
cocind abil planuri mîrşave pentru înlăturarea lui Horia Cotaru sau, atunci cînd 
se vede încolţit, trecînd vina asupra unui tovarăş de muncă, pentru a-şi pune pielea 
la adăpost. 

Acest Lipșa este adulat, fără rezerve, de fiicele sale. Paradoxal, dar din piesă, 
justificarea acestei adulaţii nu transpare decît prin afirmaţiile fetelor care, evident, 
nu-i cunosc cea de-a doua față (din păcate, nici spectatorii nu ajung s-o cunoască 
de-a lungul acţiunii). Ele se opun chiar categoric oricărei aprecieri sau impresii 
contrarii imaginii superlative despre tatăl lor. 

Dacă pe Manuela, din cauza virstei,a lipsei ei de experiență şi a respectului 
părintesc, o mai putem înţelege, atitudinea Luizei însă nu se poate justifica deloc. 
Pentru că Luiza nu mai e un copil, pentru că ea trăiește într-un colectiv de stu- 

denți şi se presupune a fi educată în spiritul noii societăţi. Şi pentru că ea își dă 
seamă de viața parazitară a Corei, mai mult, osuportă, fără să fi avut sau să în- 
cerce măcar să aibăo explicaţie în acest sens cu Lipşa. Ostilitatea ei pentru Cora 
o declară ca fiind o „antipatie convieţuibilă“, soluţie la care a ajuns în urma insis- 
tenţelor tatălui ei, la care ea ţine atît de mult şi care, la rîndu-i, {ine atît de mult 
la Cora. Dragostea Luizei pentru Lipşa frizează într-atita nefirescul, încît e dispusă 
să-și consume dramele prin crize astenice şi idei obsesive. E adevărat că, din 
acest impas maladiv, nici Horia Cotaru nu o ajută să iasă, ci, dim- 
potrivă, o acompanizsă la aceeaşi tensiune neurologică, pozind la rîndu-i cu volup- 
tate într-un om frămiîntat şi chinuit de întrebări, fapt care pune la îndoială calitatea 
lui cetățenească şi capacitatea sa spirituală. Nu era oare normal ca el să-i spună 
deschis Luizei ce gîndeşte, sau ce bănuieşte despre Lipşa, să încerce să o deter- 
mine la o atitudine clară, omenească, decit să se lase suspectat de laşitate sau 
meschinărie ? 

În marasmul moral al acestei familii, apariția Martei pare să fie salutară şi 
tonifiantă. Mai ales că despre Marta se spune că este un om dintr-o bucată, ho- 
tărît şi drept, înclinat chiar spre o oarecare lipsă de sentimentalism, sinonim cu 
— verdictul „sentimentalei“ Cora — rigiditatea. Pare-se, de asemenea, că Marta 
a suferit cumplit pentru ușurința cu care, în urmă cu 13 ani, a acceptat divorțul 
şi şi-a părăsit fiicele, ştiind bine ce fel de om e Cora. Şi totuşi, venind în casa 
Corei, Marta reacționează ca o sacrificată, cu veleităţi samaritene. Desigur, vizita 
ei corespunde cu întîmpinarea unei situaţii delicate şi dificile care, ar fi trebuit, 
de fapt, să-i solicite un comportament mai lucid şi ferm. Marta însă se împacă 
uşor cu situaţia aflată, schimbă amabilităţi cu Tudor şi Cora, nu le reproșează 
nimic din ceea ce observă în jurul ei, ci se lasă pur şi simplu tolerată de Cora. 
Nu încearcă nici să-și înfrunte concepţiile de viaţă cu ale Corei, convieţuind cu 
ea ca două vecine de bloc, una mai arţăgoasă, cealaltă mai domoală. Mai mult, 
deși Marta bănuiește încă de la începutul anchetei inevitabilul final — sau măcar 
îl intuiește—,nuia niciun fel de hotărîre, pretinzind în schimb fiicelor sale răb- 
dare şi resemnare. Chiar şi atunci cînd bănuiala ei devine certitudine, cînd știe 
precis că Lipșa este condamnat, îşi cocoloşeşte odraslele mai departe, fără a avea 
îndrăzneala să le spună, de la început, adevărul, adevăr pe care acestea îl vor 
afla de la Cora care, geniu rău, n-are nici un motiv să le menajeze. De aceea, 
ultimele replici ale Martei „astăzi ştiu..., am invatat.: “ au rezonanțe minore, de 
penitentã şi de scuză tardivă. 

Toate acestea duc la o poziție pasivă față de problemele puse în discuție, 
invită adesea la o înțelegere umanitaristă, tipic mic-burgheză. 

De acord cu replica Luizei — „noi iubim cu anumită intransigentã, a noas- 
tră“ —, am fi dorit, în completare, ca autoarea să şi condamne cu o anumită 
intransigență, tot a noastră, ceea ce nu ne aparţine şi, mai ales, ceea ce numai în 
aparență ne este prezentat ca aparţinîndu-ne. 

Ne referim, în afară de personajul Martei — de care am vorbit mai sus —, 
la evoluţia psihologică a fiicelor ei, a acestor două orfeline pripăşite în zilele 
noastre, cărora autoarea le-a limitat-o doar pînă la profunda dezamăgire, adică 
numai la trecerea dintr-o criză, a neînţelegerii, în alta, a decepţiei, nu însă şi 
obligîndu-le — măcar sugerat, dacă nu afirmat — la o luare de atitudine etică 
cetăţenească (ca să nu spunem comunistă) faţă de tatăl lor şi, dincolo de dragostea 
ce i-o purtau, să ni le reprezinte ca pe nişte oameni aparţinind societăţii noastre, 
cu o altă accepţie a atitudinii lor faţă de viaţă. E semnificativ faptul că, în ceea 
ce-l privește pe Tudor Lipșa, numai datorită justiţiei populare își înțelege vina, 
sau, în orice caz, își primește răsplata, căci nu există nici o singură scenă măcar, 
în care vreunul dintre eroii piesei să încerce o explicaţie cu el, adică să-l con- 
damne fățiș. 

Societatea nouă în care familia Lipșa trăieşte nu ne este prezentată în piesă, 
şi chiar atunci cînd prin unele personaje episodice apare (prietenii Luizei, colegii 
lui Tudor), nu ia nici un fel de atitudine. Oare în această casă, în această insulă, 
să nu fi pătruns nimic din viata tumultuoasă ce o înconjoară ? Justificarea evo- 
luţiei eroilor doar prin slăbiciuni omenești sau pasiuni oarbe nu face decît să întă- 
rească senzația de peisaj uman contrar noii societăți. 

Pentru că dacă Lipşa este un caracter atît de abject, cum am arătat că apare 
în piesă (şi e greu de presupus că asemenea cumul de trăsături negative apare peste 
noapte), ne surprinde că, de-a lungul atitor ani pe şantier, acasă în familie, sau 
între prieteni, nu s-a găsit nimeni să-l descopere, ceea ce ar însemna că, în socie- 

tatea noastră, un ticălos poate parveni nestingherit. Sau, dimpotrivă, dacă Lipşa 
este un om bun, cum de fapt l-a dorit autoarea, care decade din cauza unei femei 
ușoare, ne surprinde iarăși că, pe şantier, în familie sau între prieteni, nu a în- 
cercat nimeni să-l trezească la realitate, să-l ajute să se întoarcă de pe drumul 
greşit. Şi într-un caz şi într-altul, în lumea piesei, societatea noastră nu apare de- 
loc ca o forță activă şi educativă. 

Întîmplările din casa Lipşa, casă în care toate fiinţele agonizează şi se con- 
torsionează arbitrar, duc fireşte la scene de efect, suculent lacrimogene. Dar, ele 
amintesc de o serie de melodrame bulevardiere, în care întiîlneam adeseori cazul, 
să zicem, al unui funcţionar, să presupunem, de bancă, de unde acesta fură nişte 
sume de bani pentru a satisface plăcerile unei femei depravate — a doua soție — 
din cauza căreia, cu mulţi ani în urmă, a părăsit-o pe cea dintii. Furtul e desco- 
perit de un om detreabă, îndrăgostit — pentru creşterea dramatismului — chiar 
de fiica cea mare a escrocului care e arestat. În final, prima soţie se cãieşte că a 
renunțat în mod iresponsabil la bărbat şi copii, lăsîndu-i pe mîna unei femei care 
i-a nenorocit. 

Şablonul acestor piese vechi nu poate fi — oricît s-ar încerca — asezonat 
după realitatea noastră. Că acţiunea „se petrece în zilele noastre“, pe un „şantier“, 
sau că un personaj se cheamă „comunist“, nu constituie suficiente argumente con- 
vingătoare că această lume, lumea piesei, reflectă societatea noastră cu oamenii săi 
şi cu relaţiile dintre ei. Or, tocmai această societate, aceste relaţii, în piesă, lip- 
sesc. Descrierea obiectivistă a unor procese umane şi sociale — şi nu dezbaterea 
de pe poziţiile cele mai înaintate, de către caractere puternice, reprezentative pentru 
zilele noastre, a problemelor iscate de înfruntarea a două lumi, a două concepţii 
de viață, a două morale, socialistă şi mic-burgheză — a făcut ca piesa Fiicele să 
capete o anumită amprentă atemporală, izvorită din insuficienta cunoaştere a rea- 
lităţii noastre, a oamenilor şi psihologiei lor. 

De aceea, era şi normal ca spectacolul cu piesa Fiicele pe scena Teatrului 
Naţional „I. L. Caragiale“ să nu reuşească decit în parte. Regizorul Alexandru Finţi 
s-a apropiat de această piesă cu multă căldură, încercînd, în primul rînd, şi reușind 
într-o măsură, să descurce hăţişul hibrid al proceselor sufletești ale personajelor, 
să evite melodrama stridentă, efectele „tari“. Am reţinut în acest sens, naturaletea 
conduitei scenice a actorilor şi sobrietatea unor momente dramatice, mai ales în 
prima parte a spectacolului. Am reţinut, de asemenea, şi omogenitatea imprimată 
stilului de joc de buna distribuţie pe care a alcătuit-o. Nu putem să nu remarcăm 
excelentul portret al Cocăi Andronescu (Manuela), lucrat cu gingăşie, fineţe şi forță 
dramatică emoţionantă ; sau, umorul de bună calitate al Dragăi Olteanu (Anişoa- 
ra), într-un comentariu critic, monologat, dar, din păcate, în afara situaţiei dra- 
matice ; sau ironia incisivă cu care a subliniat Carmen Stănescu stările de „dolce 
farniente“ ale Corei. Merită, de asemenea, elogii Tanti Cocea (Marta), Eva Pătrăș- 
canu (Luiza) şi Emanoil Petruţ (Horia) pentru efortul cu care au interpretat incon- 
sistentele lor personaje. Restul actorilor s-au achitat conştiincios de sarcini, în 
măsura în care nu au supralicitat carenţele partiturii. Şi tot în aceeaşi măsură, s-a 
integrat fără ostentaţie și scenografia lui Al. Brătăşanu. 

Plecînd de la spectacol, regreţi că teatrul n-a asigurat o colaborare mai crea- 
toare cu autoarea, din care să fi rezultat un text dramatic mai profund ancorat 
în actualitate şi mai combativ, aşa cum se anunţa de altfel prin premisele sale 
problematice. 


Emil Riman 


Data premierei : 24 octombrie 1961. Regia: Alexandru Finţi. Decoruri: Al. Brătășanu. Costume: 
Gabriela Nazarie. Distribuţia : Constantin Bărbulescu (Tudor Lipșa), Carmen Stănescu (Cora Lipșa), Tanti 
Cocea (Marta Roncea), Eva Pătrășcanu (Luiza Lipșa), Coca Andronescu (Manuela Lipșa), Draga Olteanu (Ani- 
oara) Emanoil Petruţ şi Gh. Cozorici (Horia Cotaru), Alfred Demetriu (Matei Siomin), Tina lonescu (Ada 
Siomin), Anca Șahighian (Odeta Romanescu), Catiţa Ispas (Geta), Damian Crișmaru (Dinu). 

PUNCTUL DE VEDERE AL REGIZORULUI 


CRITICĂ ÎN SLUJBA TEXTULUI 
SAU | 
DEMONSTRAŢIE DE CRITICĂ? 


RĂSPUNS LA ARTICOLUL: „REGIE ÎN SLUJBA TEXTULUI 
SAU DEMONSTRAȚIE DE REGIE?“ (Revista „Teatrul“ nr. 8/1961) 


nvitat fiind de către redacţia revistei „Teatrul“ să răspund criticii 
semnate de Mircea Alexandrescu şi să-mi expun punctul de vedere 
asupra spectacolului Cum vă place, mărturisesc că la început am 
refuzat. De ce? 

1. Deoarece consider că o lucrare din domeniul artei, odată finită, 
este un bun public şi este încredințată oamenilor, cu dreptul de a 
fi judecată de cei cărora le opreşte atenţia şi răbdarea ca s-o cu- 
noască şi prin ea să înveţe, bucurîndu-se estetic. 

2. Deoarece consider că realizatorul trebuie să se exprime numai prin operă 
şi că explicaţiile ulterioare nici nu o ameliorează, nici nu intră în atribuţiile lui. 

3. Deoarece consider că această critică dovedeşte o lipsă de disponibilitate a 
criticului respectiv de a fi receptiv la valenţele ideologice, lirice şi de stil ale spac- 
tacolului. 

Ştiu că spectacolul are multe lipsuri şi nu aş putea să resping o critică ce 
mi-ar semnala în spirit constructiv altele, Nu faptul că această critică are o atitu- 
dine negativă față de spectacol m-ar face să nu vreau să răspund, ci confuziile, 
contrazicerile, ideile preconcepute şi mai ales împotrivirea autorului ei de a se 
accepta ca spectator receptiv al spectacolului, fără teamă că i se va zdruncina ceva 
din poziţia sa de intelectual dacă îndrăzneşte să se bucure de ceea ce se bucură 
şi vecinul său, întotdeauna proaspăt, publicul. i 

Am acceptat să răspund tocmai pentru public. Ca să nu fie greșit îndrumat de 
această judecată critică a spectacolului. Nu vreau să se înţeleagă din cele de mai 
sus că aș considera ca un obligo pentru acel care asistă la acest spectacol să se 
bucure neapărat şi să-i placă totul. Dar, în aceeaşi măsură, sînt convins că numai 
o poziţie strict subiectivă îl poate determina să respingă totul. 

Se poate spune însă că aprecierea unui spectacol este o chestiune de gust. 
Dar poziţia de pe care îl „gustă“, ca şi cea de pe care îi critică imperfecţiunile şi 
calităţile, trebuie să fie fundată pe o înţelegere artistică, politică, istorică. 

G. Larroumet, în articolul său despre „Marii actori tragici ai secolului al 
XVIII-lea“, seria în 1901 următoarele : „Citiţi articolele de altădată asupra actri- 
țelor şi actorilor celebri : Lekain sau Dumesnil, Thalma sau Georges. Aţi crede că 
citiți presa de azi. «Superb !» — spun unii; «Îngrozitor» — spun alții“.! Același 
lucru se întîmplă şi cu Cum vă place. În cronica teatrală din „Rominia Liberă“, 
Radu Popescu scrie : „Nu încape vorbă că această ultimă premieră a stagiunii ne-a 
dat cel mai frumos spectacol shakespearean pe care l-am văzut pe scenele noastre 


1 G. Larroumet Etudes de critique dramatique, Hachette, Paris, vol. ہا‎ 1906. 

de multi ani încoace“ 2. Desigur, are şi rezerve. Eugen Barbu, în „Magazinul“ îl 
declară pe scurt : „După părerea noastră, cel mai reuşit spectacol din ultimii ani...“3. 

Artistul poporului, regizorul N. Akimov, scrie în „Sovetskaia Kultura“ : „Spec- 
tacolul este rezolvat într-o interpretare contemporană a teatrului elisabetan şi în- 
treaga punere în scenă (inclusiv foarte interesantele costume ale lui Ion Oroveanu), 
se bazează pe profunda studiere a epocii“... „Cred că prin bogăţia mijloacelor folosite, 
prin noutatea sa, ca şi printr-o oarecare discordanţă între anumite situaţii, specta- 
colul realizat de Ciulei poate suscita o însufleţită discuţie teatrală nu numai la 
București, ci şi — să spunem — la Moscova, dacă spectacolul ar fi prezentat la 
noi“. 

Păreri cu totul contrarii se pot desprinde pe tot parcursul criticii căreia îi 
răspund. Citez la întîmplare: ,„..o demonstraţie de scenografie urmată de costu- 
maţie şi grimă. Încetul cu încetul, în acest cadru încep să dispară actorii şi, odată 
cu ei, ideile textului“, „„...dragostea tratată vodevilesc (sublinierea ne aparţine) nu 
era proprie nici gîndirii, nici profunzimii şi nici concepţiei lui“. (E vorba de Shakes- 
peare) „...costumaţia grotescă şi sublinierea grotescului, în unele momente accen- 
tuează caracterul de comedie ușoară. Ceea ce şi rămîne pînă la sfîrșit din întregul 
spectacol, care şi-a pierdut pe drum o parte din text, din sensuri, deşi replicile s-au 
spus“. „În general, latura interpretativă în acest spectacol a creat sentimentul unei 
improvizații...“ etc etc. 

Cînd Mircea Alexandrescu scrie despre interpretarea lui Victor Rebengiuc că 
„un singur personaj a fost erou şi a izbutit în acelaşi timp să fie şi o întruchi- 
pare modernă“ ..„cu multă degajare şi cu simţul măsurii, afara momentelor cînd 
i s-au recomandat gesturi largi, teatrale“, noi putem înţelege că sub acest text dăi- 
nuie dezacordul față de restul interpretării şi este inclusă preferința autorului 
articolului în ceea ce priveşte jocul de scenă în genere, Este inclusă ideea precon- 
cepută în virtutea căreia va accepta un singur fel de exprimare actoricească. Or, 
azi, în cadrul realismului socialist, arta interpretativă actoricească nu se poate 
rezuma, nu se poate limita la o unică şi simplă manieră. Mă refer la varietatea 
infinită de modalități de exprimare scenică în diverse spectacole ; bineînțeles, în 
cadrul aceluiași spectacol presupunînd unitate de stil actoricesc. (Deziderat greu de 
împlinit. De multe ori, te mulțumeşti să ai unitate de dialect.) 

Victor Rebengiuc este un actor care, de felul său, joacă, cum se spune, „simplu“. 
Eu personal, în munca asupra rolului Orlando, şi cu înţelegerea actorului, am luptat 
împotriva acestui „simplu“. Am urmărit să-i lărgesc modalitatea de expresie, să 
nu-l las să-și exprime vibrația într-un mod reţinut, diurn, așa-zis „modern“. ci 
să-i încadrez felul exteriorizărilor într-un stil general de rostire şi mișcare, pro- 
priu sau — ca să fiu mai puţin categoric — să spunem adecvat genului de teatru 
în care sînt scrise versurile piesei. Ce monocrome ar fi spectacolele, dacă sub scuza 
unei modernităţi, a unei așa-zise „întruchipări moderne“, ele s-ar juca la fel, în 
același stil, cu aceleași gesturi, cu acelaşi ton. Ridicîndu-ne împotriva şablonului 
declamator, să ajungem la o dogmatizare a „firescului“ ? Nu există o simplitate în 
sine. Nu există o așa-zisă naturaleţe adaptabilă oricărui spectacol. Ca atitea alte şa- 
bloane, și acesta ar fi un șablon al firescului. Nici în materie de firesc nu se poate 
aplica o reţetă, ca niciodată şi nicăieri în artă. Ce mult a ajutat la această con- 
reia confundarea mijloacelor de exprimare ale teatrului cu cele ale cinemato- 
grafiei ! 


++ 


Dacă pînă acum am vorbit despre probleme de gust sau de preferință pentru 
un gen sau altul de teatru, acum vom căuta să analizăm punctul de vedere al cri- 
ticului — greşit după părerea mea — despre așa-zişii „purtători ai filonului filo- 
zofic al piesei“, 

Antrenat de aparența imediată a personajelor Jacques Melancolicul şi Bufonul 


2 „Rominia Liberă“ din 6 iulie 1961. 
3 „Magazinul“ din 23 septembrie 1961. 

Tocilă, prin faptul că ei filozofează, adică aparent ei poartă rolul de „raisoneuri“, 
autorul ajunge la următoarea confuzie : crede că prin ei în special răsună mesajul 
umanist al textului, că prin ei are valoare „pamfletul satiric adresat lumii de la 
curtea uzurpatorului, adresat despotului ei, clerului şi misticismului propagat de 
el“, Sigur că foarte multe săgeți sînt aruncate împotriva societăţii, sub pavăza 
hainei pestriţe a bufonului, şi sigur că prin gura lui Jacques, Shakespeare își ex- 
primă dorința de a îmbrăca haina de nebun, ca la adăpostul ei să poată „vindeca 
trupul mîncat de boală al păcătoasei lumi“. (Actul II, scena 7). Dar în nici un caz 
latura filozofică a operei nu este apărată numai de aceste personaje, ci de toate 
la un loc, prin înţelepciunea personajelor populare, prin gîndirea umanistă a ducelui 
surghiunit. (Vezi „Istoria literaturii engleze. Shakespeare“ de M. M. Morozov, Ed. 
Academiei de Ştiinţe a U.R.S.S..) Toate personajele piesei ne conving, prin compor- 
tamentul lor, prin poziţia lor socială şi prin gîndurile lor, de părerea autorului despre 
viață și societate. Faţă de nuvela originală a lui Lodge, „Rosalynde“, Shakespeare 
a mai adăugat personaje noi şi momente comice. Cele mai importante personaje 
adăugate sînt Jacques Malancolicul şi Bufonul. Aceasta nu înseamnă, însă, că el s-a 
exprimat numai prin ei doi. El le-a transcris pe celelalte, dar le-a încadrat organic 
concepției lui şi, odată cu gîndurile sale, le-a lăsat amprenta genialităţii lui. Dacă 
şi aceste două personaje satirizează de multe ori viața de la curte, totuşi nu numai 
aceasta este trăsătura lor fundamentală şi multe sînt elementele pentru care Shakes- 
peare are față de ele o poziţie critică. În nici un caz, Jacques Melancolicul nu 
este — cum susține criticul — „expresia ginditorului rinascentist“. Renaşterea şi 
principalii ei gînditori umaniști au însemnat un aport pozitiv în istoria gîndirii şi, 
în nici un caz un personaj care nu întrevede scopul final al existenţei, un personaj 
mizantropic și plictisit, nu putea s-o reprezinte. 

M. M. Morozov ne arată că Rosalinda ride de pesimismul şi 'doliul său. 

A. V. Lunacearski ne atrage atenția asupra monologului : „Întreaga lume e o 
scenă“ *, şi spune: „Este limpede, prin urmare, cum înțelege lumea, Jacques. Com- 
cepția sa este o reeditare, o reeditare nu teoretică, ci practică, a cunoscutei maxime 
orientale : «Mai multă înțelepciune înseamnă mai multă plictiseală»“ 4, 

Și alți critici au semnalat încă de la începutul secolului trecut caracterul pur 
contemplativ al acestui personaj, ca de exemplu W, Hazzlit : „...gîndește și nu face 
nimic“... „este prinţul  leneșilor filozofici“. Şi mai departe: „Nu-i place pasiunea 
lui Orlando pentru Rosalinda, ca reprezentînd o oarecare depreciere a pasiunii sale 
pentru adevărul abstract“ 5. 

Wilhelm Oechelhăuser îl consideră un mizantrop „par excellence“ și spune 
că „în nici un caz nu e cu adevărat atît de trist pe cît afirmă, şi nu face decit să 
cocheteze cu melancolia şi cu pesimistele sale excentricităţi“ 6. 

Shakespeare, caracterizîndu-l pe Jacques, prin replicile partenerilor, scrie : 

Şi așa-și împlintă spinii lui mereu 

In orășeni, săteni, sau în curteni, 

(Actul II, scena 1) 

subliniind în felul acesta negativismul lui fără discernămînt social. Jacques, des- 
criindu-şi melancolia, spune că ea „s-a împlinit cu încetul, din tot ce-am scos din 
ce-am văzut şi-am auzit“. (Actul IV, scena 1). El naagă prin replică sau atitudine 
tot ce este motor pozitiv al vieţii, dragostea, bucuria, munca, posibilitatea de fericire. 
Cînd Jacques pretinde să aplice lumii doctoria lui, ducele bun îi spune: 

Om fără de ruşine! Ştiu eu ce-ai face! 

„„Păcate grele, veştejind păcatul, 

Căci tu, chiar tu, eşti gata la desfriu, 

Dezlănţuit în pofte ca o brută. 


+ Monologul conţine însăși definiția înscrisă pe emblema Teatrului Globe: „Totus mundus agit histrionem“, 
căreia Ben Jonson i-a răspuns cu o epigramă, că dacă toţi sint actori, de unde ne vor mai veni spectatorii 7 

4 A. V. Lunacearski: Bacon ,în societatea eroilor lui Shakespeare, Din volumul „Despre literatură“, Ed. 
ESPLA — Cartea Rusă. 

5 W. Hazzlit, „Characters of Shakespeare's plays“, Londra, 1817, republicat de Oxford University Prese, 
Londra, 1936. 

ö W, Oechelhäuser: „Einführungen in Shakespeare's Duhnen-Dramen“, ed. III, 1895. 

Ai vrea să molipsești întreaga lume 
Cu relele ascunse şi adinci 
Ce le-a scobit în carnea ta desfriul. 
(Actul II, scena 7). 


Jacques îi spune lui Orlando cu cinism : „Hai să ne batem joc de dragoste, de 
lumea-ntreagă şi de nimicnicia noastră“ (Actul III, scena 2). Același negativism îl 
are şi față de femei: „Ce femeie mă poate învinui c-am ponegrit-o pe ea anume, 
cînd toate sînt la fel? (Actul II, scena 7). 

Iar Rosalinda, cu adevărat purtătorul celor mai frumoase gînduri ale lui Shakes- 
peare, respinge rizind invitaţia la prietenie a fostului călător Jacques: „Ai grijă 
să vorbeşti din vîrful buzelor, să te îmbraci cît mai extravagant, să ponegrești tot 
ce e bun în ţara ta şi să-ţi blestemi ursita...“ (Actul IV, scena 1.) 

Dacă se putea aduce o critică punctului de vedere pe care l-am urmărit în 
interpretarea lui Jacques, nu se poate spune că „am oscilat între straniu تو‎ confuz“, 
ci dimpotrivă, că am apăsat prea mult asupra demascării falsei sale melancolii, a 
pozei pesimismului şi mizantropiei lui. Jacques, desigur, este un personaj complex, 
pictat în tehnica clar-obscurului. E inteligent şi spune şi foarte multe lucruri 
adevărate. De primă importanță mi s-a părut însă necesitatea de a acuza lipsa de 
finalitate a extazurilor lui filozofice. 

De multe ori, în critică s-a încercat, pentru o orientare în legătură cu el, perso- 
najul permiţind confuzii, a i se aplica etichete. H. Taine a încercat să facă o 
paralelă între Jacques şi Alceste din Mizantropul lui Moliere. Alţi critici burghezi, 
considerînd stările lui, îl numesc un „Hamlet avant la lettre“7 sau un „Hamlet 
pastoral“ 8. De aceea, de multe ori şi în interpretările actorilor s-a încercat prin 
Jacques o demonstraţie pre-hamletiană. Aceeaşi concepţie că: „Jacques îl anunţă 
pe Hamlet“ ...„și are certe afinități cu el“ — şi-o mărturisește şi criticul Alexan- 
drescu. În interpretarea noastră am neglijat în mod voit acest punct de vedere. 
A. V. Lunacearski, însă, subliniază diferenţa dintre cele două personaje, spunînd 
de Hamlet, în comparaţie cu Jacques: „El nu este pur şi simplu un vorbăreţ* şi 
„că Hamlet este un tip volitional, au observat-o limpede şi alții“ 9. 

În timp ce Hamlet îşi asumă conştient 'responsabilitatea restabilirii ordinii 
morale într-o Danemarcă putredă, acționînd în acest sens şi sacrificind totul pentru 
această cauză, Jacques se mulțumește să fie primul personaj bolnav de „spleen“ 
din literatura engleză. 

Pe bufonul Tocilă, criticul l-ar dori ca „să rostească sever adevăruri la 
adresa unei lumi pe care o slujeşte constrîns, dar căreia îi prevestește sfîrşitul“. 
Fără a accepta întrutotul afirmaţia lui Hazzlit că Tocilă este: „un amestec de 
vechi filozof cinic şi bufon modern, care îşi schimbă nebunia în înţelepciune și 
înțelepciunea în nebunie, după placul său“ ۱۹, cred că rolul de vestitor al sfîrşitului 
unei societăți îi este exagerat atribuit în urma unui studiu superficial, şi constituie 
o aplicare vulgarizatoare a teoriei marxiste. Tocilă (în original: „Touchstone“ — 
adică „piatră de încercare“ pentru minţile celorlalţi) este un personaj complex 
care își împarte înțelepciunile lui populare uneori cu bucurie, alteori ironic şi 
caustic, uneori cu autoironie şi alteori chiar cu tristeţe. Sub „nebunia“ lui e de 
cele mai multe ori treaz şi atunci este judecătorul lumii în care trăieşte, dar 
sînt momente cînd se lasă singur prins de jocul lui fantast. 

Dintre toți nebunii lui Shakespeare, el face notă aparte, nefiind numai „corul“ 
comic al piesei, ci un caracter de sine stătător care apare şi acţionează ca om. 

Articolul ne acuză că personajele, reprezentind păstori şi oameni din popor, 
sint înfăţişate dezumanizat, cu caracterizare caricaturală, prin costumare şi grimă. 
Uitînd că în textele lui Shakespeare, personajele populare ne transmit sănătatea 
judecății lor prin intermediul buf al unui clown, criticul nu deosebeşte că s-a 


1 Georg Brandes: „Opere complete“, vol. VI, Englische Persönlichkeiten, München, 1904. 
3 A. von Gleichen-Russwurm: „Shakespeare Frauengestalten“, Ed. Nister, Niirenberg. 

9 Vezi nota 4. 

10 Vezi nota 5, 

urmărit păstrarea integrității morale, necaricaturizate, a personajelor şi că aspectul 
exterior poartă învelișul metaforei scenice, proprie grotescului (nu întrebuintez: 
cuvîntul în sensul său pejorativ, ci cu semnificaţia sa teatrală), grotesc care, cred. 
eu, se înscrie pe deplin în graniţele teatrului popular. Dar criticul nu își afirmă. 
numai refuzul lui de a accepta maniera grotescă. El îşi declară refuzul de a 
înţelege întreaga manieră metatârică, limbajul teatral, prin care am înțeles să 
redăm publicului povestirea. Și aceasta se poate desluşi din rîndurile autorului cînd. 
scrie despre Victor Rebengiuc că i-a plăcut „în afara momentelor cînd i s-au reco- 
mandat gesturi largi, teatrale“ şi cînd notează ca „jenantă rătăcirea într-un tea- 
tralism“, față de care ne aminteşte lecţia de actorie împotriva patetismului scenic 
din Hamlet. 


+++ 


Cum vă place este una din capodoperele literaturii shakespeareene și o găsim: 
înscrisă în repertoriul tuturor marilor teatre, iar la festivalurile Shakespeare este- 
reluată din trei în trei ani. Desigur că valoarea piesei nu a putut fi judecată întot- 
deauna cu aceeași înțelegere ştiinţifică. Vacanța pe care Shakespeare şi-a luat-o, 
între temele majore şi profunde, scriind în 1599 comedia Cum vă place !!, după: 
ce a terminat ciclul „Henricilor“, nu i-a prilejuit o evadare reală de la preocupările 
pe care i le determinau condițiile înconjurătoare, ci numai una aparentă. Marele- 
critic Lumacearski ۱2 aminteşte greşita teză a lui Berthelot, că Shakespeare „ar fi 
pledat cu multă ardoare pentru frumuseţea naivă a vieţii, în contrast cu trufia şi: 
luxul deșert, iar această frumuseţe naivă a format conţinutul stărilor de spirit, 
pastorale, din secolul al XVI-lea şi al XVII-lea, şi în parte din al XVIII-lea“, şi 
ne spune că dacă Cum vă place pare să fie piesa central consacrată acestei filo- 
zofii pastorale, pe noi nu această tendinţă ne interesează. El spune: „Nici nu: 
sintem de părere că Shakespeare pledează cu un zel deosebit pentru spiritul pas- 
toral“. El ne demonstrează că tendința lui Shakespeare, „o tendinţă apropiată. 
de a lui Montaigne“, tendința de a opune înfumurării de la curte principiile unei 
filozofii pastorale, nu trebuie să fie obiectul unei preocupări primordiale în mon- 
tarea spectacolului. 

În epoca în care critica era influenţată de o viziune naturalistă, criticul german 
Heinrich Bulthaupt 13 se limitează la aspectul exterior al conflictului şi consideră. 
că piesa Cum vă place face parte din piesele care au rămas departe de teatru 
şi vor rămîne departe, cu orice efort artistic. El vorbeşte despre lipsa de îngrijire 
a motivării şi a schimbărilor de caracter ale personajelor după bunul plac al 
autorului şi despre neverosimilitatea acţiunii. 

Louis Gillet descoperă aceeași neverosimilitate, dar recunoaște graţia نو‎ 
maniera poetică. Poziţia burgheză de pe care judecă, îl face însă să comită eroarea 
de a considera gestul artistic din Cum vă place ca un gest gratuit: „Nimic grav, 
nimic serios, nici un efort de verosimilitate sau de pictură riguroasă... nici un fel 
de realitate precisă şi exigentă“. Fiind atent numai la manieră, neglijează voit. 
conținutul. Remarcă în mod just că „în acest fel de teatru, lucrurile se combină 
la bunul plac al fanteziei, că scapă legilor obişnuite ale logicii, gravitației corpu- 
rilor şi greutăţii“. Consideră însă că nu este un teatru al ideilor şi problemelor 
sociale, că este foarte puțin cerebral, foarte puţin satiric şi că nu foloseşte nici 
ca să instruiască, nici ca să educe, ci numai să emoţioneze, un teatru pe care-l 

poţi numi, și-l numește „theatre du coeur“ 14, 

Am fi făcutgreşealasă servim ideologia acestui critic, dacă am fi reliefat cu 
primordialitate, “așa cum spune critica, intriga amoroasă şi încă tratată „vodevilesc“. 

Shakespeareologul Joseph Gregor, înţelegînd maniera poetică folosită ca 
mijloc de comunicare filozofică, ne atrage atenţia că „desfăşurarea este de un 
simplism copilăresc şi cei doi fraţi ai uzurpatorilor noştri pătrund în pădure نو‎ 


11 Dată acceptată de cercetătorii M. P. Alexeev și A. A. Smirnov. („Operele lui Shakespeare“, Moscova— 
Leningrad, 1950). 

12 A. V. Lunacearski, loc, cit., pag. 184. 

13 H. Bulthaupt, „Dramaturgie dea Schauspiels“, Shakespeare, vol. II, Leipzig, 1920. 

14 Louis Gillet, „Shakespeare“, ed. Grasset, 193]. 

cad sub vraja ei sunătoare, schimbîndu-se — de fapt fără nici o logică, dar necesar 
— pentru un final de comedie care rezolvă totul în mod fericit“ 15, 

Spre deosebire de cele trei puncte de vedere arătate mai sus, criticul shakes- 
pearean M. M. Morozov adincește observaţia asupra metaforei poetice, asupra 
convenției comediei Cum vă place şi ne-o explică. Morozov ne arată că „deşi atit 
de către critică cît şi pe scenă piesa a fost considerată într-o manieră tradițională, 
o «pastorală» de sărbătoare, <o veselă plimbare prin pădure», nu aceasta este 
important, «aceasta nu este o evadare din viaţă». Faptul că fiecare, dintre cei care 
intră în această pădure, părăsește (dacă vreţi, în mod vrăjitoresc, teatral, nu strict 
logic; — paranteza ne aparține —), aruncă tot ce este artificial, neadevărat, oca- 
zional şi devine el însuşi, este dovedirea unei alte vieţi mai bune, pe alte baze, 
a unei alte societăţi, pline de umanitate“ 16. 

Acestea sînt gîndurile care ne-au călăuzit. Acestea sînt gîndurile pe care 
Shakespeare le-a lăsat omenirii drept moştenire, alături de o atît de curată şi 
graţioasă, atît de poetică şi fermecătoare poveste de dragoste, 

Pe Shakespeare puţin l-a interesat conflictul, pe care l-a împrumutat din 
nuvela lui Lodge, „Rosalynde“. El i-a servit doar ca o tramă pe care şi-a arhitec- 
turizat poezia lui filozofică. Putin l-a interesat verosimilitatea pădurii din Ardeni 
(şi este puţin important pentru noi dacă este vorba de Ardenii legendari din Franţa, 
unde se găseau izvoarele miraculoase pe care le cunoşteau eroii din „Roland 
furieux“ — de unde poate şi numele fiilor lui Rowland de Boys —), sau dacă 
e vorba de pădurea Arden (în textul original: the forest of Arden), proprietatea 
de lîngă Stratford a lui Robert Arden, bunicul mamei lui Shakespeare, născută 
Mary Arden. Putin l-a interesat dacă flora acestei păduri, cu palmieri și măslini, 
şi cu fauna în consecinţă, cu lei şi pitoni, seamănă cu realitatea. Există atitea 
momente în piesele lui Shakespeare în care realitatea îşi găseşte o transpunere 
directă. Aici, însă, realitatea ne este prezentată sub forma unei metafore. Conflictul 
este o convenție, așa cum natura este prezentată convenţional. Totul vorbește 
despre realitate, despre viaţă, însă realitatea, viața, ne apare mijlocită prin 
convenţie. 

~ Aşa cum într-un balet, convenţia mersului „en pointe“ nu ne face să nu 

putem desluși aluzia de realitate, aşa cum reducerea pe un singur plan a unei 
picturi nu ne împiedică să recunoaştem peisajul, tot aşa, aici, forma teatrală este 
un mijloc de a ne vorbi despre realitate, despre lume, despre societate, despre 
viaţă. Explicaţia nu ar mai fi fost necesară. Mi-o solicită, totuşi, critica. 

Aşa am înțeles să montez piesa. Nu pe o scenă elisabetană, numai pentru că 
aşa s-a jucat pe vremea lui Shakespeare, nu pe o scenă ca aceea a lui Globe 
Theatre, unde s-a jucat pentru prima oară piesa, şi în nici un caz nu pentru a 
face o demonstrație de scenografie sau regie, ci pentru că pe o asemenea scenă 
am socotit că se va putea realiza caracterul popular al spectacolului şi că, printr-o 
asemenea scenă, contactul direct al publicului cu interpreţii poate transforma 
spectatorul într-un factor viu, participant al întregului spectacol; Publicul a răs- 
”puris din plin acestui procedeu şi urmăreşte activ, frază cu frază, sens după sens. 
Acceptă convenţia, se amuză cînd chiar interpreţii o spulberă în mod intenţionat, 
se trezește, pentru a se lăsa după o clipă iarăşi prins de legile jocului. Pe o 
asemenea scenă am putut aminti mai puternic publicului că asistă la un spectacol 
de teatru și nu la desfășurarea unei realităţi. Îi puteam spune mereu că nu îl are 
în fața ochilor pe Orlando, ci pe un actor, pe un june-prim al trupei, care „cu 
gesturi largi, teatrale“ şi puternic grimat, îl face pe spectator să nu creadă în reali- 
tatea imediată a spectacolului, ci să creadă în realitatea cuprinsă în întreaga me- 
taforă a piesei. Dacă eroii noştri ar fi jucat „simplu“ şi „natural“, am fi trebuit să 
avem grijă ca pădurea să nu fie lipsită nici de urzici, nici de tîntari; ar fi trebuit 
să căutăm, în mod inutil, logica transformării interioare a lui Oliver din rău în bun, 
să justiticăm geografic realitatea unui peisaj conceput decorativ de însuşi autorul, 


15 Joseph Gregor, „Shakespeare. Der Aufbau cines Zeitalters“. Ed. Phaidon, Viena, 1935. 
15 M. M. Morozov, „Istoria literaturii engleze“, Shakespeare, Editura Academiei de Ştiinţe a U.R.SS. 

ca o realitate de tapiserie, cu licorni şi lei cu fundal monocrom, decorat floral, 
încadrat cu panglici caligrafiate cu proverbe. 

Această intenţie, autorul articolului nu a înţeles-o. Nu a sesizat nici vibrația 
lirică a spectacolului, condusă în principal de rolul Rosalindei. Consideră că Clody 
Bertola are „o vibraţie dramatică ce o indică mai degrabă pentru marile roluri, 
de dramă“. Trebuie să spunem că acest rol a fost jucat mai întotdeauna de o 
actriţă de dramă, şi amintesc, printre marile actriţe care au realizat acest rol, pe 
Elisabeth Bergner, Rina Morelli, Peggy Ashcroft şi Catherine Hepburn. Probabil 
complexitatea nuanţelor, procesul cerebral şi nota lirică a personajului, pretind 
un antrenament, pe care numai rolurile dramatice de mare proporţie ţi-l pot oferi. 


+++ 


Cum vă place s-a montat în multe feluri. Cîteodată, dorința de original face 
ca personajele să apară chiar în salopete, ca în spectacolul de la Stratford (Con- 
necticut) din anul acesta, sau într-o pădure sub forma unui palat, realizată de 
Salvatore Dali, pentru spectacolul din 1948 regizat de Lucchino Visconti. Eu 
personal am ales costumaţia inspirată din tapiseriile şi tablourile pre-renașterii, 
pentru a accentua depărtarea în timp, cerută de un basm povestit în epoca elisa- 
betană. Am considerat că aceasta nu alterează înțelegerea unor relaţii sociale ale 
epocii, ca, de pildă, regretul lui Adam pentru „relaţiile feudale, patriarhale şi idi- 
lice“ ۱7 deranjate de burghezia în dezvoltare. 

Nu mi se pare întîmplătoare similitudinea de procedee pe care am descoperit-o 
într-o discuţie foarte interesantă, pe care am avut-o în timpul Festivalului cine- 
matografic internaţional de la Moscova (1961), cu marele regizor italian Lucchino 
Visconti, care, montînd la Paris piesa elisabetană a lui John Ford, Tis Pity she’s a 
Whore, a întrebuințat tot o scenă elisabetană din necesitatea de a comunica direct 
cu publicul, din aceeași necesitate de a evita „trompe oeil“-ul şi iluzia. şi s-a lăsat, 
de asemeni, inspirat, la crearea costumelor, de pre-renaşterea italiană. 

Autorul articolului înțelege că nu este vorba în spectacol de o reconstituire, 
dar îmi atribuie intenţia „de a prezenta într-un fel nou şi original textul shakes- 
perean“. Mărturisesc că nu am urmărit , ca scop, de a fi original, consider că pur 
și simplu am transpus în limbaj scenic elementul poetic. Am căutat să realizez, 
prin mișcare, relaţiile dintre personaje. In general, mişcarea personajelor este con- 
cepută ca o mișcare strict scenică, specific scenică, atît compozițional cît şi ca 
expresie ; dar, atît gestul individual, cît şi mişcarea de ansamblu, poartă sub 
acest înveliş „scenic“ (ca un sîmbure), situația de viață din care e inspirat şi pe 
care o reflectă, ferind rezultatul de formal. „Noul“ cred că apare tocmai în încer- 
carea de a reliefa, prin toate mijloacele aplicate. conţinutul de idei. Desigur că 
toate acestea pot fi luate numai ca o afirmaţie. Nu am căutat să inventez nimic 
(ineditul nu înseamnă neapărat „nou“), ci am preluat din stampe diferite acţiuni, 
modele de comportament ale epocii care ajutau la înţelegerea sensurilor, încercînd 
în plus ca scenele să vorbească atit prin cuvinte, cît şi prin elementul vizual, care 
să nu contrazică, ci să împlinească situaţia. 

Nu cred că aceasta este „demonstraţie de regie“. Cred că aceasta este pur și 
simplu regie. Fără acest lucru cred că nu există regie. Aspectul de regizor, orga- 
nizator al unei recitări în picioare a unui text, nu mă interesează. 

De ce nu am pus spectacolul în mod tradiţional? Dar care este modalitatea 
de a face un spectacol tradițional, montînd o piesă a lui Shakespeare? A existat 
teatrul elisabetan în care se juca în costume elisabetane, pe care le purtau şi 
spectatorii din sală. John Dryden (1631—1700) la numai 50 de ani după moartea 
lui Shakespeare, i-a „clasicizat“ piesele, adaptîndu-le gustului epocii lui. Marele 
actor Garrick (1717—1779) a avut ca parteneră o lady Macbeth şi chiar vrăjitoarele 
din această piesă, îmbrăcate în crinoline şi peruci pudrate. Pantomimul Grimaldi 
(1779—1837) a jucat scena pumnalului din Macbeth în costumui său de clown. Se 
spune că Flek l-a jucat în 1790 pe Othello într-o uniformă de general de husari. 


17 „Manifestul comunist'“. 

După ce actrița Clairon (1723—1803), în Franţa, şi Friedrich Ludwig Schröder (1744— 
1816), în Germania, au considerat necesitatea costumului istoric, necesitate la care 
s-a ajuns datorită dezvoltării arheologiei, au urmat şi exagerările în acest sens. 
Actrița Schratt a purtat la Wiener Volkstheater costume autentice ale Mariei The- 
reza şi exemple ca acestea se pot da la nesfirşit. Ar exista posibilitatea să consi- 
deri stilul tradițional shakespearean, ceea ce ne-a învățat secolul al XIX-lea despre 
acest autor. Dar ne adresăm aceluiaşi public ca atunci? Nu sîntem înarmaţi cu 
o concepție ştiinţifică despre viaţă, care ne fereşte să mergem pe linia de inter- 
pretare pe care concepţia burgheză i-a atribuit-o lui Shakespeare ? Nu ar însemna 
aceasta o rămînere în urmă ? Există în apus o înclinaţie de a trata analogic, în 
mod gratuit, diferitele perioade ale istoriei, dovedind disprețul estetizant față de 
forța fundamentală a operei artistice de a oglindi realităţi social-istorice obiective. 
Şi de aceea întîlnim, încă în 1926, un Hamlet în frac, apoi Troilus și Cressida în 
costume de husari, Romeo şi Julietta în costume din epoca victoriană sau Femeia 
îndărătnică pe motocicletă. Intre aşa-zisul tradiţional şi contemporan au mai inter- 
venit şi montările constructiviste, expresioniste şi simboliste. Ceea ce desconsiderau 
însă aceste spectacole era caracterul popular al teatrului shakespearean.  Mărtu- 
risesc că singurul spectacol shakespearean pe care l-am văzut, în care caracterul 
popular era redobîndit, redescoperit ca o comoară îngropată de multă vreme, dar 
inalterabilă, a fost Nevestele vesele din Windsor, montat la Teatrul Mossoviet, 
sub conducerea marelui regizor Iurii Zavadski. Caracterul popular al spectacolului 
a făcut ca publicul să aibă impresia că face el însuşi parte din spectacol. A fost 
realmente o sărbătoare şi aceasta a fost o intenţie scontată a regizorului care 
declară următoarele : „O încercare de a se crea un spectacol sărbătoresc la Teatrul 
Mossoviet, a fost făcută cu piesa Nevestele vesele din Windsor de Shakespeare. Am 
impresia că unii din criticii noştri nu ne-au înţeles concepţia, mai ales la început, 
cînd actorii nu reuşiseră să se adapteze sarcinilor noi şi complexe. Dar după ce 
ne-am „antrenat“, am plecat cu piesa în Romînia. Textul comperului, unele replici 
ale interpreţilor, bilciul din foaierul teatrului, în timpul celei de a doua pauze, au 
fost traduse şi rostite în limba română. Aceasta a contribuit la crearea unui contact 
direct care a generat caracterul sărbătoresc al spectacolului“ !8. 

Dacă există o tradiţie pe care am vrut s-o continuu, apoi un asemenea spec- 
tacol consider că m-a influențat. 

Sînt de-a dreptul uluit că criticul pretinde că ar fi fost de ajuns un proscenium, 
cu condiţia ca acesta să fi avut o recuzită sumară. Trebuie să spun că lista recu- 
zitei din acest spectacol se reduce la două bănci, scaunul ducelui, o baie şi un cal 
de lemn. Dar cronicarul a văzut şi o încărcătură de „perdele şi decoruri, de copaci 
şi de păduri“, şi, mărturisesc, îmi vine să cred că, scontind pe forţa de sugerare a 
teatrului şi a genului pe care am înţeles să-l practic, am depășit scopul propus şi 
am stimulat fantezia criticului nostru atît de mult, încît pe scîndurile aparente ale 
scenei au crescut, cu ajutorul imaginaţiei lui, nişte „copaci şi păduri“ care, în 
spectacolul nostru, nu au sporit devizul de cheltuieli al montării. Nu cred că mai 
este vina mea dacă imaginea declanşată de fantezia lui nu l-a mulţumit. 

Sînt pe deplin conștient că între realizarea spectacolului nostru şi inegalabila 
calitate şi profunzime a textului, există spaţiu mult. Că personajele, cu adincimile 
lor, cu miile de nuanţe pe care le cuprind, îngăduie împliniri cu mult mai bogate 
decît ale noastre 

Dar am convingerea că prin toţi factorii săi componenți, actori, regie, sceno- 
grafie, muzică, spectacolul nostru, aşa cum este, nu se interpune ca un obstacol 
între text şi public, ci, dimpotrivă, îi îngăduie acestuia să cunoască vibrația poezizi 
lui Shakespeare, să-i pătrundă gîndurile despre viață şi societate, și să se afle în 
intimitatea acestei opere, cu adevărat vastă şi tulburătoare. 

Sînt sigur că rezultatul muncii noastre înseamnă aceasta pentru cea mai mare 
parte a publicului. Impresiile pe care am putut să le culeg, mă fac să trag urmă- 


18 „Probleme de teatru și cinematografie“ nr. 1/1961. 

toarea concluzie : acest spectacol emoționează şi cîştigă atît publicul mare — răs- 
punzînd intenţiilor noastre de a crea un spectacol cu caracter popular — cît şi 
oamenii de cultură şi artă, al căror talent şi pregătire rafinată le dă tocmai posi- 
bilitatea de a se păstra la fel de proaspeţi în discernãmînt ca şi marele public. 
Şi există o a treia categorie, intermediară, care, frinată în aprecieri de idei pre- 
concepute în artă, este deranjată şi interzisă în faţa spectacolului. 

Aş vrea să rezum în cîteva cuvinte ceea ce a constituit pentru mine punerea 
în scenă a piesei Cum vă place la Teatrul „Lucia Sturdza Bulandra“: contac- 
tul apropiat cu un text de înaltă vibraţie poetică; o pasionată explorare prin 
sensurile ideologice şi filozofice ale lui, descoperite zi de zi în spatele fiecărui 
cuvint, la traducere, în faza de concepţie, în faza de repetiţii, descoperirile noastre 
sau ale ghizilor care au urmat aceleaşi cărări cu mult înaintea noastră ; studiul 
în comun cu colaboratori pasionaţi şi exigenţi față de munca lor, ca scenograful 
lon Oroveanu și compozitorul Theodor Grigoriu, şi cu un colectiv de actori, dornic 
de a se depăși, proaspăt și receptiv; bucuria că am găsit în tehnicienii de scenă, 
de la şeful de atelier pînă la maşinist, nu numai nişte executanți care s-au întrecut 
profesional, ci şi sprijinul conştient al unor muncitori, care au avut pentru încer- 
carea noastră o înţelegere și o căldură, depășind obișnuitul, Şi, însfîrşit, contactul 
cu un public exigent și cald, sensibil şi inteligent, capabil de a înțelege cele mai 
fine nuanţe, cele mai subtile intenţii filozofice, exprimate liric sau comic, apt de a 
răspunde invitaţiei de a completa convenţia teatrală. Un public care, activat, devine 
un judecător drept, recunoscător pentru faptul că-i soliciţi inteligența şi sensibili- 
tatea, înțelegător în fata propriilor noastre limite. 


Liviu Ciulei 


N. R. In legătură cu articolul de mai 
sus al tovarăşului Liviu Ciulei, re- 
dacția îşi va expune punctul de ve- 

În numărul trecut, ne-am străduit să arătăm cititorului care e 
aspectul tipic, predominant pe Broadway — comercialismul, vulgaritatea — نو‎ 
i-am promis să ne concentrăm asupra acelui sector, mai restrîns, unde se face artă 
mai de calitate. Am vorbit despre cîteva din piesele văzute. Să mai trecem în 
revistă unele dintre ele. 

Mi se pare semnificativ pentru starea die spirit a creatorilor şi a unei bune 
părți a publicului de pe Broadway faptul că piesele antirealiste nu au succes aici. 
Un recent articol care reproduce vederile expuse într-un studiu de peste 300 de 
pagini — „Teatrul modern francez“ —, studiu făcut de doi americani, ne comu- 
nică următoarele : „Giraudoux a avut la noi un sucaes moderat, iar Anouilh un 
succes de un grad ceva mai coborit, Sartre şi Camus aproape deloc. Ionesco a avut 
succes numai cu o piesă (Rinocerii), iar renumele lui Beckett a venit numai de la 
periferia teatrului nostru. Succesele lui Gânet s-au produs numai la cîteva teatre 
în afara Broadwayului, iar Cocteau a avut cîteva căderi pe off-Broadway. Clau- 
del, Montherlant, Salacrou rămîn realmente necunoscuţi, exceptind poate cîteva 
cercuri dramatice de amatori şi studenți“. Explicaţia ? După părerea regizorului 
Harold Clurman (care l-a pus în scenă pe Giraudoux și care recenzează volumul 
amintit), în timp ce la Tennessee Williams şi la alţi dramaturgi americani spec- 
tatorul e făcut să creadă în realitatea lucrurilor teribile care se petrec pe scenă, 
„la Camus şi la ceilalți căpătăm sentimientul (spre dezamăgirea noastră) că ele se 
petrec numai pentru a reprezenta un gînd. Dramaturgia modernă franceză nu e, 
în sensul nostru, o dramaturgie realistă“, precizează articolul din „New York 
Times“ (subl. ns. — S.F.). 

Să fim atenţi: în acest eşec al antirealismului se amestecă mai multe ten- 
dințe. În primul rînd sînt tendinţe înaintate, cele care fac ca pe Broadway să 
cadã de asemenea piese antisovietice, cum e aceea amintită, O chemare pentru 
Kuprin ; se reflectă aci atît orientarea democratică a publicului, cît şi sentimen- 
tele progresiste ale majorităţii artiştilor americani. Dar, de asemenea, aici se 
ascund anumite tendinţe conservatoare: Broadwayul se fereşte să investească 
bani în experimente, şi o comedie muzicală banală are mai multe șanse să fie 
jucată aci decît o piesă de avangardă. În sfîrşit, pe plan artistic, să nu uităm 
că aceia care combat simbolismul şi abstracţionismul teatrului francez, ca nefiind 
realiste, nu se feresc în egală măsură de naturalism ; în acest sens, nici piesele 
americane care sînt date ca exemplu de „realism“ nu sînt întotdeauna realiste 
pînă la capăt: în opoziţia lor faţă de „idee“ se ascunde uneori şi ceva naturalism. 

Ar fi de asemenea greşit să socotim că gustul publicului newyorkez ar fi 
totdeauna infailibil, sau că s-ar suprapune exact cu acela al criticii. Premiul 
Pullizer al anului a fost dat unei piese care trăgea să moară și care nu și-a 
revenit nici după aceea. Criticii nu pot să-şi explice de ce a căzut ultima piesă a 
lui Tennessee Williams, o comedie a adolescenţei, numită Perioada de ajustare. 


“¢ 


Vorbind despre comedia muzicală, amintită mai sus, nu trebuie să ne închi- 
puim că oricare spectacol al acestui gen e neapărat facil şi comercial. Există 

spectacole de mare succes comercial, care sînt în acelaşi timp artă pentru toate 
gusturile, de la cele necultivate pînă la acelea ale amatorului rafinat. Americanii, 
care n-au fost niciodată tari în anumite domenii ale artei, de la muzica simfo- 
nică pînă la o parte din artele plastice şi pînă la baletul clasic, ei, care au 
început să piardă teren pînă şi în cinematografie, deţin în domeniul comediei 
muzicale un renume binemeritat, cu care europenii nu se pot măsura. Ei fac 
multe comiedii muzicale cu subiect contemporan şi cu orientare progresistă ; dacă 
am studia aceste spectacole fie şi numai din punct de vedere ideologic, am putea 
vedea că multe din ele sînt mult mai înaintate în conţinut decît operetele cu mar- 
chize şi conti cheflii, sînt operete moderne, realiste. Decana postbelică a acestor 
comedii muzicale e romanul anticapitalist „de cinci parale“ al lui Bertolt Brecht, 
comedia muzicală cunoscută sub titlul Opera de trei bănuți (The three penny 
opera). E cel mai mare succes, întrecînd de departe ca număr de reprezentații 
toate celelalte spectacole atît în Off-Broadway, cît şi pe Broadway. 

Am fost la a 2350-a reprezentaţie a acestei comedii, care şi-a început exis- 
tența americană în 1955 şi de atunci se joacă în fiecare seară. (Specializarea vieţii 
americane își pune pecetea şi aci : fiecare teatru joacă o singură piesă, cât poate mai 
mult, adică atît timp cît spectacolul e rentabil. Lucrul e mai avantajos pentru de- 
coruri, reclamă, rentabilitate, pentru tot ce vrei, afară de actor şi de unii specta- 
tori. Pentru actor: el ar prefera să evolueze în roluri diferite şi nu să fie țintuit 
de succesul financiar, ani la rînd, în acelaşi rol. Îi place succesul, dar i-ar plăcea 
să-și facă şi meseria într-un stil mai complex. Iar pentru spectatorul mai pasionat 
de teatru se ivește regretul de a nu putea vedea un actor favorit schimbîndu-şi 
rolul decît la intervale rare. Unele spectacole durează ani de zile, schimbîndu-și 
mereu dublurile, ca actorii de frunte să-şi recapete „libertatea“ după un an-doi de 
repetare a aceluiași rol; în schimb însă, din păcate, ei nu se mai reîntilnesc toată 
viața cu rolul respectiv. Teatrul american are ceva die dever, trăiește febril ca 
presa, dar hirtia tipărită rămâne, filmul de celuloid rămîne — teatrul însă, din 
păcate, „se trece“ repede, mai repede decît în Europa.) 

Comedia se juca într-o sală mică în afara Broadwayului, dar succesul a 
transformat-o într-un centru de interes pentru întreg Niew Yorkul. Brecht a sa- 
tirizat în roman — mă refer mai întîi la roman, pentru că el a apărut şi în limba 
romină, fiind deci mai cunoscut cititorului nostru — respectabilitatea vieţii sociale 
a capitalismului, unde legile banului fac ca cerşetorii profesionişti, patronii lor capi- 
talişti, bandiții, comercianții, hoţii, poliţiştii şi prostituatele să se organizeze în 
trusturi puternice, cînd aliate, cînd divizate de interese; sub o formă grotescă şi 
pitorească, prin lumea pungaşilor şi falşilor cerşetori, Brecht a scos la iveală me- 
canismul capitalist, mereu acelaşi, şi a luat în derîdere morala burgheză, filantro- 
pia ei, religia acestei societăţi, întregul ei orizont spiritual. Publicul newyorkez este 
vizibil încîntat de această operetă care adaugă, la duritatea lucidă cu care Brecht 
demască, un fior liric. 

Scena, nu prea ridicată faţă de nivelul sălii, era mult scoasă în afară, 
aproape ca un ring, astfel încît cortina, în loc să fie în linie dreaptă, avea trei 
laturi. Un dispozitiv cu şine îi permitea nu numai să se deschidă sau închidă 
(prin ridicare), dar şi să se retragă înlăuntru sau să iasă în afară. Fosă de or- 
chestră nu exista ; foarte mica formaţie orchestrală stătea direct pe podeaua 
sălii, la mîna dreaptă a spectatorilor din rîndul întîi de fotolii. De aici şi de pe 
această scenă mică au pornit şlagărele operetei, dintre care „Mac cuţitaru'“, un 
cîntec vesel de mahala, a devenit unul din refrenele favorite ale oamenilor simpli; 
l-am auzit fluierat în port, pe stradă, în diferite oraşe, de către oameni care cu 
siguranță nu fuseseră niciodată la această operetă, dar care îndrăgiseră cîntecul. 
După ce mica orchestră prezintă refrenele, care între timp au devenit cunoscute, 
pe scenă apare un cerşetor. El întoarce o manivelă; iar manivela derulează pe 
rînd mici texte gen Brecht, acele prezentări care în piesele veritabile ale lui 
Brecht le-am văzut proiectate pe scenă cu o tehnică cinematografică. Îmbrăcaţi în 
zdrenţe, defilează în fata noastră cerşetorii londonezi, trec legănîndu-se femei cu 
mîinile în șolduri, fiecare actor cîntă, joacă, dansează, şi treptat ţi se descoperă 
farmecul lui Threepenny opera: e o parodie sentimentală a operetei, a sfîrșitu- 
lui de secol, a melodramei, a lirismului romanţios, și pînă şi cîntecele par să fie 
imitaţia unei flașnete. E acel gen de parodie în care îngînarea uşor zeflemisi- 
toare se împletește cu simpatia. una ascunzindu-se sub cealaltă. Pe alocuri, răzbesc 
accente sentimentale care amintesc de duioşia şi emoţționalitatea vechiului teatru 
evreiesc din Vilna, alteori ai impresia că s-a făcut o scamatorie şi că te-ai po- 

menit în mijlocul pitoreştii lumi interlope a lui Dickens şi că tãişul operetei e 
aţintit împotriva respectabilităţii britanice ; subiect făcut de un german, loc de 
acțiune londonez, interpretare americană — opereta era predestinată să aibă succes 
în creuzetul de naţii care trăiesc la New York. Efectul de ansamblu n-a fost însă 
de spectacol cosmopolit, ci de duioasă şi totodată muşcătoare operetă modernă 
europeană venită în turneu la New York. 

La un bot de cal îndărătul lui Threepenny opera alerga cu 2.200 spectacole 
My fair lady (Doamna mea cea frumoasă), care nu e altceva decît Pygmalion al 
lui Bernard Shaw, transformat în comedie muzicală. Muzica de aci nu are ca- 
racter de parodie, se ia în serios şi reuşeşte să fie foarte melodioasă, reprezen- 
tînd poate cel mai mare buchet de șlagăre adus după război de vreun „show“, 
vreun spectacol muzical. M-am dus acolo cu bănuiala că voi găsi mușcăturile 
răposatului irlandez mult atenuate şi dinţii piliţi. N-a fost aşa. Pygmalion n-are 
umorul amar pe care-l întîlnești în alte părţi la Shaw; aceasta a permis adap- 
tatorilor americani să facă un spectacol vesel, fără să falsifice tonalitatea come- 
diei lui Shaw. Asprimea satirică nu mi s-a părut atenuată; e adevărat că sînt 
modificări pe alocuri. Finalul e dulce-sentimental, un happy-end — la urma urmei, 
un final logic pentru această piesă. Shaw postfațatorul explică zelos că Eliza 
Doolittle nu rămîne cu Higgins, dar publicul larg vede piesa fără să mai citească post- 
fața; şi e destul de greu, văzînd Pygmalion, să nu-ți închipui la sfîrşit că cei 
doi vor rămîne împreună, Ca şi în filmul cu Leslie Howard, în My fair lady îl 
vedem la urmă pe profesorul Higgins stînd singur şi necăjit, punînd fonograful 
care a păstrat vocea Elizei, cu primele lor lecţii. Iată însă că, fără ca el s-o 
vadă, apare Eliza, închide pe furiș fonograful şi vorbeşte ea însăși. El ridică 
fruntea, muzică, îmbrăţişare, ochii spectatorilor umeziţi etc. Mi s-a părut însă nu 
mai puțin ascuţită decît în satira lui Shaw — poate mai mult chiar — scena primei 
ieșiri în lume a Elizei, care este cea mai bună scenă, din punct de vedere dra- 
matic, a spectacolului. În loc să vină în vizită la doamna Higgins, ca în piesă, 
Eliza e prezentată la curse. Iată-i pe gentlemeni plimbîndu-se înţepaţi, cu fracuri 
gri, toate asemănătoare, ca o uniformă; iată doamne grozav de împopoţonate, 
care ar fi drăguțe totuşi, de n-ar purta pecetea aceluiași îngheț de înaltă socie- 
tate. În timp ce orchestra cîntă, domnii şi doamnele se aşază pe un rînd, la 
rampă, cu fața spre spectatori: a început cursa şi ei urmăresc caii. În loc de a-şi 
încuraja favoriţii, sînt stăpîniţi de un calm glacial. Cîntă din virful buzelor. 
Există cîte o pauză foarte mare în mijlocul cîntecului, cînd nimeni de pe scenă 
nu scoate un sunet, nu mișcă, iar acest moment statuar în mijlocul operetei 
produce mare ilaritate. Fiecare pauză continuă pînă ce lumea izbucnește în rîs. 
În mijlocul acestei înghețări de „high life“, Eliza cea plebee începe deodată să 
urle din răsputeri, încurajînd un cal. 

Din păcate, nu am putut vedea „West Side story“, poveste din cartierul 
West Side, o transpunere a lui Romeo şi Julieta în lumea mahalalei newyorkeze, 
locul nobilelor familii ale guelfilor şi ghibelinilor fiind luat de bande de cuțţitari 
portoricani minori. Spectacolul tocmai plecase în turneu la Paris, unde s-a bucurat 
de un succes, pare-se, pe deplin meritat. 

încununată de multe premii, Fiorello aproape că încheie lista comediilor mu- 
zicale de reală calitate ; de altfel, lucru simptomatic, din zeci de spectacole, numai 
şase, în frunte cu opereta de trei parale, au reuşit să ţină afişul mai mult de un 
an. Fiorello este o veselă prezentare cu muzică şi dansuri a vieţii lui Fiorello la 
Guardia, care a fost un număr-record de ani primarul New Yorkului şi căruia 
locuitorii marelui oraş îi păstrează o bună amintire. Era un om progresist, şi piesa 
ni-l arată sărind în apărarea muncitorilor de pe celebra stradă a 14-a şi din in- 
dustria de confecţii. Fără să-l idealizeze pe dispărut, cu o toleranță glumeaţă, 
opereta arată și laturile lui demagogice, căci a avut şi d-astea, ba chiar, ca italian, 
a cochetat pe linie „naţională“ cu Mussolini, deşi pe plan intern se răfuia cu reac- 
țţionarii. Ca să înțelegeţi mai bine spiritul în care este făcută comedia, cîteva 
amănunte : spectacolul începe cu un sunet violent de sirene polițienești, şi abia 
pe urmă porneşte la drum uvertura muzicală, lucru care îi înveseleșşte pe spec- 
tatori, căci prinde ceva din atmosfera oraşului ; șlagărele şi numerele muzicale se 
intitulează „Poker şi politică“, „Necinstit“, „Iubesc un copoi şi l-aş lua de băr- 
bat dacă și-ar găsi o slujbă cinstită“ etc. E un merit al realizatorilor, și aci şi în 
celelalte comiedii muzicale amintite, faptul că au izbutit să pună de acord con- 
venţia operetei, muzica şi dansurile, cu aspectele vieţii moderne, care la prima 
vedere păreau refractare unei tratări în acest gen. În Fiorello însă, deşi autorii 

arată fără menajamente murdăria vieţii politice americane şi azvirlă săgeți pe 
cane publicul le salută cu hohote voioase de rîs, vălul plăcut al comediei muzicale 
parcă mai atenuează realitatea şi capeţi impresia că americanii, deşi disprețuiesc 
pe copoi, gangsteri, politicienii burghezi etc.. sînt totuşi oarecum înduioşaţi şi 
amuzați de toată treaba asta, ceea ce, în realitate, nu prea se întîmplă. 

n opereta modernă americană au fuzionat mai multe curente. Peste fol- 
clorul negru şi cîntecele populare anglosaxone, s-a suprapus muzicalitatea adusă 
cu ei de compozitorii europeni — din Rusia, Gershwin şi Irving Berlin, din Austria 
Friml şi, pare-mi-se, Kern etc. Fără o tradiție apăsătoare, ancoraţi adînc în viaţa 
modernă, setoşi de spectacole care să atragă publicul şi amestecînd spontan la- 
olaltă meșteșugul mai multor naţii, americanii, sau, dacă vreţi, europenii din 
New York, au creat ceva nou şi plăcut, care amuză, recreează, totodată instruieşte, 
şi e mare lucru să poți pleca bine dispus de la un spectacol, aşa cum pleci de la 
unele — repet, unele — comedii muzicale. Dar, atenţie! aici nu e vorba numai de 
un fenomen pozitiv. 

Cuvintele de laudă pe care le-am pus mai sus nu le veţi găsi niciodată în 
gura unui critic dramatic american. Desigur, ca străin neobişnuit cu acest gen şi 
care în cîteva săptămîni ingurgitează la iuţeală cîteva din viîrfurile vîrfurilor a 
tot ce a creat mai de succes teatrul newyorkez în 5—6 ani, era firesc ca apre- 
cierea mea să fie poate ceva mai bună decît a lor. Ei, în majoritate, socotesc come- 
dia muzicală drept ceva pur comercial şi lipsit de importanţă. (Mai sus, am vorbit 
numai de cîteva spectacole, cele bune; majoritatea sînt proaste, dar dacă o să 
iacem un total pe o jumătate de secol, rămînem totuşi cu cîte ceva: Porgy and 
Bess, Oklahoma ş.a.; la urma urmei, nici operetele austriece nu-s cine ştie ce 
numeroase.) Totuşi, criticii americani care socotesc comedia muzicală drept un 
fenomen mai curînd negativ au şi ei într-un fel dreptate — şi iată de ce: 

Broadwayul trece printr-o criză. Acest laborator naţional, care deserveşte 
pe un spațiu mic nevoile unei naţiuni de aproape 200 milioane, şi-a scăzut pro- 
ducţia pînă la 46 de spectacole noi în ultima stagiune, faţă de 58 și 59 de specta- 
cole în cei doi ani precedenţi, care n-au fost nici ei cei mai buni. Pe off-Broad- 
way, din 118 premiere, 70 s-au terminat cu pierderi. Or, în această sărăcie, numă- 
rul de drame a scăzut la 13, față de 28, 23 şi 29 în stagiunile precedente ; în acest 
timp, numărul comediilor muzicale a crescut la 11, iar criticii dramatici și actorii 
au început pe drept cuvînt să se plingă de „muzicalizarea“ teatrului. Președintele 
ligii teatrelor newyorkeze, Robert Whitehead, s-a plins că „ceea ce o să aveţi 
pînă în cele din urmă s-ar putea să fie numai spectacole muzicale și un teatru 
mort“. Cifrele acestea, care, luate chiar şi în sine, sînt mai mici decit cele ale 
teatrului bucureștean, apar de-a dreptul minuscule dacă ne gîndim că New Yorkul 
deservește o populaţie de vreo zece ori mai mare (cu suburbanele) şi că, în vreme 
ce afară de Bucureşti există numeroase oraşe romîneşti cu teatru, New Yorkul e 
de fapt singurul oraș american cu mişcare teatrală permanentă. 

Unii ar putea să se consoleze cu ideea că, în schimb. americanii dispun de 
o mare producţie și reţea cinematografică, sau de televiziune, dar aci lucrurile 
stau şi mai prost. Filmele sînt în general proaste şi e tipic cazul teatrului „Henry 
Miller“, situat în plin centrul Broadwayului: după ce a găzduit o serie de spec- 
tacole teatrale care au căzut, teatrul, amenințat de ruină, a cumpărat un film, ca 
să se salveze, şi n-a cumpărat unul american, ci un film italian, La dolce vita. 
L-a prezentat ca pe un spectacol teatral, cu ore fixe de intrare, scaune numero- 
tate, pauză la mijloc şi prețuri sărate, de teatru, şi dintr-o dată au apărut cozi 
“la casa de bilete, săli incontinuu pline, bilete rezervate dinainte. La Washington 
am văzut o coadă cuprinzînd peste o sută de persoane şi deasupra căreia atîrnau, 
agăţate de la ferestre, afișe mari ale direcţiunii cinematografului : „Rugăm să nu 
se așeze la această coadă decît persoanele care posedă bilet“ (acolo cumperi bilet 
cînd vrei, dar intri cînd poți; au un sistem de calcul aproximativ şi, în momentul 
cînd îți cumperi biletul, casierul îți spune: va trebui să aşteptaţi cam atita şi 
atîta pînă se eliberează locuri înăuntru). Coada aceasta era tot la filmul La dolce 
vita, iar alte cozi, la New York, erau tot la filme italienești, la unele englezești 
şi absolut niciodată la vreunul american. De vină este tot dorința de cîştig; în 
vreme ce filmele proaste se joacă la prețuri ieftine şi la cîte zece cinematografe 
odată, cîte unul străin, despre care se ştie că e bun, e achiziţionat la preţ gras şi 
prezentat cu prețuri mari la un singur cinematograf. Dacă newyorkezii tratează cu 
atîta indiferență filmele proprii, apoi în privinţa televiziunii ea hu mai este de 
mult socotită ca avînd ceva comun cu arta. Deasupra oricărui studio de televiziune 

american ar trebui agăţată o parafrazare a lui Dante : voi, cei ce intraţi aici, lăsaţi 
orice nădejde că veţi face artă! Aproape toţi intelectualii americani cu care am 
stat de vorbă mi-au spus că nu deschid aparatul de televiziune decît pentru jur- 
nalul de ora 11 seara (bine făcut din punct de vedere tehnic), ciîteodată duminică 
pentru vreun spectacol muzical, şi rar pentru vreo discuţie de sîmbătă seara. Se 
dau niște scenete de teatru atît de prost făcute, încît mi-a fost imposibil să urmă- 
resc vreuna pînă la capăt. În plus, reclama e o calamitate. Într-o zi cînd oboseala 
m-a țintuit pentru cîteva ore în fotoliu, neavînd încotro a trebuit să aleg un pro- 
gram și am găsit că cel mai interesant este... Fra Diavolo, cu Stan şi Bran, o 
noutate care are vreun sfert de secol. Tot filmul, tăiat cumplit, n-a durat decît 
o oră, iar în această oră am numărat douăsprezece întreruperi, în care au fost 
prezentate reclame. 

Dar să ne întoarcem la Broadway. Cifrele pe care le-am dat mai sus, chiar 
dacă l-au convins pe cititor — şi sper că l-au convins —, sînt palide față de ceea 
ce urmează. Deşi arta nu urmăreşte cu un paralelism perfect destinul unei socie- 
tăți — Engels a explicat clar acest lucru, iar Plehanov a adus unele exemple 
interesante —, în cazul de față e vorba de un paralelism foarte strîns între soarta 
societății americane şi aceea a teatrului ei. Punctul „climactic“, punctul de culme, 
a trecut, şi e puţin probabil ca teatrul american să-şi poată reveni complet înainte 
de momentul cînd americanii vor păşi şi ei pe căile socialismului. Teatrul ame- 
rican şi-a format tradiţii frumoase şi viguroase ca teatru al unei naţiuni născute 
de-a dreptul în epoca modernă din contopirea unor neamuri diferite, care au venit 
în America să muncească şi să-şi făurească o viaţă bună; el a beneficiat de îm- 
pletirea naţiilor şi, cu foamea caracteristică adolescenților aflaţi în perioada de 
creştere, nu s-a mulțumit cu ceea ce avea, ci a cumpărat sistematic multe din 
cele mai bune forte ale Europei. Broadwayul ajunsese să aibă 54 de săli de tea- 
tru. Însă, ca într-un studiu scris de un autor care schematizează, s-a întîmplat ca 
ultimul teatru care s-a construit la New York să aibă ca dată de naștere exact anul 
de început al marii crize: 1928. De atunci, de la criză, nu s-a mai construit nici 
un teatru nou, iar numărul sălilor de teatru de pe Broadway a scăzut mereu, ajun- 
gînd la 31 în ultimul deceniu. Faţă de perioada de vîrf, dinainte de apogeul marii 
crize a anilor 28—33, numărul teatrelor a scăzut sub jumătate (!), iar numărul 
spectatorilor care se perindă într-un an pe Broadway a scăzut cu peste 4 milioa- 
ne (!) Din totalul spectacolelor teatrale prezentate pe Broadway în ultima stagiune, 
„cel puţin 83 la sută (!) vor reprezenta eşecuri“, anunţă „producer“-ul Arthur Gelb 
în „New York Times“. El scrie că „Broadwayul se rostogoleşte în cea mai dezas- 
truoasă stagiune — atît din punct de vedere financiar cît şi artistic — pe care a 
cunoscut-o vreodată“. Nu mai puţin categoric, criticul Walter Kerr, sub titlul 
„Scena teatrală: piesa e ceea ce lipsește“, arată că e vorba de cea mai mare 
criză „de cînd Broadway a devenit Broadway“. „A fosto stagiune de înaltă dramă 
în teatrul newyorkez și să nu lăsaţi pe nimeni să vă spună altceva. Singura pro- 
blemă e că nici una din aceste înalte drame n-a avut loc pe scenă. Au avut loc 
in spatele teatrelor, cu actori fierţi, care se întrebau dacă mai joacă în seara res- 
pectivă...“ Clarvăzător, criticul ia poziţie împotriva stăpînilor mişcării teatrale care 
încearcă să iasă din criză prin „bărbierirea“ devizului spectacolelor (tunderea nu 
mai ajunge) şi prin micșorarea drepturilor de autor. „Cînd vom fi terminat să le 
tot cerem autorilor tăieri din drepturile lor, va trebui să le cerem piese cu mag- 
netism“. Deși arată pe bună dreptate că aici, la repertoriu şi conţinutul său, se 
află rădăcina crizei, nu e mai puţin adevărat că importă şi conjunctura. În arti- 
colul „Dureri de cap mai mari şi spectacole mai puţine“, Stuart Little indică unele 
împrejurări nefavorabile, între care citează în primul rînd starea proastă a afa- 
cerilor, „climatul general al business-ului“. Alţii amintesc de inflaţie etc. 

Pînă la urmă, după o campanie bine susţinută de către patroni, dramaturgii, 
în adunarea lor de la 24 mai, au trebuit să consimtă la un complex de măsuri 
complicate — nu dispunem de spaţiu pentru a le înșira — dintre care cea mai 
importantă e reducerea la JUMĂTATE a drepturilor de autor (de la 10% la 5%) 
pe primele 17 săptămîni (şi multe piese nu ajung la 17 săptămîni). Compozitorii 
au urmat aceeași cale, şi proprietarii s-au năpustit contra actorilor şi regizorilor : 
„Producătorii Teatrului N.Y. Spun Uniunile Actoriceşti Sînt Ticăloşii Scenei“, trîm- 
biţa un mare titlu întins pe şase coloane în „New York Times“. În același timp, 
capitalul teatral a încercat tot felul de combinaţii la vînzarea biletelor, inclusiv 
asocieri cu diferite societăți care cumpără spectacole întregi. „Am impresia — 

spunea amar un şef de trust teatral — că asta nu rezolvă nimic, oamenii vin la 
teatru ca să susțină asociaţia lor care le-a vîndut biletul, şi nu spectacolul meu.“ 

Sfîrşitul stagiunii a coincis anul acesta cu aniversarea unui an de la greva 
de zece zile a actorilor. Deşi pune accent pe necazurile celor ce finanţează spec- 
tacolele (că după război a sporit de 4—5 ori costul unui spectacol, în vreme ce cos- 
tul unui bilet „s-a dublat numai“; că prind aproape numai comediile muzicale 
etc.), o pagină din „New York Times“, intitulată „Teatrul își trece în revistă criza 
economică un an după greva din Broadway“, recunoaște că totuşisexistă spec- 
tacole unde s-au scos 35 şi chiar 66 de dolari pentru fiecare dolar investit. Asta 
nu i-a împiedicat pe finanţatori să mai taie din drepturile de autor. Totodată, ei 
au dus lupta — sprijinită de restauratori şi hotelieri, care sînt înspăimîntaţi de 
criza de pe Broadway — să obţină anularea taxei de 5 la sută pe care primăria 
o pune pe biletele de teatru. E inimaginabil cît de cîrpănoşi sînt acești oameni în 
orașul acesta unde parcă s-au adunat toate bogăţiile lumii (şi realmente, dacă nu 
toate bogăţiile lumii capitaliste, cel puţin o bună parte se găsesc concentrate în 
mîinile Wall Streetului). Grea, mare trebuie să fie durerea dinăuntru, dacă un 
colos al industriei de divertisment, cum e Broadwayul, a început să geamă atît de 
zgomotos. Situatia actorilor — cu excepţia unor staruri care au venituri mari, 
impozite mari şi cheltuieli mari — e precară, dar cel puţin în această privință nu 
s-a ivit nimic nou, pentru că întotdeauna armata artistică a Broadwayului a 
dus-o greu. Un articol din „Contemporanul“ a reprodus cîte ceva din discuţia ce 
a avut loc în această privință, aşa că nu vrem să mai spunem cititorului lucruri 
pe care poate le-a aflat. În orice caz, ar trebui să dea mai mult de gîndit faptul 
că lucrurile acestea se petrec în America anului 1961, care se laudă cu valorile 
spirituale pe care le-ar apăra, în diferite colţuri ale lumii, de „ameninţarea comu- 
nistă“ — şi asta în timp ce în Uniunea Sovietică, la noi, în celelalte ţări socialiste, 
meseria de actor a devenit una din cele mai rivnite, o meserie care asigură nu 
numai stabilitate materială, dar şi multă demnitate. 

Ca la orice popor, se vor ivi şi în teatrul american mereu talente noi, el nu 
va putea fi ucis cu totul. Richard Nash, autorul Omului care aduce ploaie, se 
plîngea că televiziunea îi fură scenei oamenii cei mai buni, şi îi fură nu atît 
pentru scenetele ei nesărate, cît pentru publicitate. Foiletonistul John Crosby se 
plinge că umorul decade în teatru, din cauza fricii de a nu ofensa pe unul sau 
pe altul, de a nu declanşa protestele unuia sau altuia, iar alt autor, Paul Beckley, 
remarcă pe drept cuvînt că britanicii au luat-o cu mult înaintea americanilor în 
domeniul comediei cinematografice. Inventarul lipsurilor teatrului american ar 
putea continua pe multe pagini, dar, repetăm, fapt e că el nu va putea fi ucis 
cu totul şi va mai da lumii multe lucruri bune. Ce păcat însă că i se ridică în cale 
piedici atît de mari! ce de energii zac acolo, sub gălăgia tromboanelor în care suflă 
fetele bătrîne ale Armatei Salvării, sub vrafurile de obscenităţi, în grămada pes- 
triţă a spectacolelor proaste şi spectatorilor prostiţi — ce de energii, ce de puteri; 
dacă în condiţiile astea vitrege se mai nasc acolo lucruri bune, cîte n-am putea 
căpăta în alte condiţii... 


Sergiu Fărcășan 


mează acelaşi ritm, Cronicarii, deose- 
bit de nemulțumiți anul acesta, au pro- 
nosticat — şi s-a adeverit — că 60% 
din noile spectacole vor fi foarte re- 
pede scoase de pe afiş. Piesele bule- 
vardiere — pînă acum atît de renta- 
bile ! — deţin întîietatea în acest sens. 

Maestru în a prezenta şi soluţiona 
problemele menajului în trei, Andre 


STAGIUNEA 
TEATRALĂ 
LA PARIS 


Anul acesta, stagiunea teatrală la 


Paris a început ca o criză de guvern. 
Premierele se succed într-un ritm sus- 
ţinut — afişele anunţă cu litere de o 
şchioapă spectacole în care joacă ve- 
dete de primă strălucire şi piese scrise 
de autori celebri —, dar căderile ur- 


Roussin, autor de altfel apreciat pen- 
tru umorul şi verva sa, a scris anul 
acesta o nouă piesă cu aceeași temă, 
o adaptare după Mincinoasa lui Diego 
Fabbri, pe care a intitulat-o La Coquine. 
Se joacă la Palais Royal, pusă în 

scenă şi interpretată de Jean Meyer. 
Titlul unei cronici vorbeşte îndeajuns 
despre succesul ei: „Ah, lemmer- 
deuse!“ (Ah, plicticoasa !). Glorioa- 
sele, o piesă mai veche (în versuri!) 
a lui Andre Roussin, continuă să se 
joace la elegantul teatru Madeleine. 
Iată ce scrie o spectatoare într-o scri- 
soare adresată autorului şi publicată 
de una din revistele de teatru parizie- 
ne : „Piesa d-voastră este o insultă a- 
dusă femeii franceze... Ea ar trebui 
fluierată în fiecare seară, şi ar trebui 
să se dea foc teatrului în care se joa- 
că. Ar fi un act de salubritate“. 

Alt autor celebru, Marcel Aymé, a 
avut de data asta veleitatea de a scrie 
o comedie satirică, legată de proble- 
mele rasiale din sudul Statelor Unite, 
Luiziana. Scrisă însă după legile tea- 
trului bulevardier, satira şi-a pierdut 
virulența. Supunîndu-se clauzelor unui 
testament ce avea să-i îmbogăţească, 
membrii albi şi negri ai unei familii 
se văd obligaţi să conviețuiască un 
timp împreună şi să asiste la isterica 
pasiune a unei fete albe — interpre- 
tată de Magali Noël — pentru un 
tînăr negru. Moștenire, pasiune, linşaj, 
ură — cîte elemente de senzaţie pe 
scena Teatrului Renaissance! Totuşi, 
spectacolul (în care joacă şi actrița de 
culoare Marpessa Dawn) nu se bucură 
de aprecierea cronicarilor — care-l 
consideră o catastrofă — şi nici de a 
publicului. 

Speranțele unora se îndreptau spre 
ultima piesă a lui Amouilh, Grota, pre- 
zentată la Teatrul Montparnasse-Gaston 
Baty. La ridicarea cortinei, publicul 
din sală e invitat să asiste la crearea 
piesei. În fata lor, autorul, interpretat 
de Jean Le Poulain, se frămîntă cum 
să-şi înceapă piesa şi cum s-o scrie, 
în aşa fel încât să fie satisfăcut croni- 
carul mereu nemulţumit de la „Fi- 
garo“ ; în acest timp, personajele ۔جھ‎ 
teaptă nemişcate să li se dea viaţă şi 
voie să urce şi să coboare scara care 
leagă bucătăria din subsol de luxoasa 
locuinţă din Saint Germain a unui 
conte. Acţiunea se petrece în 1900, în- 
tre familia aristocratică de „sus“ şi 
personalul casnic de „jos“. Bucătă- 
reasa (Lila Kedrova), stăpina de jos, 
care a fost pe vremuri iubita contelui, 
are un fiu seminarist, educat cu multe 


sacrificii, care vrea să se însoare — 
spre oroarea mamei — cu fata din 
casă, care însă a fost violată şi aş- 
teaptă un copil făcut cu birjarul, care 
e iubitul bucătăresei, care vrea să se 
răzbune şi să-l omoare cu un cuțit, 
care... etc. Melodrama aceasta este 
atît de demodată, neinteresantă și obo- 
sitoare, încît Elsa Triolet, plecînd de 
la spectacol, a exclamat : „Cred că au- 
torul are dreptate : nu şi-a scris încă 
piesa !“ 

Nici Jean Vauthier n-a fost anul a- 
cesta mai norocos ca ceilalți, Piesa 
sa, Visătorul (Le rêveur) nu se mai 
joacă la Teatrul „La Bruyère“ deşi pu- 
nerea în scenă fusese semnată de 
Georges Vitaly şi în distribuţie era 
cunoscutul actor de comedie Jacques 
Dufilho. E de remarcat că această co- 
medie satirică, în care se povestește 
cum un „producer“ de piese radiofonice 
smulge unui visător visul său, spre a-l 
specula într-o emisiune radiofonică, 
vulgarizîndu-l şi adaptindu-l gustului 
îndoielnic al publicului bulevardier — 
e de remarcat că această intenţie sa- 
trică la adresa celor ce fac artă „ief- 
tină“ este înecată în problemele unui 
menaj în trei... ba chiar în patru! 

Şi cît de binevenită şi necesară ar 
fi o astfel de satiră. mai ales azi, în 
Occident, unde fiecare om de artă se 
izbeşte mereu de întrebarea „oare va 
fi bine vîndută marfa dumitale ?“, un- 
de fiecare operă de artă trebuie să fie 
ambalată în forme şi reclame cît mai 
comerciale. lată un exemplu : la Tea- 
trul Hebertot a avut loc de curînd pre- 
miera piesei lui William Gibson, Mi- 
racol în Alabama (Miracle Worker), 
o dramatizare, pe bază de scrisori şi 
documente, a unei întîmplări patetice 
şi reale. E vorba de o fetiţă care, în 
urma unei boli, îşi pierduse la un an 
şi jumătate vederea şi auzul. Lipsită 
de aceste mijloace de contact cu oa- 
menii. ea creşte devenind un animal 
irascibil, fără urmă de inteligență 
omenească şi fără grai. Annie Sulli- 
van, o guvernantă tînără care, la rîn- 
dul ei fusese oarbă în copilărie, dar 
în urma unor operații își recăpătase 
vederea, cere părinţilor micuţei He- 
len Keller, în vîrstă de şase ani, să-i 
îngăduie să se ocupe de ea. Urmează 
15 zile — răstimp acordat pentru în- 

cercare — în care Annie vrea să se 
impună copilului şi să trezească în el 
omul. Sînt 15 zile de coşmar, în care 
tînăra guvernantă, cu o răbdare şi te- 
nacitate uluitoare, se luptă din răs- 
puteri, folosind toate mijloacele peda- 
gogice, trecînd de la mîngiieri la bătăi 
brutale ; 15 zile îngrozitoare, dar după 
care se întrezăresc primele speranțe 
ca fetiția-monstru să devină om. Azi, 
Helen Keller are 81 de ani, vorbește 
patru limbi şi a obţinut mai multe 
diplome. William Gibson a dramatizat 
cele 15 zile de eroism generos, în 
care a fost salvat un om. Interpretele 
— cunoscuta actriţă Françoise Spira 
şi micuța Joëlle Maugey — joacă cum 
nu se poate mai bine, Nu-i oare de- 
ajuns — o piesă bună, jucată bine — 
pentru ca publicul s-o primească cu 
entuziasm ? Se pare că nu toată lu- 
mea e de aceeaşi părere: în progra- 
mul spectacolului se poate citi că bă- 
tăile şi violențele de pe scenă sînt 
reale, nu simulate. ca de obicei la tea- 
tru. Şi lucrul acesta e anunţat ca o 
senzaţie, ca fiind una din calităţile de 
seamă ale spectacolului. 

Şi, pentru că „senzaţionalul“ are cău- 
tare şi e la modă, piesele polițiste sînt 
şi ele la modă. Norocosul Robert Tho- 
mas, căruia i s-a jucat anul trecut 
Capcană pentru un bărbat singur a 
scris anul acesta Opt femei, o piesă cu 
mistere, crimă şi sinucidere, ce se joa- 
că la Teatrul „Edouard VII“, bucurîn- 
du-se de o distribuţie foarte bună, 
„fiecare din cele opt interprete avînd 
talent pentru patru actrițe“, ne înşti- 
ințează cronicile. 

De altfel, aceasta este trăsătura mul- 
tor spectacole pariziene. Actori meri- 
tuoşi se irosesc, seară de seară, în pie- 
se bulevardiere, lipsite de calitate. De 
exemplu, Francois Perrier continuă să 
joace şi anul acesta în Gog şi Magog 
de G., Arout, la Teatrul Michoditre. 

Pentru Pierre 'Fresnay — care n-a 
mai apărut pe scenele teatrelor din Pa- 
ris de trei ani — s-a pregătit o rein- 
trare fastuoasă. Fastuoasă, dar nu 
triumfală. Piesa lui Terence Rattigan. 
în adaptarea lui Pol Quentin, Lawren- 
ce d'Arabie, în care se face 
elogiul unui slujitor al colonialismului 
— şi în care Fresnay apare în rolul 
titular, întruchipînd pe colonelul La- 
wrence, regele neîncoronat al Arabiei 


în timpul luptelor împotriva turcilor, 
aventurierul-filozof. autor al celor „7 
stilpi ai înțelepciunii“ —, a avut o 
primire glacială din partea publicului. 
şi a părăsit afişul Teatrului „Sarah 
Bernhardt“. Două tinere şi romantice 
vedete de cinematograf, Romy Schnei- 
der şi Alain Delon, se străduiesc să 
obţină succes în piesa, destul de proas- 
tă. a lui John Ford, Păcat că e o 
tirfă, la Théâtre de Paris, unde, cu 
începere din noiembrie, joacă Raf 
Vallone în Odihna războinicului de 
Cristiane de Rochefort. 

Alături de spectacolele amintite mai 
sus, şi de încă vreo cîteva piese bule- 
vardiere create anul acesta sau reluate, 
în stagiunea aceasta se pot vedea la 
Paris şi piese clasice, spectacole de 
ținută, sau interesante realizări acto- 
riceşti. La Comedia Franceză, s-au re- 
luat Cidul de Corneille, Britannicus 
de Racine, Tartuffe şi Burghezul gen- 
tilom de Molière şi s-a montat un spec- 
tacol nou, cu piesele Le Chandelier de 
Alfred de Musset şi Une visite de noces 
a lui Alexandre Dumas-fiul. T.N.P.-ul a- 
nunță pentru stagiunea aceasta Pacea de 
Aristofan, Alcadele din Zalameea de 
Calderon,  Bădăranii de Goldoni şi 
Ascensiunea lui Arturo Ui poate fi 
oprită de Brecht, creată anul trecut, 
dar care a reînceput cu infinit suc- 
ces seria spectacolelor şi în această 
stagiune. Compania Pitoëff, cu Sacha 
Pitoëff în Trigorin, joacă Pescăruşul 
de Cehov la Théâtre Moderne. S-a 
reluat A 12-a noapte de Shakespeare, 
în adaptarea lui Anouilh, cu Suzanne 
Flon în rolul Violei şi al lui Sebas- 
tian, la Ambassadeur. La Teatrul din 
Place du Tertre, continuă Căsătoria 
de Gogol, iar la Athénée, Cher Men- 
teur, dramatizarea scrisorilor lui 
G. B. Shaw şi Mrs. Patrick Campbell, 
cu Maria Casarès şi Pierre Brasseur. 
La Odéon — Théâtre de France, Da- 
niel Sorano îl interpretează pe Shy- 
lock, Neguțătorul din Venetia, într-o 
punere în scenă nu prea lăudată de 
critică, iscălită de Marguerite Jamois. 
În schimb, e foarte apreciată realiza- 
rea actoricească a lui Gérard Guillau- 
mat la Théâtre des Arts, care captea- 
ză de unul singur atenția publicului, 
povestind sau citind din Dickens. 

Pe afişele teatrului Studio des 
Champs Elysées, a apărut o nouă pie- 

să, neclară şi alambicată, Va donc chez 
Törpe, iscălită de François Billetdoux. 
Billetdoux pare că pledează pentru 
dreptul oamenilor la disperare. „E de 
regretat că un autor atît de talentat 
şi care se vrea un înnoitor al teatru- 
lui, nu găseşte în epoca noastră, arză- 
toare şi plină de probleme dureroase, 
decît o temă atît de inutilă. Oare în- 
-tr-o societate ca a noastră, dreptul la 
disperare nu-i pe deplin asigurat ۶“, 
comentează criticul de teatru Guy 
Leclerc. 

„Evenimentul major al stagiunii tea- 
trale“, „Un limbaj teatral nou“, „O ve- 
ritabilă piesă de avangardă“ sînt tit- 
lurile a numai cîtorva din nenumăra- 
tele cronici entuziaste care au salutat 
spectacolul Teatrului de la Cite din 
Villeurbane condus de Planchon, 
Svejk în al doilea război mondial de 
Brecht, care se joacă la Théâtre des 
Champs Elysées, Eroul popular ceh, 
creat de Hašek, a fost scos de pana 
lui Brecht din epoca monarhiei lui Franz 
Iosef şi obligat să trăiască sub dicta- 
tura fascistă a lui Hitler. Piesa lui 
Brecht este o demascare necruțătoare, 
un sever act de acuzare a brutalităţii 
SS.-ului. a bestialităţii gestapoului şi 
a sterelor „înalte“ unde se mişcă Hit- 
ler şi acoliţii săi. Patriotismul şi cu- 
rajul calm al cehilor au stîrnit admi- 
raţia francezilor, care ştiu şi ei ce greu 
e să respiri sub cizma fascistă. Publi- 
cul parizian pleacă de la spectacol fre- 
donînd cîntecul  Moldavei, pe care-l 
interpretează pe scenă Kopecka (Pia 
Colombo). De altfel, întreaga ilustrație 
muzicală, semnată de compozitorul 
german din R.D.G., Hans Eisler, este 
deosebit de bună, ca şi regia lui Plan- 
chon şi interpretarea lui Bouise, în ro- 
lul titular. 

Cu căldură primită de publicul din 
Hâvre, curajoasa piesă a lui Salacrou, 
Boulevard Durand, a fost găzduită. 
începînd din noiembrie, de Teatrul 
„Sarah Bernhardt“. Această piesă fu- 
sese anunțată şi de teatrul parizian 
Ambigii care temîndu-se de reacţiile 
presei de dreapta, a renunțat să o mai 
monteze. Compania Dramatică Naţiona- 
lă din Nord însã nu s-a sfiit şi, după 
premiera triumfală din provincie, a 
prezentat-o şi publicului parizian. 
Boulevard Durand povesteşte drama- 
tica viaţă a sindicalistului din Hâvre, 
Jules Durand, care, în 1910, fusese 
condamnat la moarte, în urma unui 
proces înscenat de patronii capitalişti, 
şi care, opt ani mai tîrziu, recunoscut 
nevinovat în urma mişcărilor munci- 
toreşti stîmite de această nedreptate, 
a părăsit închisoarea pentru a fi in- 
ternat într-un azil de alienaţi mintali, 
unde a murit în 1926. În sala Franklin 
din Hâvre, unde, la începutul secolului 
nostru, s-au desfășurat episoadele dra- 
mei lui Durand şi unde, 50 de ani mai 
tîrziu, a avut loc premiera piesei lui 
Salacrou, spectatorii emoţionaţți ascul- 
tau cu profund respect ; iar cînd ac- 
torii pe scenă au început „Internaţio- 
nala“, publicul din sală a cîntat cu ei. 
Şi la Paris, spectacolul a fost deosebit 
de bine primit. Desigur că aşteptata 
mânie a cronicarului de la „Figaro“ şi 
a cercurilor reacționare nu a fost mică. 

E semnificativ faptul că publicul 
parizian începe să-i părăsească pe 
Roussin, Camoletti şi Achard şi cere 
altceva de la teatru decit o seară de 
destindere amuzantă. El doreşte şi aş- 
teaptă piese cu mesaje clare şi pro- 
gresiste, iar atunci cînd le întîlneşte 
nu-şi precupeţeşte entuziasmul. 

PIESE DE TEATRU 


ARAMA (Horia) — Simpaticul Charlie, pamflet dramatic, nr. 1. 
BÎRLĂDEANU (Victor) — De la perigeu la apogeu, feerie cosmică într-un act, nr. 5 
BRATU (Constanța) — Povestea cu şorturile schimbate, comedie în două tablouri, 


nr. 2. 
COSAŞU (Radu) — Mi se pare romantic... comedie tonică în şase tablouri, nr. 9. 
DAVIDOGLU (Mihail) — Trandafirul negru, schiţă dramatică într-un act, nr. 3 
DORIAN (Dorel) — De n-ar fi iubirile... piesă în trei părți, nr. 12. 
ISTRATI (Ion) — Milionarii, comedie în trei acte, nr. 6. 
POGODIN (N.) — Flori vii, piesă în trei acte, nr. 4. 
POPOVICI (Al) — Băiatul din banca doua..., piesă pentru copii şi părinți, nr. 8. 
POTRA (Florian) — În noaptea asta nu doarme nimeni, piesă în trei acte, nr. 7. 
STEIN (Al.) — Oceanul, o povestire dramatică, nr. 10. 
TĂRCHILĂ (Dan) — Marele fluviu îşi adună apele, poem dramatic, nr. 5. 
VOITIN (Al) — Oamenii înving, piesă în cinci tablouri, nr. 11. 


ARTICOLE, STUDII, REPORTAJE 


AKIMOV (N.) — Despre respectul față de clasici, nr, 8. 

ALEXANDRESCU (Mircea) — La sfîrșit de stagiune. (Însemnări despre anul teatral 
1960—1961), nr. 6. 

ALEXANDRESCU (Mircea) — Regie în slujba textului sau demonstraţie de regie ? 
(Cum vă place, pe scena Teatrului „Lucia Sturdza Bulandra“), nr. 8. 

Al. (M) — Martor al acestor zile, nr. 5. 

BĂRBUȚĂ (Margareta) — Comedia şi armele ei, nr. 9. 

— Însemnări despre funcţia expresivă a decorului, nr. 8. 

BULANDRA (Lucia Sturdza) — Omagiu. nr. 5. 

CIULEI (Liviu) — Critică în slujba textului sau demonstrație de critică ?, nr. 12. 

CRIVĂȚ (Dana) — George Bernard Shaw regizor, nr. 10. 

DEMETRIUS (Lucia) — Creșterea conștiinței omului muncii, nr. 4. 

DIMIU (Mihai) — Fișe de teren (Din carnetul de notițe al regizorului), nr. 5. 

DORIAN (Dorel) — Proces-verbal (Însemnări de călătorie), nr. 10. 

DUCEA (Valeria) — Eroi fără conflict ? (Cîteva observaţii sugerate t comedia 
Milionarii), nr. 7. 

DUCEA (Valeria) și RUSU (Ilie) — Bravo, amatorii! (Cel de al II-lea Festival 
bienal de teatru de amatori „I. L. Caragiale“), nr. 2. 

DUCEA (Valeria) — Turneele..., nr. 9. 

EFTIMIU (Victor) — Caiet de regie, nr. 2. 

ELVIN (B.) De la text la spectacol: „Celebrul 702“ pe scena Teatrului de Comedie, 

mr. 2. 
و‎ š Tinerețea clasicilor (Teatrul de Comedie : Burghezul gentilom), nr. 3. 
„ Căi noi spre drama tolstoiană (Puterea întunericului de Lev Tolstoi, la 

” Teatrul Muncitoresc C.F.R.), nr. 4. 

FLOREA (Mihai) — Monografii ale trecutului, dar unde e actualitatea ?, nr. 9. 

GIURCHESCU (Lucian) — Consultaţie în legătură cu piesa Autorul local sau jocul 
de-a bricheta de Mihai Cîmpeanu, nr. 7. 
KARAGANOV (A.) — Despre contemporaneitate în mod contemporan, nr. 12. 
IOSIF (Mira) — Actorul și imaginea eroului contemporan (Însemnări despre actori, 
distribuții şi roluri în stagiunea trecută), nr. 10. 
IOSIF (Mira) — A doua distribuţie, mr. 11. 
» ۳ — Oameni care tac, un spectacol despre care merită să se vorbească, 
nr. O 
MANDRIC (Emil) — Acţiunea ofensivă a risului (În legătură cu comedia Siciliana 
de A. Baranga), nr. 1. 
MIRODAN (Al.) — Visul a fost planificat, nr. 11. 
iia U (Virgil) — Spectacolele Teatrului de Stat „M. Eminescu“ din Botə- 
şani, nr. 9. 
NEGREANU (Dinu) — Intenţii regizorale pentru „Al patrulea“, nr. 12. 
NELEANU (D. D.) — Drumul unei tinere comuniste, nr. 4. 
NICOLAU (Florian) — Criteriul de bază al repertoriului, nr. 9. 
NICOLESCU (Tatiana) — Gorki pe scenele noastre, nr. 6. 
PENCIULESCU (Radu) — Omul epocii noastre trebuie să se desăvirşească mereu, 
nr. 4. 
POGODIN (Nikolai) — Concepția artistului asupra figurii lui Lenin, nr. 4. 
POPOVICI (Al.) — Turneul Teatrului „Al. Davila“ din Piteşti, nr. 8. 
„ — Tema majoră pe scena mică, nr. 9. 
POTRA (Florian) — Passacaglia pe scena Teatrului „Lucia Sturdza Bulanda“, a 
Teatrului de Stat din Timișoara și a Teatrului Maghiar de Stat din Satu Mare, 
nr. 3. 
POTRA (Florian) — De la text la spectacol (Însemnări de la repetiţii), nr. 4. 
RUSU (Ilie) — Pe malul Dunării, printre artiștii amatori, nr. 6. 
5 „ — 365 de zile de concurs (Cel de al VI-lea concurs al formațiilor artis- 
tice de amatori), nr. 10. 
ȘELONSKI (N. N.) — Munca regizorului de culise, nr. 11. 
SILVESTRU (Valentin) — Cum vorbeşte spectacolul limba piesei (Trei reprezentații 
diferite cu Celebrul 702), nr. 8. 
SILVESTRU (Valentin) — Gorki, contemporanul, nr. 6. 
STANCU (Zaharia) — Ciţi ani au trecut oare ?, nr. 2. 
TORNEA (Florin) — Prin retrospectivă la dezbatere actuală (Teatrul „Lucia Sturdza 
Bulandra“ : Întoarcerea), nr. 2. 
TORNEA (Florin — A doua tinerețe a Scrisorii pierdute, nr. 6. 
— Răspunsul istoriei, nr. 11. 
VRACA (George) — O evocare documentată și patetică, nr. 4. 
ZAMFIR (T.) — Principalul : reflectarea veridică a vieţii (În legătură cu piesa lui 
Paul Everac — Ochiul albastru), nr. 7. 
ہے‎ — Glorioasa aniversare, nr. 5. 
— — Marea eliberare, nr. 8. 
— Sub soarele comunismului, nr. 10. 


DISCUȚII, ANCHETE, INTERVIURI, PORTRETE 


ALEXANDRESCU (Mircea) — De vorbă cu Radu Penciulescu, nr. 10. 

Al. (M.) — De vorbă cu Radu Beligan, nr. 11. 

» »  —.De vorbă cu Toni Gheorghiu şi Titi Constantinescu despre scenografie 
şi lumină în spectacol, nr. 12. 

BĂLEANU (Andrei) — Marile teme cer un dialog substanțial, nr. 4. 

CĂLIMAN (Călin) şi MANDRIC (Emil) — Valorificarea scenică a piesei originale 
contemporane (Învăţăminte în urma Decadei), nr. 7. 

COCEA (Dina) — Formaţia profesională a actorului în discuția Congresului 1.7.7. 
nr. 8. 

DIMIU (Mihai) — Ferestre deschise la Sibiu (Aspecte din munca regizorală), nr. 8. 

ELVIN (B.) — De vorbă cu Mihai Beniuc despre... conflictul dramatic, fapte 
mărunte şi sensuri majore, exigenta scriitorului, nr. 7. 

EVERAC (Paul) — Idei şi intenții mai putin împlinite (Pe marginea piesei şi spec- 
tacolului Ochiul albastru), nr. 9. 

GALAN (V. Em.) — Omagiu lui Mihail Sadoveanu, nr. 11. 

GHELERTER (Moni) — Teatrul de calitate nu poate fi realizat fără un text drama- 
tic corespunzător, nr. 10. 

HARAG (György) — Forța principală a spectacolului : munca regiei cu actorii, nr. 9. 
IOAN (Angela) — De vorbă cu Ștefan Ciubotăraşu despre alții şi despre sine, nr. 3. 
— Cu Eugenia Popovici despre alţii și despre sine, nr. 5. 

IOSIF (Mira) — Nikolai Akimov printre noi, nr. 8. 

: — A doua  consfătuire a oamenilor de teatru din regiunea 
Braşov, nr, 12. 

MIRODAN (Al) — Moni Ghelerter, nr. 6. 

NELEANU (D. D.) — Simbolul realist în teatru, nr. 9. 

POPOVICI (Al) — Strîns uniţi în jurul partidului. (De vorbă cu Gh. Storin, Aura 
Buzescu, Beate Fredanov, Marcel Anghelescu, Marga Anghelescu, Leopoldina 
Bălănuţă, Eliza Plopeanu, Marian Hudac, Vasile Gheorghiu), nr. 5. 

POPOVICI (Al) — Mihail Sadoveanu, director de teatru, evocat de artiștii ieşeni 
Mărioara Davidoglu, Miluţă Gheorghiu, Gică Popovici, Sandu Teleajen, nr. 11. 

POPOVICI (Al) — N. Tomazoglu, nr. 10. 

Agepsina Macri Eftimiu, nr. 11.‏ — ہے 

Despre Lucia Sturdza Bulandra. (Semnează: Aura Buzescu, George‏ — ہے 
Vraca, Niky Atanasiu, Radu Beligan, Fori Eterle, Beate Fredanov, Horia‏ 
Lovinescu), nr. 9.‏ 

— — Autori, regizori, actori, teatre — despre munca şi proiectele lor. (Răs 
pund : Horia Lovinescu, Paul Everac, Dorel Dorian. Radu Beligan, 
Lucian Giurchescu, Horea Popescu, Şt. Ciubotăraşu, Ion Finteşteanu, 
Dina Cocea), nr. 3. 

— — Problemele regiei contemporane în discuția oamenilor de teatru so- 
vietici (Concluzii asupra discuţiei). nr. 2. 


SEMINARUL REPUBLICAN AL REGIZORILOR 


BĂLEANU (Andrei) — Baza măiestriei regizorale : poziţia ideologică marzist-leni- 
nistă (referat), nr. 1. 

GHELERTER (Moni), PENCIULESCU (Radu) şi SILVESTRU (Valentin) — Sarcina 
numărul 1 a regizorului contemporan: marele spectacol cu piesa originală 
(referat), nr. 1. 

— Intervenţii în dezbateri: Mihai Dimiu, C. Dinischiotu, Lucian Giurchescu, 
Farkas Istvân, Sanda Manu, Valeriu Moisescu, Dan Nasta, D. D. Neleanu, nr. 1. 
— Concluzii, nr. 1. 


CRONICA SPECTACOLELOR 
BUCUREŞTI 
TEATRUL : 
„Lucia Sturdza Bulandra“ 

Intoarcerea (Mihai Beniuc), nr. 2; Passacaglia (Titus Popovici), nr. 3; Menajeria de 
sticlă (Tennessee Williams), nr. 3 ; Un strugure în soare (Lorraine Hansberry), 
nr. 3; Regele şi cîinele (Spiros Melas), nr. 4; Cum vă place (Shakespeare), 
nr. 8. 

Muncitoresc C.F.R. 

Mariana Pineda (Federico Garcia Lorca), nr. 2; Puterea întunericului (Lev Tolstoi), 

nr. 4; Ochiul albastru (Paul Everac), nr. ۰ 
Naţional „I. L. Caragiale“ 

Oameni care tac (Al. Voitin), nr. 1; Alcadele din Zalameea (Calderon), nr. 2: 
Ascultă-ți inima (Al. Korneiciuk) ; nr. 4; Anna Karenina (dramatizare de 
N. D. Volkov), nr. 5; Milionarii (lon Istrati) nr. 7; Fiicele (Sidonia Dră- 
guşanu), nr. 12. 

„C. I. Nottara“ 

Scandaloasa legătură dintre domnul Kettle şi doamna Moon (J. B. Priestley), nr. 2; 
Nopți în Madrid (Ernest Hemingway), nr. 2; Cînd înfloresc migdalii (Angela 
Niculescu-Plati), nr. 2; Antoniu şi Cleopatra (Shakespeare), nr. 6; Cintă pri- 
vighetorile (Lucia Demetrius), nr. 8; Băieţii veseli (H. Nicolaide), nr, 23: 


NW EST 


Uperetă 

Lysistrata (Gherase Dendrino), nr. 2. 
Satiric-muzical „C. Tănase“ 

Concert-expres (Sadi Rudeanu şi Horia Șerbănescu), nr. 4. 
Leatrul de Comedie 


Celebrul 102 (Al. Mirodan), nr. 2 ; Burghezul gentilom (Moliere), nr. 3 ; Prietena mea 
Piz (V. Em. Galan), nr. 5; Mi se pare romantic (Radu Cosaşu), nr. 12. 


Teatrul Evreiesc de Stat 


Mercadet, om de afaceri (Balzac), nr. 2; Ciri-biri-bom (Aurel Storin, I. Bercovici 
şi M. Cohn), nr. 4. 


Teatrul Tineretului 


Cine a ucis? (St. Berciu), nr. 2; Marțienii (Mihail Liber), nr. 3; Prima întîlnire 
{Tatiana Sîtina), nr. 4; Marele fluviu își adună apele (Dan Tărchilă), nr. 6. 


„ăndăricâ“ 
Doctorul Aumădoare (V. Korostiliov), nr. 3. 


ÎN RESTUL ȚĂRII 
Bacău 
Moartea unui comis-voiajor (Arthur Miller), nr. 7. 
Uluj 
Poveste din Irkutsk (A. Arbuzov), nr. 3; Oameni care tac (Al. Voitin), nr. 11. 
Galaţi 
Celebrul 102 (Al. Mirodan), nr. 2; Tinăra gardă (Alex. Fadeev), nr. 3; Piaţa 
ancorelor (I. Stock), nr. 7. 
lași 
Anna Karenina (dramatizare de N. D. Volkov), nr. 4. 
Oradea (Secţia maghiară) 
Mutter Courage (Bertolt Brecht), nr. 4. 
Ploeşti 
Soldatul Piccico (Aldo Nicolai), nr. 7. 
Reşiţa 
Piaţa ancorelor (I. Stock), nr. 11. 
Satu Mare (Teatrul Maghiar de Stat) 
Dacă vei fi întrebat (Dorel Dorian), nr. 11. 
Sibiu 
Ferestre deschise (Paul Everac), nr. 6. 
‘Timişoara 
Poveste din Irkutsk (A. Arbuzov), nr. 3; Hamlet (Shakespeare), nr. 6. 
Tirgu Mureș 
Profesorul Mamlock (Fr. Wolf), nr. 3; Ziariştii (Al. Mirodan), nr. 6. 


OASPEȚI DE PESTE HOTARE 
lurneul 'l'eatrului „VI. Maiakovski“ în R.P.R. 


OHLOPKOV (N. P.) — Particularități şi căutări, nr. 5. 
TORNEA (Florin) — Sensul profund al căutărilor lui Nikolai Pavlovici Ohlopkov. 
(Pe marginea spectacolelor Teatrului „VI. Maiakovski“), nr. 7. 

Turneul Teatrului Naţional Popular 


CRIVĂȚ (Dana) — De vorbă cu Jean Vilar, nr. 11. 
ELVIN (B.) — „Mercadet“ şi „Turcaret“, nr. 11. 


FIŞE DE REPERTORIU 


RIMAN (Emil) — Flori vii (N. Pogodin), Oceanul (Al. Stein), Poveste din Romagna 
(L. Squarzina), Insula Afroditei (Alexis Parnis), nr. 9. 

RIMAN (Emil) — Fata cu pistrui (Andrei Uspenski), Balul nopților albe (Vera 
Panova), Al patrulea (K. Simonov), Maria de sub pod (Guilherme Figueiredo), 
nr. 10. 

RIMAN (Emil) — Umbra (Evghenii Şvarţ), Șveik în al doilea război mondial (Bertolt 
Brecht), În fiecare seară de toamnă (Ivan  Peicev), Cariera (James Lee), 
nr. Li, 


MERIDIANE 


BELIGAN (Radu) — Cîteva aspecte ale regiei contemporane occidentale, nr. 3. 
Cehoslovacia 


LOGHIN (George Dem.) — Căutări în spiritul artei contemporane (În legătură cu 
Festivalul anual de teatru din R. S. Cehoslovacă), nr. 10. 
MANDRIC (Emil) — Întâlniri cu dramaturgii praghezi : Danek, Pavlicek şi Kohout, 


nr. 8. 
Cuba 
ANDREESCU (Margareta) — „Revista naţională de teatru“ din Cuba, nr, 11. 
Franţa 
CRIVĂȚ (Dana) — Stagiunea teatrală la Paris, nr. 12. 
E. (B.) — Sartre și dramaturgia sechestraţilor, nr. 4. 
Italia 
POTRA (Florian) — Unde e antidotul? nr. 10. 
Ungaria 
Al. (M.) — Popas prin teatrele din R. P. Ungară, nr. 4. 3 
U.R.S.S. 


Al. (M.) — Succesul lui „Țăndărică“ în U.R.S.S., nr. 7. 
BĂRBUȚĂ (Margareta) — Două săptămâni prin teatrele Moscovei, nr. 2. 
PENCIULESCU (Radu) — Însemnări de regizor. (Prin teatrele de copii şi tineret din 
Moscova), nr. 6. 
— — Consfătuirea oamenilor de teatru sovietici, nr. 7. 
سے‎ — Piese noi pe scenele sovietice, nr. 11. 


S.U.A. 
ELVIN (B) — Arthur Miller şi cunoașterea realităţii, mr. 9. 
FĂRCĂŞAN (Sergiu) — Note de drum din S.U.A. : Pe Broadway (I), nr. 11. 
7 „ — Note de drum din S.U.A.: Pe Broadway (II), nr. 12. 


VARIA 


NICOLAIDE (H.) şi LUCIAN (Ion) — D-ale seminarului, nr. 1. 
NICOLAIDE (H) — Epistole teatrale, nr. 2. 
P. (AL) — Scrisori de la mare, nr. 7. 
— Mic dicționar teatral, nr. 8. 
P. (A1) — Mic dictionar teatral, (II), nr. 9. 
— Variatiuni grafice pe o temă de Akimov, nr. 4. 
SILVESTRU (Valentin) — Dialoguri despre teatru — Pătrunjelul şi hreanul, nr. 3; 
Monologate, nr. ٦ : Suferințele unui cal, nr. 9; Cum a fost la şedinţă, nr. 11. 


— — Premiile Decadei, nr. 6, ٠ 

TEATRUL NAȚIONAL „I. L. CARAGIALE” 


STAGIUNEA 1961—1962 
În repertoriu: 


SALA COMEDIA 


O scrisoare pierdută de .ا‎ L. 
Caragiale 
Regia: Sică Alexandrescu 
Învierea, dramatizare după Lev 
Tolstoi 
Regia: Vlad Mugur 
Poras din Irkutsk AY e Arbuzov 
Regia: Radu Beligan 
Cidul de Corneille 
Regia: Mihai Berechet 
Regele Lear de W. Shakespeare 
Regia: Sică Alexandrescu 
A treia, patetica de N. Pogodin 
Regia: Moni Ghelerter 
Tragedia optimistă de Vs. ج۷‎ 
nevski 
Regia: Vlad Mugur 
Apus de soare deB. 4 
Regia: M. Zirra 
Discipolul diavolului de G. B. 
Shaw 
Regia: Al. Finţi 
Cînd scapătă luna de Horia 
Stancu 
Regia: Vlad Mugur 
Oameni care tac de Al. Voitin 
Regia: Mihai Berechet 
Siciliana de Aurel Baranga 
Regia: Sică Alexandrescu 
Anna Karenina după L. Tolstoi 
Regia: Moni Ghelerter 
Oamenii înving de Al. Voitin 
Regia: Mihai Berechet 


SALA STUDIO 


Năpasta de |. L. Caragiale 
Regia: Miron Niculescu 
Parada de Victor Eftimiu 
Regia: Mihai Berechet 
Titanic Vals de Tudor Muşatescu 
Regia: Sică Ajexandrescu 
Bădăranii de Carlo Goldoni 
Regia: Sică Alexandrescu 
Tartuffe de Molière 
Regia: lon Finteşteanu 
Surorile Boga də H. Lovinescu 
Regia: Moni Ghelerter 
Hangiţa de Carlo Goldoni 
Regia: Sică Alexandrescu 
Dezertorul de Mihail Sorbul 
Regia: Miron Niculescu 
Ascultă-ți inima de Al. Kornei- 
Regia: Al. Finţi 
Milionarii de lon Istrati 
Regia: Lia Niculescu 


Fiicele de Sidonia Drăgușanu 
Regia: Al. Finţi 


În pregătire: 


Bolnavul închipuit de Molière 
Macbeth de Shakespeare 


Henric al IV-lea de W. Shakespeare 


Regia: Sică Alexandrescu 
Regia: Mihai Berechet 
Regia: Al. Finţi 


AGENŢIA DE BILETE: Calea Victoriei 42—Telefon 14.71.71 

TEATRUL DE COMEDIE 


prezintă în curînd premiera 


SVEJK ÎN AL DOILEA RĂZBOI MONDIAL 
de BERTOLT BRECHT 
Traducere de FLORIN TORNEA 


DISTRIBUȚIA: 


FLORIN SCĂRLĂTESCU, DEM. SAVU, laureat al premiului de 
stat, ION LUCIAN, GHEORGHE CRÎŞMARU, MIRCEA ȘEP- 
TILICI, AMZA PELLEA, TAMARA BUCIUCEANU, DUMITRU 
RUCĂREANU, MIRCEA CONSTANTINESCU, IURIE DARIE, 
C. CONSTANTINESCU, N. TURCU, VASILICA TASTAMAN, 
EVA CRISTIAN, PUICA STĂNESCU, TILDA RADOVICI, IA- 
RINA  IONESCU-DEMIAN, MIRCEA BALABAN, DUMITRU 
CHESA, V. PLĂTĂREANU, AL. LUNGU, AUREL CIORANU, 
MARIUS ROLEA, EUGEN CASSIAN 


Direcţia de scenă LUCIAN GIURCHESCU 
Decoruri și costume DAN NEMȚEANU 


ÎN REPERTORIU: 
CELEBRUL 702 PRIETENA MEA PIX 


comedie de Al. Mirodan comedie de V. Em. Galan 


MI SE PARE ROMANTIC 


comedie tonică de Radu Cosașu 


E E E A E E E a A E E E E E E E a E A U EL E ۰۰. EL گا: گا(‎ 


ران ا رر زار ا ا ا ا رز از RE‏ ضز a ٢‏ ا ا ا ا ا ا شر رق رر ا ا ا ا رر مر رر رر ار آرے 


پا Î‏ مر ا ا ا EEE‏ ا E‏ رز رر ا ا ار اف 
P. 2. e 531‏ .4 
WWW. CIMEC2EO,‏ 


e Pentru odihnă și recreare: 


NU PLECA[I 3-12 zile la Sinaia, Pre- 
ÎN CONCEDIU deal, Timiş, Piriul Rece etc. 


e Pentru îngrijirea sănătății‏ شڈ 
LA INTIMPLAREI! 21 zile la Căciulata, Bazna,‏ 


Borsec, Pucioasa, Sovata etc. 


Dacă v-aţi fixat preferința, adresați-vă oricărei agenții 
sau filiale O.N.T. CARPAȚI, care vă oferă posibilitatea de a 
petrece un concediu plăcut, în condiții avantajoase. 

Tarife reduse în sezonul de iarnă. 

